
Ideea de inconstient, devenitä idee directoare a secolului al XX-lea datoritä psihanalizei, nu putea, in timp ce revo- 
lutiona celelalte discipline ale omului, läsa indiferentä filo-sofia. in cultura occidentalä existä numeroase lucräri dedi- 
cate multiplei relaţii filosofie-psihanalizä, unele dintre ele sinteze atotcuprinzätoare, cum este cartea De l'interpreta- 
tion. Essai sur Freud de Paul Ricoeur. Şi alte nume mari ale filosofiei au reflectat asupra psihanalizei, pronuntändu- 


se pozitiv sau negativ asupra ei: Marcuse, cu celebra carte a anilor '60, Eros şi civilizaţie, Hobermas, Horkheimer, 
Fromm, cu toţii reprezentanţi ai Şcolii de la Frankfurt, a cărei filoso-fie socială critică nu e de conceput în afara 
influențelor psihanalizei, Wittgenstein, Popper. 

Cultura română, în care se încadrează încercarea pe care o propun cititorului român prin paginile următoare, oferă o 
imagine opusă: indiferent de cauze, fapt este că un singur gânditor, e adevărat, de primă importanţă, şi anume Lucian 
Blaga, a încorporat sistemului său filosofic idei de sorginte psihanalitică. E de presupus că, în condiţii normale, în- 
ceputul realizat de Blaga şi-ar fi găsit continuarea şi amplificarea în perioada postbelică. 

în absenţa unei tradiţii autohtone şi la distanţă de tradiţia occidentală, Filosofici inconştientului îşi caută drumul pro- 
priu, fără să neglijeze vreuna din sursele accesibile. Nu este vorba nici de un comentariu filosofic la opera lui Freud, 
în maniera lui Ricoeur, nici de o preluare a unor elemente ale doctrinei psihanalitice în construcții filosofice mai 
cuprinză- 

10 

VASILE DEM. ZAMFIRESCU 

toare, aşa cum procedează Blaga în filosofia culturii sau Marcuse şi Fromm în filosofia socială. Titlul indică o triplă 
intenţie: constructivă, sistematică şi sintetică. 

Aşa cum filosofia tradițională s-a străduit să spună totul despre spirit din perspectiva constientului, filosofia incon- 
ştientului abordează spiritul din perspectiva zonelor subliminale, mai superficiale sau mai profunde (inconştient per- 
sonal, inconştient colectiv), revelate de psihanaliză. Ideea de inconştient este fundamentul pe care se clădeşte o 
viziune complementară despre spirit. în măsura în care reconsideră domeniile spiritului dintr-o perspectivă unică, 
demersul regăseşte vocaţia sistematică a filosofiei, fără a urmări realizarea ei integrală. în sfârşit, caracterul sintetic 
derivă din efortul de a utiliza filosofic toate contribuţiile psihanalizei, indiferent de şcoala care le-a produs 
(freudiană, jungiană, kleinianä, lacaniană). 

întrucât elaborarea s-a dovedit mai dificilă şi mai lentă decât în estimările iniţiale, iar primele două capitole „Pre- 
liminarii la o filosofie a inconştientului" şi „Impuritatea spiritului: psihanaliza ca hermeneutică" pot alcătui un întreg 
de sine stătător, comunic cititorilor prin publicare mai întâi primul volum al Filosofiei inconştientului, urmând ca 
volumul al doilea, structurat de capitolele „Antropologia psihanaliticä", „Spiritul inconştient" şi „Epistemologia 
psihanalizei", să fie tipărit într-un viitor cât mai apropiat. Sper sa pot fructifica în beneficiul ediţiei definitive acest 
decalaj, recon-siderînd prima parte din perspectiva celei de a doua şi a eventualelor comentarii şi sugestii critice 
înregistrate între timp. 

1 ianuarie 1998 

I. PRELIMINARII LA O FILOSOFIE A INCONSTIENTULUI 


di 

ei c-5:-tv 

1. Este posibilă o filosofie a inconştientului? 

Deşi în istoria filosofiei există o carte intitulată semnificativ Philosophie des Unbewuflten (1869), scrisă de Eduard 
von Hartmann, carte suficient cunoscută şi discutată în epocă, reluarea aceleiaşi teme spre sfârşitul secolului XX, la 
mai bine de o sută de ani de la încercarea similară anterioară, are nevoie de legitimare teoretică. Atât motive conjunc- 
turale, superficiale, cât şi motive profunde, esenţiale o fac necesară. 

Mai întâi, în cultura română, dominată de ideologia comunistă timp de aproape o jumătate de secol, ideea de in- 
conştient a fost eliminată de câmpul reflexiei oficiale în numele unui pretins rationalism. Atât încercările filosofice 
dedicate acestei teme, foarte numeroase în Occident, cât şi orientările psihologice abisale derivate de freudismul 
iniţial au rămas în afara conştiinţei filosofice în condiţiile interzicerii lor exprese. 

Literatura occidentală dedicată problemei, literatură care continuă să fie accesibilă fragmentar şi oarecum aleatoriu 
cercetătorului român, nu conţine o lucrare totalizatoare de tipul celei scrise de Eduard von Hartmann. Cercetările 
occidentale, care stau, chiar în domeniul filosofiei, sub semnul specializării, se concentrează de obicei asupra unui 
singur autor, fie el Freud, Jung sau Lacan, nepropunându-şi o sinteză a implicatiilor filosofice ale orientărilor 
psihanalitice. 

în al treilea rând, în raport cu reperul (sau modelul) menţionat iniţial, lucrarea de faţă nu operează doar cu mijloace 
filosofice. Ea îşi propune să prelucreze, din perspectiva filo-sofiei, cunoştinţe provenind din domenii care se 
revendică de la ştiinţă. Dacă pretenţia emisă de Freud şi unii episte-mologi contemporani că psihanaliza aparține 
ştiinţelor naturii s-ar dovedi indreptätitä, ceea ce urmează să examinăm în capitolul „Epistemologia psihanalizei", 
atunci s-ar pune întrebarea în ce mod psihanaliza ca ramură a ştiinţei poate alimenta o filosofie. 

Oricum ar fi, problema esenţială, în funcţie de care răspunsul la celelalte întrebări contează sau nu, este însăşi posi- 


bilitatea principială a unei filosofii a inconştientului. Dacă filosofia este spirit întors asupra spiritului (C. Noica), 
filosofia inconştientului asupra spiritului? Dacă un astfel de demers, alimentat, în cazul nostru, de psihologiile 
abisale, ar reduce spiritul la regiunea sufletului, atunci faptul că s-ar intitula pretentios „filosofia inconştientului" nu 
i-ar schimba natura. Cu alte cuvinte, există în psihanaliză ca teorie a inconştientului pasaje care pot da seama 
nepsihologist de spirit, de acel noi din fiecare eu*, sau măcar implicaţii care pot fi fructificate din această 
perspectivă? 

* Deşi o parte a filosofiei contemporane a renunţat la utilizarea termenului „spirit" datorită influenţei marxismului, 
care îi preferă conceptul de „conştiinţă socială", aşa cum s-a întâmplat şi în cultura României comuniste, sau 
filosofiei analitice, care îl respinge pe motiv că nu poate fi definit univoc, lucrarea de faţă, considerându-l con- 
substanţial filosofiei, îl va folosi în accepţia concordantă pe care i-o conferă câţiva importanţi gânditori, şi anume 
aceea de cultură. La Dilthey, care preia ideea de spirit obiectiv de la Hegel, cuprinsul spiritului include limba, 
familia, societatea, statul, dreptul, arta, religia. Pentru Nicolai Hartmann, voinţa, acţiunea, valorile, dreptul, morala, 
religia, arta ţin de spirit]. în sfârşit, Karl R. Popper înţelege prin „lumea 3" produsele minţii umane autonome pentru 
că obiective în raport cu procesele psihice („lumea 2"), adică „arhitectura, arta, literatura, muzica şi, probabil, cel mai 
important lucru, ştiinţele exacte şi disciplinele umaniste"2, ceea ce nu înseamnă altceva decât spirit. 

Răspunsul nostru la acesta întrebare este fără ezitare afirmativ şi se bazează pe dezvoltările de care cititorul va lua 
cunoştinţă parcurgând capitolele următoare. Pe de o parte, psihanaliza, ca hermeneutică aplicată culturii, 
documentează inconfundabil impuritatea spiritului. Spre deosebire de filo-sofia tradițională şi mai ales spre deosebire 
de idealismul german, care consideră puritatea spiritului ca subinteleasä, hermeneutica psihanalitică întîlneşte poziţia 
lui Nietzsche, care afirma impuritatea funciară a spiritului. Chiar dacă filo-sofia inconştientului, în ipostaza de 
demers care demonstrează, cu ajutorul psihanalizei, impuritatea spiritului ar pune la îndoială autonomia sa genetică, 
autonomia funcţională îi este dincolo de orice îndoială. Iar această autonomie este cu atât mai mare cu cât spiritul îşi 
cunoaşte şi asumă impuritatea. Nietzscheeana idee a spiritului liber primeşte în filosofia inconştientului temeiuri noi, 
mai solide. 

Pe de altă parte, o a doua idee esenţială a filosofiei inconştientului este ideea spiritului inconştient. Dincolo de dife- 
rentele dintre Freud şi Jung sau Blaga, diferenţe care tin mai mult de gradul de claritate al conştiinţei filosofiece, la 
fiecare dintre ei întâlnim într-o formă sau alta ideea sau chiar noţiunea de spirit inconştient. La Freud, acesta e numit 
supra-eu şi se formează în ontogeneză, în timp ce la Jung vom întâlni termenul de inconştient colectiv şi arhetip, iar 
la Blaga pe cel de factori stilistici. Deşi incertă în detaliile sale, pro-veninenţa spiritului inconştient este, în optica 
jungiană sau blagiană, de natură supraindividuală. 

Din unghiul de vedere al filosofie tradiţionale, pentru care spiritul este indisolubil asociat conştiinţei, răspunsul la 
întrebarea de mai sus nu poate fi decât negativ. Ca ilustrare paradigmatică pentru identificarea spiritului cu 
conştiinţa, altfel spus a spiritului pur şi simplu cu spiritul conştient, | poate fi citat un pasaj din Filosofia spiritului a 
lui Hegel;' „Spiritul însă are puterea să se menţină în contradicţie şi deci în durere, atât împotriva räutätii, cât şi a 
nenorocirii. De aceea, logica obişnuită se înşală când socoteşte că spiritul 

„| este ceva ce exclude total de la sine contradictia. Dimpo-\ trivă, orice conştiinţă conţine o unitate şi o separație, 
prin urmare, o contradictie..."3 

Pe o poziţie identică se situează, peste timp, cunoscutul reprezentant al filosofiei vieţii, Ludwig Klages în nu mai 
puţin cunoscuta sa carte Der Geist als Widersacher der Seele. Iată un pasaj semnificativ: „Aşa cum, în purtătorul 
vieții, trăirea se leagă de trăire şi, datorită trăirii, sufletul care trăieşte cu imaginea trăită, conştiinţa purtătorului vieții 
înseamnă seria actelor strict momentane ale spiritului"4. Echivalarea spiritului cu conştiinţa înregistrată şi de Nicolai 
Hartmann în Das Problem des geistigen Seins ca fiind caracteristică nu numai psihologismului, ci şi „teoriilor 
idealiste", trimite la o problema care, din păcate, nu poate fi tratată aici iară riscul de a pierde firul principal al 
discuţiei, şi anume la relaţia filosofiei cu psihologia. S-ar părea că, în cea mai mare parte, filosofia a fost construită 
tacit pe teza fundamentală a psihologici conştiinţei: psihicul = conştiinţă. Chiar Hartmann, care disociază spiritul de 
conştiinţă — nu orice existenţă spirituală este conştiinţă, în acest caz înca-drându-se creaţia şi receptarea artistică, 
înţelegerea intuitivă, gândirea intuitivă, raţionamentul intuitiv, după cum nu oricărui act conştient îi revine atributul 
spiritualităţii (inteligenţa care rămâne în slujba nevoilor vieții şi o întâlnim şi la animalele superioare) — admite, ca o 
reminiscență a poziţiei de care se detaşează, că „BewuBtsein gehort irgendwie zum Geiste", ceea ce înseamnă că, 
într-un fel, conştiinţa ţine de spirit.5 

Important pentru scopul pe care ni l-am propus este faptul ca situarea (necriticâ) a filosofiei pe poziţiile psihologiei 
conştiinţei a generat conflictul, care se perpetuează în diferite forme de o sută de ani, între filosofie şi psihanaliză, 


anul 1895 marcând prin Studii asupra isteriei de Breuer şi Freud naşterea psihanalizei. Acelaşi conflict va deveni 
manifest şi în România ultimului deceniu al secolului XX, pe măsură ce 

cărţile de psihanaliză vor deveni tot mai numeroase, ocupân-du-şi locul cuvenit în conştiinţa teoretică a epocii. 

Dacă filosofia dominantă, construită pe premisa identităţii psihicului cu conştiinţa, este prin definiţie antipsihanali- 
ticâ, la rândul ei, psihanaliza, axată pe ideea de inconştient, se opune filosofiei conştientaliste. Faptul iese clar în evi- 
dentä în suficient de numeroasele referiri ale lui Freud la fi-losofie, minuţios înregistrate de Paul-Laurent Assoun în 
cartea Freud, filosofia şi filosofii 6. 

înainte de a prezenta sintetic atitudinea întemeietorului psihanalizei faţa de filosofia constientalistä, ne putem întreba 
în ce măsură Freud deţine un minim de competenţă în domeniu, care să confere opiniei sale un anumit grad de asigu- 
rare. Deşi atitudinea lui Freud faţă de filosofie este clar ambivalentä, declaraţiile de adeziune entuziastă din tinereţe 
fiind urmate, la maturitate, de afirmaţii din care reiese dezinteresul său programatic pentru aceeaşi filosofie, un lucru 
este indiscutabil: în formaţia sa universitară, Freud a luat contact cu filosofia la cel mai înalt nivel, continuând după 
aceea lecturile filosofice, la care se referă în repetate rânduri în opera sa. 

în timpul studiilor la Facultatea de Medicina din Viena, Freud are şansa de a fi iniţiat în filosofie de nimeni altul de- 
cât Franz Brentano. în semestrul de iarnă al anilor 1874-1875, frecventează „reuniunile de lectură" în cadrul cărora 
logică aristotelică ţinut tot de Brentano. Paul-Laurent Assoun consideră că tendinţa întemeietorului psihanalizei de a 
îmbina cercetarea empirică cu exigenta speculativă şi-ar avea originea tocmai în întâlnirea cu Brentano. 

Referințele filosofice in opera lui Freud sunt numeroase si de tipuri diferite. Paul-Laurent Assoun trece în revistă trei 
tipuri: referinţa negativă, referinţa euristică şi referinţa legi-timantä. Obiectul referintei negative este filosoful 
Vaihin-ger, pe care Freud îl alege ca prototip de condamnat al 


IRESCU 


«ritita euristică, Freud uti-mii "finiţii filosofice pe care le ^ "seul dedicat analizei stra-,te Schelling o dă fenome-* - 
.nană un mister, un secret,. ,j[ița legitimanta apelează la . . j, a teoretizărilor psihanali-til <le iiiconŞtient, Freud îl 
invocă + iar pefltru conceptul de complex in Hepotul lui Rameau, vorbeşte jia afectivă descoperită mai târziu 
cat6goric kantian e văzut ca o ;'baului oedipian, a cărui expresie it drept precursor al defini-ca realizare a unei 
dorinţe. iţi, Freud îl cunoaşte pe Platon, a referinţă legitimanta. în Dincolo prin excelenţă speculativ, Freud i, din 
perspectiva propriilor ip ce la Platon, androginul era tjrbati şi femei, alături de ei ', Freud transformă principiul 
eXclusivă a sexualităţii, ceea ce Precedent cultural major pentru UaHtatea omului. Conceptul placat de Freud ca 
anticipare intu-provocatä de viziunea N "oidoului, introdusă începînd cu a introduce narcisismul, viziune atunci 
considerate a fi anta-ssc a fi de natură libidinală — 

printre gânditorii preferaţi de tec despre filia şi neikos — cele distructivă) care guvernează lu-ca referință legitimanta 

pentru ultima sa teorie despre instincte axată pe antagonis- J mul ontologic dintre Eros şi Thanatos. 


La filosofia lui Kant, Freud se raportează în două moduri. / în acelaşi eseu filosofic Dincolo de principiul plăcerii, 
înte- I meietorul psihanalizei contestă caracterul necesar şi univer- /' sal al structurii spatio-temporale afirmat de Kant 
în sectiu-/ nea Estetica transcendentalä din Critica rațiunii pure! Contraargumentele lui Freud nu sunt de ordin 
filosofic, ch psihanalitic. Investigarea clinică a inconştientului îi revelase; lui Freud atemporalitatea proceselor psihice 
inconstiente. ini virtutea acestui fapt, Freud consideră că punctul de vedere kantian se bazează pe generalizarea 
nelegitimă a perspectivei sistemului perceptie-constiintä. Chiar dacă, aşa cum încearcă să demonstreze Paul-Laurent 
Assoun, părintele psihanalizei vizează de fapt viziunea schopenhaueriană a kant-ismului, viziune care a acreditat o 
„inflexiune antropologică a subiectivitätii kantiene", critica sa poate reprezenta un punct de plecare rodnic în 
cercetările şi dezbaterile filosofice. 

Celălalt mod de raportare este pozitiv, Freud obişnuind să spună, după relatarea lui Binswanger, că, asemeni lui 
Kant,, care postulează în spatele fenomenului existența unui lucru 1 în sine, el ar postula în spatele constientului, 
accesibil expe- } rientei, existenţa inconştientului, care nu poate constitui / niciodată obiectul unei experienţe directe. 
Schopenhauer este cel mai frecventat şi cel mai citat filosof. Paul-Laurent Assoun inventariază în opera lui Freud 15 
referiri la filosoful german. Referinţa este legitimantă, Schopenhauer apărând în postura de precursor pentru mai 
multe idei freudiene importante. în partea istorică din Interpretarea viselor, Freud îl menționează ca pe filosoful care 
îndrăzneşte să gândească visul detaşându-se de majoritatea confratilor care-l abandonau intuiţiei poetice. în felul 


acesta, Schopenhauer acordă visului o demnitate teoretică pe care raționalismul occidental i-o refuza. u 
mi m>-w,i> 

Si in ce priveste conceptul psihanalitic de refulare, Freud il invocä pe Schopenhauer drept precursor, desi tine sä sub- 
linieze in Contributii la istoria miscärii psihanalitice (1914) cä a ajuns independent si inductiv la acest concept. in 
ceea ce-l priveşte pe filosof, ideea de refulare apare în încercările sale de a explica nebunia punänd-o în legătură cu 
trecutul bolnavului. Schopenhauer ridică la idee tendința psihicului uman de a respinge orice reprezentare asociată 
unui afect neplăcut. 

Problematica inconştientului este, de asemenea, prezentă la Schopenhauer, chiar „omniprezentä", după Paul-Laurent 
Assoun. Inconstientul apare ca predicat universal al voinţei, constituind caracterul originar al acesteia. Freud il 
citează ca precursor şi pentru importanţa pe care a acordat-o sexualităţii şi afectivității în Metafizica iubirii, 
supliment la cartea a IV-a a lucrării Lumea ca voinţă şi reprezentare şi-l apreciază pentru a fi gândit moartea în 
termeni asemănători cu cei din eseul Dincolo de principiul plăcerii. 

Pesimismul este o altă mare temă care-i apropie pe Schopenhauer şi Freud, apropiere care-l determină pe Paul- 
Laurent Assoun să vorbească în cazul acesta de o relaţie de filiatie între filosof şi savant. în Psihologia mulțimilor şi 
analiza eului, Freud citează parabola porcilor spinoşi pe care o extrage din Parerga şi Paralipomena. Asemenea por- 
cilor spinosi într-o iarnă severă, oamenii stau în faţa alternativei: fie trăiesc în izolare, riscând să sucombe datorită 
adversitätilor mediului, fie se apropie pentru a supravieţui, asumându-și neplăcerile proximitätii sugerate excelent de 
metafora intepärii reciproce. Psihanaliza confirmă etica pesimistä a lui Schopenhauer care recomanda rezerva 
afectivă pentru a conserva individualitatea, fără a rupe legăturile sociale indispensabile, practica terapeutică 
documentänd faptul că orice relaţie afectivă intimă şi durabilă este ambivalentä, presupunând, alături de dimensiunea 
pozitivă, o dimensiune negativă, ostilă. 

jylai semnificativă pentru afınital“ „, ji pesimism între Sch°Pennauer si Freud e lucrarea | ‚Intn*/ui Disconfort în 
cultură, structurată pe ideea incompat“ }j$& dintre progresul cultural şi fericirea umană. Orice“ tajS cultural trebuie 
plătit prin renunţarea la satisfacerea i *Sre”;uală, care se traduce în planul psihic al individului J mct/ vrozä, 
nefericire sau revoltă. Cum progresul cultural n ne 'itabil,inevitabilä este şi nefericirea umană. Aceste idej Inev ^e 
alimentează în bună măsură din experienţa clinică al are syud nu diferă substanţial în ceea ce priveşte conţinuL | 
"e*/>ostulatele scho-penhaueriene referitoare la imposibil ^e V fericirii şi la suferinţă ca fundament al vieții. del, 
atea ydiene şi-ar avea rădăcina în „marele curent pesimist g. reu care porneşte de la Schopenhauer"7. 

rman 

Dar relaţia lui Freud cu Schopenl) re, subliniază pe 

bună dreptate Paul-Laurent Assoun, er a/ns mai profund, care depăşeşte nivelul simplei referj n s“gitimante sau al 
unei filiatii laxe. Această relaţie ar. >e ^e/jina însăşi atitudinea lui Freud faţă de filosofie. Scht* ""yuerli oferă înte- 
meietorului psihanalizei paradigma * fd\ la filosofie, ca un caz particular al relaţiei dintre « .Orta (psihanaliză) şi 
filosofie: este o modalitate de a concj..] 'axentismul riguros şi ambiția speculativă. la sc' 

Freud rezolvă problema mai sus ^ată, care nu era doar una subiectivă, ci si una obiecti "nun /pocii, în spiritul lui 
Schopenhauer: refuză radical mei a a pură şi pretenţia sa de universalitate şi autonormativj, lIzic^e opunändu-i-se 
direct, fie ignoränd-o. Prototipul ^ ei * metafizici este Hegel, atât pentru Schopenhauer, cät iitru Freud. Unei 


asemenea filosofii de şcoală, a cărei ^^ P^ristică era excluderea materialului oferit de ştiinţă, SJ ^ phauer îi contra- 
punea propria filosofie, care îmbina h P tismul cu ştiinţele pozitive. în lucrarea Voința in natur*\ ° fa), Schopenhauer 
considera că independenţa reciprocă rt: filosofie şi ştiinţă este garanţia unităţii lor finale. 

3 Din perspectiva unei asemenea viziuni, Freud nu se va limita la scientism, ci va atribui speculatiei un loc necesar in 
teoria sa, speculație care apare fie ca un element integrant al psihanalizei (dimensiunea numită chiar de Freud „meta- 
psihologie"), fie ca referinţă filosofică atestând coincidenta dintre ştiinţă (psihanaliză) şi filosofie. De asemenea, 
Freud respinge soluţiile eclectice fatale în egală măsură atât pentru filosofie, cât şi pentru ştiinţe. 

Cultura filosofică a lui Freud, aşa cum a reiesit din succinta prezentare, ni se pare suficient de bogată pentru a ne 
permite să calificăm afirmaţiile sale referitoare la relaţia dintre psihologia inconştientului şi filosofie ca fiind făcute 
în cunoştinţă de cauză. Filosofiei dominante, edificată pe temeiul premisei împrumutate psihologiei prepsihanalitice 
pentru care psihicul şi conştiinţa sunt coextensive, Freud îi opune ideea că inconştientul, redus la absurd de numita 
filosofie, este o realitate experimentală. Fenomenele hipnotice, visele, actele ratate, simptomele nevrotice, la care are 
acces clinica psihanalitică, sunt tot atâtea dovezi care documentează realitatea inconştientului. Dacă filosofia 
tradiţională a preluat tacit conştientalismul psihologiei prepsihanalitice, descoperirea inconştientului de către 
psihanaliză nu poate lăsa indiferentă filosofia. Schimbarea majora adusă de psihanaliză trebuie să se reflecte în 
schimbarea statutului conştiinţei: din esentä-principiu ea devine calitate-accident, în timp ce inconştientul devine în- 
sinele psihic. 

Freud nu numai că contestă cu argumente faptic-experi-mentale conştientalismul filosofiei dominante, dar îşi pro- 
pune să-l şi explice. în absenţa accesului la faptele studiate de psihanaliză, filosofia ridică la concept 
constientalismul naiv al simțului comun şi al psihologiei prepsihanalitice. Mai mult decât atât, rezistentele filosofilor 
în a accepta ideea de inconştient sunt de natură afectivă, ca orice rezistenţă la psihanaliză: pentru că în inconştient 
există conţinuturi neacceptate de conştient, nimeni nu admite existenţa inconştientului şi nu doreşte să-l cunoască. 

Chiar când vorbeşte despre inconştient, filosofia îl intele- j ge tot din perspectivă conştientalistă: el este aşa cum arată 
Freud, în Cuvântul de spirit şi relaţiile sale cu inconştientul, I „ceva susceptibil de a deveni conştient", cu alte cuvine, 
un fel de conştient inconştient. Lipsită de perspectiva clinică revelatoare de manifestări inconfundabile ale 
inconştientu-lui psihic, filosofia nu-l poate gândi în alteritatea sa radicală în raport cu conştientul. O altă atitudine a 
filosofiel tradiţionale faţă de inconştient — ipostazierea inconştientului în entitate metafizică (este una din formele 
inconştientului la Eduard von Hartmann) — îşi are sorgintea tot în conştienta-lismul funciar al filosofiei, în 
disocierea ireconciliabilă între psihic şi inconştient, care-i stă la bază. 

2. Ideea şi conceptul de inconştient în istoria filosofiei 

Un examen independent al modului în care apar şi sunt tratate ideea şi conceptul de inconştient în istoria filosofiei 
este indispensabil scopului urmărit de prezenta lucrare. Trecerea în revistă a filosofilor care au abordat problema 
inconştientului, inclusiv a lui Eduard von Hartmann, constituie o pregătire pentru noua filosofie a inconştientului: 
orice demers nou îşi caută precursorii pentru a se sprijini pe ei şi pentru a se diferenţia de ei; cunoaşterea specificului 
tratării filosofice a ideii şi a conceptului de inconştient poate pune mai bine în lumină particularitätile perspectivei 
psihanalitice asupra inconştientului şi ale filosofiei inconştientului, bazate pe ea; identificarea lacunelor din 
informaţia filosofică a lui Freud poate sugera, aşa cum este cazul lui Fr. Niet-zsche, căi de acces la o filosofie a 
inconştientului foarte apropiată de cea construită pe baza psihanalizei. 

Când se vorbeşte despre precursorii filosofici ai psihanalizei, primul citat este Leibniz. Nu avem de a face în acest 
caz cu conceptul de inconştient, ci doar cu ideea de inconştient. Conştiinţa se naşte, după filosof, din „percepțiile 
mici", 

care, luate în sine, nu sunt conştiente. Aceste percepții subliminale dau naştere conştiinţei prin stimulare reciprocă 8. 
Ca un prim comentariu la această idee, trebuie să remarcam faptul că, deşi o întâlnim într-o operă filosofică, ea ar 
putea foarte bine figura într-una psihologică. Este unul din acele momente de indistinctie între filosofie şi psihologie 
sau de înglobare a psihologiei de către filosofie. Deşi pentru psihanaliză o astfel de prefigurare vagă poate avea o 
anumită valoare în sensul că Freud şi şcoala sa nu vin pe un teren gol, din punctul de vedere al filosofiei 
inconştientului, ea are doar o importanţă redusă. Nu ne trimite, cel puţin direct, la o dimensiune inconştientă a 
spiritului. 

După R. Eisler, idei asemănătoare întâlnim la Christian Wolf, Baumgarten, Tetens, care admit existenţa unor repre- 
zentări care cad în afara conştiinţei. Dintre partizanii unei asemenea poziţii, o menţiune aparte se cuvine lui Kant. El 
numeşte, în Antropologie în perspectivă pragmatică, astfel de reprezentări „reprezentări întunecate". în capitolul 


intitulat „Despre reprezentările pe care le avem, fără să fim conştienţi de ele", Kant scrie: „A avea reprezentări şi a 
nu fi conştient de ele, aceasta pare contradictoriu, căci cum putem şti că le avem dacă nu suntem conştienţi de ele? 
Această obiectie o face încă Loke, care, din acest motiv, respinge existenţa unui asemenea tip de reprezentări. însă 
noi putem deveni în mod mijlocit conştienţi că avem o reprezentare, deşi nu suntem în mod nemijlocit conştienţi de 
ea. Astfel de reprezentări le numesc întunecate." e 

Foarte promițătoare din punct de vedere psihanalitic e ideea din finalul citatului că la reprezentările întunecate avem 
acces în mod mijlocit. Şi în psihanaliză accesul la inconştient este întotdeauna mijlocit. Numai că, dacă examinăm 
exemplul pe care-l dă Kant pei^ru a-Si ilustra ideea, ne dăm seama că inconştientul pe carerl gândeşte este de fapt 
un conştient latent. Cu alte cuvinte, awät Leibniz, cât si Kant ilustrează ideea lui Freud că filosofii VOrbesc de fapt 
despre 

ceea ce psihanaliza numeşte preconştient, adică despre conţinuturi susceptibile de a deveni în orice clipă conştiente. 
Dacă sunt conştient că văd, la o oarecare distanţă, un om, spune Kant, fără a fi în acelaşi timp conştient că-i văd 
ochii, nasul, gura şi totuşi identific ceea ce văd drept un om, asta înseamnă că de fapt am reprezentarea părţilor, a 
căror percepere nu-mi este conştientă. Nimic nu mă împiedică însă, am adăuga noi, să devin conştient de respectivele 
reprezentări, ceea ce nu se întâmplă în cazul inconştientului studiat de psihanaliză, caz în care accesul la conştiinţă e 
barat de un obstacol interior (instanţă refulantă, de pildă). 

Foarte interesante sunt afirmaţiile lui Kant despre raportul cantitativ între sfera reprezentărilor întunecate şi cea a 
reprezentărilor clare. Cuprinsul reprezentărilor întunecate ar fi nemăsurat, în timp ce reprezentările clare sunt doar 
puncte în imensitatea primelor. Dacă facem abstracţie de conţinutul inconştientului la Kant şi în psihanaliză, putem 
vedea în afirmaţia filosofului o anticipare a tezelor psihanalitice despre ponderea infimă a conştientului în raport cu 
inconştientul. La pagina 18 a ediţiei citate, Kant scrie: „Astfel, câmpul reprezentărilor întunecate este cel mai mare la 
om." 

Când vorbeşte despre influenţa reprezentărilor întunecate asupra intelectului uman, Kant se apropie într-adevăr de 
psihanaliză şi de ideea pe care aceasta o pune la baza unei filosofii contemporane a inconştientului — ideea 
impuritätii spiritului. „Adesea ne jucăm cu reprezentările întunecate şi avem un anume interes să punem în umbră 
faţa de imaginaţie obiecte plăcute sau neplăcute. Şi, mai des, devenim noi înşine un joc al reprezentărilor întunecate, 
iar intelectul nostru nu se poate salva de la perturbările pe care acestea i le impun, chiar dacă le recunoaşte drept 
amăgire" 10. De astă dată, ilustrarea oferită de Kant se referă chiar la „iubirea sexuală" (Geschletsliebe). Celebrul 
filosof se referă, cu uimire, la energia pe care o consumă oamenii pentru a învălui ceea ce le place atât de mult, dar 
care, apropiindu-i prea mult de animalitate, le trezeşte pudoarea. 

La filosofi ca Fichte, Schelling, Cari Gustav Carus, Schopenhauer întâlnim, alături de inconştientul psihologic, un 
inconştient metafizic. Fichte vorbeşte (după Rudolf Eisler) de o „intuire lipsită de conştiinţă a lucrurilor”, ceea ce nu 
aduce nimic nou față de poziţia lui Kant. Afirmația lui Schelling, citată tot după R. Eisler, că temeiul absolut al 
conştiinţei este „inconştientul etern", poate fi interpretată atât în sens psihologic, cât şi în sens filosofic (ontologic). 
în ultimul sens, reformulând propoziţia de mai sus, se poate spune că fiinţa este inconştientă, un principiu inaccesibil 
conştiinţei umane. Din punct de vedere psihologic, ideea, întâlnită şi la C. G. Carus despre naşterea conştiinţei din in- 
conştient, e pe deplin validă şi din punct de vedere psihanalitic. 

Concepţia lui E. von Hartmann despre inconştient alătură o perspectivă psihologică, chiar fiziologică asupra inconşti- 
entului, cu una ontologică. Inconstientul fiziologic „cuprinde predispoziţiile moleculare ale organelor materiale 
centrale ale sistemului nervos, predispozitii aflate în stare de re-paos". Inconstientul psihic este pentru filosof un 
inconştient relativ. Este vorba de fenomene psihice care „rămân sub limita conştiinţei centrale superioare", deşi ele ar 
fi perceptibile pentru conştiinţa individuală inferioară din interiorul organismului. Inconştientul metafizic mai este 
numit de E. von Hartmann inconştient absolut, pentru că e în sine astfel: „fiinţa metafizică unitară din cosmos cu 
atributele voinţei inconstiente şi ale reprezentării inconştiente". n 

Pentru o filosofie a inconştientului bazată pe psihanaliză, inconştientul fiziologic nu prezintă nici un fel de interes, 
pentru că psihanaliza se limitează la perimetrul psihicului, inconştientul psihic („relativ") pare a fi conceput tot ca o a 
doua conştiinţă, subliminală, ceea ce coincide cu precon-stientul psihanalizei şi nu are implicaţii majore pentru viaţa 
spiritului. în schimb, inconştientul metafizic, deşi considerat de Freud ca un simptom al „constientalismului" 
filosofiei dominante, care presupune ca premisă tacită echivalarea 

psihicului cu conştiinţa, ipostaziind inconştientul în plan transcendent, poate interesa o ontologie care ţine seama de 
teoria arhetipurilor a lui Jung. Acesta lasă deschisă, în ultima parte a vieţii, problema dacă în spatele arhetipurilor — 
elemente structurante ale inconştientului colectiv — mai există ceva metapsihic sau metabiologic. 


Privilegiată şi paradoxală este relaţia lui Freud cu Niet-zsche. Privilegiată, pentru că nici un alt filosof nu s-a apropiat 
atât de mult de maniera psihanalitică de a gândi inconştientul şi, implicit, de o filosofie a inconştientului edificată pe 
baza ei. într-o altă carte dedicată relaţiei dintre filosofie şi psihanaliză, Freud et Nietzsche 12, Paul-Laurent Assoun 
me-tioneazä două din declaraţiile concludente ale unor psihanalişti cunoscuţi referitoare la apropierea dintre ideile lui 
Nietzsche şi Freud Federn, unul din primii adepţi ai lui Freud, afirmă la şedinţa din 1908 a Societăţii de Psihanaliză 
din Viena că afinităţile dintre filosofia lui Nietzsche şi psihanaliză sunt atât de mari, încât „rămâne să ne întrebăm 
doar ce i-a scăpat" filosofului. Cu acelaşi prilej, Adler care nu devenise încă disident, susţine că „dintre toţi filosofii 
importanţi care ne-au lăsat ceva, Nietzsche e cel mai apropiat de modul nostru de a gândi" 13. 

Episodul Weimar demonstrează şi el că memoria lui Nietzsche s-a bucurat de un tratament de excepţie din partea psi- 
hanaliştilor, în 1911, aceştia îşi tin congresul în vestitul orăşel german, pe care prezenţa arhivelor Nietzsche, fondate 
de sora filosofului Elisabeth Forster, îl transformase în capitala studiilor nietzscheene. Jones şi Sachs sunt delegaţi să 
prezinte surorii marelui precursor omagiile congresului. Nietzsche devine astfel singurul filosof, arată Paul-Laurent 
Assoun, care se bucură de o asemenea consideraţie din partea instituţiilor psihanalitice. 

Consonantele dintre Nietzsche şi Freud sunt foarte bine documentate de existenţa unor tentative de a da o sinteză a 
celor două gândiri. Dacă Th. Mann îi numeşte doi mari iluminişti moderni care descind din Schopenhauer, iar Bin- 

swanger pune în evidenţă intentionalitatea demascatoare a operei lor, Otto Rank propune, în principala sa operă 
filosofică Voința de fericire (1929), prima mare sinteză freudo-nietzscheeanä. 

Pradoxală, pentru că referirile la Nietzsche sunt puţin numeroase şi extrem de succinte în opera lui Freud. Situaţia s- 
ar datora, după declaraţiile întemeietorului psihanalizei, nu lipsei, ci excesului de interes. Asemănările prea mari cu 
propria ideatie l-ar fi împiedicat pe Freud, dornic să-şi menţină impartialitatea ştiinţifică, să se abandoneze unei 
lecturi captivante. 

Nu faptul că Nietzsche gândeşte şi constientizeazä inconştientul îl apropie de psihanaliză si-1 face interesant pentru 
filosofia inconştientului, ci modul în care concepe inconştientul. Simpla insistenţă asupra inconştientului, conceput 
ca o a doua conştiinţă, nu l-ar fi individualizat decât cantitativ faţă de Leibniz, Kant sau E von Hartmann, la care 
întâlnim aceeaşi idee. O afirmaţie extrem de tranşantă despre existenţa inconştientului cum este cea din Ştiinţa veselă 
— „Mult timp, gândirea conştientă a trecut drept gândirea în genere. Abia acum ne dăm seama de adevăr: cea mai 
mare parte a activităţii noastre spirituale rămâne pentru noi inconştientă" 14 — şi-ar pierde din valoare dacă 
Nietzsche nu ar gândi inconştientul şi ca pe un perimetru închis, impenetrabil pentru conştiinţa subiectului, aşa cum 
este inconştientul freudian. în Omenesc, prea omenesc, Nietzsche descrie clar inconştientul ca pe un cuprins al 
conţinuturilor şi proceselor psihice la care eul conştient nu are acces: „Omul este foarte bine apărat împotriva sa, 
împotriva cercetării şi asedierii de către sine însuşi; de obicei, el îşi poate percepe doar lucrările exterioare. Cetăţuia 
propriu-zisă îi este inaccesibilă, chiar invizibilă... '4 5. 

Nu numai ideea de inconştient în sens freudian e prezentă la Nietzsche, ci şi cea de refulare. Procesul de îndepărtare 
din conştiinţă şi menţinere în afara conştiinţei a anumitor conţinuturi psihice, descoperit de Freud în legătură cu ten- 
Preliminarii la o filosofie a inconştientului 29 

dintele sexualităţii infantile şi considerat cel mai important mijloc de apărare a eului este numit de Nietzsche „uitare 
activă", în Genealogia moralei există un pasaj uimitor în care Nietzsche descrie ceea ce psihanaliza numeşte refulare, 
subliniind rolul ei defensiv. „Uitarea nu este o vis inertiae, cum cred cei superficiali, ea este mai curând o capacitate 
de inhibare activă, pozitivă în sensul cel mai propriu. A închide din când în când uşile şi ferestrele conştiinţei, a 
rămâne în afara larmei şi luptei ce caracterizează lucrarea convergentă sau divergentă a organelor utile care 
alcătuiesc lumea noastră subterană, puţină linişte, momentană tabula rasa a conştiinţei pentru a face loc noului, în 
special funcţiilor superioare şi funcţionarilor înalți, stăpânirii, prevederii şi predeterminării... iată foloasele uitării 
active. Ea se aseamănă unui paznic, unui apărător al ordinii sufleteşti, al liniştii, al etichetei..." 16 

Pentru o filosofie a inconştientului bazată pe psihanaliză, de cel mai mare interes e ideea lui Nietzsche despre impuri- 
tatea spiritului. In termeni psihanalitici, această idee poate fi tradusă prin conceptul de întoarcere a refulatului. O dată 
refulate, aruncate în inconştient, anumite conţinuturi psihice nu încetează de a fi active: ele încearcă să se întoarcă în 
conştient, dar nu se pot manifesta la acest nivel decât deformat, deghizat. Urmărind modul în care Nietzsche tratează 
problema impuritätii spiritului, vom putea în acelaşi timp să trecem în revistă conținuturile pe care filosoful le 
gândeşte a fi inconstiente. 

Mai înainte, câteva informaţii despre această idee a impuritätii spiritului care va face carieră în secolul al XX-lea, în 
special datorită psihanalizei. Nietzsche nu este deschizător de drum, ci se înscrie în prelungirea meditatiei moraliş- 
tilor francezi, care acordă în scrierile lor un spațiu considerabil analizei a ceea ce mai târziu se va numi impuritatea 
spiritului. Să amintim pentru ilustrare cunoscutul aforism al lui La Rochefoucault: „Viciile intră în alcătuirea 
virtuţilor, aşa cum intră otrăvurile în alcătuirea leacurilor." 

Weit Dintre filosofi, Nietzsche este cel care combate de-a dreptul vehement ideea purității spiritului, susţinută de 
idealismul german. Afirmația cea mai tranşantă, care-i va fi şocat pe contemporani, o găsim în Antihrist: „Spiritul 
pur este pură minciună" 17. în Genealogia moralei, sintagme ca „rațiune pură", „spiritualitate absolută", „cunoaştere 
în sine" sunt calificare ca dând conţinut „vechii şi periculoasei fabule conceptuale care a postulat un subiect al 
cunoaşterii pur, atemporal, insensibil, abulic"18. De asemenea, reflectia 31 din Aurora combate antropologia 
filosofică ostilă concepţiei evoluționiste despre descendența omului în numele spiritului care ar separa natura de om 
printr-o prăpastie de netrecut. 

Unul din elementele impuri ficatoare ale spiritului în viziunea lui Nietzsche e sexualitatea. „Gradul şi felul sexua- 
litätii unui om îi pătrund spiritul până în regiunile cele mai înalte", scrie filosoful în Dincolo de bine şi de rău 19. Nu 
este singurul loc în care Nietzsche gândeşte şi exprimă foarte freudian problema sexualităţii. El a sesizat de exemplu 
că viziunile pe care sfinţii le atribuiau comunicării cu forte divine sau demonice erau în mare parte rolul spiritual al 
abstinentei sexuale. Astfel, în Omenesc, prea omenesc putem citi: „Este ştiut că regularitatea raporturilor sexuale 
temperaeză ba chiar anihilează imaginaţia, în timp ce abstinenţa sau dezordinea o duc la paroxism. Imaginaţia multor 
sfinţi creştini era deosebit de murdară, numai că, închipuin-du-şi că aceste dorinţe sunt demoni adevăraţi, care s-au 
înstăpânit asupra lor, nu resimţeau riici o vinovätie".20 

La Nietzsche, spre deosebire de Freud, sexualitatea nu reprezintă dimensiunea privilegiată a sufletului care impu- 
rifică spiritul şi nici conţinutul cel mai important al inconştientului, ci doar un element printre altele de aceeaşi natură 
nonspirituală. Dintre celelate aspecte omeneşti, prea omeneşti, fără de care, în pofida a ceea ce susţinea filosofia cla- 
psihologici — interesului. Dreptatea nu este o emanafie a 

spiritului absolut (voinţă divină) sau una dintre acele valori care ar putea popula autarhica lume platoniciană a 
ideilor, ci transfigurarea prozaicei utilităţi. Tot în Omenesc, prea omenesc, Nietzsche ajunge la această concluzie în 
urma unui demers istoric: „Dreptatea a apărut în relaţiile dintre cei la fel de puternici... „acolo unde nici unul nu are o 
superioritate evidentă şi unde lupta ar avea drept consecinţă doar o inutilă vătămare reciprocă. Astfel, s-a ajuns la 
ideea înţelegerii mutuale, a egalei îndreptăţiri a pretențiilor celor două părţi. La început, dreptatea îmbracă forma 
schimbului." 21 

Utilitatea, interesul se ascund şi în spatele ospitalităţii, \ care nu este nici ea o valoare „pură", necondiționată. „Sen- ) 
sul ospitalităţii, scrie Nietzsche în Aurora, este de a paraliza { agresivitatea străinului. Acolo unde străinul nu e 
resimţit ca m duşman, se diminuează şi ospitalitatea. Ea înfloreşte atâta timp cât dăinuie premisa ei cea rea" 22. 
Printre conținuturile sufleteşti care în viziunea lui Nietzsche impurifică lumea spiritului, trebuie inclus tot ceea ce 
ţine, în limbajul său, de voinţa de putere. Moraliştii numeau acelaşi lucru „vanitate", iar Adler, discipolul lui Freud, 
„autoestimatie". Iată o declaraţie programaticä a filosofului în ceea ce priveşte importanţa covârșitoare pentru om a 
voinţei de putere: „Nici nevoia şi nici dorinţa, ci iubirea de putere este demonul omului. Chiar dacă au sănătate, 
locuinţă, hrană, distracţii, oamenii sunt şi rămân nefericiti, căci demonul aşteaptă şi vrea să fie satisfăcut. Ia-le totul 
şi satis-fă demonul şi vei vedea că sunt aproape fericiţi — atât de fericiţi pe cât pot fi oamenii şi demonii”. Dar dacă 
voinţa de putere, şi nu sexualitatea, constituie instinctul cel mai puternic al omului, atunci Nietzsche e mai aproape 
de Adler decât de Freud, anticipând prin opera sa sinteza pe care o încearcă mai târziu Jung. 

Cultul geniului, de exemplu, este un fenomen cultural care are în spate nimic altceva decât nevoia de confort auto- 
estimativ. Plasarea geniului într-un panteon cât mai îndepărtat în timp de contemporani îi fereşte pe aceştia de 
neplăce- 

rile autoestimative (sentimentul de inferioritate) produse de invidie: „Iubirea de noi înşine favorizează cultul 
geniului, căci acesta răneşte dacă nu se află cu totul departe de noi, asemeni unui miracol; chiar Goethe cel lipsit de 
invidie îl nume pe Shakespeare steaua sa din înaltul cerurilor...".23 

Remarcabilă este şi intuiţia lui Nietzsche referitoare la sufletul feminin, intuiţie care anticipează teoria lui Adler 
despre protestul viril — orientarea inconştientă spre un ideal de masculinitate. Filosoful sesizează, în absenţa oricărei 
experienţe clinice, că: „în spatele vanităţii personale, femeile nutresc întotdeauna ele însele un dispreţ impersonal 
pentru femeie" 24. Ceea ce îşi găseşte o corespondenţă ideatică perfectă în cartea lui Adler Le temperament nerveux, 
unde este sintetizată o experienţă psihoterapeutica îndelungată, printre ale cărei concluzii se află şi următoarea: 
„Existenţa sentimentului de inferioritate, mai mult sau mai puţin conştient la toate femeile, datorită faptului că sunt 
femei". 25 Cu o altă formaţie şi în alte condiţii, Nietzsche ar fi dezvoltat intuiţia iniţială până la a-şi da seama că 
sentimentul impersonal de inferioritate al femeii este produsul sufletesc al unei discriminări culturale a masculinului 


şi femininului, discriminare care conduce, în pofida educaţiei pentru îndeplinirea rolului de femeie, la o orientare 
spre un ideal de masculinitate. Artizanul acestei orientări este sentimentul de inferioritate produs de participarea la 
feminitate. 

Cea mai importantă contribuţie a lui Nietzsche la tema impurificării spiritului prin conţinuturi inconştiente, ţinând de 
autoestimatie, o constituie teoria resentimentului. Max Scheler consideră descoperirea resentimentului şi a acţiunii 
sale asupra judecăților de valoare morale drept una din puţinele realizări importante ale eticii moderne. Să remarcăm 
faptul că resentimentul trimite la produse spirituale majore cum sunt moralele şi religiile, nemaifiind vorba doar de 
spiritul subiectiv, ci de spiritul obiectiv. 

în esenţă, resentimentul, asupra căruia vom reveni în capitolele următoare, constă, pe de o parte, în devalorizarea 

valorilor inaccesibile anumitor categorii sociale şi, pe de altă parte, în investirea cu valoare a datelor condiţiei 
respectivelor categorii. Resorturile sufleteşti inconştiente ale acestei extraordinare metamorfoze din lumea spiritului 
sunt, într-o lectură scheleriană-adleriană, sentimentele de inferioritate provocate de neputinta de a acţiona în sensul 
unor afecte cum sunt: ura, invidia, dorinţa de răzbunare. Devalorizarea valorilor dominante şi ridicarea la rangul de 
valoare a unor nonvalori are rolul de a reface printr-o pseudocompensare echilibrul autoestimativ al celor vizati. 
Pentru Nietzsche, produsul resentimentar prin excelenţă este religia creştină şi mai ales morala creştină. în Ecce 
homo, înregistrăm cea mai categorică afirmaţie a filosofului: „Creştinismul s-a născut din spiritul resentimentului şi 
nu, aşa cum s-a crezut, din spirit". 26 Extraordinara inversare produsă de creştinism se oglindeste foarte clar in 
simbolul crucificării: „Dumnezeu pe cruce — nu înţelege încă nimeni gândul ascuns al acestui simbol? Tot ceea ce 
suferă, tot ceea ce este răstignit pe cruce este divin". 27 

Principalul indiciu al faptului că morala creştină este un produs al resentimentului îl reprezintă pentru Nietzsche ex- 
traordinara răsturnare valorică pe care o presupune. Tot ceea ce antichitatea păgână situa în vârful ierarhiei 
axiologice — bogăţia, virtuțile războinice, viaţa simţurilor, libertatea spirituală — este înlocuit cu valori ca sărăcia, 
iubirea aproapelui, abstinentä, credinţă în Dumnezeu, umilire, supunere. Toate valorile promovate de creştinism, 
crede Nietzsche, reflectau fidel starea de fapt a păturilor dezmoştenite din Imperiul Roman care l-au produs. 

Funcţia creştinismului este, pentru filosoful german, cu evidenţă consolatoare. „Creştinismul ar putea fi numit un 
adevărat tezaur de ingenioase mijloace consolatorii, atât de multe sunt elementele sale care alină, narcotizeazä", scrie 
Nietzsche în Genealogia moralei28. 

Anticiparea psihanalizei în opera lui Nietzsche nu se limitează la prezenţa ideii de inconştient în sens freudian, a 

34 

VASILE DEM. ZAMFIRESCU 

refulării şi a întoarcerii refulatului, precum şi a implicatiei impuritätii spiritului, importantă pentru o filosofie 
contemporană a inconştientului. Oricât de surprinzător ar părea, regăsim în scrierile filosofului referiri la caracterul 
represiv al ideii spiritului pur, referiri foarte apropiate de dezvoltările lui Freud din lucrarea sa de critică socială 
Disconfort în cultură (Das Unbehagen in der Kultur). 

Dacă ideea spiritului pur este eronată, dacă sufletul şi trupul sunt întotdeauna prezente în spirit, atunci transformarea 
acestei idei într-o normă, într-un precept (spiritul trebuie să fie pur) îi evidenţiază orientarea represivă la adresa 
dimensiunii sensibile a omului. Particularul şi singularul sunt repudiate, cerinţele somatice şi sentimentele devalori- 
zate, iar supraindividualul exaltat, divinizat, recomandat conduitei fiecăruia. Consecințele aplicării unei asemenea 
normativitäti sunt sentimentele de nefericire şi, la limită, disfunctiile psihice, susţine Nietzshe ca un fel de psihanalist 
avânt la lettre. 

Cel mai semnificativ text al filosofului în această problemă e conţinut în Aurora: „Pretutindeni unde a domnit teoria 
despre puritatea spiritului, prin urmări ea a distrus forţa nervoasă; a impus devalorizarea corpului, neglijarea sau 
chinuirea lui şi, datorită instinctelor sale, chinuirea şi dispreţuirea omului însuşi; ea a produs suflete pustiite, tensio- 
nate, asuprite, care, pe deasupra, îşi închipuiau că deţin cauza sentimentului lor penibil şi că ar putea chiar s-o 
înlăture. Corpul este sursa răului, el prosperă încă prea mult! Aşa gândeau acei oameni în timp ce corpul, prin 
durerile sale, ridica plângere după plângere împotriva continuei sale prigoniri. O nervozitate excesivă, cronică a 
constituit în cele din urmă soarta acelor virtuozi ai spiritului pur. Singura formă de plăcere pe care o mai cunoşteau 
era extazul şi alţi precursori ai nebuniei."29 

în pofida aparentelor de reducționism absolut pe care o lasă multe din aforismele lui Nietzsche, aşa încât ai impresia 
că e mai curând un epigon al lui Freud, nu ufl precursor, atât 

de mare îi e zelul în a căuta şi dezvălui nonspiritul din spirit, profanul din sacru, cum ar spune Mircea Eliade, totuşi, 
filosoful îi recunoaşte spiritului o anumită autonomie atunci când vorbeşte de spiritul liber. Desigur, nu este o 
autonomie genetică, pentru că genealogia produselor spirituale a demonstrat că de obicei ele conţin un moment 
nonspiritual, au o „origine încărcată", ci doar una funcţională. O dată constituit, spiritul se poate desprinde de sursele 


sale, le poate controla, întorcându-se chiar împotriva lor. O atare evoluţie este \ doar posibilă, nu necesară, căci şi 
funcţionarea spiritului poate fi perturbată de conținuturile nonspirituale ale vieţii interioare. Spiritul liber este tocmai 
spiritul evoluat, care-şi cunoaşte părinţii şi bunicii şi nu-i lasă să se amestece în treburile sale. Geniul, de pildă, 
ilustrează un astfel de spirit liber: „Vom vorbi despre geniu mai ales la acei oameni ca Pla-ton, Spinoza şi Gbethe, în 
cazul cărora spiritul e foarte slab legat de ei si se poate ridica apoi cu mult deasupra Jor 20. 

Dar ce este „spiritul liber" nietzscheean dacă nu eul matur de care vorbea Freud? Din punctul de vedere al psihana- 
lizei, se ajunge la maturitate atunci când eul se detaşează de influenţele instanţelor inconstiente — sine şi supraeu, 
con-trolându-le. Atât în filosofia lui Nietzsche, cât şi în psihanaliză, impuritatea genetică a spiritului nu exclud 
autonomia sa funcţională. 

într-o istorie prepsihanalitică a ideii de inconştient, romantismul, analizat de Blaga din această perspectivă în arti- 
colul Cultul inconştientului în revista „Universul literar" (1926), rămâne nu atât prin recunoaşterea existenţei incon- 
ştientului, cât prin modul în care-l valorizează. Din perspectiva creaţiei spirituale, inconştientul e mai cuprinzător 
decât conştientul, deţine puteri oculte, fiind sursa previziunilor şi, mai ales, constituie adevărata sursă a valorii 
artistice. Cu cât starea în care este creată o operă se apropie mai mult de cva-sisomnambulism, cu atât valoarea sa 
artistică este mai asigurată. Pe bună dreptate, Lucian Blaga afirmă că putem vorbi la romantici de un adevărat cult al 
inconştientului. Acest cult 

se apropie mai mult de concepţia lui Jung asupra inconşti-entului,care vede sursa creaţiilor spirituale în arhetipurile 
inconştientului colectiv, decât de freudism, pentru care inconştientul este în primul rând patogen — sursă a îmbol- 
năvirilor nevrotice. 

Dacă impuritatea spiritului asupra căreia Nietzsche insistă atât de mult, vizând spiritul obiectiv, dar mai ales pe cel 
subiectiv, este o idee esenţială pentru o filosofie a inconştientului clădită pe temeiul psihanalizei, atunci Marx nu 
poate nici el lipsi dintre precursorii psihanalizei şi filosofiei inconştientului. însă Marx e mai apropiat de Jung decât 
de Freud şi Adler, pentru că inconştientul pe care-l descrie este unul supraindividual. Numai că la Jung inconştientul 
supra-individual sălăşluieşte în interiorul individului, în timp ce Marx îl situează în afara acestuia. Inconştientul 
despre care vorbeşte Marx poate fi numit inconştient social. El este o dimensiune a organismului social, şi anume 
pendantul conştiinţei sociale, aşa cum inconştientul individual este pendantul conştiinţei individuale. 

Deşi inconştientul social (viaţa materială a societăţii) este în mare parte rezultatul complexităţii vieţii sociale şi nu 
poate fi, în această măsură, corelat unui proces similar refulării din psihanaliză, constituind mai curând un fel de con- 
ştient latent, Marx vorbeşte în mai multe rânduri de anumiţi factori care împiedică pătrunderea în conştiinţa socială a 
structurii materiale. Rolul de instanţă refulantă îl joacă anumite interese practice. Existenţa inconştientului social şi a 
unor instanţe ale organismului social care împiedică pătrunderea în conştiinţă a unor conţinuturi indezirabile fac cu 
putinţă ceea ce Marx numeşte conştiinţă falsă. Spiritul obiectiv (cultura unei epoci) nu este nici pentru Marx ceva 
pur. Asemeni conştiinţei individuale, conştiinţa socială poate exprima altceva decât crede. Şi la acest nivel sunt 
frecvente iluziile, deghizările, autoamăgirea. Când o epocă îşi închipuie că este determinată de motive pur politice 
sau religioase, Marx recomandă cercetarea lor din perspectiva motivelor subia- 

cente reale care se exprimă sub forma politicului sau religiosului. De asemenea, ideea că legea ar deriva dintr-o 
voinţă liberă este considerată de Marx o simplă iluzie. 

3. Inconştientul în psihanaliză 

3.1. Factualitatea teoriei freudiene 

Dacă descoperirea inconştientului ca fenomen şi conceptualizarea acestuia nu reprezintă o contribuţie a psihanalizei, 
filosofia descriind încă de la Leibniz şi Kant un conştient subliminal — ceea ce mai târziu psihanaliza va numi pre- 
conştient — şi, o dată cu Nietzsche, un tărâm cu adevărat inaccesibil conştiinţei — ceea ce putem numi inconştient în 
sens tare —, atunci primul demers al unei filosofii a inconştientului bazată pe psihanaliză este de a preciza specificul 
ideii de inconştient în disciplina întemeiată de Freud. 

Toate particularitätile viziunii psihanalitice asupra inconştientului derivă din sursa care o alimentează, şi anume din 
practica de clinică. Inconstientul psihanalizei nu este rezultatul introspectiei sau al speculaţiei, ci al teoretizării unei 
experienţe psihoterapeutice. Chiar dacă Freud avea cultură filosofică, debutul carierei sale, care a stat sub semnul 
neurologiei şi al cercetărilor minutioase de laborator, nu lăsa să se întrevadă nimic din evoluţia sa ulterioară spre 
psihanaliză, adică spre o disciplină axată pe studiul inconştientului. 

Freud se întâlneşte pentru prima dată cu inconştientul prin intermediul relatărilor colegului şi prietenului său mai 
vârstnic Joseph Breuer, care constatase, tratând (între anii 1880-1882) o pacientä isterică (vestita Ana O.), că, sub 
hipnoză, aceasta îşi amintea de incidente ale trecutului uitate în stare de veghe. Mai interesant era faptul că 
reamintirea unor evenimente uitate ale trecutului era urmată de dispariţia simp-tomelor. Fără îndoială, hipnoza nu 


este întâmplător legată de începuturile psihanalizei, ea fiind una din căile experimen- 

tale de acces la inconştient. Freud o vede în 1885, la Paris, mânuită de un maestru european recunoscut (Charcot), 
care, asemeni unui magician, producea sub hipnoză şi făcea să dispară, la pacienţi isterici, cele mai spectaculare 
simptome. El însuşi o va utiliza pentru un timp, afirmă Roger Perron 31 în a sa istorie a psihanalizei. Prin hipnoză se 
demonstrează atât existenţa inconştientului psihic, cât şi eficienţa sa: nu numai că pe această cale se poate ajunge la 
conţinuturi psihice inaccesibile în stare de veghe, dar, apelând la sugestie, se poate demonstra cum, în stare 
posthipnotică, subiectul realizează prin comportament anumite sarcini pe care i le-a transmis hipnotizatorul şi de care 
el nu este conştient. 

Experienţa întâlnirii directe a lui Freud cu inconştientul e sintetizată în Studii asupra isteriei (1895). La început, pe 
urmele lui Breuer, Freud utilizează hipnoza pentru a scoate din uitare evenimentul traumatic care se află la originea 
simptomului. Această lucrare întemeietoare a psihanalizei conţine formularea rămasă celebră: „istericii suferă de 
reminiscente". Prin „reminiscente", Freud înţelege un eveniment traumatic de natură sexuală din trecutul bolnavului. 
Astfel, întemeietorul psihanalizei dă o primă formulare ideei referitoare la etiologia sexuală a nevrozelor, esenţială în 
psihanaliză, care va duce la despărţirea de Breuer; acesta nu împărtăşea concepţia că întotdeauna si în asemenea grad 
sexualitatea participă la dereglările isterice. 

Uitarea evenimentului traumatic nu este una obişnuită, care poate fi revocată în orice moment, recuperându-se con- 
ţinutul respectiv, ci o uitare activă, cum ar spune Nietzsche, impusă de un conflict intrapsihic. După Roger Perron, în 
această fază de dezvoltare a psihanalizei, inconştientul e alcătuit dintr-o „idee", de fapt o dorinţă, cristalizată în jurul 
unui eveniment sexual din copilărie, care este considerată de conştiinţa morală ca fiind inacceptabilă. Combătută şi 
împinsă dincolo de limitele conştientului, devenită inconştientă, respectiva idee continuă să fie activă şi se manifestă 
ca simptom, care reprezintă o satisfacere deghizată a sa32. 

In varianta definitivă a psihopatologiei freudiene, simptomul nevrotic este considerat o formaţiune de compromis 
care rezultă din întâlnirea dintre o tendinţă sexuală interzisă (ţinând de sexualitatea infantilă) şi o tendinţă opusă, care 
o reprimä. Simptomul satisface ambele tendinţe: atât tendinţa interdictivă, cât şi tendinţa interzisă. în cazul isteriei, 
pe primul plan se află satisfacerea tendinței prohibite, în timp ce în cazul nevrozei obsesionale, interdicția, apărarea 
împotriva tendinței interzise. 

Unul din exemplele de simptome oferit de Freud în Introducere în psihanaliză este concludent pentru concepţia sa 
din acel moment (1916-1917). Pacienta realiza de mai multe ori pe zi acţiunea compulsivă de a trece din camera ei în 
camera învecinată, unde se aşeza la masa situată în mijlocul încăperii, chema femeia de serviciu, căreia uneori îi 
dădea o însărcinare, pentru ca alteori să o concedieze fără a-i cere nimic. Pentru sensul simptomului important e 
amănuntul în aparenţă insignifiant că pe faţa de masă din camera de zi se afla o pată. 

Din asociaţiile pacientei reieşea că în urmă cu zece ani, în noaptea nunţii, soţul, un bărbat mult mai în vârstă, a 
încercat fără succes de mai multe ori să realizeze actul sexual, trecând pentru aceasta în câteva rânduri în camera 
soţiei. Dimineaţa, soţul a vărsat o sticlă cu cerneală roşie pe asternut pentru a evita ruşinea la care l-ar fi expus în 
ochii servitoarei un cearceaf imaculat. Sensul simbolic al actului maladiv este, după Freud, negarea realităţii 
impotentei soţului: „nu, nu e adevărat, el nu are de ce să se ruşineze în faţa servitoarei". Tendinţa refulantă e în acest 
caz cerința fidelității (se izolase de lume pentru a îndepărta orice ispită şi nu se separase juridic de soţul ei, deşi era 
despărțită în fapt), iar cea refulatä, dorinţa de a duce o viaţă normală, recäsätorindu-se. 

în Studii asupra isteriei e prezent nu numai germenele conceptului psihanalitic al inconştientului, un conţinut de 
natură instinctuală (sexuală) neacceptat de instanţele socializate ale psihicului, dar e descris şi mecanismul defensiv 

care stă la baza inconştientului — refularea. Termenul „refulare" nu-i aparţine lui Freud, aşa cum nu-i aparţine nici 
termenul „inconstient". în lucrarea Psihologie ştiinţifică (1824), Herbart vorbeşte despre alungarea din conştiinţă a 
unei idei neplăcute, care însă poate reveni sub alte întruchipări. Conform afirmației lui R. Perron, maeştrii lui Freud 
— Briike, Meynert, Breuer — invocau adesea teoriile lui Herbart. Ca şi în cazul inconştientului, conceptul corelativ 
de refulare capătă în psihanaliză o bază factuală. 

în clinica psihanalitică refularea îşi manifestă prezenţa în dificultăţile de conştientizare a conţinuturilor inconstiente. 
Fie ca este patogen, fie că nu, inconştientul nu se livrează de la sine nici măcar în cadrul psihanalizei. Pentru a-l 
aduce la suprafaţă, psihanaliza utilizează o serie de tehnici, menite tocmai să relaxeze instanţa refulantă şi să permită 
manifestarea mai clară a refulatului. 

Asocierea liberă, adică recomandarea ca analizatul să verbalizeze fără selecţie tot ceea ce-i trece prin minte în timpul 
orei de terapie, care a devenit regula fundamentală a psihanalizei, înlocuind hipnoza încă din perioada Studiilor asu- 


pra isteriei, urmăreşte tocmai relaxarea controlului psihic, ceea ce permite accesul la conştient al derivatelor incon- 
ştientului. De asemenea, setting-ul psihanalitic cu imperson- e alitatea sa voitä, precum şi poziția întins a analizatului 
urmăresc să faciliteze desprinderea de prezent, regresia spre anii primei copilării, retrăirea (corectivä) a conflictelor 
infantile. 

Neutralitatea binevoitoare a psihanalistului, atitudinea optimă din punct de vedere terapeutic, care nu lasă să trans- 
pară nimic din personalitatea sa reală, are drept scop, împreună cu setting-ul psihanalitic, să-l stimuleze pe pacient in 
a transfera asupra analistului atitudinile şi sentimentele trecutului. Interpretarea transferului considerată a fi esența 
travaliului analitic, vizează şi ea transgresarea barierei creată de refulare, pătrunderea în universul secret al 
fantasmelor copilăriei, alcătuitoare a nucleului inconştientului, căci, pentru 

Freud, inconştientul nu este altceva decât istoria infantiä a vieţii umane. 

Interpretarea viselor, după o altă formulare celebra a lui Freud, calea regală de acces la inconştient, îşi propune să 
fructifice slăbirea în timpul somnului a cenzurii specifice stării de veghe, slăbire care permite dorințelor (infantile) 
refulate să se exprime mai limpede, deşi arareori nedeformat. Pericolul exprimării directe a refulatului produce 
trezirea, ca un ultim mijloc de apărare în faţa inconştientului. Tehnica interpretării viselor, cu ajutorul asociaţiilor 
produse de pacient în marginea materialului oniric, tehnică devenită paradigmatică pentru hermeneutica 
psihanalitică, oferă mijloacele deconstruirii simbolurilor onirice şi dezvăluirea sensului lor inconştient. 

Ideea că visele au un sens legat de cauza simptomului, cu alte cuvinte, de tendinţa inconștientă patogenä i-a fost su- 
gerată lui Freud tot de experiența psihoterapeutică: printre asociaţiile pe care pacienţii le făceau în legătură cu 
simptomul şi circumstanţele apariţiei sale erau adesea inserate vise sau fragmente de vis. Interpretând visul ca pe un 
simptom, Freud are revelaţia descoperirii sensului ascuns al produselor onirice, uneori extrem de îndepărtat de fațada 
lor conştientă. O comparaţie dintre conţinutul manifest şi conţinutul latent al visului poate documenta surprinzătoarea 
distanţă semantică dintre ele, precum şi natura conţinutu-rilor inconstiente. 

în Introducere în psihanaliză, Freud reproduce următorul vis (conţinut manifest) al unei doamne tinere, căsătorită: 
„Se afla cu soţul ei la teatru şi o parte a stalurilor era complet goală. Soţul îi povesteşte că Eliza L. şi logodnicul ei ar 
fi vrut să vină şi ei la teatru, dar nu găsiseră decât locuri proaste (3 locuri costând 1 florin şi 50 de creitari), pe care 
nu le puteau accepta. Ea gândeşte că n-a fost cine ştie ce nenorocire".33 

Rezultatul dezvăluie sub faţada confuză, în aparenţă fără sens sau cu sens inocent, o surprinzătoare nemulţumire faţă 

de faptul de a se fi căsătorit, dorinţa de a nu se fi căsătorit atât de repede: „A fost o prostie din parte-mi să mă 
grăbesc atât la măritiş. Văd din exemplul Elizei că n-aş fi pierdut nimic dacă aş fi aşteptat... pentru aceiaşi bani aş fi 
putut găsi unul de o sută de ori mai bun." 34 

Setul de tehnici psihanalitice — de la asocierea liberă şi analiza transferului la interpretarea viselor — vizează de- 
construirea obstacolelor opuse de psihicul pacientului manifestării inconştientului. Rezistenţa pacientului, care 
însoţeşte permanent travaliul analitic şi a cărei depăşire constituie unul din principalele obiective ale acestuia, 
provine din anumite forţe psihice care au exercitat cândva refularea. Inconştientul şi refularea rămân, oricât s-ar fi 
rafinat pe parcursul dezvoltării tehnica şi teoria psihanalitice, două dintre principalele conceptualizări ale clinicii 
freudiene. 

Descoperirea clinică a inconştientului în temeiul analizei simptomelor nevrotice are, pe lângă avantajul 
epistemologic al incontestabilei facticităţi, dezavantajul valabilitätii restrânse a numitei descoperiri: doar nevroticii 
au simptome şi deci inconştient. Dacă Freud şi-ar fi limitat cercetările la perimetrul disfiinctionalitätii psihice numită 
în mod tradiţional nevroză, arunci psihanaliza ar fi rămas o psihoterapie şi cel mult o psihopatologie axată pe ideea 
rolului patogen jucat de inconştient. Numai că, între 1895 şi 1905, Freud publică trei' cărţi care vor scoate psihanaliza 
din limitatia patologicului, extinzändu-i considerabil sfera de cuprindere. 

Este vorba mai întâi de cartea epocală din 1900 — Interpretarea viselor —, în care este dezlegat, pentru prima dată în 
istoria spiritului, secretul visului. Ce-i drept, nevroticii visează şi-şi relatează visele în timpul psihanalizei lor cu folos 
pentru integrarea inconştientului în conştiinţă. însă ei nu sunt singurii care visează. Oamenii calificaţi, conform opi- 
mei comune, drept sănătoşi, adică oamenii care nu au simptome, visează şi ei. Spre deosebire de simptom, visul e un 
fenomen universal. Descoperind că visul are aceeaşi structură cu simptomul nevrotic, Freud face primul pas spre tre- 

cerea de la psihopatologie la psihologia stării de sănătate | psihică, schitänd totodată ideea care legitimează acesta tre- 
/ cere: între boală şi sănătatea psihică există doar o deosebire ! de grad şi nu una de natură. 

Tot atât de factual ca simptomul, dar accesibil observaţiei şi experimentării fiecăruia, nu doar unui cerc restrâns de 


specialişti, visul se dovedeşte a fi şi el, asemeni simptomului, un produs de compromis între două tendinţe opuse: 
dorinţa de a dormi, care ţine de sistemul conştient-preconştient şi o dorinţă refulată, de obicei ţinând de sexualitatea 
infantilă, întâlnirea lor produce visul propriu-zis, numit în limbajul tehnic al psihanalizei „conţinut manifest", cu alte 
cuvinte, ceea ce e reţinut şi poate fi relatat de către visător în momentul trezirii. Asemeni simptomului, visul satisface 
simultan dorinţa de a dormi şi dorinta/dorintele inconstiente. Altfel spus, visul este o satisfacere halucinatorie, 
deghizată, a unor dorinţe inconştiente, astfel încât somnul poate continua. Ca şi în cazul simptomului, Freud 
descoperă în spatele fațadei ininteligibile, absurde a visului, o tendinţă inconștientă care, o dată dezvăluită, îi conferă 
sens. 

Anul 1904 este un an important în istoria psihanalizei. în acest an, Freud publică volumul Psihopatologia vieţii 
cotidiene, care aduce în planul teoriei o altă serie de fenomene neglijate de ştiinţa oficială a vremii — actele ratate. 
Studiul acesta îi permite lui Freud să considere ipoteza sa despre diferenţa doar graduală între starea de boală şi 
sănătate psihică ca fiind confirmată. Aşa cum inspirat sugerează titlul lucrării, actele ratate sunt simptomele omului 
sănătos. Identitatea cu simptomul se referă nu numai la caracterul de perturbare funcţională a vieţii psihice, ci şi la 
aspectul structural. 

Ca şi simptomul (sau visul), actul ratat este o formaţiune de compromis între o activitate conştientă, perturbată şi o 
tendinţă preconstientä sau inconstientä, perturbatoare. Când preşedintele unei şedinţe spune: „declar şedinţa închisă", 
în pofida intenţiei sale conştiente contrare de a deschide şedinţa, actul ratat îi trădează atitudinea de respingere faţă 
de 

respectiva şedinţă, dorinţa secretă de a o încheia cît mai repede, în general, Freud consideră că prin intermediul 
actelor ratate transpar, mai mult sau mai puţin deghizat la nivelul conştientului „egoismul, ostilitatea, toate 
sentimentele şi impulsurile reprimate datorită educaţiei morale". 

Din punctul de vedere al teoriei inconştientului, analiza conceptuală a actelor ratate echivalează cu o confirmare a 
ideii că şi omul sănătos, nu numai nevroticul, are inconştient. Dacă la nevrotic simptomul exprimă deformat 
inconştientul, în cazul omului sănătos psihic, actele ratate, nu numai visul, joacă acelaşi rol. Structura celor două serii 
de fenomene e identică, dimensiunea inconştientă exprimată simbolic, asemănătoare sau identică, diferă doar durata 
perturbării, în cazul simptomului ea fiind permanentă, în timp ce în cazul actului ratat e doar pasageră, de foarte 
scurtă durată, şi funcţiile afectate — simptomul afectează mai mult sau mai puţin grav funcţii vitale, în aşa fel încât 
uneori simţul realităţii şi capacitatea de adaptare sunt aproape anulate, în timp ce actele ratate au rareori o 
semnificaţie practică, aşa cum se întâmplă cu pierderile de obiecte. 

Cartea pe care Freud o publica în 1905, Cuvântul de spirit şi relaţiile sale cu inconştientul, este importantă nu numai 
pentru că descrie un alt fapt care documentează inconfun-dabil existenţa şi eficienţa inconştientului psihic, fapt care 
ţine, de asemenea, de starea de sănătate psihică, ci şi pentru ca, dintre manifestările simbolice ale inconştientului, 
cuvântul de spirit are o poziţie intermediară între simptom, vis, act ratat, ne de o parte, şi creaţiile spirituale majore, 
pe de altă parte. In cazul primelor trei, intenţia comunicării este absentă, toate fiind rezultatul neintentional al unui 
conflict intern, al unui joc de forte aleatoriu. Intervenţia proceselor secundare, care tin de sistemul preconstient- 
conştient nu este aici semnificativă. Nici simptomul, nici visul şi nici actul ratat nu urmăresc să transmită unui al 
treilea, deci unei comunități potenţiale, un mesaj. Sensul lor trebuie să rămână ascuns 

atât celui care le produce, cât şi celorlalţi. Produs al unui conflict inconştient, sensul poate fi dezvăluit doar de un tra- 
valiu de descifrare—interpretarea psihanalitică. Cuvântul de spirit însă, ţine seama de condiţia comunicabilitätii şi 
este în virtutea acestui fapt cel mai „social" dintre produsele inconştientului fără semnificaţie culturală majoră. El 
face trecerea între produsele inconştientului cu semnificaţie strict psihică şi produsele cu semnificaţie culturală — 
literatură, artă, religie, morală, filosofic. 

în ceea ce priveşte relaţia cuvântului de spirit cu inconştientul, relaţie care se afla acum în centrul interesului nostru 
teoretic, ea este evidentă în'cazul cuvântului de spirit cu tendinţă. Freud a constatat în lucrarea menţionată un para- 
lelism perfect între travaliul visului şi travaliul cuvântului de spirit: ca şi visul, cuvântul de spirit este construit cu 
ajutorul condensării, deplasării, reprezentării prin contrariu etc, contribuţia proceselor primare fiind însă limitată de 
cerința comunicabilitätii, adică a inteligibilitätii pentru un al treilea real sau potential. Tendinţa cuvântului de spirit, 
fie ea sexuală sau agresivă, este comunicată mai transparent şi, în acelaşi timp, mai socializat. Efectul comic provine 
tocmai din această îmbinare a unei relative transparente cu neutralizarea (socializarea) tendinței inconstiente 
exprimate pe calea cuvântului de spirit. 

Unul din cuvintele de spirit analizate de Freud ilustrează concludent, credem, afirmaţiile de mai sus: doi parveniti 
dintr-un oraş american au ţinut cu orice preţ ca cel mai bun pictor al locului să le facă portretul; cu ocazia unei 
petreceri unde a fost invitată toată lumea bună, portretele sunt expuse unul lângă celălalt, solicitându-se în acelaşi 


timp evaluarea unui reputat critic de artă. După ce le priveşte îndelung, acesta scutură din cap şi întreabă, arătând 
spre spaţiul liber dintre portrete: „Şi unde este mäntuitorul?" Descărcarea agresivitätii criticului prin aluzia la 
crucificarea mântuitorului între doi tâlhari (subtextul fiind: „tâlharii îi văd, dar unde este mântuitorul?") este suficient 
de transparentă şi socia- 

Uzată pentru ca să producă nu o confruntare, ci râsul binefăcător. 

Dacă între sănătatea şi boala psihică (nevroză) e doar o deosebire de grad, dacă, altfel spus, inconştientul patogen, 
producător al simptomului în cazul nevrozei, se manifestă asemănător la omul sănătos, deosebirile existând, dar nefi- 
ind esenţiale, atunci de aici se poate avansa spre întrebarea de prim interes pentru o filosofie a inconştientului: se 
manifestă inconştientul şi în produsele culturale majore, cum ar fi literatura, morala, religia, filosofia? Constatarea 
prezenţei inconştientului la acest nivel al spiritului ar autoriza psihanaliza să spună ceva despre spirit şi ar legitima 
filosofia inconştientului. 

Prima dintre manifestările „psihanalizei aplicate", adică ale utilizării forței euristice a psihanalizei în alte domenii 
decât psihoterapia, psihopatologia sau psihologia omului sănătos a fost psihanaliza literaturii. Freud a studiat 
literatura din două motive: pe de o parte, pentru a vedea dacă poate fi decelată aici prezenţa inconştientului, iar pe de 
altă parte, o dată identificată acţiunea inconştientului, pentru a scoate disciplina pe care a întemeiat-o din condiţia 
singularitätii, atât de greu de suportat în perioada începuturilor. Din punct de vedere al cercetării prezente, ne 
interesază doar primul: aspect. 

Paradigmatic pentru psihanaliza literaturii considerăm a fi eseul Motivul alegerii casetei publicat de Freud în 1913. 
Plecând de la două scene din piesele lui Shakespeare, Freud analizează şi motivele mitologice prelucrate de 
dramaturg. Motivul alegerii între trei femei prezent atât în mitologie (alegerea lui Paris între trei zeițe, de exemplu), 
cât şi la Shakespeare (alegerea casetei atribuirii dintre cele trei casete, de aur, argint şi plumb, în Negutätorul din 
Veneţia şi alegerea regelui Lear între cele trei fiice ale sale) este interpretat cu ajutorul tehnicii interpretării visului. 
Conform acestei tehnici, alegerea dintre trei casete (din Neguţătorul din Veneţia), cea de a treia, caseta atribuirii 
conţinând portretul 

Portiei, simbolizează alegerea între trei femei, în vis casetele sau alte obiecte asemănătoare reprezentând organul 
genital feminin şi, prin extensie, femeia însăşi. 

Faptul că întotdeauna, în mitologie şi literatură, alegerea cade asupra celei de a treia este elucidat folosindu-se 
aceeaşi tehnică. Trăsătura comună a celei de a treia este, în diferite forme, mutenia: Cordelia refuză elocinta 
zgomotoasă a surorilor ei, Porţia e ştearsă, inaparentă, asemeni plumbului din care e făcută caseta atribuirii, iar 
Cenuşăreasa se ascunde şi tace. în vis, tăcerea simbolizează moartea. Atunci, cea de-a treia este o moartă, moartea 
însăşi, simbolizată, datorită intervenţiei unui alt procedeu oniric, reprezentarea prin contrariu, prin cea mai frumoasă 
femeie, zeiţa iubirii. Datorită dificultății omului de a accepta destinul ineluctabil, Atropos, neîndurătoarea, este 
metamorfozată de travaliul visului în zeiţa vieţii. 

Confirmată în repetate rânduri, posibilitatea de a interpreta literatura cu ajutorul tehnicii de interpretare a viselor are 
importanţă teoretică deosebită, interesând esenţial filo-sofia inconştientului. Literatura şi o dată cu literatura, orice 
produs spiritual (religia sau morala, de pildă) apare ca avînd, asemeni visului, un conţinut manifest şi un conţinut 
latent. Conţinutul manifest — textul pe care ni-l oferă scriitorul — nu epuizează sensurile operei. Conţinutul latent, 
care poate fi construit pe baza conţinutului manifest, are în miezul său tendinţe deghizate. Din această structură 
bipartită, Freud deduce două tipuri de plăcere estetică: plăcerea preliminară, produsa de tehnica scriitoricească, 
plăcere care deschide spre adevărata plăcere furnizată de opera de artă, şi anume plăcerea provocată de retrăirea 
refulatului. 

Factualitatea teoriei psihanalitice despre inconştient rămâne o constantă şi dincolo de freudism. Fiecare înnoire în 
câmpul teoriei psihanalitice, care este în esenţă o teorie despre inconştient, se face pe baza unui nou aspect al expe- 
rienţei psihoterapeutice. Astfel, includerea în câmpul psihanalizei a conţinuturilor sociale ale inconştientului (senti- 

mentele de inferioritate şi tendinţa de autoafirmare) realizată de Alfred Adler se bazează pe studiul altei categorii de 
pacienţi, decât cea studiată de Freud: pacienţii proveniţi din păturile de jos ale societăţii. Jung descoperă arhetipurile 
cercetând şi tratând psihozele, tip de îmbolnăvire psihică gravă, care, dezorganizând personalitatea, pune în evidenţă 
straturile cele mai profunde ale inconştientului — straturile inconştientului colectiv. 

3.2. Conținuturile inconştientului şi structura psihicului. Natură şi cultură în psihanaliză 

Factualitatea teoriei inconştientului din psihanaliză îi conferă, din punct de vedere epistemologic, un grad mai înalt 
de asigurare ştiinţifică în raport cu teoriile filosofice despre inconştient. Dar nu numai atât. Aceeaşi factualitate 


condiţionează, pe lângă atingerea unei profunzimi inaccesibile observaţiei curente, bunului simţ, intuitiei sau 
speculatiei, orientarea spre anumite conţinuturi ale inconştientului. Ve inconştientului întemeiată pe psihanaliză 
va trebui să dezvolte orientări simetrice. 

Corelatia dintre factualitate şi conținuturile inconştientului în ET este pusă clar în evidenţă atât de opera iui 
Freud, cât şi de înnoirile aduse de fiecare dintre marii psihanalişti. Natura materialului clinic condiţionează natura 
con-tinuturilor inconştientului. La Freud, care a tratat şi a cercetat doar nevrotici provenind din anumite categorii 
sociale — păturile mijlocii ale societăţii vieneze de la sfârşitul secolului al XIX-lea şi începutul secolului al XX-lea 
—, conținuturile inconştientului au avut o natură instinctualä, în primul rând sexuală. Propoziția fundamentală a 
psihopatologiei freudiene, menţinută pe parcursul întregii evoluţii clinice şi teoretice, afirma răspicat etiologia 
sexuală a nevrozelor. 

Şi nici nu putea fi altfel în condiţiile de atunci: cei care apelau la ajutorul întemeietorului psihanalizei erau produse- 

le unei educatii axate pe principiile rigide vis-â-vis de viaţa simţurilor şi, în special, faţă de sexualitate, ale moralei 
victoriene. Instalatä în jurul anului 1840, aceasta se caracteriza printr-o atitudine sever restrictivă față de sexualitate. 
Recomanda iubirea, încercând să evite sexualitatea! 

Un prim principiu era sanctitatea căminului, în care rolul femeii era de a sluji bărbatul. Plăcerea şi bucuria erau inter- 
zise dacă proveneau dintr-o iubire extraconjugală. Restricţiile moralei victoriene vizau mai ales sexualitatea femeii si 
a copilului. Conform idealului victorian, femeia trebuia să fie delicată, pură, incapabilă de a trăi sexualitatea, asemeni 
unui înger. Natura feminină diferă de cea masculină: femeia nu are tendinţe sexuale active, ele trebuie trezite. Doar 
femeile depravate au simţăminte erotice spontane. O femeie poate trece prin viaţă fără să cunoască viaţa simţurilor. 
Ca şi femeia, copiii sunt virtuoşi de la natură, adică lipsiţi de viaţă sexuală. Orice manifestare a sexualităţii observată 
înaintea pubertăţii era considerată un indiciu al degenerescentei. 

Viziunea despre sexualitatea feminină şi cea infantilă conducea în mod necesar la pruderie. Pentru a feri femeia şi 
copilul de influenţe dăunătoare, referintele sexuale din cărţi, conversații, ambiantä erau eliminate. Thomas Bowdler 
publică o versiune Shakespeare pentru femei şi copii din care lipseau pasajele sexuale. în 1899, poliţia engleză a 
confiscat volumul al II-lea din lucrarea lui Havelock Ellis Studii în psihologia sexului ca fiind contrară moralei 
oficiale. în conversaţie, cuvintele cum ar fi „piept de pui" erau evitate pe motiv că ar fi putut sugera sânii femeii. în 
anumite case, picioarele pianului erau acoperite cu un veşmânt pentru a eluda orice aluzie la corespondentul uman. 
în sfârşit, orice manifestare a sexualităţii care cădea în afara genitalitätii orientate spre reproducere era vehement 
condamnată. Masturbarea, numită viciu solitar, trecea la un urolog al secolului al XIX-lea (William Acton) drept 
cauză a orbirii, impotentei, acneei. Medicii recomandau castrarea copiilor la care se observa activitate sexuală: 
extirparea cli- 

torisului, cauterizarea organelor genitale sau a prostatei. Polutiile nocturne (spermatoreea) erau echivalate cu 
gonoreea şi combätute prin corsete şi inele, adevărate echivalente masculine ale centurii de castitate. 

Nimic mai firesc în asemenea condiţii decât dezvoltarea subculturii sexuale (pornografia), a ipocriziei şi promiscui- 
tätii ca replici informale la exigenţele oficiale. 

în concepţia freudiană, nevroza, perturbare funcţională a psihicului, apare la acei indivizi care eşuează în încercarea 
de a trece de la natură la cultură, cu alte cuvinte, de la principiul plăcerii la principiul realităţii. Şi, cu cât cultura e 
mai represivă faţă de instinctele omului, cu atât mai multi sunt cei care rămân suspendati între natură şi cultură. 
Nevroticii nu pot accepta pe deplin cerinţele principiului realității — amânarea obţinerii plăcerii sau chiar renunţarea 
la ea, cram-\ ponändu-se de principiul plăcerii (satisfacere imediată şi ! necondiționată), care ar caracteriza starea de 
natură. 

Elementul natural cel mai rebel la prelucrare culturală este, după Freud, sexualitatea, principiul plăcerii fiind defi- 
nitoriu tocmai pentru funcţionarea acesteia. Una din înnoirile teoretice aduse de psihanaliză constă în conceperea 
extinsă a sexualităţii, ca o căutare de plăcere pură şi simplă, nu neapărat legată de zonele genitale şi de reproducere. 
Noţiunea de sexualitate infantilă, atât de controversată, se referă la faptul că de la naştere fiinţa umană caută plăcerea 
prin excitarea diferitelor zone ale corpului, numite în psihanaliză zone erogene. Activate mai întâi de funcţiile care 
tin de autoconservare (hrănire sau excretie), zonele erogene se autonomizează şi caută plăcerea de dragul plăcerii. 
Fiind predominant autoerotică şi neurmărind reproducerea, plăcerea vizată şi obţinută de sexualitatea infantilă este 
inacceptabilă din punct de vedere cultural. Perpetuată dincolo de o anumită vârstă, sexualitatea de tip infantil l-ar 
izola pe individ, pentru că, în virtutea autoerotismului, îl face sieşi suficient şi, la limită, ar duce la dispariţia speciei 
umane prin faptul că nu stimulează producerea unor noi exemplare. 

Ciclul de dezvoltare a sexualității infantile se încheie foarte timpuriu, la cinci ani, o dată cu declinul complexului 


Oedip. Primul mare succes al prelucrării culturale a naturii umane este tocmai depăşirea complexului Oedip, care 
marchează renunţarea la ataşamentele libidinale infantile, respectiv la înclinațiile faţă de părintele de sex opus. 
Insuccesul repetat al aspirațiilor şi frica de pedeapsă produc nu numai reunţarea la ataşamentele incestuoase, ci şi 
prima interiorizare majoră a legii. Interdictiile parentale devin nucleul unei instanţe psihice care va acţiona de acum 
înainte ca un părinte interior (supraeu). 

Fiind cea mai importantă luptă dintre cultură şi natură din ontogeneza umană, complexul Oedip şi depăşirea sa 
constituie şi terenul care predispune la nevroză. După întemeietorul psihanalizei, complexul Oedip este complexul 
nucleal al nevrozelor. Fie că individul nu s-a desprins satisfăcător de acest complex, rămânând fixat de ataşamentele 
incestuoase, aşa cum se întâmplă în cazul isteriei, sau 1-a rezolvat prin regresie la stadiul anterior al evoluţiei 
libidinale, şi anume la stadiul sadic-anal, ceea ce se întâmplă în cazul nevrozei obsesionale, nevroza adultului se va 
naşte din conflictul dintre fixatiile infantile, incestuoase sau sadic-anale, şi instanţele care le interzic. Prin atitudinea 
extrem de represivă faţă de manifestările sexualităţii infantile, morala victoriană crea în proporţii de masă astfel de 
fixatii predispozante la nevrozä. Simptomul nevrotic este formațiunea de compromis care încearcă să satisfacă 
simultan tendinţa interzisă şi instanţa interdictivă, natura şi cultura din om, indiciu incon-fundabil al eşecului trecerii 
depline de la natură la cultură. 

Faptul că Adler pune în prim-planul teoriilor sale asupra inconştientului nu conţinuturi instinctuale, asemeni lui 
Freud, maestrul său, ci conţinuturi sociale este determinat în primul rând de natura materialului clinic care i-a stat la 
dispoziţie. Majoritatea pacienţilor lui Adler proveneau din păturile de jos ale societăţii, ald*&KorfSSfi‘si inconştient 

economice şi sociale defavorizate poate fi constatat nu numai la nivel conştient, ci şi la nivel inconştient. Terapia 
unor asemenea pacienţi 1-a condus pe Adler spre o altă viziune asupra nevrozei şi inconştientului. 

Nevroza nu mai este rezultatul conflictului dintre natură (sexualitate, principiul plăcerii) şi cultură, ca la Freud, ci al 
esecului de a socializa dorinţa de autoafirmare. Şi pentru că „planul secret de viață", care vizează superioritatea, 
autoafirmarea este un răspuns la sentimentul de inferioritate pe care-l trăieşte orice ființă umană în prima copilărie 
din cauza discrepanţei dintre posibilităţile sale biologice reduse şi cerințele mediului, precum şi datorită comparatiei 
cu adulţii, sentiment de inferioritate care are toate şansele să se permanentizeze în anumite condiţii, cum ar fi cele 
create de handicapul fizic sau cel social (situaţia ecomonică şi cea socială defavorizată), conflictul patogen generator 
de nevroză e unul care ţine de domeniul socialului. 

Inconstientul, nu numai cel al nevroticilor, ci şi cel al oamenilor sănătoşi (Adler menţine ideea freudiană despre di- 
ferenta doar graduală dintre sănătate şi boală psihică) are drept conţinuturi de primă importanţă reflexele psihice ale 
vieţii sociale: sentimentele (complexele de inferioritate) şi reacţia faţă de ele — dorinţa de autoafirmare. Funcţia psi- 
hică cea mai importantă pentru Adler este autoestimaţia, care conferă, printr-un sentiment pozitiv al valorii proprii, 
securitate psihică, şi nu sexualitatea, care oferă plăcere. 

Cu Jung, accentul teoriei psihanalitice se mută din nou asupra unui alt conţinut al inconştientului. Cauza deplasării 
nu mai rezidă de această dată în apartenenţa socială a pacienţilor, ci în tipul de disfunctie psihică studiată. Jung, psih- 
analist cu experienţă psihiatrică îndelungată în clinica lui Bleuler din Zurich, se ocupă în primul rând de psihoze, tul- 
burări psihice majore care produc o destructurare considerabilă a personalităţii. înlocuirea realităţii obiective cu reali- 
tatea psihică, după Jung nota distinctivă a psihozei, eruperea inconştientului în conştient, adăugate la gravitatea 
pertur- 

barii, explică natura continutunlor inconştientului de care se ocupă cu predilecție Jung. 

Fără să nege existenţa inconştientului personal pus în evidenţă şi studiat de Freud şi Adler, Jung acordă atenţia sa 
teoretică în primul rând inconştientului colectiv cu arhetipurile sale, adică acelui tip de inconştient pe care îl pun în 
evidenţă psihozele. Arhetipurile, elementele structurale ale inconştientului colectiv, nu se mai constituie în 
ontogeneza, aşa cum se întâmplă cu inconştientul personal, alcătuit din conţinuturi refulate, ţinând de sexualitate sau 
autoestimatie, ci ele reprezintă precipitatele experienţei filogenetice ale speciei umane în situaţii fundamentale. 
Indiferent cum se formează — lamarkist, ca o întipărire particulară a fenomenelor cosmice, organice sau a relaţiilor 
interumane (relaţia bärbat-femeie, relaţia adult-copil) şi situaţiilor existenţiale esenţiale, ceea ce susţine Jung într-o 
primă tentativă explicativă sau într-un mod necunoscut şi incognoscibil, ultima atitudine a lui Jung față de problema 
originii inconştientului colectiv —, arhetipurile sunt „patterns of behaviour". Tin,, aşadar, de biologic, precedând şi 
in-formând experienţa in-' dividuală. Identificate atât în producţiile psihoticilor, cât şi în visele şi fantasmele copiilor 


sau adulţilor sănătoşi contemporani, arhetipurile sunt regăsite în cultura majora (religie, filosofie, literatură). 
Semnificaţia omniprezentei arhetipurilor este dublă. 

Pe de o parte, Jung menţine principiul formulat de Freud al identităţii de natură între boala şi sănătatea psihică, inclu- 
zând în sfera sa de valabilitate, alături de nevroze, şi psihozele; pe de altă parte, din punctul de vedere al relaţiei 
natură-cultură, Jung reprezintă o prespectivă nouă în cadrul psihanalizei. Pentru Freud şi Adler, inconştientul este 
patogen şi se regăseşte în simptom doar deformat, deghizat. Chiar dacă e întotdeauna prezent în cultură, inconştientul 
personal nu este prin sine creator de cultură. El se insinueazä în produsele culturale ca un caz particular de întoarcere 
a refulatului (Freud). Cultura se opune naturii, iar aceasta im- 

pregnează cultura într-o manieră disimulată. Arhetipurile inconştientului colectiv se află într-o cu totul altă relație 
faţă de cultură. Ele sunt creatoare de cultură, acele matrici ale imaginarului care structurează experienţa şi creaţiile 
culturale într-un mod determinat, în esenţă identic la omul din toate timpurile şi locurile. Faptul că arhetipurile se 
manifestă totuşi simbolic nu presupune necesitatea deghizării. Simbolismul este doar forma naturală a arhetipurilor, 
pentru că ele nu se opun culturii, ci o întemeiază. 

Din punctul de vedere al filosofiei inconştientului, ideea unui inconştient care să participe la domeniul spiritului 
(Jung afirmă expres că arhetipurile sunt germeni spirituali) este de Iun considerabil interes. Inconştientul, ţinând şi de 
astă dată ! de natură, nu se mai opune culturii, ci o creează. Inconstientul este de ordin spiritual pentru că natura 
conţine spirit, natura şi cultura aflându-se într-un raport de continuitate. Aşadar, varianta jungiană spune ceva despre 
spirit, într-o modalitate nouă, susţinută de o experienţă clinică, în raport cu filosofia tradiţională, şi anume că există 
spirit inconştient, cu alte cuvinte, că spiritul nu este epuizat de spiritul conştient. 

Ideea, care are ca aderent important în cultura română pe Lucian Blaga, se contura încă la Freud, fără să fi fost 
însoţită în cazul întemeietorului psihanalizei de o conştiinţă filosofică limpede, aşa cum se întâmplă la Jung şi mai 
ales la Bla ga. în prima teorie despre structura psihicului, Freud îl vede alcătuit tripartit, din conştient, preconstient şi 
inconştient. în acest moment al evoluţiei psihanalizei, viziunea dominantă a filosofiei despre echivalenta dintre spirit 
şi conştient nu este pusă în discuţie. Dacă facem abstracţie de preconştient, care este un conştient latent, atunci lumea 
interioară a omului e împărţită în două regiuni: regiunea luminoasă a conştientului, care, din zestrea naturală a 
omului, preia ceea ce e acceptat de cultură, de exemplu sexualitatea genitală axată pe reproducere, şi zona 
considerată întunecoasă, chiar sumbră, a inconştientului, care conţine tendinţele naturale ale omului 

repudiate de cultură, cum ar fi sexualitatea perversă a copilăriei, tendințele egoiste şi agresive. Dacă interpretăm 
prima topică freudiană din perspectiva relaţiei spirit-suflet, centrală în filosofia inconştientului pe care intenţionăm s- 
o avansäm, atunci constatăm că spiritul ţine acum exclusiv de domeniul conştientului. înnoirea pe care o aduce 
psihanaliza în acest moment este ideea că există în noi un suflet inconştient, adică un cuprins al singularului de care 
nu avem cunoştinţă, alcătuit din componente ale naturalitätii neacceptate de latura noastră culturală. 

Cea de-a doua teorie freudiană despre structura psihicului este mult mai bogată şi mai interesantă pentru filosofia 
inconştientului. Inconstientul nu mai alcătuieşte o instanţă aparte, nu mai este un substantiv, ci atributul „inconştient 
revine în cea de-a doua topică tuturor celor trei instanţe care structurează psihicul: şinele, eul şi supraeul. 

Sinele care, în cea de-a doua topică, înlocuieşte, ca instanţă, inconştientul din prima topicä, preia poziţia, continu- 
turile, modul de funcţionare şi funcţia acestuia. Ca pol instinctual al personalităţii, conţinând reprezentanţii psihici ai 
instinctelor (Eros şi Thanatos), în cea mai mare parte conştienţi, şi refulatul, şinele constituie polul energetic al orga- 
nismului. Nou este în cea de-a doua teorie despre psihic şi structura sa faptul că şi instanţele socializate „superioare" 
deţin o dimensiune inconştientă (Eul) sau sunt in mare parte inconştiente (supraeul). Din punct de vedere al 
existenței unui spirit inconştient, doar supraeul prezintă interes. Deşi supraeul este o noțiune avansată în a doua parte 
a operei lui Freud, în prima parte el este prefigurat de termenul „cenzurä", instanţă inconstientä care selectează 
conținuturile cărora le este permis şi cele cărora le este interzis accesul în conştient. Prin tremenul cenzură, Freud 
introduce pentru prima dată în gândirea psihanalitică ideea de spirit inconştient, fără să-i dezvolte implicaţiile 
filosofice. 

Supraeul (cenzura) este o instanţă care apare încă în prima copilărie (5-6 ani), succesiv declinului complexului 

Oedip. Normele sociale care-i structurează nucleul încorporează cerințele fundamentale pentru existenţa culturală a 
omului: interzicerea incestului şi a agresivităţii orientate împotriva părinţilor. Caracterul lor inconştient derivă din 
modalitatea interiorizării precumpănitor afectivă. Ulterior primei cristalizări din copilărie, supraeul preia pe aceeaşi 
cale afectivă şi alte norme morale şi estetice, norme care se adaugă nucleului iniţial şi acţionează în aceeaşi manieră 
inconştientă. 


Aşadar, în ultima teorie asupra psihicului, Freud vorbeşte explicit despre un inconştient care nu mai poate fi echivalat 
cu răul, nu mai constă din conţinuturi psihice instinctuale respinse cultural, ci din norme culturale esenţiale pentru 
om. în acest mod era deschis un nou domeniu de investigare, nu numai pentru etică, dar şi pentru filosofie care se 
poate ocupa de acum înainte nu numai de spiritul conştient, ci şi de cel inconştient, aşa cum psihologia începe să se 
ocupe, o dată cu psihanaliza, de sufletul inconştient. 

4. Filosofie şi psihanaliză. Tur de orizont contemporan 

Bogăția şi diversitatea abordärilor filosofice ale psihanalizei îl pune pe Paul-Laurent Assoun în fața constatării că în 
majoritatea cazurilor psihanaliza devine obiect al filosofiei, fără ca acest demers să fie susținut printr-o legitimare. 
Cu alte cuvinte, simpla comunicare între cele două discipline ar necesita o reflexie legitimantă, tocmai pentru că 
filosofia a fost axată pe conştient, iar psihanaliza se ocupă în primul rând de inconştient. 

în subcapitolele anterioare am avansat legitimarea pentru cea mai strânsă formă de colaborare între filosofie şi psi- 
hanaliză, şi anume pentru elaborarea unei filosofii bazată pe ideea de inconştient — ceea ce am numit în tradiția lui 
Eduard von Hartmann „filosofia inconştientului” —, legiti- 

mare care constă în esenţă în a demonstra că spiritul nu cade în afara interesului psihanalizei. în virtutea acestui fapt, 
filo-sofia inconştientului se întemeiază, aşa cum am văzut, pe două idei: impuritatea spiritului, pe de o parte, şi 
spiritul inconştient, pe de altă parte. 

Deşi nu vorbeşte despre o filosofie a inconştientului, ci doar despre preluarea în discursul filosofic a ideii de incon- 
ştient, Alain Jouranville este unul dintre puţinii autori occidentali preocupaţi de legitimarea apelului filosofiei la 
psihanaliză, într-o carte masivă (500 p.) şi consistentă dedicată lui Lacan, autorul demonstrează valenţele filosofice 
ale ideii de inconştient cu referire la un singur caz: teoria lacanianä a inconstientului35. Interpretarea pe care, prin 
semnificant, Lacan o dă inconştientului întâlneşte gândirea filosofică a secolului al XX-lea şi permite dezvoltarea 
interogării sale. Placa turnantä a interrelatiei între filosofia contemporană şi viziunea lui Lacan asupra inconştientului 
este conceptul de „real". 

în filosofia clasică, realul este tot ce poate popula o lume, în timp ce pentru Heiddeger sau Levinas, de exemplu, 
realul | este non-lumea, ceea ce niciodată nu va putea ocupa loc într-o lume. De asemenea, pentru Lacan, 
inconştientul e realul pur din celebrul său triptic: real, imaginar, simbolic. Conceperea inconştientului prin 
intermediul semnificantului, ceea ce constituie o inovaţie în raport cu Freud, permite în acelaşi timp o demonstrare 
neexperimentală a existenţei inconştientului şi o confruntare cu spaţiul filosofic. în ce priveşte ultimul aspect, cel 
care ne interesează aici, Alain Jouranville consideră că lucrurile sunt clare: „Semnificantul lacanian este inconştientul 
în măsura în care el aparţine unei alte ordini decât lumea" şi pentru el (Lacan) „fiinţa este într-o anumită manieră 
conformă limbajului. Semnificantul e fiinţa însăşi. Iar inconştientul, oricât de uimitor ar părea, presupune 
dimensiunea adevărului"36. Semnificatul semnificantului constă în dorinţă şi castrare. 

4.1. Psihanaliza — obiect al teoriei şifilosofiei ştiinţei 

încercările de sistematizare a relaţiilor dintre filosofie şi psihanaliză în cultura occidentală înregistrează câteva direc- 
ţii principale. Astfel, Michele Bertrand în articolul Das philosophische Interesse an der Psychoanalyse (Interesul 
filosofic pentru psihanaliză), din volumul Die Philosophen und Freud,3 | vorbeşte despre o preocupare care vede în 
psihanaliză (opera lui Freud şi a continuatorilor) un nou corp teoretic pentru cercetări de tip filologic, pe de o parte, 
şi pentru teoria şi istoria ştiinţei, pe de altă parte. în cadrul acestei preocupări, Alfred Lorenzer vorbeşte de cercetări 
care evidenţiază originea filosofică a unor „topoi" psihanalitici; este vorba în primul rând de idei ţinând de filosofia 
naturii. [în articolul Nachbarschaften, Grenziibergănge (Vecinätäti, interferenţe), din volumul mai sus citat.] De 
asemenea, Helmuth Vetter, referindu-se la lectura fenomenologică, hermeneutică şi neostructuralistă a lui Freud, 
evidenţiază printre altele faptul că întemeietorul psihanalizei se înscrie în tradiţia secolului al XIX-lea, care este o 
tradiţie filosofică, în virtutea acestei filiaţii, Odo Marquard avansează ideea că elementele psihanalizei au fost, 
înainte de a deveni părți componente ale unei ştiinţe, concepte filosofice (Vezi articolul introductiv al volumului 
amintit, articol intitulat Phă-nomenologische, hermeneutische und (neo)strukturalistis-che Freudlekture). 

în spaţiul acestei prime direcţii putem încadra una din formele cele mai frecvente de relaţie între filosofie şi psiha- 
naliză, şi anume critica filosofică (epistemologică) a psihanalizei. Vom relua pe larg această problemă în capitolul 
final al cărții. Până atunci, o sumară trecere în revistă a diverselor atitudini epistemologice faţă de psihanaliză poate 
fi utilă. După Ludwig Nagel (Freud in der zeitgenossischen sprach-analytischen Philosophie und im Umfeld der 
Frankfurter Schule), receptarea lui Freud in teoria ştiinţei şi filosofia analitică este marcată de ambivalentä. Aspectul 
negativ al 

receptării vizează pretenţia formulată de Freud că psihanaliza ar putea deveni măcar în viitor o ştiinţă a naturii. 


Primul care a atacat această pretenţie a fost Wittgenstein prin afirmaţia că de fapt Freud oferă doar speculaţii, cu alte 
cuvinte, ceva care precede formularea ipotezelor. 

Critica lui Wittgenstein la adresa psihanalizei este dublată de un considerabil interes. Acesta apare nu numai în con- 
vorbirile despre Freud din 1942-1946 consemnate de Rush Rhees, ci şi în cele din 1949-1951, notate de un alt elev al 
său, O. K. Bonwosma (Wittgenstein. Conversations 1949-1951, Indianapolis, 1986). Acesta relatează că în 
momentul în care a devenit profesor la Cambridge, Wittgenstein a prezentat comitetului un text de 140 pagini, dintre 
care 72 erau consacrate asemănării dintre filosofie şi psihanaliză. 

Un alt critic al pretențiilor lui Freud referitoare la ştiinţi-ficitatea psihanalizei este Karl Popper. în lucrarea din 1978 
Die beiden Grundprobleme der Erkenntnisthorie (Cele două probleme fundamentale ale teoriei cunoaşterii, 
Tubingen, 1979), lucrare în care reia obiecțiile din anii '30, cunoscutul filosof reproşează teoriilor psihanalitice faptul 
de a nu oferi prognoze verificabile, indicându-se condiţiile în care pot fi imfirmate empiric. După Karl Popper, 
psihanaliza, deşi aspiră la statutul de ştiinţă, este în realitate doar o pseudo-ştiinţă 

Forma cea mai elaborată, dar şi cea mai incisivă a criticii psihanalizei din perspectiva teoriei ştiinţei o oferă Adolf 
Grunbaum în lucrarea The Foundations of Psychoanalysis. A Philosophical Critique, (University of California Press, 
1984). Propunându-şi două obiective: a) verificarea validității datelor obţinute de analist în contextul clinicii şi b) 
discutarea teoriei refulării care se bazează pe aceste date, Grunbaum ajunge la concluzii negative: datele nu sunt 
valide şi chiar dacă ar fi, ele nu susţin teoria refulării. Radicalitatea poziţiei lui Grunbaum a provocat numeroase 
discuţii. Astfel, în ediţia din 1986 a Behavioral and Brain Sciences (Cam- 

bridge University, voi. 9, nr. 21) 39 filosofi şi psihanalişti se raportează pozitiv sau negativ la tezele lui Grunbaum. 
Ludwig Nagel evidenţiază existenţa în câmpul teoriei ştiinţei a unor gânditori care valorizează pozitiv psihanaliza. 
Reprezentanţi ai filosofiei ştiinţei, cum ar fi, printre alţii Richard Rorty şi Stanley Cavei nu mai examinează opera lui 
Freud din perspectiva criteriilor de stiintificitate din ştiinţele naturii, ci îl consideră pe întemeietorul psihanalizei ca 
pe un filosofant care se desparte filosofând de filosofie. în acest sens, poziţia lui Freud poate fi apropiată de cea a lui 
Wittgenstein şi Heidegger, care, de asemenea, ar filosofa împotriva filosofiei. Rorty, considerat de Nagel ca fiind un 
reprezentant al gândirii postanalitice, îl plasează pe Freud în seria „edifyng philosophers", care, prin abordarea lor 
creatoare, pot zdruncina nu numai vocabularul rutinier al filosofiei clasice, dar şi pe cel al dogmatismului filosofiei 
analitice. 

Pe o poziţie aparte în problema statutului epistemologic al psihanalizei se sitează Alfred Lorenzer, care refuză alter- 
nativa hermeneutică — ştiinţă a naturii ca fiind inadaptatä realităţii ei teoretice, propunând acceptarea acestei 
realităţi, adică a apartenenţei psihanalizei la ambele tipuri de demersuri. „Psihanaliza aparţine ambelor domenii" 
afirmă Lorenzer38. 

Tensiunea dintre o artă a interpretării, care vizează lumea vieții şi istoriei şi o înţelegere cauzală a caracterizat de la 
început psihanaliza. Ea este inevitabilă pentru că derivă din natura obiectului de studiu: „Este vorba, pe de o parte, de 
sensul suferinţei, de sensul relaţiilor interumane, iar pe de alta parte, de suferinţă ca proces corporal, fiziologic, 
palpabil, ambele fiind indestructubil impletite"39. 

în legătură cu problema stiintificitätii psihanalizei merită menţionat şi punctul de vedere al lui Hans Strotzka, care în 
articolul Freud und die Philosophie40, pune faţă în faţă ecoul durabil şi profund al psihanalizei în cultura occidentală, 
unde a fost integrată în toate domeniile, inclusiv în cel 

al limbajului curent, şi primirea ostilă a psihanalizei din partea filosofiei şi psihologiei academice. în spatele 
reprosului de nestiintificitate adresat psihanalizei s-ar ascunde de fapt rezistenţa la critica ideologiilor imanentä 
psihanalizei, care o fac suspectă atât pentru una, cât şi pentru cealaltă. Descoperirea inconştientului impune filosofiei 
o limitare a competenţelor care îi reveneau până în acel moment, iar psihologiei experimentale academice o imagine 
de sine mai realistă: ratând complexitatea vieţii, experimentele de laborator sunt, ce-i drept, satisfăcătoare din punct 
de vedere ştiinţific, dar tratează adesea probleme irelevante. 

4.2. Evidenţierea şi fructificarea implicatiilor filosofice ale psihanalizei 

Alături de examenul epistemologic şi de pespectiva istoriei ideilor, o altă dimensiune a relaţiei filosofiei cu psiha- 
naliza, cu siguranță importantă pentru că reprezintă un demers constructiv, este punerea în evidenţă, examinarea şi 
fructificarea implicatiilor filosofice ale descoperirilor psihanalitice, în special a descoperirii inconştientului. Pentru 
Helmuth Vetter (articolul mai sus citat), problematica filosofică repusă în discuţie de conceptul psihanalitic de in- 
conştient cuprinde teme cum ar fi „subiect", „eu", „constiintä". Punerea în discuţie a pretentiei cognitive a filosofiei 
este prezentă, după autor, mai ales în câmpul filosofiei franceze, unde s-au distins pe această linie poziţia 
fenomenologică (Paul Ricoeur) şi cea neostructuralistă (Jacques Lacan). Ambele poziţii ar avea ca punct de plecare 
cunoscuta deviză a lui Freud: „Wo es war, soli ich werden". 


Abordarea realizată de Paul Ricoeur este hermeneutică, fiind însă vorba de o hermeneutică de un gen aparte, de o 
hermeneutică a îndoielii: „interpretarea ca exerciţiu al îndoielii”. 

Această hermeneutică, prefigurată de Marx şi Nietzsche, plasează dubiul în centrul siguranţei carteziene, descoperind 
în spatele deformărilor caracteristice pentru cogito „un adevăr al subiectului care nu poate fi încadrat nici în conexiu- 
nile de sens ale teoriilor clasice ale înţelegerii, nici situat la nivelul proceselor psiho-fiziologice. El vorbeşte de un 
discurs mixt în câmpul explicatiei energetic-cauzale şi al hermeneuticii".41 

Spre deosebire de Ricoeur, care se concentrează asupra părţii ultime a operei lui Freud, unde şinele (das Es) este 
conceput ca dimensiunea întunecată, inaccesibilă a personalităţii noastre — un recipient al emoţiilor clocotitoare — 
iar eul ca instanţă care stabileşte relaţii cu lumea exterioară, apărând individul de excesele sinelui care-i periclitează 
existenţa, relaţia dintre sine şi eu fiind una de înlocuire, preluare a sinelui de către eu, Lacan preferă scrierile 
timpurii, din perspectiva cărora le citeşte pe cele târzii. Eul nu mai este scopul final al procesului terapeutic, ci arche 
şi telos sunt inconştientul, dar nu şinele haotic, ci un inconştient structurat. Aşadar, Lacan nu se cantonează în 
irațional, ci încearcă să atingă o suprarationalitate care rămâne inaccesibilă pentru ratio a individului, deoarece 
aceasta se fixează asupra obiectelor individuale şi scapă din vedere structura semnificativă a relationalitätii. 

Foarte bine reprezentată în cultura italiană, problematica implicatiilor filosofice ale psihanalizei este concentrată de 
Patrizia Giampieri sub sintagma „criză a subiectului, criză a rationalitätii"42. Autoarea ţine să sublinieze de la 
început că nu este vorba de o prăbuşire, moarte a rationalitätii şi a subiectului în contact cu descoperirea 
inconştientului de către psihanaliză, ci doar de o transformare a lor. Astfel, la Massi-mo Cacciari subiectul apare ca 
un proces conflictual, deoarece între sine şi eu nu se poate realiza o sinteză pe deplin satisfăcătoare. Franco Rella (// 
mito dell'altro, Lacan, De-leuze, Foucault, Milano, 1978) consideră că Freud face parte dintre gânditorii care 
contribuie la criza rationalitätii cla- 

sice: destrămarea identităţii dintre realitate şi reprezentare, precum şi a unităţii lumii, cunoaşterii şi a subiectului. 
însă, în timp ce gândirea negativă contrapune raţiunii latura ei întunecată, alteritatea sa, Freud propune un nou model 
de raționalitate. Ar fi un fel de a treia cale între raționalitatea tradiţională, care a exclus tot ceea ce se afla în conflict 
cu ea ca fiind altceva sau nebunie, şi gândirea negativă care, evidențiind clivajul subiectului sau disfunctionalitätile 
pe care cultura le induce individului, nu le-a elaborat teoretic. Psihanaliza încearcă să edifice o logică a conflictului, a 
tot ceea ce nu putea fi exprimat în limbajul rationalitätii clasice. 

Remo Bodei elaborează şi el tema unei noi rationalitäti, a unei „rationalitäti transformatoare". Bazându-se pe rezul- 
tatele psihanalizei, Bodei susţine că raționalitatea nu este întărită prin negarea sau ignorarea instinctelor, ci prin co- 
laborarea cu acestea, vizându-se o modificare generală. Refularea dorințelor şi sentimentelor legate de viaţa instinc- 
telor provoacă „rătăcirile gândirii" studiate de psihanaliză: sentimentul de înstrăinare, senzaţia de deja vu, eşuarea din 
cauza succesului, fenomenologia gândirii nevrotice, delirul. Extrem de interesantă din punct de vedere filosofic este 
reconsiderarea evidenţei din punct de vedere psihanalitic. Spre deosebire de Descartes şi Husserl, evidenţa nu mai 
coincide la Freud cu adevărul. Evidenţa poate fi folosită nu numai pentru a dezvălui, ci şi pentru a învălui. Adevărul 
însuşi nu este niciodată neutru, ci intricat într-un domeniu conflictual, unde se înfruntă diferite forte şi instanţe. 

O altă formă de interrelatie între filosofie şi psihanaliză, cea mai importantă pe linia colaborării, este utilizarea unor 
concepte fundamentale ale psihanalizei în construcţiile filosofice originale. Unul din cazurile paradigmatice de acest 
tip este filosofia culturii a lui Lucian Blaga. Am putea spune, apelând la unul din termenii introduşi de Lucian Blaga, 
că viziunea sa asupra culturii este în esenţă „noologie abisală", adică ştiinţă despre spiritul inconştient, ceea ce este 
extrem de concludent pentru sursele teoretice şi orientarea sa. 

In construcţia sa, Lucian Blaga porneşte de la insatisfactiile teoretice pe care le provoacă morfologia culturii 
(Frobenius, Spengler) şi fenomenologia în ce priveşte explicarea fenomenului stil şi a unităţii stilistice a unei culturi. 
Filosoful român consideră că dimensiunea explicativă in filo-sofia culturii poate fi asigurată prin apelul la ideea de 
inconştient. Nu este inconştientul în variantă freudiană sau adleriană, adică inconştientul personal, constituit în onto- 
geneza individului, ci inconştientul colectiv, supraindivi-dual, asemănător inconştientului descris de Jung. Lucian 
Blaga îşi propune să ofere prin concepţia sa despre matricea stilistică, structurată de factorii stilistici, ceea ce lipsea 
romantismului, carent în articulare interioară, şi psihanalizei freudiene, privată de o „prespectivă vastă în adânc". 


Prin teoria despre factorii stilistici, Blaga se situează, ca şi Jung, pe teritoriul spiritului inconştient. „Coordonatele sti- 
listice pe care le vom pune în lumină la diferite popoare din arhaic până azi, n-am vrea să fie înţelese ca expresii 
sumare a unor nebuloase înclinări psihologice, ci ca nişte adevărate funcţii de putere categorială aparţinând spiritului 
inconstient"43. 

Coordonatele categoriale ale spiritului inconstient sunt stabilite de Blaga pornind de la morfologia culturii: orizontul 
spaţial şi temporal al inconştientului, accentul axiologic, atitudinea anabazică si catabazicä (sau neutră), näzuinta for- 
mativă. Situarea pe teritoriul inconştientului colectiv, studiat mai întâi de Jung, îl obligă pe Blaga să insiste asupra 
distinctiei între factorii stilistici şi arhetipuri. în timp ce arhetipurile sunt înnăscute, stereotipe, legând omul de natură 
şi populând domeniul a ceea ce este universal uman, factorii stilistici ţin mai curând de cultură şi istorie, variind de la 
o epocă la alta şi de la etnie la etnie. Deosebirea cea mai importantă i se pare lui Blaga a consta în faptul că 
arhetipurile sunt rapsodice, nu se constituie prin relaţii reciproce într-o structură, în timp ce factorii stilistici 
alcătuiesc un câmp stilistic care-şi pune amprenta pe toate produsele spirituale 

Preliminarii la o filosofie a inconştientului 65 

ale unei epoci sau ale unei etnii: filosofie, ştiinţă, artă, politică. 

Ca orice gânditor care acceptă ideea existenţei inconştientului, chiar dacă este vorba de spirit inconştient, Blaga a 
trebuit să rezolve problema relaţiei dintre inconştient şi conştient. Faptul că Blaga, la fel ca Jung, se ocupă de spiritul 
inconştient, nu de sufletul inconştient, asemeni lui Freud si Adler, determină modul de relationare între cele două ni- 
veluri. Pentru că spiritul inconştient nu se opune culturii, ci o întemeiază, nu mai poate fi vorba de o întoarcere a 
refulatului în forme deghizate, ca la Freud, ci de „personantä" (sau de jungiana manifestare simbolică), adică de o 
manifestare diminuată, de un ecou stins, al inconştientului în conștient. 

Pe aceeaşi linie a preluării unor elemente ale teoriei psihanalitice în concepţiile filosofice se mai înscriu două 
orientări importante ale filosofiei contemporane. Avem în vedere filosofia socială a Şcolii de la Frankfurt, 
reprezentată printre alţii de Herbert Marcuse şi Erich Fromm şi de analiza existenţială, care are în Binswanger pe cel 
mai cunoscut exponent. 

Cartea lui Marcuse Eros şi civilizaţie, care constituie unul din manifestele freudo-marxismului, operează cu termeni 
în care perspectiva socială şi psihanalitică (a dinamicii instinctuale) fuzionează. Astfel, conceptul de „principiu al 
randamentului" înlocuieşte anistoricul concept freudian de „principiu al realităţii”, care presupunea opoziţia statică şi 
incompatibilitatea definitivă dintre natură şi cultură. Prin principiu al randamentului, Marcuse înţelege principiul care 
a guvernat societăţile bazate, din punct de vedere economic, pe penurie, din punct de vedere social, pe împărţirea 
inechitabilă a penuriei, în favoarea dominaţiei, iar din punct de vedere instinctual, pe represiunea instinctelor, pe 
canalizarea energiei libidinale spre muncă. 

Alte concepte introduse de Marcuse, cum ar fi „desubli-mare represivă" şi „sublimare nonrepresivä" presupun acelaşi 
fundal teoretic: sublimarea devine o noţiune istorică. Ti- 

purile de cultură axate pe principiul randamentului presupun întotdeauna sublimarea represivă, reorientarea forţată a 
libi-doului spre performanţa culturală; societatea occidentală contemporană, care lasă să se întrevadă posibilitatea 
unui principiu nonrepresiv al realităţii (învingerea penuriei, diminuarea timpului de muncă) prezintă fenomene clare 
de de-sublimare, încă represivă: pătrunderea sexualităţii în politică şi afaceri, de exemplu. Principiul nonrepresiv al 
realităţii în formele sale mature va permite reconvertirea sexualităţii în Eros şi, pe acest temei, sublimarea 
nonrepresivă. 

Analiza existenţială, asociată cu numele psihiatrului şi filosofului elveţian Ludwig Binswanger, numită uneori şi 
psihanaliză existenţială, trece drept o îmbinare a freudismului cu fenomenologia şi filosofia existenţei în varianta lui 
Heidegger. în contextul psihiatriei epocii respective, care se ghida după principiul teoretic că boala psihică este 
efectul unei perturbări organice a creierului (Kraepelin, Bleuler), meritul lui Freud constă, după Binswanger, în aceea 
că înţelege omul şi bolile sale psihice din perspectiva conflictelor psihice interne. 

Ceea ce îl nemultumeste pe Binswanger la Freud este viziunea pozitivistă asupra omului, ideea de „homo natura", 
idee conform căreia omul ar fi epuizat de dinamica şi metamorfoza instinctelor, gândite în termenii cauză şi efect. 
Sub privirea de fizician mecanicist a lui Freud, omul — afirmă psihiatrul elveţian — îşi pierde umanitatea, iar relaţii 
de tipul prieteniei şi a iubirii devin de neconceput. Aşa cum subliniază Dieter Wyss în masiva sa lucrare dedicată 
dezvoltării psihanalizei, depăşirea pozitivismului freudian este posibilă, după Binswanger, doar pe calea 
fenomenologiei lui Husserl şi a filosofiei existenţei heideggeriene44. în acest mod poate fi depăşit biologismul 
radical al lui Freud, pentru care nu există persoană ca atare, corporalitatea fiind decisivă pentru ceea ce este omul. 
Binswanger pune în evidenţă trăsătura fundamentală a omului neglijată de toate antropologiile po- 

zitiviste, şi anume faptul că el este o fiinţă care se poate raporta la sine, trăsătură care mută totul în ontologic. Din 


punctul de vedere al psihopatologiei, perspectiva ontologică permite considerarea fenomenelor morbide din 
perspectiva „existentialelor", adică a însuşirilor „Dasein"-ului45. 
Un exemplu clinic redat de Dieter Wyss după Binswan-ger ilustrează foarte clar specificitatea analizei existenţiale în 
raport cu psihanaliza freudiană. Fobia unei tinere fete care trăieşte stări puternice de angoasă atunci când are 
impresia că în mers i se desprinde tocul de la pantof ar fi interpretată de Freud ca fiind legată de fantasma naşterii sau 
a castrării, fantasme asociate întâmplării trăite la vârsta de cinci ani, când la desprinderea schiului de gheată, tocul i-a 
rămas în legături. Binswanger consideră că tulburarea trebuie explicată ca o reacţie la periclitarea „proiectului 
continuității". Acest proiect a fost ameninţat prima dată de întâmplarea trăită la cinci ani, ceea ce a produs angoasa de 
a cădea în afara continuității, angoasä din care mai târziu a luat naştere fobia. Un cititor impartial se poate întreba 
dacă cele două perspective sunt într-adevăr exclusive, aşa cum pretinde Binswanger, sau pot fi, totuşi, 
complementare. 
în planul tehnicii terapeutice, analiza existenţială menţine principalele noţiuni ale psihanalizei, dându-le o acceptie 
mai cuprinzătoare, care include şi planul ontologic. Astfel, relația psihoterapeutică şi transferul care se dezvoltă în 
cadrul ei sunt concepute ca o „întâlnire" între două persoane, între doi parteneri întru Dasein. în felul acesta poate fi 
depăşit reductionismul caracteristic perspectivei medicale care-l transformă pe pacient într-un obiect, dând relaţiei 
dintre pacient şi psihoterapeut un singur sens — de la primul spre cel de al doilea. De asemenea, rezistența 
pacientului la psihoterapie nu mai este concepută în termeni de repetiţie a unei atitudini mai vechi, atitudinea faţă de 
imago-ul patern, ci în termenii imposibilității de a comunica în plan uman cu terapeutul. 

A 

4.3. Psihanaliza filosofiei 

în sfârşit, o ultimă formă importantă de interferenţă între filosofie şi psihanaliză este psihanaliza filosofiei. Semnalată 
încă de Freudin articolul din 1913 Interesul pentru psihanaliză, posibilitatea ca filosofia să devină obiect de studiu 
pentru psihanaliză nu a produs acelaşi efect ca psihanaliza literaturii, care a devenit unul din cele mai frecventate 
domenii ale psihanalizei aplicate. Explicaţia trebuie căutată în pretenţia de obiectivitate a filosofiei şi în mascarea 
reuşită a mesajului instinctual. 

Partea dedicată psihanalizei filosofiei din studiul amintit sună în felul următor: „Teoriile şi sistemele filosofice sunt 
opera unui mic număr de persoane cu o pregnantă individualitate; în nici o altă ştiinţă personalitatea omului de ştiinţă 
nu joacă un rol atât de important ca în filosofie... Astfel, psihanaliza poate indica motivele subiective şi individuale 
ale teoriilor filosofiei, care pretind că provin dintr-o logică impartialä, evidențiind pentru critică punctele slabe ale 
sistemului. Realizarea acestei critici nu este în sarcina psihanalizei, căci, după cum se ştie, determinarea psihologică 
a unei opere nu exclude corectitudinea sa stiintificä"46. 

Deşi în cazul literaturii studiul psihanalitic nu anulează valoarea estetică a operei, faptul acesta nu poate risipi im- 
presia referitoare la caracterul contradictoriu al enuntului lui Freud: pe de o parte, în filosofie, personalitatea 
creatorului se manifestă mai mult decât în orice altă ştiinţă; pe de altă parte, influenţa psihicului inconştient al 
creatorului nu afectează valoarea de adevăr a operei, în formularea lui Freud „corectitudinea sa ştiinţifică”. Dacă 
valoarea estetică nu e condiţionată de valoarea de adevăr, filosofia vizează, asemeni ştiinţei, tocmai universalitatea 
adevărului. Or, dacă opera filosofică nu scapă de influenţele care vin din inconştientul autorului, atunci acest fapt nu 
perturbă tocmai universalitatea discursului filosofic, transformându-l într-o simplă rationalizare a inconştientului? 

La această întrebare găsim un răspuns complet în cartea lui Paul-Laurent Assoun Freud, filosofia şi filosofii, mentio- 
nată în câteva rânduri în paginile anterioare. în primul rând, psihanaliza consideră filosofia ca produs al filosofului, 
ceea ce înseamnă că iluzia operei filosofice înţeleasă ca produs al spiritului pur este destrămată. „Structura logică, 
pur sincronă, e pusă în perspectivă datorită isteriei instinctuale. Ceea ce părea un început absolut se vădeşte un punct 
de ajungere"47. Cu alte cuvinte, psihanaliza descoperă sensul instinctual al filosofiei ca activitate individuală. 
Cerinta ano-nimitätii şi a universalitätii filosofiei indică, în cazul opțiunii pentru o asemenea activitate, o 
instinctualitate puternică: „Instinctul e cu atât mai puternic, cu cât... se sträduieste mai mult să se mascheze"48. Prin 
urmare, din punctul de vedere al individualitätii filosofului, filosofia constituie „o alegere de obiect culturală", 
explicabilă prin raportul dintre predispozitiile constituţionale şi istoria persoanei. 

Dată fiind relaţia dintre operă şi autor, putem descoperi în operă ecourile dinamicii instinctuale a autorului. Dintr-o 
astfel de perspectivă, psihanaliza poate dezvălui punctele slabe ale textului filosofic. Este vorba de asertiunile care 
trec drept obiective, rezultat al unei logici impartiale, în limbajul pe care l-am folosit în subcapitolele anterioare, al 
spiritului pur, în fapt ele exprimând „subiectivitatea fantasmelor". 

Un alt autor, Michel Bertrand, propune chiar câteva indicii care fac recognoscibilă intervenţia unei alte logici, a 
subiectivitätii, singularitätii, în perimetrul logicii obiective, a spiritului. Incongruentele şi neclaritätile textului, care 


sunt numite de M. Bertrand „actele ratate ale filosofiei", marchează punctele în care interferează motive de alt ordin 
decât cel spiritual. Absentele, mai greu de identificat, constituie un al doilea indiciu. Contradictiile dintre discursul 
manifest şi discursul latent, aşa cum poate fi reconstruit din categoriile şi principiile primului, un al treilea. Ca 
exemplificare, M. Bertrand se referă la analiza făcută de Marx scrierilor economiştilor clasici. Enunţurile prin care 
aceştia descriu în mod 

explicit realitatea socială sunt incompatibile cu ceea ce rezultă din propriile lor categorii, ceea ce transformă respecti- 
vele enunturi în simptome ale societăţii date. Ele ţineau deci de ideologie şi nu de ştiinţă. 

Un al patrulea indiciu este negarea: „în urmă cu câţiva ani, am arătat într-un studiu despre Spinoza că moartea nu 
poate fi concepută în termenii sistemului său. Autorul se putea apropia de ea doar în enunfuri pur negative, ceea ce 
arată că e vorba aici de ireprezentabil prin excelenţă. Acest ireprezentabil este însă grăitor în sensul că, din punctul 
de vedere al strädaniei de menţinere în existenţă, reprezintă extrema neputinţă faţă de activitatea cauzelor externe, 
care produc dizolvarea existenţei noastre"49. Cu alte cuvinte, în textul lui Spinoza transpare atitudinea sa în faţa 
morţii. 

Pe de altă parte însă, psihanaliza admite existenţa in filo-sofie a unor enunturi cu adevărat obiective: „Obiectivitatea 
autentică a unui sistem filosofic constă în ansamblul enunturilor care rezistă travaliului de epurare a obiectivitätii", 
afirmă Paul-Laurent Assoun50. Să însemne faptul acesta că pentru Freud şi psihanaliză există o zonă a „logicii pure", 
cum o numeşte P.L. Assoun, sau a spiritului pur? Aici este în joc problema simbolicii instinctuale. Dacă orice creaţie 
culturală, inclusiv filosofia, are un fundament instinctual, atunci obiectivitatea decurge din modul în care 
simbolizarea instinctului se acordă cu ordinea logică. Altfel spus, există două tipuri de simbolizare a instinctelor: o 
posibilitate este cea în care funcţia simbolizantă absoarbe funcţia logică şi o videază de valabilitate specifică — este 
conceptul-mască, simplă rationalizare a instinctului; cealaltă posibilitate se referă la simbolizarea „reusitä", acea 
simbolizare în care, logicitatea nu e afectată, ceea ce înseamnă că psihanaliza nu e reductionistä dacă recunoaşte 
logicului (spiritului) o existenţă de sine stătătoare. 

Psihanaliza filosofiei se detaşează în egală măsură de lo-gicism, care concepe filosofia ca realitate dezâncamată şi de 
psihologism, care o explică prin date psiho-antropologice, 

neluând în serios pretenția sa de obiectivitate. Psihanaliza ține seama de pretenția de obiectivitate a filosofiei, dar o 
pune în legătură cu subiectivitatea fantasmatică. 

Filosofia poate deveni obiect al psihanalizei nu numai ca operă filosofică sau în calitate de creator de filosofie, ci şi 
ca „instituţie" culturală. în acest caz, psihanaliza se preocupă de instinctualitatea generică, practicând ceea ce Paul- 
Lau-rent Assoun numeşte „arheologie pulsionalä". Generic, funcţia unei instituţii culturale este, după Freud, de a 
descărca omul de tensiunile pe care i le produc nevoile. O parte din nevoi sunt satisfăcute prin intermediul acţiunii de 
transformare a realităţii. Cealaltă parte — nevoile pe care realitatea nu le poate satisface —, pe calea formațiunilor 
culturale superioare, printre care şi filosofia. O astfel de nevoie o constituie rezolvarea tensiunilor fără intervenţia 
adaptării la realitate, adică ceea ce Freud numeşte principiul plăcerii (satisfacere imediată şi necondiționată). Una din 
cele mai vechi modalităţi de satisfacere de acest gen este modalitatea animistă a atotputerniciei ideilor, modalitate 
care stă la baza tuturor formațiunilor psihice ulterioare. 

în timp ce ştiinţa reprezintă calea de evitare a neplăcerii prin adaptarea la realitate, filosofia şi alte forme ale culturii 
constituie moduri compensatorii şi tranzitorii între animismul primitiv, pe care-l prelungesc, şi ştiinţă, pe care o 
pregătesc. Primatul epistemologic al ştiinţei faţă de filosofie derivă din principiul adaptării care o ghidează. Sensul 
dezvoltării culturii umane poate fi considerat şi din perspectiva prezenţei atotputerniciei ideilor. Prima fază este una a 
animismului naiv, în care atotputernicia ideilor se afirmă necenzurat. Faza religioasă, care-i succede, se 
caracterizează printr-un anumit grad de decentrare: proiecția atotputerniciei în unități transcendente — zeii şi apoi 
Dumnezeu. Ultima fază, cea a ştiinţei marchează învingerea atotputerniciei, decentrarea completă, acceptarea 
realităţii. 

în cadrul acestei tripartitii, arta şi filosofia ocupă un loc aparte. Arta ilustrează remanenta animismului primitiv şi 

reactualizarea sa in mäsura in care artistul recreeazä imaginar realitatea in conformitate cu dorintele sale. Filosofia 
are o poziţie mediană între artă şi ştiinţă. Asemeni artei, filosofia dă expresie ambitiei de dominare globală a lumii, 
caracteristică atotputerniciei ideilor, ambiţie ce se realizează pe calea conceptului şi a construcţiei sistematice. 
Asemeni ştiinţei, filosofia cere luarea în considerare a realului, pe care-şi propune să-l cunoască. 

II. IMPURITATEA SPIRITULUI: PSIHANALIZA CA HERMENEUTICĂ 

Ilfasi'y? 

1. Hermeneuticä şi filosofie 

Deşi majoritatea celor care abordează psihanaliza din perspectiva filosofiei îi acordă fără rezerve statutul de her- 
meneuticä, faptul acesta ar fi irelevant pentru o filosofie a inconştientului, dacă hermeneutica ar cădea în afara sferei 
filosofiei. în studiul Exîstence et hermeneutique, Paul Ricoeur analizează relaţiile logice şi istorice dintre filosofie şi 
hermeneutică si le demonstrează convingător convergentelel. 

Ca primă formă de manifestare istorică a hermeneuticii, exegeza, disciplină care-şi propune să înţeleagă un text, avea 
totuşi afinități cu filosofia în măsura în care presupunea, în fundalul demersului pur tehnic, o teorie a semnului şi 
semnificației. Această implicatie a „comprehensiunii" în genere va fi explicitată abia la sfârşitul secolului XVIII şi 
începutul secolului XIX, după ce exegeza a condus la o hermeneutică generală datorită dezvoltărilor din filologia 
clasică şi ştiinţele istorice: „Abia odată cu Schleiermacher şi Dilthey problema hermeneutică devine problemă filoso- 
fică"2. Demersul lui Dilthey de a da, în epoca pozitivismului, ştiinţelor spiritului o validitate comparabilă cu cea a 
ştiinţelor naturii consta în a delimita sub forma comprehensiunii metoda de cunoaştere specifică primelor, în timp ce 
explicaţia rămânea apanajul celor din urmă. însă problema „intelegerii" s-a vădit a fi menită nu numai unui destin 
epistemologic, tun- i 

Cu Heidegger, arată Paul Ricoeur, putem vorbi de o „ontologie a comprehensiunii". Demersul filosofului german, 
apreciat drept revoluţionar, rezidă, pe de o parte, în a renunţa la dezbaterile de metodă, în a părăsi terenul teoriei 
cunoaşterii, ceea ce echivalează cu abandonarea ideii că „hermeneutica este o metodă demnă de a lupta cu arme 
egale cu cea a ştiinţelor naturii"3. Pe de altă parte, comprehensiunea, care nu mai e privită ca o metodă de 
cunoaştere, este considerată ca un „mod de a fi”. Prin urmare, la ontologie nu se ajunge treptat, o asemenea cale a 
paşilor succesivi fiind preferată de Paul Ricoeur, cale pe care o vom prezenta ceva mai departe, ci printr-o răsturnare 
a problematicii. „Problema: care sunt condiţiile în care un subiect cunoscător poate înţelege un text sau istoria? este 
înlocuită de problema: ce este fiinţa a cărei ființă constă în comprehensiune? Problema hermeneutică devine astfel o 
provincie a Analiticii acestei fiinţe, Desein-vX, care există intelegänd"4. 

Calea lungă, ocolitoare, de a ajunge de la hermeneutică la ontologic, cale preferată şi practicată de filosoful francez, 
constă în parcurgerea a trei etape. Prima dintre ele se situează la nivelul demersurilor hermeneutice particulare, adică, 
în fond, la nivelul planului unde se exercită comprehensiunea — planul limbajului (exegeză, disciplinele istorice, 
psihanaliză). în felul acesta, se păstrează legătura dintre „comprehensiunea originară" şi „comprehensiunea istorică” 
(disciplinele care practică metodic interpretarea), ceea ce Heidegger nu poate realiza. Etapa „semanticä" se axează pe 
tema semnificantilor cu sens multiplu sau simbolici. 

Este momentul să expunem acceptiile pe care Paul Ricoeur le da termenilor simbol şi interpretare, acceptii care 
întrunesc acordul nostru. în restul lucrării, „simbol" şi „interpretare" vor fi folosiţi consecvent în sensul care 
urmează. „Numesc simbol, scrie Ricoeur, orice structură de semnificaţie sau un sens direct, primar, literal, care, în 
plus, desemnează un alt sens indirect, secundar, figurat, care nu poate fi accesibil decât prin intermediul primului"5. 
Motivul pentru 

care adoptăm această definiţie ţine strict de disputa dintre Jung şi Freud în problema simbolului. Din perspectiva 
definiţiei mult prea restrictive a lui Jung, referinţa simbolului este ceva necunoscut şi care nu e accesibil altfel decât 
prin intermediul simbolului, ceea ce exclude din câmpul simbo-lologiei întreaga teorie a lui Freud, întrucât 
simptomul nevrotic, de exemplu, trimite la ceva cunoscut — complexele copilăriei. Acceptia avansată de Ricoeur 
însă, este suficient de cuprinzătoare pentru a îngloba toate orientările psihanalizei. 

„Interpretarea", termen corelativ termenului de simbol, este înţeleasă de filosoful francez ca „acea activitate de gän- 
dire care constă în a descifra sensul ascuns în sensul aparent, în a dezvolta nivelul de semnificație implicat în 


semnificaţia literalä"6. Şi această definiţie este pe deplin satisfăcătoare din punctul de vedere al psihanalizei, 
indiferent de orientările particulare care îi dau conţinut. Fie că e vorba de şcoala lui Freud, Jung, Adler, Klein sau 
Lacan, interpretarea constă în demersul de dezvăluire a sensului subiacent sensului manifest. 

Revenind la relaţia dintre hermeneutică şi filosofie în viziunea lui Paul Ricoeur, trebuie spus că a doua etapă a dru- 
mului ocolitor care duce de la hermeneutică la filosofie este „filosofia reflexivä". „Semantica expresiilor cu sens 
multiplu nu e suficientă pentru a califica o hermeneutică drept filosoficä"7. Ceea ce pune în mişcare depăşirea 
planului lingvistic este dorinţa unei ontologii: referirea simbolului la existenţă. între înţelegerea simbolurilor şi 
înţelegerea existenţei se situează înţelegerea de sine. „Problemele filosofice pe care o filosofie reflexivă le consideră 
drept cele mai radicale privesc posibilitatea comprehensiunii de sine ca subiect al operaţiilor de cunoaştere, de 
volitie, de evaluare"8. 

Etapa existentialä, cea de a treia pe drumul care duce de la hermeneuticä la ontologie, este parcursä avänd ca punct 
de plecare psihanaliza, ceea ce sporeste considerabil interesul nostru pentru dezvoltärile filosofului francez, desi 
modul 

in care vom prelucra filosofic psihanaliza este diferit de al säu. „Vom urma o primä pistä, cea care ne este oferitä de 
reflexia filosofică asupra psihanalizei. Ce putem obţine de la aceasta pentru o ontologie fundamentală?"9 
Sprijinindu-se pe interpretarea viselor, fantasmelor, miturilor, psihanaliza detronează conştiinţa imediată din poziţia 
pe care şi-o arogă — aceea de a fi originea sensului. Inconstientul, care este descoperit de fiecare dată în spatele 
fațadei produselor spiritului uman, nu numai că obligă filosofia să plaseze locul semnificatiilor dincolo de subiectul 
imediat, dar şi probează că expresia, limbajul, se alimentează din dorinţă, din instinctele vieţii. „Existenţa, putem 
spune acum, este dorinţă şi efort. O numim efort pentru a-i sublinia energia pozitivă şi dinamismul; o numim dorinţă 
pentru a-i sublinia lipsa şi indigentä. Erosul este fiul lui Poros şi al Peniei. Astfel, Cogi-to nu mai este acest act 
pretentios, care era iniţial, vreau să spun, această pretenţie de a se pune pe sine însuşi; el apare ca deja pus în 

fiinţă" 10. Cu alte cuvinte, arheologia subiectului practicată de psihanaliză conduce la o restabilire a problematicii 
existenţei ca dorinţă. 

2. Hermeneutica psihanalitică şi relația spirit-suflet 

Primul capitol al unei filosofii a inconştientului edificată cu ajutorul psihanalizei, capitol care tratează „impuritatea 
spiritului", nu poate fi scris dacă nu situăm hermeneutica psihanalitică pe terenul traditionalei teme filosofice a rela- 
tiei dintre spirit şi suflet. 

Deşi psihanaliza are, aşa cum vom vedea, numeroase implicaţii filosofice, acestea nu sunt şi nici nu pot fi fructificate 
în câmpul psihanalizei. Ca teorie şi cercetare născute în marginea unei psihoterapii, psihanaliza, în special cea 
freudia-nă, nu tematizeazä problemele conexe, de ordin filosofic, ale demersului terapeutic. Astfel, implicatia 
ontologică netema-tizatä a terapiei psihanalitice şi a oricărei psihoterapii, este autonomia psihicului în raport cu 
somaticul (organicul). 

în repetate rânduri, aproape ori de câte ori prezintă cazuri clinice, Freud nu scapă prilejul de a se delimita de 
psihiatria epocii, care explica disfunctiile psihice prin disfuncţii organice, ţinând de creier sau de mai vaga 
degenerescentă. Pentru Freud, nevrozele sunt „psihonevroze", ceea ce înseamnă că simptomele rezultă dintr-un joc 
de forte psihice, nu sunt un ecou psihic al unei cauze organice. Din apartenenţa nevrozei la psihic rezultă pentru 
psihanaliză problema sensului simptomului — condiţia de posibilitate a psihanalizei ca hermeneutică. Dezvăluind 
sensul ascuns al simptomului, actul hermeneutic al psihanalizei îşi realizează vocaţia terapeutică, pe care o putem 
descrie esenţial ca extindere a câmpului conştiinţei. 

însă niciodată Freud nu a teoretizat filosofic premisele efectului terapeutic al psihoterapiei analitice, niciodată nu s-a 
deplasat în planul ontologiei pentru a susţine cu argumentele clinicianului autonomia psihicului: dacă psihicul nu ar 
fi autonom, acţiunea terapeutică utilizând exclusiv mijloace psihice nu ar fi eficientă. 

Nici când vorbeşte despre vis şi combate teoriile „stiintifice", somatice, ale unui Binz, conform cărora visul este 
simpla expresie a diminuării, în timpul somnului, a activităţii creierului, ca atare lipsit de orice sens, un produs ne- 
folositor, ba chiar dăunător, şi preferă teoriile „nestiintifice", populare, care susţin că visul are un sens ascuns ce 
poate fi descifrat, Freud nu invocă teoria psihanalitică a visului — confirmare şi adâncire a concepțiilor tradiţionale 
— pentru a susţine în plan ontologic autonomia psihicului. La fel se întâmplă şi cu teoria actelor ratate: Freud 
revendică doar paternitatea tematizării în psihologie a actelor ratate, fără să fie preocupat de a dubla tematizarea 
psihologică de una filosofică (ontologică). Cu toate că, şi în acest caz, combate teoriile psihofiziologice despre actul 
ratat, care-l concepeau ca pe un produs al oboselii, hipertensiunii, distragerii atenţiei etc, privändu-1 de orice sens, 
sau pe cele lingvistice din perspectiva cărora actul ratat era produsul mecanic al reiati- 

ilor fonetice dintre cuvinte, Freud nu merge până la capăt, până la ontologie, cu descoperirea sa. Dincolo de intenţiile 
şi realizările teoretice ale lui Freud, actul ratat în viziune psihanalitică se adaugă teoriei simptomului sau visului ca 
un argument în favoarea autonomiei acestei regiuni a fiinţei care este psihicul. 

în epoca modernă nu numai problema fiinţei „ca problemă tematică pentru o adevărată cercetare" a căzut în uitare, 
cum arată Heidegger în Sein und Zeit, ci şi problema relaţiilor dintre regiunile fiinţei, fapt evidenţiat de Ludwig 
Klages. în introducerea la mult discutata lucrare Der Geist ah Widerasacher der Seele (Spiritul ca adversar al sufletu- 
lui), Klages explică deruta teoretică a contemporanilor prin uitarea uneia dintre descoperirile fundamentale ale 
vechilor greci: „avem în vedere admiterea metafizică a unei triple substanţe a omului — aâua (corp), (po%r| (suflet) 
şi spirit, numit şi mvefiua sau X.oyoq"1 *. Din istoricul pe care Klages il schiteazä reiese că, pregătită de 
presocratici, tema amintită devine idee conducătoare la gânditorii mari ai perioadei de înflorire, pentru a rămâne un 
centru de cristalizare în epoca elenistică. Tripartiţia corp-suflet-spirit supravieţuieşte în Evul Mediu, este anulată de 
cartezianism, renaşte pentru scurt timp în romantism, „intelectul calculator" al celei de a doua jumătăţi a secolului 
XIX, în special şcolile psihologice, suprimând-o din nou. La informaţiile oferite de Klages trebuie să adăugăm că, în 
prima jumătate a secolului XX, fi-losofia vieţii repune în atenţie tripartiţia antică, accentul căzând, în special la 
Klages, asupra relaţiei dintre spirit şi suflet şi, cum vom vedea, asupra opoziţiei dintre ele. 

în pofida dificultății de a defini conceptele filosofiei, printre care se numără si „spirit", în istoria filosofiei, mai ales 
în cea germană, nu au lipsit încercările de acest gen. Necesitatea unui asemenea demers deriva, la unii filosofi, şi din 
faptul că spiritul este apanajul omului. Deţinerea secretelor spiritului ar fi livrat, în această logică, înseși secretele 
umanului, în importanta, dar puţin cunoscuta în România, lucra- 

re a lui Nicolai Hartmann Das Problem des geistigen Seins (Problema existenţei spirituale) putem citi chiar în 
Introducere: „Omul este o ființă spirituală, singura de acest fel pe care o cunoaştem. Desigur, el nu este «doar» ființă 
spirituală, însă este... în mod esenţial o ființă spirituală". 12 

Orice trecere în revistă a contribuţiei gânditorilor germani la „problema existenţei spirituale" trebuie să înceapă, 
considerăm, cu lucrarea lui Hegel Filosofia spiritului. Găsim aici nu numai prima tratare majoră, care vizează 
exhaustivul, a problematicii spiritului, nu numai definiţia omului ca fiinţă spirituală, definiţie preluată şi de Nicolai 
Hartmann, după Hegel spiritul fiind „ceea ce este adevărat în om", dar şi prima tematizare importantă a relaţiei dintre 
spirit şi suflet, relaţie sub al cărei semn se plasează prezentul capitol. 

Dintre determinatiile pe care Hegel le atribuie spiritului, ne vom opri doar asupra celor care prezintă interes pentru 
filosofia inconştientului. Astfel, vom lăsa de o parte idealitatea spiritului („suspendarea alteritätii ideii”, întoarcerea 
ei la sine din altul), pentru a insista asupra universalitätii, consubstantialitätii cu conştiinţa şi a relaţiilor care decurg 
de aici cu natura şi implicit cu sufletul. 

Spiritul, afirmă Hegel, este „universalul fiinfänd pentru sine în mod universal". De aici rezultă că spiritul nu poate fi 
conceput în afara universalităţii şi că doar omul se ridică la „universalitatea gândirii", aceasta fiind nota sa distinctivă 
în raport cu natura, în timp ce animalul rămâne cantonat la nivelul singularului: „animalul înfăţişează numai 
dialectica lipsită de spirit a trecerii de la o simtire singulară, care îi umple întreg sufletul, la altă simţire singulară, tot 
atât de exclusiv dominantă în el"13. Aşa cum spiritul nu poate fi gândit în afara universalității — dreptul, religia, 
eticul sunt spirit (obiectiv) tocmai datorită faptului că au un conţinut universall4 —, tot astfel sufletul este asociat 
indestructibil singularului. 

Dar omul nu este doar spirit, ci este în acelaşi timp natură. Regăsim cu Hegel relaţia om-animal (natură) în chiar 
interiorul omului, şi asta, în primul rând, sub forma relaţiei 

spirit-suflet. Pasajul cel mai clar din Filosofia spiritului, în ce priveşte concepţia lui Hegel despre suflet şi relația 
acestuia cu spiritul este, în opinia noastră, cel dedicat bolii psihice. Hegel foloseşte termenul „Wahnsinn", traductibil 
în limba română prin demenţă sau nebunie. Deşi filosoful german nu utilizează expresia care mai târziu va căpăta, în 
literatura germană de specialitate, girul uzului unanim, şi anume „Geisteskrankheit" (boală a spiritului), totuşi el 
tocmai despre boala spiritului vorbeşte. Această îmbolnăvire a spiritului e înţeleasă ca o slăbire a universalului din 
om, ceea ce permite manifestarea nestingherită a „naturalitätii" sale, numită şi „determinärile egocentrice ale inimii”: 
„Conţinutul ce devine liber în această naturalitate a sa, îl constituie determinările egocentrice ale inimii, vanitatea, 
mândria şi celelalte pasiuni — iluzii, speranţe — dragostea şi ura subiectului" 15. După Hegel, „ca nemijlocită, inima 
aparţine naturii şi este egocentricä", adică subiectivă. Aşadar, spiritul ca universal („principiile teoretice sau morale") 
ţine sub control, în condiţii de sănătate, naturalitatea, subiectivitatea, singularitatea omului. între spirit şi suflet există 
o tensiune permanentă, factorul dominant fiind, pentru o funcţionare normală, spiritul. Boala psihică echivalează cu 
inversarea raportului de forte: „geniul rău al omului este cel ce în demenţă devine dominant..."16. întrepătrunderea 


dintre cele două niveluri, imixtiunea subtilă a sufletului (singularul) în spirit, imixtiune documentată atât de 
convingător de "Niet-zsche şi apoi de Freud, este de neconceput pentru Hegel. în viziunea sa, spiritul e pur sau nu 
este. 

Chiar dacă senzaţia sau sentimentul, prin natura lor singulare (,,...simţirea e ceva izolat, singular, accidental, ceva 
unilateral — subiectiv" 17), pot avea conţinuturi universale, spune Hegel cu referire la o tendinţă accentuată a epocii 
sale de a considera „inima şi simtirea" drept criterii ale binelui, moralității, religiozitätii, totuşi ele reprezintă un 
cadru corupător pentru spirit în măsura în care un conţinut universal este prins într-o formă singulară. Cine se sprijină 
doar pe 

rij.. 

terenul simplei simtiri, se îndepărtează de terenul temeiurilor comune tuturor, terenul gândirii, singura care are acces 
la universal, ceea ce în plan practic presupune imposibilitatea predictiei naturii actului, simțirea producând în egală 
măsură acte bune şi acte rele. Să remarcăm identitatea de concepție în această privință dintre Hegel şi Kant, ultimul 
devenind obiectul ironiei lui Schiller tocmai pentru separarea moralității de sentiment. 

Dintre rezultatele cercetării lui Hegel asupra spiritului, cea mai expusă revizuirilor ulterioare a fost ideea despre 
consubstantialitatea dintre spirit şi conştiinţă. Pentru Hegel, de conştiinţă depinde însăşi universalitatea spiritului: 
dacă senzaţia stă în întregime sub semnul singularului şi accidentalului, ridicarea pe treapta conştiinţei asigură 
depăşirea singularitätii, deoarece „conştiinţa îşi exercită independenţa faţă de materialul simtirii prin aceea că ea îl 
ridică din forma singularitätii în forma universalitätii şi reţine dintr-însul esentialul omitänd ceea ce e pur accidental 
şi indiferent... "18. 

Nu numai filosofia inconştientului bazată pe psihanaliză contestă această indestructibilă asociere dintre spirit şi con- 
ştiinţă, asociere transformată în dogmă a filosofiei tradiţionale, arhetipurile inconştientului colectiv descrise de Jung 
nefiind altceva decât spirit inconştient, dar şi filosofia independentă de psihanaliză din primele decenii ale secolului 
XX. Printre alţii, Nicolai Hartmann demonstrează în importanta sa carte Das Problem des geistigen Seins (Problema 
existenţei spirituale) că spiritul şi conştiinţa nu se suprapun: există, pe de o parte, o activitate spirituală inconştientă 
(creaţia şi receptarea artistică, înţelegerea intuitivă, gândirea intuitivă, rafionamenul intuitiv), aşa cum există, pe de 
altă parte, conştiinţă şi inteligenţă nespirituale, puse în slujba nevoilor vitale, conştiinţă a cărei existenţă o constatăm 
şi la animalele superioare. Hartmann afirmă că înţelegerea spiritului din perspectiva conştiinţei este una din 
expresiile psihologismului: „Astfel, spiritul nu trebuie înţeles prin conştiinţă. Existenţa spirituală nu este o 
dimensiune psi- 

hologicä... Depăşirea psihologismului înseamnă eliberarea privirii filosofice pentru imperiul existenţei spirituale” 19. 
Pericolul psihologismului nu ameninţă doar teoriile idealiste, cum este cea a lui Hegel, ci şi ceea ce Hartmann 
numeşte metafizicile inconştientului. Nu numai înţelegerea spiritului din perspectiva conştiinţei scapă din vedere 
eterogenitatea sufletului în raport cu spiritul, ci şi ipoteza că spiritul este înrădăcinat în straturile sufleteşti profunde 
(inconştientul). Deşi Hartmann recunoaşte existenţa inconştientului psihic, falimentul psihologiei conştiinţei, precum 
şi existenţa spiritului inconştient, acest fapt nu-l determină să facă vreo concesie psihologismului: „Chiar dacă 
existenţa sufletească nu este epuizată de conştiinţă şi chiar dacă existenţa spirituală este mai cuprinzătoare decât 
conştiinţa, totuşi ar fi eronat să punem în relaţie spiritul inconştient şi sufletul inconştient şi să-l caracterizăm pe 
primul din perspectiva ultimului"20. Ilustrarea care ne este oferită provine din domeniul logicii: legitatea logică prin 
intermediul căreia gândim lumea obiectuală nu ţine de existenţa sufletească, de actul de gândire, deşi nu suntem 
conştienţi de ea. Spiritul, conştient sau inconştient, se ridică deasupra sufletului, fiind „sfera ontică superioară", 
conchide Hartmann. 

Priveşte oare această obiectie adusă de Hartmann metafizicilor inconştientului şi încercarea noastră de a construi o 
filosofie a inconştientului pornind de la psihanaliză? Altfel spus, eterogenitatea spiritului şi sufletului ca regiuni ale 
existenţei nu anulează orice încercare de a gândi filosofic psihanaliza? Să examinăm pe rând cele două idei 
principale ale unei filosofii a inconştientului bazate pe psihanaliză, idei pe care le-am prezentat în capitolul anterior. 
Prima dintre ele, alimentată de hermeneutica psihanalitică, şi anume „impuritatea spiritului” nu pune în discuţie 
distincţia spirit-suflet, ci operează cu ea. Ideea impuritätii spiritului nu se referă la geneza spiritului din suflet, nu 
„explică" nivelul ontic superior din perspectiva nivelului ontic inferior, cu alte cuvinte, nu este reductionistä, ci 
descrie doar, refuzând accen- 

tele psihologiste din psihanaliză, unele dintre ele prezente chiar în opera întemeietorului psihanalizei, un aspect al re- 
latiei dintre cele două niveluri ale existenţei, mai precis, relaţia dintre spiritul conştient şi sufletul inconştient. 
Procedând astfel, filosofia inconştientului completează şi adânceşte literatura de specialitate dedicată relaţiei dintre 


spirit şi suflet. Consideratiile lui N. Hartmann din Problema existenţei spirituale au ca punct de plecare „experienta", 
şi anume faptul că nu cunoaştem decât spiritul „purtat" (getra-gen) de nivelul ontic inferior, cel al sufletului. Această 
dependenţă a stratului superior, care este purtat, de stratul inferior, care-l poartă, constituie un fapt ontic fără 
excepţie în lume. De aici decurge imposibilitatea ca stratul superior, purtat, să fie independent de stratul inferior, 
purtător. Aşadar, spre deosebire de anumite orientări de gândire, calificate drept „visare speculativă", care susțin 
existența unei lumi aparte a spiritului, alături de cea empirică, Hartmann afirmă că spiritul poate fi, în raport cu 
sufletul, doar autonom, şi nu independent. Ceea ce este valabil pentru orice strat superior în raport cu stratul imediat 
inferior, care joacă rolul de strat purtător. 

Faptul că spiritul este doar autonom în raport cu sufletul, şi nu independent îi impune, alături de determinatiile care-i 
revin în exclusivitate, anumite determinatii ale stratului purtător. în acest cadru al interrelatiilor dintre spirit şi suflet 
se înscrie cu noi contribuţii şi filosofia inconştientului pe care o propunem. înainte de a ne referi la „impuritatea 
spiritului", prelucrare filosofică a hermeneuticii psihanalitice, să vedem modul în care concepe problema Nicolai 
Hartmann. 

Spre deosebire de relaţia organicului cu anorganicul, în care treapta inferioară este preluată de treapta superioară şi 
transformată de aceasta, legile fizicului rămânând în vigoare şi în plan organic, psihicul nu se raportează în acelaşi 
mod la organic, nu-l preia, ci este doar „purtat" de acesta. „Viaţa sufletească nu «conţine» organismul în sine, 
organele nefi-ind elementele sale, nici măcar în sensul cel mai exterior, şi 

mai puţin legile organicului sunt pietrele sale de constructie"21. De acelaşi tip este şi relaţia dintre spirit şi suflet: 
existenţa spirituală este purtată şi în acelaşi timp autonomă, prin autonomie netrebuind să înţelegem izolare, separare 
(Abge-lostheit). 

Care sunt aşadar, determinatiile care revin spiritului în virtutea poziţiei sale ontice — aceea de a fi purtat de suflet? 
Alături de intersubiectivitate (obiectivitate), spontaneitate, personalitate, altitudinea individualitätii, diversitate etcl, 
note specifice spiritului, acesta are în comun cu purtătorul său caracteristici cum ar fi temporalitatea, fmitudinea, 
distructibi-litatea. Din perspectiva hermeneuticii psihanalitice, trebuie să adăugăm la enumerarea lui Hartmann încă 
un atribut: impuritatea spiritului. Spiritul viu, spiritul întrupat include, tocmai în virtutea faptului că este purtat de 
suflet, elemente care-i sunt eterogene, deşi acestea funcţionează, împreună cu întregul care le înglobează, după legile 
spiritului. 

Relaţia dintre spirit şi suflet presupune nu numai aspectul evidenţiat de Hartmann, şi anume faptul că stratul superior 
este „purtat" de stratul inferior, dar şi un alt aspect, asupra căruia Hartmann nu insistă: este vorba de tensiunea dintre 
cele două niveluri eterogene, tensiune subliniată de Hegel, Klages şi Freud. Impuritatea spiritului este una din 
soluţiile posibile pentru tensiunea dintre spirit şi suflet. 

Când am prezentat, cu câteva pagini mai înainte, concepția lui Hegel despre boala spiritului care este dementa, a re- 
ieşit clar că pentru autorul Filosofiei spiritului relaţia spirit-suflet este o relaţie de opoziţie tensionată: în condiţiile 
funcţionării normale a spiritului, acesta (universalul), îşi subordonează sufletul (singurul). îmbolnăvirea spiritului 
aduce cu sine nu numai o relaxare a controlului exercitat de spirit asupTa sufletului, ci şi o inversare a raportului de 
forţe; din dominat, sufletul devine dominant. La Klages, aspectul con-flictual al relației Geist-Seele, implicat de 
dezvoltările lui Hegel, trece pe primul plan. Din declaraţiile pe care le face Klages la începutul cărții sale Der Geist 
als Widersacher der 

Seele, adevărat manifest al filosofiei vieţii, reiese că înnoirea pe care o aduce în tratarea raportului spirit-suflet rezida 
în două idei centrale: a) spre deosebire de concepţiile moştenite în problemă, care infätisau tripartitia corp, suflet, 
spirit sub forma unei clădiri cu trei niveluri (corpul — temelia, sufletul — nivelul mijlociu, spiritul — ultimul nivel), 
Kla-ges apropie până la indistinctie primele două straturi, care devin expresia vieţii; b) spiritul devine polul opus 
vieții, care urmăreşte ca scop final, distrugerea vieții, iar ca scop intermediar, separarea corpului de suflet şi a 
sufletului de corp. La pagina 7 a numitei lucrări putem citi: „...corpul şi sufletul sunt poli indestructibil uniţi ai celulei 
vieţii, între care spiritul se insinuează din exterior, asemeni unei pene, cu scopul de a-i separa, deci de a lipsi corpul 
de suflet şi sufletul de corp şi în acest fel de a ucide viaţa la care ajunge". 

Cartea lui Klages a rămas în istoria filosofiei prin insistența autorului asupra conflictului dintre Geist si Seele, pre- 
cum şi asupra acţiunii mortificatoare pe care spiritul o exercită asupra sufletului, insistenţă care a generat numeroase 
controverse. în timp ce la Hegel, controlul exercitat de spirit asupra naturalitätii omului este valorizat pozitiv, la 
Klages valorizarea aceluiaşi aspect devine negativă. Spiritul, care înseamnă cuprindere (Erfassen), înţelegere prin 
conceptualizare (Begreifen) şi judecare (Urteilen) parazitează principiul vital (sufletul), trăirea la nivel senzorial 
(Sinneseindruck) şi afectiv (Gefuhl), distrugând, prin caracterul său punctual, care întrerupe fluxul devenirii, 
imaginile şi simbolurile. „Abia intelectul unei vitalitäti împovărate de spirit ucide, fragment cu fragment, imaginile 


lumii, până când, în cele din urmă, rămân doar lucrurile, iar în viitor, doar cifrele"22. Spiritul, scrie în altă parte 
Klages, a rupt unitatea dintre suflet şi lume, manifestă în fenomene cum ar fi telepatia, presimţirile, clarviziunea, 
pentru a oferi în schimb calculul. 

Cu tema represiunii pe care cultura o exercită asupra instinctelor, temă prezentă în toate lucrările lui Freud, începând 
cu Studii asupra isteriei (1895), cartea de debut a 

psihanalizei, dar mai ales în Disconfort în cultură (1936), întemeietorul psihanalizei se înscrie firesc în prelungirea 
criticii culturii practicate de filosofia vieţii, mai întâi de Nietsche şi apoi de Klages. Contribuţia specifică a psihana- 
lizei, pe care o vom discuta în capitolul următor, consacrat antropologiei, constă în documentarea prin material clinic 
a disfunctiilor pe care le induce spiritul (cultura) în planul sufletului: nevrozele concepute ca boli de integrare 
culturală, de trecere de la natură la cultură. 

în paragraful de față ne vom referi doar la ideea impuritätii spiritului, în a cărei dezvoltare si adâncire rezidă aportul 
hermeneuticii psihanalitice la problematica relaţiei Geist-Seele. Şi în această privinţă psihanaliza se înscrie în 
prelungirea unui important reprezentant al filosofiei vieţii — Fr. Nietzsche. Spre deosebire de acesta, care îşi obținea 
ideile doar din intuiţie, speculație şi introspectie, psihanaliza se alimentează dintr-o practică psihoterapeutică de un 
tip aparte —sursă de profunzime de neatins pe alte căi şi modalitate de control pentru teorie. 

3. Principiile hermeneuticii psihanalitice 

înainte de a expune ideea impuritätii spiritului din perspectivă psihanalitică este necesar să prezentăm esentializat 
principiile hermeneuticii psihanalitice, principii care o individualizează printre celelalte hermeneutici. Admiterea 
existenței inconştientului psihic constituie ideea principală a psihanalizei ca hermeneutică. Prin studiul nevrozelor, 
Freud a descoperit că simptomul este provocat de acţiunea patogenă a unor conţinuturi psihice la care conştiinţa nu 
are acces şi care sunt patogene tocmai pentru că se află în afara sferei de cuprindere a conştiinţei. 

Descoperirea inconştientului psihic este epocală nu numai pentru psihologie, ci şi pentru filosofie, în speţă pentru 
abordarea relaţiei Geist-Seele. Dezmărginirea psihologiei, 

Impuritatea spiritului: psihanaliza ca hermeneutică 89 

care, din momentul apariţiei psihanalizei, nu mai poate, cel puţin obiectiv, accepta limitarea psihicului la conştiinţă, 
trebuind să admită că psihicul este nu numai conştient, ci şi inconştient, mai mult, că dimensiunea inconştientă se 
dovedeşte a fi decisivă, este dublată în plan filosofic de posibilitatea de a înţelege într-un mod nou relaţia Geist- 
Seele. Aportul psihanalizei în această privinţă se concretizează mai întâi în relevarea unei noi dimensiuni a sufletului 
— sufletul inconştient. Conținuturile sufletului inconştient lămuresc modalităţile interferenţei sale cu spiritul 
conştient. 

Dacă vom compara concepţia lui Hegel despre suflet cu cea a lui Freud, vom constata că există cel puţin o apropiere 
esenţială: ambii, ca de altfel şi Klages, îl echivalează cu na-turalitatea omului. Pentru a specifica viziunea lui Freud, 
putem desemna sufletul ca totalitatea conţinuturilor singulare, neacceptate de cultură (spirit), ale vieţii instinctuale, 
accentul căzând în primul rând pe sexualitatea infantilă, care devine obiectul refulării, în jurul vârstei de cinci ani, 
tocmai datorită naturii sale anticulturale. E suficient, pentru a ne ilustra afirmaţia, să invocăm tendinţele incestuoase 
ale copilărie, pe care psihanaliza le înregistrează în inconştientul tuturor oamenilor. 

Discutând într-un studiu din 1915 (Triebe und Trieb-schicksale), despre „destinele instinctelor”, Freud menţionează, 
alături de transformarea în contrariu, întoarcerea împotriva propriei persoane, sublimarea şi refularea. Pentru 
înţelegerea relaţiei spirit-suflet din perspectivă psihanalitică de o importanţă paradigmatică este tocmai refularea. 
Generic, putem spune să sufletul inconştient se naşte prin refulare, adică prin respingerea şi menţinerea în afara 
conştiinţei a anumitor conţinuturi psihice. Freudian vorbind — şi deocamdată ne concentrăm asupra punctului de 
vedere al întemeietorului psihanalizei —, îndepărtarea din conştiinţă a unui anumit conţinut este necesară pentru a 
evita un conflict producător de neplăcere între o tendinţă instinctuală singulară şi o cerinţă culturală. Constatăm că şi 
Freud, asemeni lui 

Hegel, plasează natura (sufletul) în opoziţie față de cultură (spiritul). 

Reprimate pe parcursul trecerii de la natură la cultură, anumite tendinţe instinctuale vor constitui partea cea mai mare 
şi cea mai importantă, în viziune psihanalitică, a vieţii psihice — inconştientul. însă o caracteristică definitorie a 
inconştientului este dinamismul. Conținuturile psihice refulate au tendinţa permanentă de a reveni în conştiinţă. Cum 
acestei reveniri i se opune instanţa refulantă, „întoarcerea refulatului" nu este posibilă, cu anumite excepţii, decât in 
forme deghizate, mascate. La toate produsele activităţii umane participă inconştientul, prezenţa sa nefiind însă 
nemijlocită, ci mijlocită (de deformări). Nu numai simptomul, visul, actul ratat, dar şi cuvântul de spirit, opera 
artistică, morala, religia au o structură de sens bietajată: un conţinut manifest înregistrat de conştiinţă, în care trebuie 


să căutăm conţinutul (sensul) latent (inconştient), care va fi întotdeauna de natură instinctuală. Pentru a ne referi doar 
la relaţia dintre spiritul conştient şi sufletul inconştient, sa spunem ca, întotdeauna, în sacru vom găsi ascuns 
profanul. 

Hermeneutica psihanalitică include o tehnică de descifrare a deformărilor fără de care sufletul inconştient nu se poate 
manifesta, datorită cenzurii, la nivelul spiritului conştient. Paradigma hermeneuticii psihanalitice este interpretarea 
visului. Pentru că asemeni visului, produsele spirituale presupun un travaliu de traducere a sensului conţinutului 
latent, fapt atestat de suprapunerea perfectă dintre tehnica visului şi tehnica Witz-ului sau a creaţiei artistice, de 
exemplu, interpretarea visului, ca demers invers încifrării onirice, oferă cheia pentru orice descifrare a sensului latent 
în sensul manifest. 

Din rândurile de mai sus reiese că hermeneutica psihanalitică este de neconceput fără stabilirea a două identități 
structurale: a) dincolo de varii deosebiri, simptomul nevrotic, pe de o parte, şi visul, actul ratat, cuvântul de spirit, pe 
de altă parte, au aceeaşi structură duală (conţinut manifest 

— conţinut latent); cu alte cuvinte, boala (nevroza) şi sănătatea psihică, de care ţin visul, actul ratat şi cuvântul de 
spirit, se deosebesc doar gradual; b) produsele culturale majore, cum ar fi literatura, şi produsele psihice individuale 
de tipul visului nu se deosebesc structural, în ambele sensul manifest şi sensul latent interferând la nivelul primului, 
deşi literatura încorporează valoarea estetică, în timp ce visului îi este eterogenă. Atât în literatură, cât şi în vis vom 
regăsi aceleaşi conţinuturi refulate. Că Freud cunoştea diferenţa dintre literatură şi vis în plan axiologic o dovedeşte 
afirmaţia sa despre inaccesibilitatea talentului scriitorului, sursa valorii estetice, pentru psihanaliză, afirmaţie 
avansată la începutul studiului său dedicat lui Dostoevski (Dostoevski şi paricidul). 

4. Spiritul inconştient şi problema psihologismului 

Dacă „impuritatea spiritului", prima din ideile în jurul căreia se poate construi o filosofie a inconştientului pornind de 
la psihanaliză, nu stă sub semnul psihologismului, întrucât nu reduce spiritul la suflet, relevând doar imixtiunea de- 
ghizată a sufletului la nivelul spiritului, ideea spiritului inconştient pare a fi, cel puţin în variantă freudiană, într-o 
situaţie diferită. 

Nu numai Nicolai Hartmann, ci şi Max Scheler susţine că spiritul nu poate fi derivat din suflet. Metoda psihologică 
în filosofie, pe care Max Scheler o descrie şi combate, împreună cu metoda transcendentală, în amplul studiu Die 
tran-szendentale und die psychologische Methode, metodă bine reprezentată în primele decade ale secolului XX prin 
gânditori ca Lipps, Laas, James, Avenarius, Cornelius, afirmă însă tocmai ideea contrară: „Tot ceea ce ne este dat ca 
ceva obiectual real, fie că e vorba de corpuri, tradiţii, procese sufleteşti singulare, ştiinţă, artă, religie, constituie fapte 
de conştiinţă (BewuBtseinstatsachen) de care luăm cunoştinţă 

prin experienţă. Orice abordare filosofică, fie că se numeşte teoria cunoaşterii, logică, etică, estetică, metafizică nu 
poate avea altă sarcină decât de a constata anumite fapte de conştiinţă, de a le descrie, clasifica şi de a le explica 
cauzal geneza"23. Spre deosebire de metoda transcendentalä care practică o reductie logică, metoda psihologică 
apelează la o reductie cauzalä. Din perspectiva celei din urmă, sarcina teoriei cunoaşterii ar fi, arată Scheler, de a 
vedea cum s-au format conceptele cele mai generale ale ştiinţei în experiența psihică reală, şi nu de a înregistra 
modul în care se succed conceptele cognitive în logica atemporală. 

Dacă Freud s-ar fi manifestat ca filosof profesionist, Max Scheler l-ar fi situat cu siguranţă printre reprezentanţii me- 
todei psihologice. Dar nu în legătură cu „faptele de conştiinţă”, ci în legătură cu faptele ce ţin de inconştient. Deşi nu 
tematizează problema spiritului inconştient, Freud e primul din mişcarea psihanalitică la care o întâlnim. Re- 
structurările teoretice pe care le aduce a doua teorie freudia-nă despre aparatul psihic, elaborată în jurul anului 1920, 
ne pun de fapt în faţa a două tipuri de inconştient, nu numai eterogene, ci şi opuse. Primul tip este ceea ce în termenii 
relaţiei spirit-suflet am numit suflet inconştient, adică totalitatea conţinuturilor singulare care ţin de viaţa instinctuală 
şi care sunt, din acest motiv, repudiate şi reprimate de dimensiunea culturală a omului. Deşi reprimate, ele se 
manifestă deghizat la nivelul spiritului conştient. Din punct de vedere moral, acest prim tip de inconştient poate fi 
echivalat cu răul, cu demonicul. 

Cel de al doilea tip de inconştient pe care-l descrie teoria freudiană târzie poate fi calificat ca situându-se sub semnul 
binelui. Există, după Freud, o instanţă inconştientă (supra-eul), care încorporează cerinţele culturale (morale, estetice, 
civice) — adevărata dimensiune spirituală inconştientă a personalităţii. însă, după Freud, spiritul inconştient se for- 
mează pe parcursul ontogenezei din elemente care ţin de suflet — sentimentele de iubire şi ură, care dau conţinut 
com- 

plexului Oedip. Vom amâna pentru capitolul al IV-lea, dedicat tratării spiritului inconştient, discuţia referitoare la 
posibilitatea sau imposibilitatea de a deriva spiritul din suflet, marginindu-ne aici la a menţiona că în psihanaliza 


freudiană există, alături de perspectiva genetică asupra spiritului, pe care o putem califica din unghiul de vedere al 
unui Scheler sau Hartmann, drept psihologistă, o perspectivă funcțională. Din acest ultim punct de vedere se 
recunoaşte autonomia spiritului. Chiar dacă se naşte din suflet, spiritul are, după Freud, autonomie funcţională. Odată 
constituit, spiritul inconştient funcţionează după legi proprii, controlează şi se opune sufletului inconştient, uneori 
chiar mai eficient decât o poate face spiritul conştient. 

Concepţia lui Jung despre spiritul inconştient (arhetipurile inconştientului colectiv) satisface integral exigenţele 
filosofice privitoare la spirit. într-un prim moment al evoluţiei teoriei inconştientului colectiv, cel anterior anilor 
1936-1937, când arhetipurile erau considerate a fi precipitate ale experienţei filogenetice a speciei umane, „patterns 
of behaviour" sau instincte culturale, am putea identifica totuşi o formă diluată de psihologism — antropologismul. 
Conform acesteia, arată Mircea Florian în Logică şi epistemologie, „legile logicii (şi alte manifestări alte spiritului, 
am adăuga) sunt legi umane, prin urmare adevărul cel mai obiectiv păstrează un coeficient uman, relaţia cu 
subiectivitatea."24 Varianta ultimă a teoriei lui Jung însă, care abandonează viziunea biologică asupra formării 
arhetipurilor şi lasă deschisă poarta spre metafizic, nu contrazice cerinţele obiectivismului. Este momentul în care 
Jung depăşeşte monismul lui Freud şi se declară dualist. Spiritul şi materia sunt două entităţi independente, care nu 
pot fi derivate una din alta. Inconştientul colectiv, echivalat de Jung cu spiritul inconştient, nu datorează nimic în ce 
priveşte constituirea sa experienţelor individuale şi nici experienţelor fundamentale ale genului uman. 

-sfiisfe" jfs 

Funcționarea spiritului inconştient nu este, pentru Jung, afectată de sufletul inconştient, spre deosebire de funcționa- 
rea spiritului conştient. Acțiunea generatoare de cultură a arhetipurilor este directă, nemijlocită, neperturbată sau im- 
purificată de elemente singulare. Pentru a folosi un termen al lui Blaga, spiritul inconştient, înțeles ca inconștient 
colectiv, se manifestă prin „personanță" în planul conștiinței, adică nemodificat, nedeformat, doar diminuat, asemeni 
unui ecou. 

Odată fixate cadrele filosofice ale discutării hermeneuticii psihanalitice, putem trece la dezvoltarea ideii impuritätii 
spiritului. Subcapitolele „Actul ratat şi cogito-ul cartezian", „Interpretarea visului — paradigmă a hermeneuticii psih- 
analitice", „Hermeneutica simptomului nevrotic", vor pregăti treptat terenul pentru subcapitolele dedicate literaturii, 
moralei, religiei sau ştiinţei, în care, utilizând instrumentele dobândite pe parcurs, vom documenta modul în care 
sufletul inconştient se insinuează în spiritul conştient. 

5. Actul ratat sl cogito-ul cartezian. Problema subiectului 

Din perspectiva filosofiei inconştientului, studiul actului ratat este mai curând un necesar exerciţiu pregătitor pentru 
documentarea ideii impuritätii spiritului. Imixtiunea conti-nuturilor inconstiente (preconstiente) în planul conştiinţei 
nu vizează spiritul conştient, mai ales dacă e vorba de fenomene ca uitarea unor proiecte sau pierderea de obiecte. 
Cercetarea lapsusurilor — greşelile de pronunțare, scriere sau lectură a cuvintelor — ar putea fi chiar mai mult decât 
un exerciţiu pregătitor, dacă vedem în cuvânt, aşa cum gândea Constantin Noica, forma cea mai pregnantă a 
spiritului. Intenţia inconştientă ar perturba, modifica, deforma, în acest caz, însuşi elementul spiritului. 

Chiar dacă varianta de act ratat care este lapsusul ne-ar apropia mai mult de hermeneutica fenomenelor culturale 
Impuritatea spiritului: psihanaliza ca hermeneutică 95 

complexe, totuşi atuul cognitiv al actului ratat rămâne, indiferent de tipul său, transparenţa, derivată din simplitate. 
Reconstruirea cu mijloace psihanalitice a sensului latent dintr-un roman cum este Casa Buddenbrook de Thomas 
Mann este incomparabil mai dificilă decât identificarea, cu aceleaşi mijloace, a intenţiei ascunse care a dus la ratarea 
unei întâlniri sau a factorului perturbator inconştient dintr-un lapsus. 

Deoarece actul ratat revelează câteva din particularităţile hermeneuticii psihanalitice, particularităţi pe care le vom 
regăsi şi în cazul visului, simptomului nevrotic sau cuvântului de spirit, să ne oprim asupra lor înainte de a vedea în 
ce fel hermeneutica actului ratat ne pregăteşte pentru o nouă înţelegere a relaţiei spirit-suflet. 

Ce ne frapează de la început este discrepanta dintre caracterul insignifiant al fenomenului şi importanţa pe care i-o 
acordă psihanaliza. în acest sens, trebuie să menţionăm că abia psihanaliza teoretizează coerent actul ratat, Freud re- 
vendicându-şi pe bună dreptate paternitatea includerii sale în câmpul psihologiei. De ce a fost nevoie de atâta timp — 
Psihopatologia vieții cotidiene apare abia în 1904 — pentru ca un fenomen cotidian să facă obiectul unei teorii 
psihologice de sine stătătoare? Cauza pare a fi tocmai insignifianfa sa. Disfunctiile psihice subsumate sub 
denominarea de act ratat afectează doar pasager aspecte neesentiale ale vieții psihice, spre deosebire de simptom care 
afectează durabil aspecte esenţiale. Pronuntarea sau audiţia greşită a unui cuvânt sunt punctuale şi pot fi corectate 
imediat, înainte de a deveni o problemă pentru individ. Pe de altă parte, actele ratate nu au, cu excepţia pierderii de 
obiecte, consecinţe pragmatice demne de a fi luate în seamă. 

Importanţa pe care psihanaliza o acordă actelor ratate pare disproportionatä în raport cu locul pe care ele îl ocupă în 
viaţa psihică. Cartea pe care Freud le-o dedică, tocmai Psihopatologia vieţii cotidiene, constituie cheia de boltă a 


extinderii psihanalizei de la psihopatologie la psihologie, de 

la fenomenele morbide la cele ale stării de sănătate. După A. Farrou şi H. Scheffer, „psihanaliza şi-a schimbat în mod 
fundamental poziţia prin descoperirea actelor ratate, mai mult decât o făcuse cu teoria viselor. Dacă nu există decât o 
tranziţie între normal şi nevrotic, dacă, în structura psihologiei abisale nu există decât o diferenţă de grad între lapsus 
şi cea mai penibilă obsesie, atunci psihanaliza nu mai este o psihoterapie, o metodă curativă pentru bolile psihicului, 
ci mai curând psihologia vieţii normale"25. 

Capitolul final din Psihopatologia vieţii cotidiene, intitulat semnificativ „Determinism. Credinţă în hazard şi super- 
stitie" dezvoltă, în prelungirea cercetării actului ratat, una din ideile, predilecte ale lui Freud — ideea caracterului 
riguros al determinismului psihic, idee asupra căreia vom reveni pe larg în ultimul capitol al Filosofiei 
inconştientului, dedicat epistemologiei psihanalizei. Faptul că perturbările minore ale vieţii psihice de tipul actului 
ratat se dovedesc a fi, în pofida aparentelor, „pe deplin motivate şi determinate de motive necunoscute conştiinţei”, îl 
întăreşte pe Freud în convingerea că în viaţa psihică nu există hazard. 

Aşadar, locul central acordat actului ratat în edificiul psihanalizei este concordant cu unul din principiile herme- 
neuticii freudiene, şi anume cu principiul discordantei între importanţa indiciilor şi importanţa problemei la care 
trimit. Mai ales interpretarea viselor a demonstrat că ceea ce, în conţinutul manifestat, este neînsemnat, minuscul, 
trimite la aspecte esenţiale din conţinutul latent. Tot astfel, insignifiantul act ratat aduce dovada decisivă referitoare 
la unitatea structurală dintre boală şi sănătatea psihică, precum şi la rigurozitatea determinismului psihic. Ceea ce din 
perspectiva conştiinţei pare produsul hazardului este în fapt produsul determinismului psihic inconştient. 

Disputa lui Freud cu adepţii altor puncte de vedere explicative asupra actului ratat ne conduce la o altă trăsătură 
esenţială a hermeneuticii psihanalitice. Reprezentanţii orientării fiziologice sau psihofiziologice, printre aceştia nu- 

mărându-se si Wundt, susțineau că fenomene ca tulburările circulatorii, oboseala, excitatia, perturbärile de atenţie 
constituie cauzele sau, cel puţin, condiţiile necesare pentru producerea actului ratat. în schimb, reprezentanţii 
punctului de vedere pe care-l putem numi „fonetic" (filologul Meringer şi psihiatrul Meyer) subliniază rolul jucat de 
relaţiile fonetice dintre cuvinte — consonante, asonante — în formarea greşelilor de limbaj. Ca şi factorilor 
fiziologici sau psihofizio-logici, factorilor fonetici li se atribuie rolul de cauze sau condiţii necesare. 

Sustinut de numeroase exemple, efortul lui Freud, de altfel încununat de succes, vizează reducerea importanţei fac- 
torilor mai sus menţionaţi la rangul de simple condiţii favorizante. Consecința demonstraţiei lui Freud este că dis- 
funcţiile grupate sub termenul generic de acte ratate sunt fenomene psihice, adică fenomene cu sens, rezultanta inter- 
ferentei a două intenţii — una conştientă şi perturbată, alta preconstientä sau inconstientä şi perturbatoare. Să reținem 
că plasarea precumpănitoare a actului ratat în câmpul psihicului, detaşarea sa de somatic sau fizic, permite 
conceperea sa ca un act cu sens, îl transformă în obiect al hermeneuticii. Vom constata acelaşi demers în cazul 
visului şi al simptomului nevrotic: ambele sunt fenomene psihice provenite din înfruntarea unor tendinţe contrare, 
doar astfel putându-se vorbi de sensul lor. După Freud, problema sensului se poate pune cu indreptätire doar 
începând cu lumea psihică. 

După o cercetare extrem de minuțioasă, în finalul Psihopatologiei vieţii cotidiene, Freud enunţă câteva concluzii 
generale. Printre acestea, un loc important îl ocupă ideea referitoare la natura (sau conţinutul) tendinţelor inconstiente 
care, interferând cu o intenţie conştientă, produc actul ratat, în cele mai multe cazuri, tendinţa perturbatoare ține, 
dacă gândim lucrurile în termenii relaţiei spirit-suflet, de suflet, de ceea ce e singular în naturalitatea omului. 
„Sentimentele şi impulsurile egoiste, gelozia, ostilitatea, toate reprimate de educaţia morală, se folosesc adesea, la 
omul sănătos, de 

calea actului ratat pentru a-şi manifesta forţa incontestabilă, nerecunoscută însă de instanţele psihice superioare"26. 
întreaga problematică a opoziţiei dintre natură şi cultură (suflet-spirit) e conținută în rândurile de mai sus, problema- 
tică pe care o vom regăsi apoi în toate lucrările importante ale lui Freud. Tensiunea dintre cele două dimensiuni se re- 
zolvă în cazul actului ratat printr-o cedare de scurtă durată la care cerinţele culturale sunt constrânse să consimtă de 
către tendinţele naturale (singulare). „Producerea acestor acte ratate şi acţiuni accidentale echivalează în bună parte 
cu o tolerare comodă a ceea ce nu este moral". De obicei, interferența dintre acţiunea conştientă şi tendinţa 
inconştientă apare ca un compromis al celor două, ca o condensare a lor, în care ponderea unuia sau altuia din 
elementele componente variază în funcţie de situaţia raportului de forte. Mult mai rar se întâmplă ca tendinţa 
subiacentă să înlocuiască complet intenţia conştientă. Este cazul preşedintelui Camerei Deputaţilor din Austria, din 
timpul lui Freud, care a deschis într-o zi şedinţa spunând: „Stimaţi domni, constat prezenţa unui număr suficient de 
persoane şi declar şedinţa închisă”. 


Adâncindu-ne pentru o clipă în uriaşa cazuistică oferită de Freud, constatăm că unul din motivele subiacente care 
produc în mod frecvent lapsusul este ostilitatea. S. Ferenczi, cunoscutul discipol al lui Freud, relatează că într-o 
discuţie despre oraşele Italiei septentrionale care păstrează semnele influenţei austriece nu a fost capabil să reproducă 
numele oraşului la care se gândea — Verona. Amnezia a fost provocată de coincidenta de nume dintre oraşul italian 
şi bătrâna servantă a casei unde fusese găzduit în respectivul oraş (în maghiară, Veronica se pronunţa Verona), 
servantă faţă de care nutrea puternice sentimente de antipatie. 

Uneori, ostilitatea inconştientă poate genera acte ratate mai mult sau mai puţin benigne. Freud reproduce după 
Hitschmann un caz de lapsus repetat în redactarea retetelor, în care medicul, un bărbat tânăr incomodat în viaţa sa 
erotică 

de convietuirea cu bătrâna sa mamă şi un frate mai tânăr, prescrie unor doamne în vârstă doze de zece ori mai mari 
de beladonă, fiind silit, în momentul în care şi-a dat seama de eroare, să retragă reţeta. Tânărul medic a deplasat 
asupra pacientelor sale vârstnice atât ostilitatea faţă de mama sa, cât şi dorinţa de a o elimina. Cum ostilitatea faţă de 
părinţi este una din atitudinile pe care cultura le condamnă extrem de sever, ea nu se poate manifesta direct, ci doar 
pe calea de două ori ocolită a actului ratat periculos faţă de femeile în vârstă, care-i aminteau de mama sa. 

Nu doar o dorinţă distructivă inconştientă se poate exprima prin actul ratat, ci şi una autodistructivă. Freud vorbeşte 
despre „sinuciderea inconstientä". „Cunosc mai multe cazuri de accidente fatale aparent întâmplătoare (căderi de pe 
cal sau din trăsură), despre care se poate presupune, în lumina împrejurărilor în care s-au produs, că sunt sinucideri 
inconştiente"27. Afirmația este susţinută prin cazul unui excelent ofiţer de cavalerie, care în timpul unor curse, 
contrar abilităţilor sale recunoscute, cade din sea, se răneşte grav şi în câteva zile moare. Circumstantele accidentului 
sunt dominate de decesul mult iubitei sale mame, fapt care-l deprimă profund. în aceeaşi categorie pot fi incluse si 
automu-tilările. 

Agresivitatea inconştientă îndreptată împotriva semenilor se poate manifesta şi sub forma deformării de nume pro- 
prii. Ca şi în cazul in care deformarea unor astfel de nume este conştientă, intenţionată, lapsusul trădează disprețul 
față de cel al cărui nume este pronunţat incorect. Un contemporan al lui Freud, care nu accepta metoda cathartica 
propusă de acesta şi de Breuer, vorbea de metoda „Freuer-Breud"! Invers, când autorul lapsusului îşi atribuie numele 
unei persoane străine, acest fapt trădează aspiraţia inconştientă spre o poziţie, situaţie inaccesibilă altfel decât printr-o 
„uzurpare" momentană. 

Aprecierea conținută în denominarea tehnică a fenomenului, atât în limba germană (Fehlleistung), cât şi în limba 

română (act ratat), indică inconfundabil contraperformanţa, eroarea, disfunctia, eşecul unei activităţi conştiente. însă 
doar din perspectiva conştiinţei valorizarea este negativă. Din perspectiva inconştientului, actul ratat este un act 
reuşit: tendinţa refulată a reuşit să se impună fie doar şi pentru o clipă, în pofida interdictiilor culturale. Naturalitatea 
singulară a străpuns bariera normelor culturale, lăsându-ne să întrevedem terenul mişcător, mlăştinos pe care a fost 
edificată cultura. în acest sens, actul ratat este o mărturisire, nu numai individuală, ci şi colectivă. Victoria culturii 
asupra naturii este doar parţială şi provizorie. Forţele pe care spiritul, cultura le-a alungat în inconştient revin la 
suprafața conştiinţei în anumite momente, parcă pentru a ne avertiza împotriva iluziei despre atotputernicia culturii. 
Când la acuzaţia de venalitate, direcţia unui periodic din Austria contemporan cu Freud a răspuns: „Cititorii noştri 
sunt martori că noi am apărat întotdeauna binele general în modul cel mai interesat", înlocuirea cuvântului 
dezinteresat, vizat de intenţia conştientă, prin contrariul său, echivalează cu o mărturisire. La fel stau lucrurile în 
cazul recomandării pe care autorul unor scrisori o face unei rude: în loc de îndemnul de a consulta pe profesorul X, 
în text a apărut „de altfel te sfătuiesc să-l insulti fără întârziere pe profesorul X". în sfârşit, atât de frecventul obicei 
al persoanelor căsătorite de a se juca cu verigheta trădează dificultăţi conjugale şi gânduri ostile mariajului. 

Demn de remarcat este şi faptul că actul ratat ne prilejuieşte nu numai întâlnirea cu inconştientul „de jos", într-una 
din formele sale. Psihopatologia vieţii cotidiene este una din rarele lucrări unde Freud vorbeşte şi de refularea 
binelui. Exemplul oferit este concis şi concludent: interzicändu-si, în timpul doliului care a urmat decesului mamei 
sale, frecventarea teatrelor, o doamnă din Viena cedează, spre sfârşitul perioadei cuvenite, presiunii prietenilor şi-şi 
cumpără bilet pentru un spectacol care se anunţa foarte interesant. Ajunsa la teatru, constată că şi-a pierdut biletul. 
Intenţia inconstien- 

tă nu mai stă în acest caz sub semnul singularului, egoismului, răului, ci sub seninul binelui, al generalului: respec- 
tarea până la capăt a doliului asumat. Este vorba de unul din pasajele care-i va fi inspirat pe culturaliştii americani să 
extindă accepţia termenului „refulare", care, în concepţia lor, vizează nu numai tendinţele instinctuale interzise, ac- 
ceptie prevalentă la Freud şi în psihanaliza ortodoxă, ci şi tendinţele de sorgintä culturală, „binele". 

Indiferent dacă e rezultatul intervenţiei inconştientului „de jos" sau al inconştientului „de sus", actul ratat ne trimite şi 


la o altă problemă filosofică, problema cogito-ului şi a subiectului, înrudită cu problema impuritätii spiritului. Ase- 
meni visului, simptomului nevrotic, cuvântului de spirit, actul ratat demonstrează că planul conştient, la nivelul că- 
ruia se manifestă, constituie doar „locul efectelor de sens", şi nu originea sensului. De aceea, psihanaliza este, alături 
de structuralism, una din disciplinele care pune în discuţie pretenţia „de a considera reflexia subiectului asupra sa şi 
punerea subiectului de către sine însuşi drept un act originar, fundamental şi fondator", arată Paul Ricoeur.28 
Efortul lui Descartes de a întemeia filosofia pe certitudinile oferite de reflexie s-a alimentat din incertitudinile acu- 
mulate de tradiţia filosofică în ce priveşte lucrurile. Reluând această tradiţie, şi în special cea sceptică, dubiu] 
cartezian are, după cum se ştie, un rol metodic. Iluziile pe care ni le produc simţurile, ca şi visele, despre lucruri, 
determinându-ne să atribuim realitate unor fantasme sunt utilizate de Cartezius pentru a dobândi conştiinţa realităţii 
spirituale, afirmă Emil Brehier29. Certitudinea primă a filosofiei carteziene e obţinută din îndoiala privitoare Ia 
lucruri. Dubiul este un gând, gândul meu: „dubiul meu, care este gândul meu, este legat de existenţa acestui eu care 
gândeşte; nu pot să-mi dau seama că gândesc fără a avea certitudinea că exist. Cogito ergo sum... Astfel, Descartes 
ajunge la o primă judecată de existenţă înlocuind cercetarea sterilă asupra obiectelor cu reflexia asupra aceluia care 
cercetează"30. 

- Cu ideea de inconştient Freud se alătură lui Marx şi Niet-zsche întru combaterea iluziilor conştiinţei, de astă dată. 
Deşi nu tematizează problema subiectului, psihanaliza o presupune în sensul că descoperirea inconştientului şi în 
special a caracterului său dinamic face cu neputinţă o filoso-fie a subiectului ca filosofie a conştiinţei. Paul Ricoeur 
afirmă pe bună dreptate în studiul Une interpretation philo-sophique de Freud că psihanaliza poate fi folosită 
împotriva dogmatismului conştiinţei, aşa cum Descartes a folosit argumentele sceptice împotriva dogmatismului 
lucrului. Principala obiectie care poate fi adusă cogito-ului cartezian din perspectiva psihanalizei este confuzia pe 
care o face între apodicticitate şi adecvare, confuzie inerentă conştiinţei imediate. 

Prin apodicticitatea cogito-ului, Paul Ricoeur desemnează faptul că adevărul propoziției cogito ergo suni nu este 
anulat de conţinutul eventual eronat al gândurilor mele. Chiar dacă toate asertiunile mele sunt greşite, e necesar ca eu 
cel ce gândesc să fiu. Dar apodicticitatea cogito-ului nu antrenează şi adecvarea sa, aşa cum presupuneau Descartes 
şi filosofii care i-au urmat. în formularea lui Paul Ricoeur: „Eu sunt, dar ce sunt eu, eu care sunt? Iată ceea ce nu 
ştiu"3 1. Ideea de inconştient, aşa cum o avansează psihanaliza, intro- e duce o distanţă între apodicticitate şi 
adecvarea judecății referitoare la modul de a fi al subiectului. Sau, în termenii lui Jacques Lacan, subiectul încetează 
să fie transparent şi unitar32. i A 

Constiinta de sine imediată este, din perspectivă psihanalitică, conştiinţă falsă. Pentru a ilustra modul în care con- 
ştiinţa de sine se înşeală, putem utiliza chiar raportarea acesteia la actul ratat. Printre condiţiile de existenţă ale 
actului ratat, Freud enumera, alături de încadrarea în limitele stării normale şi caracterul pasager, o a treia 
particularitate, la prima vedere bizară: „Chiar dacă ne dăm s6ama de actul ratat, nu vom admite că motivaţia sa se 
află în noi, ci vom fi tentaţi să-l explicăm prin «neatenţie» sau să-l marginalizäm 

ca pe ceva «intämplätor»"33. Aşadar, conştiinţa de sine imediată refuză să admită că tendinţa care şi-a făcut drum 
spre manifestare, adesea asocială şi din acest motiv incomodă pentru latura culturală a personalităţii, aparține 
subiectului, între explicaţiile stereotipe pe care autorii actului ratat le furnizează, când sunt puşi în faţa 
disfunctionalitätii lor de moment, pe primul plan se situează cele care anulează sensul (neatentia şi întâmplarea), 
plasând actul ratat în domeniul non-sensului. Este evident că această eroare a conştiinţei de sine imediate se 
alimentează din narcisism. Pentru imaginea de sine a subiectului, actul ratat reprezintă de două ori o leziune 
narcisicä: pe de o parte, psihopatologia vieţii cotidiene il pune, uneori, într-un mod brutal, în faţa propriei „umbre", 
pe care nu e dispus să şi-o asume; pe de altă parte, aceeaşi psihopatologie îi demonstrează că sursa sensului scapă 
controlului conştiinţei. 

Că eul nu este stăpân nici măcar în propria casă o demonstrează în alt mod atât visul, cât şi simptomul nevrotic. Şi în 
acest caz sensul, mult mai încifrat, nu ţine de conştiinţă, care doar îl înregistrează, de obicei, ca pe un nonsens. 
Constiinta de sine imediată se apără de acest aparent corp străin atri-buindu-1 proceselor organice — teoria somaticä 
asupra visului, conform căreia fenomenele onirice sunt expresia diminuării activităţii creierului în timpul somnului 
(Binz), sau teoria somatică asupra simptomului, după care tulburările activităţii creierului ar explica disfunctiile 
nevrotice (Krae-pelin). 

Mai mult decât atât, teoria psihanalitică ajunge, prin generalizări succesive, la concluzia omniprezentei inconştien- 
tului: orice activitate umană şi orice produs al activităţii omului îl presupune ca pe un element coparticipant într-o 
mai mare sau mai mică măsură. Chiar spiritul ştiinţific, la prima vedere forma cea mai apropiată de idealul spiritului 
pur, nu este ferit de imixtiunea sufletului inconştient. O spune, printre alţii Gaston Bachelard cu autoritatea sa de om 

de ştiinţă şi de istoric al ştiinţelor, dar şi de excelent cunoscător al psihanalizei. Psihanaliza cunoaşterii ştiinţifice pe 
care o propune în La formation de l'esprit sdentifique şi pe care o ilustrează prin Psihanaliza focului are un dublu 
scop, cognitiv şi terapeutic. 

în plan cognitiv, psihanaliza cunoaşterii ştiinţifice îşi propune să evidentieze aspectele subiective, „impure", care se 
ascund în spatele a ceea ce se pretinde a fi obiectiv. „Este suficient să vorbim despre un obiect pentru a ne crede 
obiectivi. Dar prima noastră opţiune, obiectul ne indică pe noi într-o măsură mai mare decât cea în care îl desemnăm 
noi pe el, şi ceea ce considerăm că reprezintă reflecţiile noastre fundamentale asupra lumii, nu este adeseori decât o 
confidentä asupra tinereţii spiritului nostru. Câteodată ne mirăm în faţa unui obiect ales; adunăm ipoteze şi reverii; ne 
formăm astfel convingeri care au aparenţa unei ştiinţe. Dar sursa iniţială este impurä: evidenţa primă nu este un 
adevăr fundamental", scrie Bachelard chiar la începutul Psihanalizei focului”. 

în plan terapeutic sau „pedagogic", termen preferat de Bachelard, descoperirea „acţiunii valorilor inconştiente aflate 
chiar la baza cunoaşterii empirice şi ştiinţifice", urmăreşte tocmai atingerea unei adevărate obiectivitäti. în termenii 
gânditorului francez, scopul psihanalizei cunoaşterii ştiinţifice este „să vindecăm spiritul de fericirile sale, să-l smul- 
gem din narcisismul creat de evidenţa primordială, să-i oferim alte dovezi decât posesiunea, alte forte de convingere 
decât căldura şi entuziasmul..."35. Adevărata obiectivitate ştiinţifică se obţine criticând nu numai senzaţia, bunul 
simţ, sau practica habituală, ci şi complexele inconstiente ale cercetătorului, pentru că acestea, deşi eterogene 
spiritului său, îl influenţează. 

Revenind la cogito-ul cartezian, întâlnirea filosofiei cu psihanaliza produce un cogito „ränit" (Paul Ricoeur) în mă- 
sura în care conştiinţa de sine imediată nu este sursa sensului, iar subiectul nu poate fi, din acest motiv, plasat la 
nivelul 

eului. Eu cel care sunt, pentru că gândesc, nu sunt cel care-mi închipui că sunt pentru că nu eu gândesc, ci sunt gândit 
de forte aflate dincolo de pragul conştiinţei. Pe bună dreptate, Paul Ricoeur îl opune pe Freud lui Descartes şi 
Husserl, care încep printr-un act de recunoaştere a capacităţii conştiinţei de sine imediate de a se deţine, apropiindu-1 
de Spinoza, la care începutul constă în suspendarea liberului arbitru, al controlului conştiinţei: „Asemeni lui Spinoza, 
Freud începe prin negarea liberului arbitru aparent al conştiinţei, în măsura în care acesta este de fapt o ignorare a 
motivaţiilor ascunse"36. 

Refuzând să împărtăşească iluziile conştiinţei imediate, psihanaliza nu-şi limitează influenţa în planul filosofiei la un 
rol distructiv. Dimensiunea constructivă a contribuţiei psihanalizei la problema cogito-ului şi a subiectului poate fi 
rezumată, în viziunea lui Ricoeur, în două idei: conştiinţa ca sarcină şi arheologia subiectului. 

Critica pe care psihanaliza o exercită asupra conştiinţei de sine imediate nu implică negarea conştiinţei. Ceea ce 
contestă psihanaliza în temeiul experienţei clinice este doar că eul şi conştiinţa sunt puncte de plecare solide. în psi- 
hanaliză, spre deosebire de filosofia carteziană, conştiinţa nu este origine, ci punct final, adică „sarcinä". Terapia psi- 
hanalitică rezidă în esenţă într-un proces de conştientizare a conţinuturilor inconstiente, indiferent dacă e vorba de in- 
conştientul personal (Freud) sau de inconştientul colectiv (Jung). Motivaţiile subterane, despre care conştiinţa 
imediată nu ştie nimic, sunt aduse în lumina conştiinţei şi integrate acesteia. Conştiinţa mediată de procesul analitic 
este o conştiinţă extinsă care se deţine într-adevăr. Din punctul de vedere al problematicii relaţiei spirit-suflet, 
psihanaliza ca terapie sau ca teorie contribuie la „lămurirea" spiritului conştient prin identificarea elementelor 
eterogene care tin de sufletul inconştient (inconştientul personal) şi integrarea lor, ceea ce le face inofensive. 

sti Ji? 

Dacă subiectul nu poate fi, psihanalitic vorbind, eul conştient în imediatitatea sa, atunci cum îl mai putem gândi? 
Tocmai căutarea cu mijloace psihanalitice a adevăratului subiect e numită de Ricoeur „arheologia subiectului”. Ca 
orice arheologie, psihanaliza este simultan o întoarcere în spaţiu şi timp, o coborâre de la nivelul eului conştient spre 
şinele inconştient, cea mai veche instanţă a personalităţii. în termenii primei „topici", arheologia este o deplasare 
regresivă de la conştient la inconştient. Dacă vom urma drumul indicat de regresia pe care o parcurge visul spre 
straturile şi etapele arhaice ale personalităţii, în spatele încifrărilor sale vom găsi dorinţa infantilă, dorinţa 
anticulturală, în ultimă instanţă narcisismul, forma originară a dorinței. Din perspectiva arheologiei subiectului, „eu 
gândesc" devine „şinele gândeşte". Capitolul următor, dedicat visului, va relua pe larg aceste idei. 

6. Interpretarea visului — paradigmă a hermeneutica psihanalitice. Dorinţa 

Cu visul şi interpretarea sa ne situăm, la prima vedere, tot în anticamera filosofiei inconştientului. în primul rând, 
pentru că în cazul visului nu poate fi vorba, cel puţin la prima vedere, de spirit. Reîntâlnim situaţia familiară nouă 
prin studiul actului ratat, în care conştiinţa (nu spiritul conştient) înregistrează formaţiuni confuze, lacunare, adesea 
ilogice, ininteligibile, al căror sens nu-l deţine. „Constiinta, afirmă Freud, în încheierea cercetării sale despre vis, nu 


este decât un organ de simţ care permite perceperea calităţilor psihice". Ceea ce caracterizează în egală măsură actul 
ratat şi visul este absenţa intenţiei conştiente a comunicării. Cel mult, visul ar pune într-o lumină mai crudă sufletul 
inconştient, plasându-se tot pe teritoriul psihologiei şi nu pe cel al filosofiei, chiar dacă avem de-a face cu o 
psihologie iconoclastă, care neagă psihologia tradiţională a conştiinţei. 

însă, spre surprinderea celui neinitiat în psihanaliză, Freud afirmă încă în Traumdeutung (1900), lucrarea sa fun- 
damentală în domeniu, că visul este un analogon al operei de artă. Pentru Paul Ricoeur, asertiunea din 1900 nu are 
doar o valoare istorică: interpretând Oedip de Sofocle şi Hamlet de Shakespeare cu metoda aplicată viselor, Freud a 
stabilit pentru totdeauna „unitatea creaţiei literare, a mitului şi a travestirii onirice"37. în ce sens un produs care ţine 
de suflet (visul), prin intermediul căruia fiecare se îndreaptă, după Heraclit, spre propria sa lume, poate fi un 
analogon al unui produs al spiritului — literatura? 

Dubla analogie — structurală şi funcţională — dintre vis şi creaţia literară ne conduce în inima filosofiei inconştien- 
tului, ilustrând una dintre problemele sale fundamentale, şi anume problema impuritätii spiritului. Asemeni visului, 
opera literară are un conţinut manifest şi un conţinut latent, ultimul fiind încorporat în primul ca singura sa formă de 
existenţă obiectivă. Deosebindu-se de vis prin intentionalitatea conştientă a comunicării, realizată prin utilizarea pro- 
cedeelor tehnicii literare, utilizare care-i conferă valoare estetică, deci spiritualitate, opera literară este identică visu- 
lui prin faptul că sensul ei nu este epuizat de mesajul conştient. Ca şi în cazul visului, analiza conţinutului manifest 
ne va dezvălui conţinutul latent, care nu se poate exprima nemijlocit, datorită opoziţiei pe care o exercită cenzura 
culturală. Sensul ascuns al operei literare nu este diferit de sensul ascuns al visului, care constă, după Freud, în 
realizarea halucinatorie a unei dorinţe refulate. „Orice text, scrie S. Kofman în L 'Enfance de | 'Art, este rezultatul 
unui conflict de forte. Rezultat al unui compromis, el exprimă în acelaşi timp dorinţa, depăşirea interdictiei si 
pedepsirea ei posibilă. . ."38 Iar cum dorinţele refulate care dau conţinut sensului ascuns al visului şi operei literare 
tin de prima copilărie, s-ar părea că, dintre produsele spiritului, literatura este cel mai impur. înainte de a ne referi la 
natura acestor dorinţe, să 

vedem în ce constă analogia funcţională dintre vis şi opera de artă. 

Pentru a facilita înțelegerea acestui ultim tip de analogie, este necesară introducerea în discuţie a unui alt produs al 
inconştientului, şi anume cuvântul de spirit. Deşi tehnica pe care Freud o decelează în cazul Witz-ului se suprapune 
perfect peste tehnica specifică travaliului visului, cuvântul de spirit este definit nu numai de notele onirismului, ci şi 
de atributul caracteristic literaturii, precum şi altor creaţii spirituale, adică de intenţia comunicării. Termen mediu 
între act ratat, vis, simptom nevrotic, pe de o parte, şi literatură, pe de altă parte, cuvântul de spirit ne permite accesul 
la înţelegerea plăcerii estetice. Pe scurt, pentru că vom dedica un capitol aparte cuvântului de spirit, tehnica Witz- 
ului, fără de care efectul comic al râsului nu este de conceput, are un rezultat hedonic preliminar, plăcerea esenţială 
provenind din economisirea energiei consumată de refularea impusă de cultură, altfel spus adevărata plăcere rezidă 
în retrăirea refulatului (sexualitate sau agresivitate interzise). Situaţia e similară în cazul literaturii: tehnica literară 
introduce, prin efectul său hedonic, adevărata plăcere estetică — retrăirea refulatului, a dorințelor arhaice ale 
omenirii, pe care cultura le-a reprimat. Aşadar, atât visul, cât şi opera literară au menirea de a permite revenirea la 
originile naturale ale omului, fără a încălca normele culturale care l-au îndepărtat de acele origini. Din această 
perspectivă, literatura are o clară funcţie compensatorie: imaginarul artistic obiectivat regăseşte sensibilitatea, 
sufletul sau natura într-o sinteză reuşită cu raţiunea, spiritul sau cultura. 

Dacă visul este un model structural şi funcţional pentru cuvântul de spirit şi pentru literatură, atunci îl vom aborda cu 
conştiinţa faptului că astfel ne situăm pe teritoriul filo-sofiei (inconştientului) şi nu în perimetrul psihologiei. Prin- 
cipala descoperire a lui Freud în privinţa visului poate fi rezumată de două idei: a) visul are un sens care este dat de 
b) realizarea unei dorinţe inconstiente. Preocuparea sa obse- 

sivă pentru evidenţierea sensului fenomenelor studiate, preocupare de ale cărei manifestări specifice în cazul actului 
ratat am luat cunoştinţă în capitolul anterior, nu lipseşte, cum este şi firesc, nici în cazul visului. 

Ne-am aştepta ca formaţia sa riguroasă de om de ştiinţă (înainte de a deveni psihanalist, Freud s-a distins ca neurolog 
de laborator) să-i fi orientat acceptarea spre teoria „somaticä", a unui Binz de exemplu, conform căreia visul ar 
reprezenta produsul diminuării activităţii creierului în timpul somnului. Rupt de realitate şi funcţionând doar cu un 
număr redus de celule, datorită somnului, creierul nu se poate ridica la complexitatea şi coerenţa activităţii 
caracteristice stării de veghe. Organicitatea visului îl determină pe Binz să conchidă asupra inutilitätii (lipsei de sens) 
şi chiar morbiditätii visului: „După cum vedem, toate faptele ne determină să considerăm visul un proces somatic, în 
toate cazurile inutil, adesea de-a dreptul maladiv"39. 

Nu numai că Freud nu aderă la o astfel de teorie, dar opţiunea sa se îndreaptă spre onirologia „nestiinfificä", populară 


sau romantică. Este o opţiune pe deplin asumată, întemeietorul psihanalizei declarând fără rezerve: „a trebuit să 
constat că aici este vorba din nou de unul din acele cazuri în care o superstiție populară menţinută cu încăpățânare 
pare a se apropia mai mult de adevăr decât ştiinţa de astăzi"40. Motivul preferintei acordate teoriilor non-stiintifice 
era tocmai credinţa acestora în existenţa unui sens ascuns al visului, dincolo de aparenţa sa inteligibilă, şi a 
interpretării, psihanaliza se înscrie în prelungirea teoriilor populare sau romantice, cărora le confirmă orientarea 
generală. 

Desigur, psihanaliza se deosebeşte de precursorii săi într-ale onirologiei, atât în ce priveşte conceperea sensului vi- 
sului, cât şi în ce priveşte metoda de interpretare. Astfel, lumea greco-latină vedea în vis, aşa cum reiese din cartea 
lui Artemidor din Daldis, o modalitate prin care omul poate 

primi mesaje din lumea zeilor. Sensul visului este un mesaj divin sau o premonitie. Descoperind pe altă cale că visul 
are un sens, Freud îl ancoreazä în imanenţa vieţii interioare a omului (dorinţele primei copilării). Nici Jung nu 
depăşeşte limitele experienţei sale psihoterapeutice, deşi leagă visul de inconştientul colectiv, care este un inconştient 
supraindivi-dual — precipitatul experienţelor speciei. Nu ştim, afirmă Jung, dacă în spatele arhetipurilor care se 
manifestă simbolic în vis există o realitate metapsihică. 

între metodele de interpretare a visului elaborate de oni-rologia prefreudiană, metoda simbolică ocupă un loc impor- 
tant, mai ales datorită vechimii sale. Conform abordării simbolice, conţinutul visului alcătuieşte un întreg, pe care 
interpretarea trebuie să-l înlocuiască, dacă vrea să ajungă la sensul care nu se livrează de la sine, cu un alt conţinut 
analog şi inteligibil. Freud ilustrează interpretarea simbolică prin exemplul biblic al modului în care Iosif tălmăceşte 
visul faraonului despre cele şapte vaci grase urmate de şapte vaci slabe: surplusul acumulat în şapte ani de 
prosperitate va fi distrus de cei şapte ani dezastruoşi care le vor urma. 

Două sunt, după Freud, punctele slabe ale metodei simbolice: a) nu are acces la acele vise al căror conţinut manifest 
este ininteligibil; b) nu pot fi indicate procedeele de care se serveşte. Produs al inspiraţiei, intuiţiei interpretului, me- 
toda simbolică este o artă, nu o tehnică. Depinzând exclusiv de particularitätile persoanei tălmăcitorului, metoda 
simbolică nu este transmisibilă. 

Metoda descifrării tratează visul ca pe o scriere cifrată, fiecare semn al acesteia putând fi tradus cu ajutorul unei chei 
fixe într-un alt limbaj, inteligibil. Contribuţia finală a interpretării constă în alcătuirea unui sens global din sensurile 
elementelor descifrate. Din perspectivă psihanalitică, vulnerabilitatea metodei descifrării rezidă în caracterul arbitrar 
al cărţilor de vise. în plus, alături de simbolurile universale sau generale din vise, există simboluri individuale care nu 
pot fi găsite în nici o carte de vise. 

Impuritatea spiritului: psihanaliza ca hermeneutică 111 

Variantă modernă a onirologiilor hermeneutice tradiționale, psihanaliza se individualizează în raport cu acestea prin 
concepția asupra sensului visului şi prin metoda de interpretare. Ambele particularități derivă din factualitatea teoriei 
psihanalitice, din întemeierea sa pe o experienţă clinică, în privinţa sensului visului, marea descoperire a lui Freud 
constă în ideea ca visul e realizarea unei dorinţe, esențialmente a unei dorinţe refulate. Dezlegarea enigmei visului 
beneficiază de rarul privilegiu de a fi celebrată prin-tr-un monument. Astăzi, pe locul casei de la Bellevu, undeva, pe 
unul din dealurile de la marginea Vienei, casă în care Freud a avut la 24 iulie 1895 visul despre injectia făcută Irmei, 
primul vis interpretat în manieră psihanalitică, se află un monument sobru, pe a cărui tablă comemorativă se poate 
citi: „Aici i s"a dezvăluit Dr. S. Freud, la 24 iulie 1895, secretul visului”. 

înainte de a vedea care este natura dorințelor pe care visul le realizează halucinatoriu, este necesar, tocmai pentru că 
prezenta lucrare propune o abordare filosofică a visului şi a celorlalte fenomene studiate de psihanaliză, să ne 
întrebăm dacă şi în ce mod filosofia abordează dorinţa. Din punctul de vedere al relaţiei spirit-suflet, care ne dă 
cadrul filosofic, cea mai interesantă viziune este cea hegeliană, expusă în Filosofia spiritului. Hegel insistă asupra 
singularităţii dorinţei: „conştiinţa de sine în nemijlocirea ei este ceva singular şi este dorinţă..." sau: „dorinţa este... în 
conţinutul ei... egoistă", după cum ceva mai departe putem citi: „întocmai ca obiectul dorinţei şi ca dorinţa însăşi, la 
rândul ei satisfacerea dorinţei este şi ea cu necesitate ceva singular, trecător, cedând dorinţei care se naşte mereu din 
nou, — o obiectivare ce rămâne neîncetat în contradicţie cu universalitatea subiectului şi care e totuşi neîncetat din 
nou declanşată, prin lipsa simțită de subiectivitatea nemijlocită..." O altă notă a dorinţei este relaţia cu obiectul său, 
relaţia in care obiectul e distrus: „Raportul dorinţei faţă de obiect este încă în în- 

tregime raport de distrugere egoistă, — nu un raport constructiv"41. 

Acceptia pe care o conferă Freud dorinţei implică nota singularitätii, care nu este însă explicitată, deoarece preocu- 
parea întemeietorului psihanalizei este aici de ordin psihologic, şi nu filosofic. Ca şi în alte situaţii, Freud distinge cu 


grijă planul biologic de cel psihologic, nevoia (trebuinta) de dorinţă. Prima, produsă de o tensiune internă, se 
satisface printr-o acţiune adecvată (procurarea hranei, de exemplu), cea de a doua, dorinţa, presupune trăirea 
satisfacerii şi existenţa urmelor mnezice (Gedăchtnisspuren) legate de aceasta. Dorinţa, ca pandant psihic al nevoii, 
constă în reactivarea (reproducerea halucinatorie) a urmelor mnezice ale satisfacerii. „De îndată ce nevoia reapare, 
scrie Freud în capitolul final din Interpretarea visului, capitol de sinteză teoretică a întregii cărți, se naşte, datorită 
legăturii stabilite înainte, o mişcare psihică menită să reinvesteasca imaginea mnezică a acelei percepții, adică să 
recreeze situaţia primei satisfac-eri"42. 

Pentru a explicita singularitatea dorinţei inconştiente în viziune freudiană, dorinţă în absenţa căreia visul adultului nu 
se poate constitui, să trecem în revistă întreaga gamă a dorințelor care se realizează oniric. Primul tip — dorinţele 
conştiente, formate în timpul zilei, dar care nu au putut fi satisfăcute din cauza unor circumstanţe exterioare — pre- 
zintă doar indirect un anume interes pentru filosofia inconştientului. Asemenea dorinţe dau conţinut viselor de tip in- 
fantil, în care conţinutul manifest şi conţinutul latent al visului se suprapun, indiferent dacă ele apar la copii sau la 
adulţi. Aceste vise reprezintă realizarea halucinatorie, nedeghizată a unei dorinţe nesatisfâcute din timpul zilei. Nere- 
alizarea diurnă a dorinţei nu este cauzată de intervenţia cenzurii culturale. Când exploratorii în ţinuturi arctice, supuşi 
unor privatiuni severe si diverse, visează în timpul nopţii bucuriile căminului, mese copioase sau munţi de tutun, 
frustrarea compensată oniric e provocată de condiţiile limită în 

care trăiesc şi nu de o interdicţie culturală. Interesul pe care-l au aceste vise pentru filosofia inconştientului e în 
primul rând istoric şi metodologic. Istoric, ele au fost folosite de Freud în lucrarea de sinteză Ober den Traum (1901) 
ca model pentru visele ininteligibile; metodologic, visele infantile, ca realizare nedeghizată a unei dorinţe, pot fi uti- 
lizate oricând ca introducere la studiul viselor în care conţinutul manifest este o deformare a conţinutului latent, cu 
alte cuvinte, a acelor vise în care dorinţa se realizează mascat, pentru că nu este acceptată de cenzura culturală. 

Nici dorinţele diurne care nu se pot realiza pentru că au fost reprimate şi cărora visul le oferă terenul unei satisfaceri 
halucinatorii nu trezesc interesul deosebit al filosofiei inconştientului: ele sunt dorinţe care au acces la conştiinţă, nu 
contravin normelor fundamentale ale culturii, dar se ciocnesc de cerinţe contrarii care le fac imposibilă realizarea. 
Visul doamnei, relatat de Freud în Interpretarea viselor, căreia o prietenă îi prezintă logodnicul, înfăţişează situaţia 
diurnă inversat; deşi tânărul bărbat i-a făcut o impresie proastă, aceea de a fi un om de duzină, respectiva doamnă nu 
a făcut economie de elogii, adevărul manifestându-se apoi în plan oniric. 

Dorintele inconştiente, care ţin de prima copilărie şi care se pot manifesta la nivelul conştiinţei doar în forme deghi- 
zate, sunt singurele care merită atenţia filosofiei inconştientului, pentru că le vom regăsi în produsele culturale ca 
factori eterogeni, impurificatori. Dorintele infantile refulate, situate în centrul onirologiei freudiene ca sursa 
principală a visului adultului, se impun filosofiei inconştientului ca obiect de studiu nu numai datorită singularitätii, 
ci şi datorită indestructibilitätii lor: întotdeauna active, tinzând spre exprimare, ele folosesc în acest scop orice 
conţinut conştient care le este favorabil. „Ele sunt, scrie Freud, asemeni titanilor din legendă, strivite din timpurile 
originare de munţi uriaşi, pe care zeii învingători i-au aruncat asupra lor: spasmele membrelor lor îi mai cutremură şi 
astăzi din când în 

când"43. în alt loc, Freud reia, în calitate de referinţă legiti-mantä, ideea lui Nietzsche despre vis ca singura 
modalitate de acces la perioada primitivă a umanităţii. 

Analiza dorințelor inconştiente revelate de vis evidenţiază caracterul lor singular. Filogenetic şi ontogenetic (la Freud 
ontogenia repetă filogenia), este vorba de dorinţe pre-culturale, ţinând de o ipotetică stare de natură, şi în această 
măsură anticulturale. Cultura se poate edifica doar prin reprimarea unor astfel de dorinţe. în Viitorul unei iluzii, 
Freud menţionează trei dintre ele: incestul, canibalismul şi crima. Dintre acestea, doar canibalismul pare a fi un 
primitivism deplin depăşit. Forţa dorințelor incestuoase este încă puternică, fiecare individ retrăind în copilăria sa 
constelația afectivă pe care legenda şi apoi Sofocle le-au asociat cu numele lui Gedip. Mai mult, capacitatea omului 
de a trăi în cultură depinde de modul în care reuşeşte să rezolve situaţia oedipi-ană. Nevroza constituie, după Freud, 
disfunctia ce provine dintr-un eşec al renunţării depline la dorinţele incestuoase, din cramponarea de un fragment de 
natură pe care cultura nu-l acceptă. 

Faţă de crimă, cultura are o atitudine ambiguă. Interzisä moral şi juridic în toate culturile, ea este legitimată in anu- 
mite situaţii: răsturnări sociale majore (revoluțiile) sau războaie. Ca şi tendinţele incestuoase, tendinţele criminale 
repudiate de cultură s-au refugiat în inconştient, de unde, în timpul nopţii, se ridică, în forme mai mult sau mai puţin 
deghizate, la suprafaţă, prin intermediul visului. Şi nu numai nevroticii visează consumarea incestului sau eliminarea 
unui rival sau adversar, ci şi oamenii fără simptome. 

O altă categorie de dorinţe anticulturale se alimentează din tendinţele perverse ale sexualităţii infantile. Dacă o primă 
ipoteză freudiană deriva traumatismul şi fixaţia erotică generatoare de nevrozä dintr-o acţiune seductivă a adulților 


(părinţi, alte rude apropiate, educatori), îmbogățirea experienţei clinice a condus la ideea rămasă definitivă a exis- 

tentei unei sexualitäti infantile — sursă de experienţe şi fantasme pe care le dezvăluie psihanaliza. Autoerotismul 
definitoriu pentru o parte considerabilă a tendinţelor sexualităţii infantile poate fi gândit din perspectiva filosofiei 
inconştientului ca singularitate. Fäcändu-1 pe individ sieşi suficient, autoerotismul reprezintă, asemeni incestului sau 
crimei, o tendinţă anticulturală care, repudiată de treptata socializare a individului, îşi găseşte refugiu în inconştient. 
Ca şi celelalte dorinţe anticulturale, dorințele perverse ale copilăriei se reactivează în timpul somnului, manifestându- 
se oniric. 

Deoarece funcţia visului este de a proteja somnul, funcţie care se realizează prin prelucrarea într-o halucinație de obi- 
cei vizuală a factorilor perturbatori (excitatori) externi şi interni (tendinţele instinctuale refulate de exemplu), încer- 
carea dorințelor prohibite de a se impune conştiinţei, încercare facilitată de slăbirea cenzurii în timpul somnului, 
conduce la deformarea lor prin procedeele travaliul visului în aşa fel încât să devină nerecognoscibile. Manifestarea 
directă ar conduce la întreruperea somnului, ceea ce se şi întâmplă când forța dorinţei tinde să o impună într-o formă 
frustă (coşmarul). Travaliul visului nu este un proces creator, ci un proces de traducere din limbajul conţinutului 
latent în limbajul conţinutului manifest. Cu alte cuvinte, diferenţa de inteligibilitate dintre conţinutul manifest (ceea 
ce este accesibil conştiinţei dintr-un vis în momentul trezirii) şi conţinutul latent care rezultă din interpretare, primul 
fiind lacunar, incoerent, ininteligibil, spre deosebire de cel din urmă, care este complet, coerent, inteligibil, dar 
neconvenabil cenzurii culturale, indică faptul că traducerea realizată de travaliul visului este un proces de încifrare. 
Paul Ricoeur afirmă în masiva şi excelenta carte dedicată valorificării filosofice a psihanalizei freudiene — De 
linter-pretation. Essai sur Freud — că „interpretarea visului este paradigma oricărei interpretări, pentru că visul este 
paradigma tuturor vicleniilor dorintei"44. Se ştie însă că „vicleniile" dorinţei care se exprimă prin simptomul 
nevrotic nu sunt cu 

nimic mai puţin abile. Mai curând, visul este, dintre vicleniile dorinţei, cea mai accesibilă înţelegerii umane. Este, 
poate, motivul pentru care Freud a considerat că visul reprezintă calea regală de acces la inconştient. Fapt este că, 
deşi istoric Freud a descifrat mai întâi simptomul nevrotic, ceea ce i-a permis să înţeleagă şi visul ca un produs al 
inconştientului, interpretarea visului a constituit prima dezvăluire completă a articulaţiilor travaliului inconştientului. 
Privilegiul visului în ce priveşte accesul la inconştient provine în primul rând din pregnanta manifestării proceselor 
inconştiente şi, poate, nu în ultimul rând, din faptul existenţei viselor de tip infantil, care traduc nedeformat în plan 
halucinatoriu o dorinţă diurnă nesatisfâcută. 

Dintre „vicleniile" pe care le foloseşte travaliul visului pentru a masca dorinţa inconstientä, condensarea şi deplasa- 
rea sunt cele mai importante. Ele pot fi regăsite în toate produsele în care este prezent inconştientul: vis, act ratat, 
simptom, cuvânt de spirit, literatură, religie, morală etc. în Vocabularul psihanalizei, Laplanche şi Pontalis numesc 
condensarea „una din principalele modalităţi de funcţionare a proceselor inconstiente". Deformarea produsă de 
condensare este de ordinul incompletitudinii: întotdeauna conţinutul manifest al unui vis este mai concis decât 
conţinutul sau latent. Altfel spus, o reprezentare din conţinutul manifest înlocuieşte o serie întreagă de reprezentări 
din conţinutul latent, preluându-le energia. în visul despre injectia făcută Irmei, visul fondator pentru tehnica 
psihanalitică a interpretării, în spatele personajului principal se ascund alte două persoane, de la care împrumută 
anumite caracteristici: soţia lui Freud şi o altă pacientă a acestuia, mai interesantă decât Irma. Dr. M. din acelaşi vis 
este „palid, fără barbă, schioa-pätä". Doar paloarea aparţine în realitate lui Joseph Breuer, desemnat în vis prin dr. 
M., celelalte două trăsături fiind împrumutate de la fratele lui Freud. Elementul comun care a făcut cu putinţă 
condensarea este un aspect moral: ambii s-au opus unei propuneri a lui Freud. Pentru a oferi şi exem- 

ple culturale, figurile compozite bine cunoscute din mitologie, figuri definitorii în special pentru arta orientală, sunt 
şi ele produse ale condensării: centaurul, cerberul. După Hesi-od, ultimul avea cincizeci de capete, coamă de şerpi vii 
şi coadă de şarpe. 

Acţiunea deplasării, care se conjugă cu cea a condensării, echivalează cu o completă inversare a valorilor: ceea ce în 
conţinutul latent este important apare în planul conţinutului manifest ca lipsit de importanţă, reprezentat prin detalii 
minime — evenimente recente sau provenind din copilărie, de cele mai multe ori indiferente. Prezentă în orice 
produs la care participă inconştientul, nu numai în vis, deplasarea poate fi înregistrată şi în opera de artă. Este ceea ce 
întreprinde Freud în interpretarea dedicată statuii Moise de Michelange-lo. Abordând-o în mod declarat după 
modelul interpretării viselor, Freud îşi fixează atenţia asupra unor detalii lipsite de importanţă: poziţia ciudată a 
tablelor de legi şi a degetului arătător de la mâna dreaptă a profetului. Pe acest temei, întemeietorul psihanalizei 
avansează ipoteza că Moise nu este reprezentat în clipa în care, la coborârea de pe muntele Si-nai, indignat de 
necredinta poporului său se pregătea să-l pedepsească, aşa cum susţinea majoritatea exegetilor, ci în momentul 


imediat următor unui mare conflict sufletesc. Furia care-l impingea spre o pedepsire violentă a poporului său a fost 
înfrântă de grija pentru tablele de legi, periclitate de acţiunea inspirată de furie45. 

întrucât imaginea constituie modul de expresie propriu visului, ceea ce în limbajul psihanalizei este desemnat prin 
„figurabilitate" sau „luarea în considerare a figurabilitätii", conţinutul latent va fi astfel restructurat încât să poată îm- 
brăca hainele senzorialitätii, chiar dacă e vorba de cele mai abstracte idei. Această „viclenie" a travaliului visului 
operează o selecţie asupra ramificaţiilor gândurilor esenţiale ale visului, preferându-le pe acelea apte de a fi 
reprezentate vizual. Astfel sunt afectate în special conexiunile logice dintre ideile visului, înlocuite prin modalități 
inadecvate de ex- 

presie: legătura cauzală prin juxtapunere, elementele suc-cedändu-se uneori în ordine inversă, mai întâi efectul si 
apoi cauza; disjunctia prin conjunctie; absenţa negatiei etc. Indiciu inconfiindabil al triplei regresii realizate de vis 
(topică, formală şi temporală), figurabilitatea îşi întrepătrunde efectul cu cel al condensării şi deplasării, orientänd-o, 
de pildă, pe cea din urmă spre imagini substitutive. Termenul aristocrat, arată Laplanche şi Pontalis, „alunecă" spre 
cel de „poziţie înaltă" care poate fi reprezentată printr-un turn înalt. 

în sfârşit, ultima mare viclenie a travaliului visului, elaborarea secundară, încearcă să şteargă urmele acţiunii pri- 
melor trei, umpländ golurile, eliminând sau adăugând elemente, pentru a conferi coerenţă şi inteligibilitate sporite 
conţinutului manifest. Deformare a deformărilor, elaborarea secundară se manifestă nu numai în vis, fobii, delir, 
adică la nivelul sufletului, ci şi la nivelul spiritului. Formarea anumitor sisteme de gândire o presupun, afirmă Freud 
în Totem şi Tabu. Este vorba mai ales de sistemele de gândire primitive care nu ezită să stabilească, în absenţa 
cunoaşterii raporturilor reale, raporturi inexacte între fenomene. 

Nu putem încheia trecerea în revistă a mijloacelor onirice de încifrare, fără a menţiona simbolismul ca un aspect 
aparte al deplasării. Dacă ar exista doar un simbolism universal sau general, atunci misiunea interpretării nu ar fi cu 
mult mai dificilă decât demersul bazat pe cărţile de vise. De altfel, Freud a demonstrat în eseul Motivul alegerii 
casetei modul în care pot fi folosite simbolurile universale pentru a interpreta nu numai vise, ci şi operele literare. 
Simbolurile cheie, cum ar fi caseta, tăcerea, cea de a treia femeie din motivul alegerii casetei sunt aplicate dramelor 
shakespeareene Neguţătorul din Veneţia şi Regele Lear, unor basme şi mituri, demonstrându-se că problematica lor 
profundă este de fapt dificultatea omului de a-şi accepta condiţia de ființă muritoare. Ridicate vălurile simbolurilor, 
cea de a treia, asupra căreia cade întotdeauna alegerea, se dovedeşte a fi nu cea 

mai frumoasă şi mai inteleaptä femeie, zeiţa vieții, ci însăşi moartea, zeiţa morţii, neindurätoarea Atropos. 

Din păcate, misiunea hermeneutului de vise este mult îngreunată de existenţa simbolurilor individuale, care se 
formează pe parcursul istoriei infantile a dorinţei, în funcţie de circumstanţele singulare, niciodată absente dintr-o 
astfel de istorie. Sensul le poate fi descifrat doar pe baza asociaţiilor creatorului lor, în cadrul psihanalizei, deoarece 
singura condiţie pe care trebuie s-o îndeplinească este stabilitatea legăturii dintre elementul simbolizat şi elementul 
simboliza-tor, indiferent de natura acestora. De aici şi dificultatea de a interpreta simbolurile individuale în opera 
literară, în absenţa asociaţiilor scriitorului, absenţă ce poate fi parţial suplinită de utilizarea biografiei sale. 

Prin accentul pe care-l pune asupra simbolurilor individuale în dauna simbolurilor universale sau generale, psiha- 
naliza freudiană se apropie de cerința atribuită de Constantin Noica „logicii lui Hermes", care refuză să ia în 
considerare doar generalul, forma goală, preferând formele semnificative, bazate pe relaţia individual-general: 
„Logica lui Hermes pleacă de la îndurarea pentru cele neînsemnate şi pentru ridicarea lor posibilă la general"46. 
Dacă travaliul visului cu toate „vicleniile" sale urmăreşte încifrarea dorinţei infantile refulate, în aşa fel încât să nu 
fie recunoscută de cenzură şi să nu producă întreruperea somnului, fiind simplă traducere a conţinutului latent în 
conţinut manifest, interpretarea visului este demersul invers, decon-struirea deformărilor şi măştilor impuse 
conţinutului latent, retraducerea conţinutului manifest în conţinut latent, dezvăluirea dorinţei în toată cruditatea sa. 
Nu numai „inconştientul de jos" produce vise, ci şi „inconştientul de sus". Visele de pedepsire, cum le numeşte 
Freud, exprimă şi ele o dorinţă inconstientä, dar nu o dorinţă interzisă, ci o dorinţă a cenzurii culturale (supraeu), 
provocată de o dorinţă refulată, ceea ce indică o participare mai importantă a cenzurii la formarea visului. Pentru 
filosofia 

inconştientului, visele de pedepsire produse de cenzură prezintă un interes deosebit, constituind una din dovezile cele 
mai clare ale existenţei spiritului inconştient. Dacă actul ratat ne-a familiarizat cu ideea că refularea vizează nu 
numai tendinţele indezirabile cultural ale omului, ci şi, în anumite situaţii, tendinţe, conţinuturi culturale, visul ne 
conduce un pas mai departe, spre ideea că normele culturale fundamentale care alcătuiesc spiritul pot fi atât 
conştiente, cât şi inconstiente. Pe de o parte, cenzura culturală participă la majoritatea viselor, impunând, prin 
travaliul visului, deformarea, deghizarea dorinţei refulate; pe de altă parte, aceeaşi cenzură apare în visele de 
pedepsire ca sursa dorinţei inconştiente pe care o exprimă visul, adică în calitate de coautor principal. Capitolul patru 
va fi în întregime dedicat spiritului inconştient. 

7. Hermeneutica simptomului nevrotic. Dorinţa şi legea 

Asemeni actului ratat sau visului, simptomul nevrotic are un sens, chiar dacă de cele mai multe ori este vorba de un 
sens ascuns, la care se ajunge cu dificultate. în ecuaţia iinui fenomen cu sens, contribuţia somatică nu deţine, 
conform concepţiei lui Freud, o importanţă decisivă, pentru actul ratat, de pildă, „rangul" somaticului fiind doar de 
condiţie favorizantă. Pe primul plan se situează factorii sufleteşti şi spirituali, nu cei somatici. Că aşa stau lucrurile şi 
în cazul nevrozei o ilustrează concludent noţiunea de „disponibilitate somaticä". Exprimarea simbolică a conflictului 
psihic în isterie (conversia) „alege" un anumit organ datorită particularitätilor sale înnăscute sau dobândite pe 
parcursul istoriei individuale. Corporalul oferă doar terenul de manifestare, nu este constitutiv conflictului patogen. 
Dora, bine cunoscuta pacientă a lui Freud, îşi localizează simptomele (afonie, tuse) în zona orală (gură, aparat 
fonator), pentru că în copi- 

lărie a fost o adevărată „sugătoare", exercitând susţinut şi prelungit zona orală. 

întrucât psihanaliza este în primul rând o psihoterapie — descoperirea inconştientului în acceptie contemporană se 
datorează experienţei clinice, iar toate înnoirile teoretice ulterioare au, de asemenea, o bază clinică (vezi capitolul D 
—, ideea despre simptomul nevrotic ca fenomen cu sens are o importanţă deosebită, mult mai mare decât 
considerarea visului sau a actului ratat ca fenomene cu sens. Spre deosebire de psihiatria epocii (Kraepelin), pentru 
care orice disfunctie psihică avea un substrat organic, fiind în fond o boală a creierului, Freud scoate nevroza de sub 
incidenţa somaticului şi, odată cu ea, psihanaliza din cadrul medicinii. „Aşadar, abia cu preţul abandonării corpului, 
scrie Jean Starobinski, inconştientul devine deţinătorul unui limbaj şi producătorul de palimseste sau de rebusuri 
oferite de aici înainte unei activităţi de descifrare. încetând să mai aibă ca sursă exclusivă viaţa corpului, 
inconştientul iese de sub competenţa exclusivă a unei angajări medicale şi ţine de o hermeneuticä"47. 

Simetria între simptomul nevrotic, pe de o parte, şi actul ratat sau vis, pe de altă parte, nu este epuizată de problema 
sensului. Există de asemenea o identitate structurală: şi în cazul simptomului analiza regăseşte un conţinut manifest 
şi un conţinut latent, intrepätrunse la nivelul conţinutului manifest. De aici decurge că hermeneutica simptomului nu 
diferă prin nimic de hermeneutica visului. Faptul este subliniat şi de Otto Fenichel, autorul unei excelente lucrări de 
sinteză dedicată teoriei psihanalitice a nevrozelor: „Posibilitatea mai sus menţionată de a retransforma limbajul 
somatic al simptomului de conversie în limbaj uman este cu deosebire evidentă în marea criză isterică, devenită o 
raritate în zilele noastre. Aceste crize sunt expresia pantomimică a unor fantasme, uneori complicate. Ele pot fi 
analizate în detaliu, asemeni unui vis, mecanismele de deformare fiind identice cu cele ale visului"48. 

Aceeaşi idee fusese susţinută de Freud în ce priveşte obsesiile: „Reprezentärile obsesive apar, după cum se ştie, ca 
fiind nemotivate sau absurde, ca şi conţinutul viselor noastre"49. însă, ca şi în cazul visului, ideile obsesive cele mai 
absurde pot fi înţelese, continuă Freud, dacă reuşim să refacem legătura dintre ele şi evenimentele vieţii pacientului, 
veriga lipsă fiind scufundată în inconştient. Să ne oprim, împreună cu Freud, mai întâi asupra unui exemplu suficient 
de transparent. Este vorba de impulsurile sinucigaşe ale omului cu şobolani. Conţinutul manifest al unuia dintre ele 
este următorul: „Peste imperativul de a promova examenul în prima sesiune poţi trece, dar ce vei face dacă vei primi 
din interior ordinul de a-ţi tăia gâtul cu briciul? El a observat imediat că acest ordin intra deja în vigoare, s-a 


precipitat către dulap pentru a lua briciul, apoi însă a gândit: „Nu, asta ar fi prea simplu. Trebuie să te duci să o omori 
pe bătrână". Apoi, din cauza spaimei, a căzut pe podea.»50. în plină sesiune de examene, pacientul lui Freud simte 
lipsa iubitei sale, care trebuise să părăsească Viena pentru a-şi îngriji bunica bolnavă. Faţă de această frustrare, omul 
cu şobolani reacționează în primul moment printr-un acces de furie inconştient („Ah! aş vrea s-o omor pe această 
bătrână care m-a lipsit de iubita mea".), urmat imediat de pedeapsa pentru astfel de gânduri: sinuciderea. Deformarea 
din simptom rezidă în inversarea dintre cauză şi efect, în conştientizarea secundară a cauzei nemulțumirii şi în 
„izolarea" cauzei de efect. 

înainte de a ne referi la o altă asemănare între simptom şi vis sau act ratat, cea privitoare la natura ideilor latente care 
le subîntind, asemănare de prim interes pentru filosofia inconştientului în măsura în care vom regăsi aceleaşi idei la- 
tente (complexul Oedip) şi în literatură, să evidentiem şi aspectele care le separă. Necesitatea unui astfel de demers 
este impusă mai ales de acuzaţiile aduse psihanalizei că ar fi şters orice deosebire dintre sănătatea şi boala psihică. 
Aşa cum întemeietorul psihanalizei avea cunoştinţă clară de 

diferenţa dintre vis şi opera literară, talentul artistic care-i conferă ultimei spiritualitate fiind inaccesibil demersului 
psihanalitic, tot astfel nu-i erau străine deosebirile dintre actul ratat (psihopatologia vieţii cotidiene) şi simptomul 
nevrotic. în timp ce primul afectează pasager funcţii psihice neesentiale, ultimul perturbä durabil funcţii psihice 
vitale, cum ar fi simţul realităţii, capacitatea de relationare socială, performanţa profesională etc. în plan existenţial, 
specificul simptomului se traduce prin suferinţă, în acest caz inconştientul fiind cu adevărat patogen. Rezultatul unei 
psihanalize reuşite, al unei psihanalize care a învins nevroza, echivalează cu redobândirea capacităţii de a iubi şi de a 
munci. 

Sensul simptomului este dat, ca şi sensul actului ratat sau visului, de conflictul dintre suflet şi spirit. Dincolo de 
diversitatea simptomelor reunite sub categoria nosologică de nevroză (angoase, fobii, conversii, obsesii, compulsii), 
simp-tome pe care conştiinţa le înregistrează, dar nu le înţelege, dincolo de diferenţele dintre cele două mari tipuri de 
nevroze — isteria şi nevroza obsesională —, psihanaliza freudia-nä regăseşte aceeaşi constelație ideatică şi afectivă 
inconştientă, numită printr-un termen consacrat „complex Oedip". Una din propoziţiile esenţiale ale psihopatologiei 
psihanalitice desemnează complexul Oedip drept „complexul central al nevrozei". 

Aşa cum tendinţele incestuoase pe care copilul le manifestă faţă de părintele de sex opus şi corelativele atitudinii 
ostile faţă de părintele de acelaşi sex, tendinţe şi atitudini care dau conţinut complexului Oedip în forma sa 
„pozitivă", descrisă şi de Sofocle în al său Oedip, reprezintă culmea dezvoltării sexualităţii infantile, tot astfel 
depăşirea complexului Oedip reprezintă incununarea eforturilor de prelucrare culturală a instinctelor şi a dorințelor 
pe care acestea le alimentează. 

Acţiunea restrictivă a legii culturale îndreptată împotriva satisfacerii nelimitate a dorinţei îşi începe acţiunea încă din 
primele faze ale vieţii umane. Mai întâi înţărcarea şi apoi 

controlul sfmcterelor amendează considerabil acţiunea principiului plăcerii. însă abia interiorizarea tabuului 
incestului marchează trecerea definitivă de la natură la cultură, ştiut fiind că una din notele care definesc omul ca 
fiinţă culturală, delimitändu-1 de restul vieţuitoarelor, este tocmai interzicerea incestului. De aceea, nu trebuie să ne 
mire faptul că acest pas uriaş şi decisiv de la natură la cultură pe care copilul îl face doar în trei ani (între trei şi şase 
ani), în timp ce, filogenetic, umanitatea a avut nevoie de mii de ani pentru acelaşi proces, provoacă atâtea perturbări 
ale vieţii sufleteşti şi spirituale, perturbări cunoscute sub numele de nevroză. 

7.1. Complexul Oedip în isterie 

Pentru a răspunde la inevitabila întrebare „Cum trebuie înţeleasă mai concret ideea că sensul nevrozei este legat de 
complexul Oedip?" ne putem referi mai întâi la isterie, unde sensul oedipian al simptomului e mai accesibil. Analiza 
crizei isterice prin metoda interpretării visului scoate la iveală evenimente uitate şi fantasme construite în jurul aces- 
tor evenimente, afirmă Fenichel. Ideile latente ale simptomului „reprezintă expresii deformate ale complexului Oedip 
şi a derivatelor aceluiaşi complex. Câteodată criza îşi trădează caracterul sexual şi se termină printr-un veritabil or- 
gasm... în alte cazuri, criza nu are această semnificaţie, dar poate pune în scenă anumite aspecte ale sarcinii sau 
naşterii. Exemplul clasic pentru aceasta este pseudo-sarcina istericä"51. 

Partea de natură din conflictul isteric o reprezintă ataşamentul excesiv faţă de alegerea de obiect incestuoasä (pärin- 
tele de sex opus), în termeni psihanalitici „fixatia" faţă de acest obiect realizată în faza falică a dezvoltării libidoului. 
Contraponderea culturală o constituie interdicţia incestului, una din normele fundamentale ale culturii. Istericul 
rămâne suspendat între natură şi cultură, nefiind capabil nici să 

abandoneze ataşamentele incestuoase ale copilăriei, nici să accepte pe deplin norma culturală. Lupta inconştientă 
dintre aceste forte opuse produce simptomul. Datorită puternicelor fixatii inconştiente faţă de primele obiecte ale 


iubirii, istericul revine la ele când viaţa afectivă şi sexuală de adult îl deziluzioneazä. Conflictul infantil dintre dorinţa 
incestuoasă şi interzicerea sa culturală este reactivat şi se rezolvă în simptom. Ca formaţiune de compromis a unor 
forte opuse, simptomul le satisface pe amândouă, în isterie pe primul plan situându-se de obicei satisfacerea dorinţei. 
Nu întotdeauna legătura dintre complexul Oedip şi simptomul isteric este directă şi nemijlocit accesibilă analizei, 
între fantasmele oedipiene originare şi simptomul adultului se inserează adesea una sau mai multe formaţiuni 
intermediare. Ele pot fi, cum arată Fenichel, de natură genitală (ide-ea de sarcină sau naştere) sau de natură 
pregenitală. Un exemplu oferit de acelaşi Fenichel ilustrează foarte clar ultima situaţie: greturile şi vomismentele 
unei paciente nu apăreau decât după ce mânca peşte. Pacienta îşi explica simp-tomele ca fiind o reacţie la cruzimea 
pe care o presupunea actul de a mânca animalele şi în special peşti, pentru că acestea au suferit (intestinul peştelui se 
numeşte în germană, limba pacientei, „Seele", care înseamnă şi suflet). însă, cum tatăl pacientei era mort, analiza a 
arătat că, printr-o succesiune de mijlociri, a mânca peşte, care avea Seele, echivala cu a mânca sufletul (Seele) 
tatălui, ceea ce reprezenta o deformare orală a ideii de uniune sexuală cu el. O privire din perspectiva relaţiei narură- 
cultură asupra acestui simptom regăseşte atât tendinţa incestuoasă cât şi interdicţia ei exprimată de regurgitarea 
alimentului cu valoare simbolică. 

7.2. Sensul fobiei micului Hans 

Dacă nevroza este una din formele conflictului dintre natură şi cultură, dintre instincte (sine) şi eu, acest conflict nu 

apare abia în anii adulți ai omului, ci este constitutiv evoluției sale ontogenetice. în termeni psihanalitici, nevroza 
adultului reeditează nevroza copilului, altfel spus nu există nevroză a anilor maturității, fără o nevroză a anilor 
copilăriei. Pe această idee, dedusă din experiența psihoterapeutică se bazează cura psihanalitică: în cadrul relației cu 
analistul, pacientul retrăieşte corectiv nevroza sa infantilă sub forma nevrozei de transfer. Modificarea de 
personalitate se produce, în cazul unei psihanalize reuşite, la nivelul fundamentelor, ceea ce elimină cauzele 
structurale ale simptomelor. Fantasmele plăsmuitonlor de romane stiintifico-fantastice despre mişcarea liberă în 
timp, mai ales despre revenirea în trecut, devin în terapia psihanalitică realitate. Ca într-un act inițiatic temporal, cel 
analizat plonjează în propriul trecut, chiar în preistoria sa, pe care-l retrăieşte aievea. Celelalte personaje ale 
trecutului sunt întruchipate simultan sau succesiv de psihanalist, care, prin interpretările sale, conştientizează şi 
corectează greşelile trecutului. 

în măsura în care nevroza adultului repetă nevroza copilului, este mai avantajos din perspectiva cunoaşterii sensului 
simptomului şi a legăturii sale nemijlocite (isterie) sau mijlocite (nevroza obsesională), cu complexul Oedip, să ne 
adresăm originalului decât copiei sale târzii. Printre cazurile celebre expuse de Freud există unul — cazul micului 
Hans — care surprinde apariţia nevrozei infantile, descrie tratamentul acesteia şi rezultatul său favorabil. Pentru 
prima dată în istoria psihanalizei, un copil devenea în mod nemijlocit şi cu deplin succes obiectul tratamentului şi 
cercetării psihanalitice. Deşi de atunci (1908), literatura psihanalitică s-a îmbogăţit cu numeroase cazuri de acest fel, 
constituindu-se chiar o branşă aparte dedicată copilului, cazul micului Hans rămâne o paradigmă. Din punctul de 
vedere al interesului nostru, el este pe deplin edificator pentru sensul oedipian al simptomului nevrotic. De altfel, 
vom regăsi aici excelent ilustrate toate principiile hermeneuticii psihanalitice a simptomului. 

Freud ţine să sublinieze că băieţelul de cinci ani, pe care-l tratează prin intermediul tatălui său, Max Graf, un apropi- 
at al cercului psihanalitic vienez, este pe deplin sănătos somatic, fobia sa fiind un simptom cu determinare strict psi- 
hică: „.. Hans nu este ceea ce se înţelege de regulă printr-un copil degenerat, înclinat ereditar spre nevroză, ci, 
dimpotrivă, este din punct de vedere corporal bine constituit, este vesel şi o companie plăcută, un spirit deschis..."52 
Aceste rânduri vizează concepţia psihiatrică a vremii care, pusă în faţa cazului micului Hans, ar fi atribuit disfunctia 
sa unei degenerescente ereditare. 

Deşi dotat cu o constituţie robustă, micul Hans se îmbolnăveşte psihic, dezvoltând un comportament nemotivat la 
prima vedere. După o perioadă în care teama reprezintă starea dominantă — într-o zi, când se plimba cu bona în 
parc, începe să plângă şi cere să fie dus acasă pentru a fi alintat de mama sa; seara nu vrea să se separe de mamă, îi e 
frică, dar nu ştie de ce — izbucnește fobia. Lui Hans îi este frică nu fie muşcat pe stradă de un cal, acesta ar putea 
chiar să intre seara în camera sa. în momentele de maximă intensitate, Hans refuză să" mai iasă pe stradă sau în curte, 
rămânând în balcon. Se manifestă şi alte fobii adiacente: la grădina zoologică, îi e frică de animalele mari; de 
asemenea, îi e frică de camioanele încărcate cu multe pachete şi de posibila prăbuşire a calului. Conţinutul manifest 
al fobiilor e pe deplin ermetic pentru conştiinţă, în întregime absurd, în măsura în care Hans nu a avut experienţe 
negative cu vreunul din animalele sau obiectele care îi inspiră frică. Sensul, conţinutul latent, este dat de constelația 
oedipianä, de tendinţele oedip-iene anticulturale şi de lupta culturii împotriva lor. 

Manifestările, interesele, gândurile şi fantasmele care apar începând cu vârsta de trei ani şi jumătate, momentul în 


care tatăl pacientului îşi începe notaţiile, justifică pe deplin afirmaţia lui Freud despre Hans ca fiind „un mic Oedip”. 
Fantasma cu girafele, pe care Hans o are într-o noapte, ilustrează cel puţin în parte, curenţii afectivi din cadrul 
triunghi- 

ului oedipian: „Noaptea erau in cameră o girafä mare si una sifonatä şi cea mare a tipat, pentru că am luat-o pe cea 
sifonatä. Atunci ea a început să fipe încontinuu şi apoi eu m-am aşezat pe girafa sifonatä"53. Planul imaginar reflectă 
atât tandretea şi dorinţa pe care o nutreşte pentru mamă — în timpul nopţii lui Hans i s-a făcut dor de desmierdările 
şi organul genital al mamei (girafa sifonatä) —, cât şi intervenţia interdictivä a tatălui (girafa cea mare). 

Fobia faţă de cai exprimă deformat conflictul ambivalentei afective faţă de tată. Acesta nu este doar obiectul iubirii, 
ci şi un rival, faţă de care Hans simte gelozie şi ostilitate, însă cum sentimentele negative sunt refulate de senti- 
mentele pozitive, precum şi de raportul de forte între tată şi fiu, defavorabil celui din urmă, ele se vor exprima în 
legătură cu un obiect de substituție — calul. Alături de refulare, fobia presupune proiectarea şi deplasarea afectului. 
Agresivitatea lui Hans este mai întâi proiectată asupra tatălui, resimţit astfel ca ostil, şi apoi deplasată asupra calului. 
Frica de a fi muşcat pe stradă de un cal exprimă frica de castrare ca o pedeapsă paternă pentru activităţile saie 
autoerotice legate de dorinţa pentru mamă. Ca rival, tatăl este instanţa interdictivă şi punitivă. Frica de animalele 
mari de la grădina zoologică este o altă formă pe care o îmbracă frica de castrare: disproportia dintre penisul acestora 
şi penisul său îi induce teama că ar fi fost castrat. Din frica de posibila prăbuşire a calului transpare dorința lui Hans 
ca tatăl său să cadă, adică să moară, fapt confirmat de ufl act simptomatic: discutând cu tatăl său acest subiect, Hans 
aruncă jos un cal jucărie pe care-l ţinea în mână. 

7.3. Nevroza ca negativ al perversiunii = 

După ce descoperă că sensul unuia din simptomele Dorei — „tuşea nervoasă" — este o fantasmă sexuală inconştien- 
tă, Freud enunţă propoziţia devenită între timp clasică: „Psi- 

honevrozele sunt negativul perversiunilor. Forţele motrice pentru construirea simptomului isteric sunt furnizate nu 
numai de sexualitatea normală refulată, ci şi de tendinţele perverse inconstiente"54. Identificändu-se cu doamna K., 
amanta tatălui ei, Dora fantasmează inconştient o situaţie de satisfacţie sexuală per os, cum spune Freud, în termeni 
moderni, fellatio. 

Dacă „negativul" perversiunii înseamnă atât negarea perversiunii, adică refularea tendinţelor perverse, împingerea lor 
în inconştient, ceea ce este specific istericilor, cât şi inversulperversiunii, construirea unei atitudini sau a unui com- 
portament opuse tendinței perverse, atitudine sau comportament pe deplin acceptate social (curăţenie, 
conştiinciozitate, punctualitate, politeţe în locul murdăriei, dezordinii, agresivitätii), aşa cum se întâmplă în cazul 
obsesionalilor, atunci avem imaginea cea mai intuitivă a nevrozei ca rezolvare defectuoasă a conflictului dintre 
natură şi cultură. Căci ceea ce din perspectivă culturală e numit perversiune, denumire care conţine o judecată de 
valoare negativă, constituie tendinţe intrinseci ale naturii umane. 

în candoarea sa, copilul manifestă aceste tendinţe fără reţinere, ca o căutare de plăcere nelimitată ce urmează a fi 
obţinută, în succesiune, din exercitarea zonelor erogene (orală, anală, falică) activate initial de satisfacerea nevoilor 
alimentare sau de excretie. Din punctul de vedere al normelor culturale, el este aşa cum spunea Freud, un „pervers 
polimorf. Restrictiile culturale, al căror purtător este familia, vor arunca în inconştient, pe rând, tot ceea ce cultura nu 
acceptă din sexualitatea infantilă. 

Revenind la Dora, pacienta lui Freud, se poate spune că o exercitare foarte intensă în prima copilărie a zonei orale a 
lăsat urme în inconştient („fixatii" la acest tip de plăcere), care la maturitate au alimentat fantasmele perverse. „Iată 
că această fantasmă perversă, extrem de şocantă, despre suge-rea penisului are cea mai candidă origine; ea este 
refacerea unei impresii pe care o putem numi preistorică; impresia 

sugarului aflat la sânul mamei sau al doicii.. ,"55 Simptomul „tusei nervoase" apare ca o formaţiune de compromis 
între fantasma inconstientä şi interdicţia ei. 

7.4. Complexul Oedip în nevroza obsesională 

Relaţia dintre simptom şi constelația oedipianä este mult mai complicată în cazul nevrozei obsesionale. Conflictul 
fiind în esenţă acelaşi, diferenţa faţă de isterie rezidă în modalitatea de a-l soluţiona. în copilărie, tendinţele 
oedipiene sunt combätute nu prin refulare, aşa cum se întâmplă la isterici, ci prin regresie la stadiul anterior de 
evoluţie al libi-doului; de la stadiul falie se revine la stadiul sadic-anal. De aici imaginea stranie şi derutantă pe care o 
oferă uneori nevroza obsesională, care reactivează conflictele infantile prin satisfacerea fantasmatică a dorințelor 
oedipiene în manieră sadic-anală caracterizată de agresivitate, cruzime. 

Unul din exemplele oferite de Fenichel, şocant pentru profani, este pe deplin concludent în acest sens. Este vorba de 


un pacient dominat de două obsesii: de câte ori vedea o femeie, se simţea obligat să gândească: „Aş putea ucide 
această femeie", iar când vedea un cuţit, „aş putea să-mi tai penisul". Sensul inconştient al primei obsesii, revelat de 
analiză, este, la un prim nivel, dorinţa de a-şi ucide mama; extensia acestei dorinţe la toate femeile constituie o defor- 
mare prin generalizare; la un al doilea nivel de profunzime, dorinţa ucigaşă ascundea sub forma sa crudă ataşamentul 
incestuos faţă de mamă. Cea de a doua obsesie a acestui simptom bifazic exprimă destul de transparent pedeapsa 
pentru dorinţele incestuoase56. 

Că agresivitatea ca trăsătură definitorie pentru stadiul sadic-anal caracterizează gândirea şi comportamentul obse- 
sionalilor o demonstrează printre altele, un simptom celebru — marea temere obsesivă a „omului cu sobolani", 
pacientul 

lui Freud. Apelul la tratamentul psihanalitic i-a fost impus tocmai de conţinutul aberant al simptomului. Concentrat, 
ca ofiţer în rezervă, dr. Lorenz ia cunoştinţă prin intermediul unui coleg de o groaznică pedeapsă orientală: peste 
fesele condamnatului se aplică un vas cu şobolani, care pătrund sfredelind în anus. Imediat, pacientul s-a gândit că o 
astfel de pedeapsă s-ar putea aplica unor persoane dragi — tatălui său şi prietenei sale. Ulterior, gândul initial s-a 
transformat în obsesie. în momentul apariţiei simptomului, tatăl pacientului era mort de nouă ani. 

Pe parcursul vieţii, dr. Lorenz s-a gândit de mai multe ori că tatăl său ar putea muri. La doisprezece ani, îndrăgostit 
de sora unui prieten care nu era suficient de afectuoasă cu el, i-a trecut prin minte că dacă i s-ar întâmpla o 
nenorocire, de exemplu să-i moară tatăl, mica prietenă ar deveni mai tandră. Cu şase luni înainte de moartea tatălui, 
i-a venit ideea: „dacă moare tata voi avea mijloacele necesare pentru a mă căsători cu doamna X", pentru ca apoi să 
se autopedepseas-cä dorind ca tatăl să-l dezmosteneascä. în sfârşit, în ziua premergătoare morţii tatălui şi-a zis: 
„Sunt pe punctul de a pierde ce am mai scump pe lume", adăugând apoi: „Da, dar doamna X îmi este mai dragă". 
Persistenţa gândurilor ucigase la adresa tatălui indică faptul că relaţia cu tatăl a fost decisivă pentru apariţia nevrozei. 
Conform ipotezei lui Freud, în jurul vârstei de şase ani pacientul fusese aspru pedepsit de tatăl său pentru activităţi 
masturbatorii. Pedeapsa a pus capăt activităţilor autoero-tice specifice pentru complexul Oedip, dar în acelaşi timp a 
dat naştere unui resentiment durabil faţă de tată şi, mai ales, a constituit obstacolul decisiv care a provocat regresia la 
stadiul sadic-anal. Aşadar, nu numai datorită resentimentului, ci in special datorită particularitätilor mentale ale 
stadiului sadic-anal, gândurile omului cu șobolani la adresa tatălui său sunt uneori atât de crude, de distrugătoare. 
Aceeaşi atitudine o manifestă dr. Lorenz faţă de iubită, fără ca în istoria relaţiilor lor să existe vreun eveniment trau- 

matic. Agresivitatea sa îmbracă forme distructive nu numai în obsesia declanşată de relatarea pedepsei orientale, ci şi 
în alte simptome. într-o vacanţă de vară pe care o petrece împreună cu prietena sa şi care debutează cu o 
neînțelegere, pacientul lui Freud produce mai multe simptome alimentate de tendinţe agresive inconstiente îndreptate 
împotriva ei. Compulsia de a o proteja, care apare în timpul unei plimbări cu vaporul, avea drept conţinut manifest 
ideea „nu trebuie să i se întâmple ceva", iar în plan comportamental insistenţele ca Gisela să-şi pună gluga. Ideea 
latentă a simptomului, faţă de care conţinutul manifest reprezintă o apărare, avea sensul contrar. O altă compulsie — 
cea de a număra în timpul furtunilor până la 40 sau 50 — are ca substrat frica faţă de un pericol de moarte: dorința 
inconştientă ca iubita sa să moară sau/şi frica de pedeapsă pentru gândurile sale rele. „...Stim că tendinţele ostile ale 
pacientului nostru sunt extrem de violente, asemănătoare unei furii fără sens şi deci considerăm că, în ciuda împăcării 
ulterioare cu doamna, această furie a contribuit în continuare la formarea de obsesii", comentează Freud manifestările 
maladive ale pacientului său57. 

în acelaşi context existenţial şi psihologic, pacientul produce un interesant simptom în doi timpi, care exprimă şi el o 
trăsătură derivată din regresia la stadiul sadic-anal: o puternică ambivalentä afectivă faţă de iubita sa. Aflându-se pe 
stradă în ziua plecării acesteia, loveşte cu piciorul o piatră, pe care se simte constrâns interior să o înlăture pentru a 
evita un accident al prietenei sale, care urma să treacă prin acelaşi loc, peste câteva ore, cu trăsura. După câteva 
minute, şi-a spus că gestul său este absurd şi, din nou constrâns interior, a reaşezat piatra în mijlocul străzii. Astfel de 
acte compul-sionale în doi timpi, în care primul este anulat de cel de al doilea sunt, scrie Freud, fenomene tipice în 
nevroza obse-sională. „Desigur, gândirea conştientă a bolnavului le înţelege greşit, atribuindu-le o motivaţie 
secundară, le rationalizeazä. Sensul lor real e reprezentat de faptul că ele exprimă conflictul dintre două tendinţe 
opuse şi de intensitäti aproa- 

pe egale, tendinţe care sunt, după experienţa mea, o opoziţie dintre dragoste si urä"58. 

Există şi o dovadă „aproape experimentală", cum o numeşte Fenichel, despre relaţia esenţială dintre nevroza obse- 
sională şi regresia la stadiul sadic-anal al dezvoltării libidou-lui. în studiul Predispozitia la nevroza ohsesionalä, 
Freud descrie cazul unei paciente care înlocuieşte brusc o nevroză de angoasă, de care suferise timp de câţiva ani, cu 
o nevroză obsesională gravă. Prima nevroză a apărut după ani buni de viaţă echilibrată şi satisfăcătoare, ca reacţie la 


o frustrafie majora — imposibilitatea de a avea copii cu bărbatul pe care îl iubea, soțul ei. Conflictul patogen a avut 
ca termeni opuşi tendinţele erotice, exprimate fantasmatic, asociate dorinţei de a avea copii, pe de o parte, şi normele 
morale referitoare la fidelitate şi familie, pe de altă parte. Cea de a doua nevroză a apărut după devalorizarea vieții 
genitale, cauzată de impotenta soţului. Principalele simptome erau „o penibilă obsesie de a se spăla... şi măsuri 
preventive foarte energice contra unor grave prejudicii pe care ceilalţi le-ar putea suferi din partea sa, adică din 
formaţiuni reactionale contra impulsurilor erotico-anale şi sadice"59. 

în aceeaşi serie de fapte se înscriu, susţine Freud, şi modificările caracteriale care intervin la unele femei după me- 
nopauză, adică după renunţarea la funcţia genitală. Tinerele femei gratioase, soțiile iubitoare şi mamele tandre se 
transformă, odată cu vârsta a treia, în persoane agresive, sâcâitoare, meschine şi avare, manifestând trăsături de 
caracter care ţin de stadiul sadic-anal. Cu alte cuvinte, renunţarea din motive biologice la activitatea genitală produce 
regresia la stadiul anterior stadiului genital. Freud subliniază, parcă pentru a-şi întări afirmaţiile, că fenomenul 
devolutiv amintit nu a scăpat ochiului ager al scriitorilor satirici, care au fructificat bogata sursă de comic pe care o 
reprezintă. 

Cititorul care a urmărit până aici dezvoltările noastre se va întreba desigur care sunt factorii ce impun diferenţele 
dintre isterie şi nevroza obsesională. De ce în faţa aceluiaşi 

conflict, cel oedipian, unii (istericii) aleg refularea acestuia, iar alţii (obsesionalii) regresia la stadiul sadic-anal, care 
precede stadiul falie pe terenul căruia se dezvoltă conflictul oedipian. Terminologia psihanalitică numeşte această 
întrebare „problema alegerii nevrozei". 

întrucât regresia la stadiul sadic-anal este caracteristică pentru nevroza obsesională, „alegerea nevrozei" e determi- 
nată de factori care favorizează regresia. Cel mai important dintre ei este fixatia la stadiul sadic-anal. „Cu cât fixatia 
e mai puternică, cu atât este mai facilă regresia", afirmă Fenichel rezumând teoria psihanalitică. Condiţiile care fa- 
vorizeazä fixatia sunt diverse, acţiunea lor putându-se suma. Un grad sporit de erogenitate a zonei anale contribuie, 
ca dimensiune constituţională, la realizarea fixatiei. Satisfactiile exagerate, precum si frustraţiile severe ale 
erotismului anal joacă un rol important în constituirea fixatiei. De asemenea, alternanţa unor satisfacţii exagerate cu 
frustratii exagerate, ca reacţie la primele, are importanţa ei. 

Influențele culturale sunt prezente implicit sau explicit încă din această fază a dezvoltării libidinale. Cu excepţia 
factorului constituţional, care nu e însă fatal, toate celelalte condiţii favorizante ale fixatiei presupun influenţele 
culturale exercitate de familie. Atât satisfactiile exagerate, cât şi frustratiile exagerate sau alternanţa lor sunt cu 
putinţă doar în cadrul mediului familial. Educaţia sfincteriană propriu-zisă reprezintă partea explicită a influențelor 
culturale. Momentul ales pentru a o efectua, precum şi modalitatea acesteia participă la producerea fixatiei. 
Severitatea educaţiei conduce la fixatie prin intermediul frustrării, aşa cum caracterul libidinal al educaţiei generează 
fixaţia prin satisfacţie. 

Un alt factor de care depinde regresia este natura organizării falice. Slăbiciunea acesteia predispune la regresie, 
pentru că o poziţie insuficient consolidată a dezvoltării este mai uşor abandonată decât una consolidată. La 
subminarea poziţiei falice poate contribui o reprimare traumatică a activităţilor erotice specifice acestui stadiu — o 
ameninţare 

explicită sau implicită cu castrarea. Unei astfel de reprimäri i-a căzut victimă „omul cu sobolani", pacientul lui 
Freud, despre care am vorbit mai sus. 

în sfârşit, un al treilea factor important pentru regresia la stadiul sadic-anal este gradul de dezvoltare al eului. „Eul 
predispus să apeleze la regresie ca mijloc de apărare este puternic sub un aspect şi slab sub alt aspect", scrie Fenichel. 
Eul obsesionalilor poate fi, îşi dezvoltă acelaşi autor ideile, suficient de puternic pentru a se împotrivi, la o vârstă 
precoce, tendinţelor instinctuale, dar, în acelaşi timp, metodele folosite sunt imature, ceea ce ilustrează latura sa 
slabă. 

Ca şi în cazul isteriei, revenirea la sexualitatea infantilă este, prin conflictele arhaice pe care le reactivează, cea care 
produce simptome. Combaterea, în preistoria obsesionalilor, a conflictului oedipian prin regresia (parţială) la stadiul 
sadic-anal reprezintă o soluţie defectuoasă în măsura în care regăsirea de către adult, în condiţii de frustrare 
determinate, a manifestărilor erotice sadic-anale presupune şi regăsirea apărărilor împotriva lor şi a conflictelor 
inconstiente dintre respectivele tendinţe şi mijloacele defensive. în general, obsesionalii sunt dominați, scrie 
Fenichel, de conflicte „între agresivitate şi supunere, între cruzime şi bländete, între murdărie şi curățenie, ordine si 
dezordine"60, adică de conflicte legate de erotismul sadic-anal. 

Alte două particularităţi ale nevrozei obsesionale, care se reflectă din plin în planul simptomului, derivă tot din faptul 
fundamental al regresiei la stadiul sadic-anal. Mai întâi este vorba de mijloacele de apărare utilizate. Spre deosebire 
de isterie, unde principalul mijloc de apărare îl constituie refularea, în nevroza obsesională mijloacele de apărare 


predilecte sunt formațiunile reactionale, anularea, izolarea şi supra-investirea libidinală a lumii conceptelor, tocmai 
pentru că tendinţele combätute tin de erotismul anal. Aşa se explică faptul că uneori în simptomele obsesionale 
impulsul combătut poate fi conştient. Apelul la izolare, de pildă, face posibilă pătrunderea în conştiinţă a tendinţelor 
agresive, chiar 

ucigaşe, tocmai pentru că mecanismul defensiv le separă în mod etanş de motricitate, ceea ce exclude pericolul 
materializării lor. în al doilea rând, regresia este responsabilă de severitatea extremă a supraeului obsesionalilor, 
conferindu-i inconfundabile note sadice, de cruzime. 

1 7.5. Nevroza şi condiţia umană 

» Una din temele importante şi controversate ale teoriei psihanalitice este universalitatea constelatiei oedipiene: nu 
numai în inconştientul nevroticilor, ci şi în cel al oamenilor sănătoşi, nu numai la europeni, unde a fost descoperit de 
Freud, ci şi la populaţiile arhaice, chiar dacă au o altă formă de familie, există complexul Oedip. Analiza viselor 
oamenilor sănătoşi, precum şi a creaţiilor literare, aşa cum vom vedea într-unui din capitolele următoare, atestă 
omniprezenta conţinuturilor oedipiene. întrucât deosebirea dintre omul sănătos şi nevrotic nu este dată de absenţa 
complexului Oedip la primul, se pune întrebarea în ce constă aceasta deosebire, dacă există vreuna din punct de 
vedere psihanalitic. 

Diferenţa este de ordin cantitativ: în timp ce la omul sănătos reziduurile etapelor psihosexuale infantile sunt minime, 
el depăşind complexul Oedip, la nevrotic fixatiile infantile au o pondere covârşitoare. Tocmai pentru că predispoziția 
la nevroză rezidă în asemenea fixaţii, „vindecarea" psihanalitică poate fi echivalată cu maturizarea. Pentru a relua 
împreună cu Fenichel o metaforă a lui Freud, la omul sănătos doar puţine „trupe de ocupaţie" au rămas în spate, în 
poziţia complexului Oedip; marea masă a armatei dezvoltării psihice a atins poziţiile genitalitätii adulte orientate spre 
reproducere, facâdu-l pe individ apt de alte alegeri de obiect decât cele infantile (părinţii). Dimpotrivă, la nevroticul 
potenţial cea mai mare parte a trupelor au rămas în poziţia complexului Oedip şi doar o infimă parte au avansat. La 
cea mai mică 

dificultate, avangarda, puţin numeroasă, revine la poziţiile consolidate din spate. 

Deşi depăşirea complexului Oedip fereşte de nevroză în condiţii existenţiale obişnuite, diferenţa doar graduală dintre 
nevrotic şi omul sănătos nu exclude apariţia disfunctiilor psihice la cel din urmă în condiţii existenţiale limită. Frus- 
trări exterioare excesive pot impune regresia şi nevroza la cei care au parcurs o dezvoltare psihosexuală normală. 
Faptul de a trăi în cultură, definitoriu în exclusivitate pentru om, implică, în cel mai bun caz, doar potenţial nevroza. 
8. De la psihologia inconştientului la estetică: Witz-ul 

Aşa cum studiul actului ratat constituie una din pietrele de rezistenţă ale edificiului psihanalitic, confirmând încă 
odată (după vis) că între simptomul nevrotic şi starea de sănătate deosebirea, realizată pe fondul unei identități struc- 
turale, este doar de grad şi permiţând astfel trecerea de la psihopatologie la psihologie, cercetarea cuvântului de spirit 
face trecerea de la psihologia inconştientului la disciplinele filosofice (estetică). 

Este interesant de remarcat că prezenţa spiritului în acest produs al inconştientului este evidentă în termenul limbii 
franceze sau în cel al limbii române, în timp ce termenul german îşi dezvăluie legătura cu spiritul doar în urma unei 
investigaţii etimologice. După cum ne informează dicţionarul etimologic al limbii germane din seria Duden61, 
rădăcina indogermanică din care provine Witz trimitea la „wissen" (cunoaştere), de unde s-a dezvoltat sensul 
„Verstand" (intelect), „Klugheit" (înţelepciune), „Schlauheit" (viclenie). în secolul XVII, sub influenţa limbii 
franceze („esprit") şi a limbii engleze („wit"), Witz capătă şi sensul de „dar al formulării spirituale". Abia din secolul 
XVIII, sensul de „Spott, Scherz" (glumă) devine predominant. 

Freud îşi înscrie explicit contribuţia în prelungirea strădaniilor filosofilor de a defini cuvântul de spirit şi de a-i 
explica efectul comic. La autorităţi ale domeniului, cum ar fi Th. Vischer, Kuno Fischer şi Th. Lipps, cuvântul de 
spirit e încadrat în estetică drept o subclasä oarecum marginală a comicului. întemeietorul psihanalizei este 
nemulţumit de caracterul parţial al contribuţiei înaintaşilor, printre care îl include şi pe Kant, de absenţa unei teorii 
coerente, care să integreze aceste contribuţii, de insuficientele fiecăreia dintre ele, autorii menţionaţi neputând 
identifica, de pildă, trăsăturile indispensabile pentru existenţa cuvântului de spirit, dar nu părăseşte teritoriul esteticii. 
Definiţia pe care o dă cuvântului de spirit din perspectivă psihanalitică este pe deplin concludentă în acest sens: 
„cuvântul de spirit este o contribuţie adusă comicului din domeniul inconstientului"62. 

Oricât de surprinzător ar fi pentru cei animați de prejudecăţi în ce priveşte psihanaliza sau pentru cei ale căror lecturi 
nu includ lucrarea Cuvântul de spirit şi relațiile sale cu inconştientul, lucrare asupra căreia se concentrează acest 
subcapitol, Freud abordează aici, spre deosebire de alte texte de psihanaliză aplicată, dimensiunea formală a 


obiectului cercetat (cuvântul de spirit), mijloacele tehnice în absenţa cărora efectul comic al râsului nu este obţinut. 
Cum tehnica este cea care conferă valoare estetică, Freud se plasează, tratând-o pe multe pagini, pentru o dată cel 
puţin, indubitabil şi în perimetrul esteticii, nu numai al psihologici artei. Din acest motiv Tzvetan Todorov îl alătură 
celor câţiva „solitari" care au preferat interpretării textelor particulare „descrierea generală a formelor discursive". 
Cuvântul de spirit şi relaţiile sale cu inconştientul ar ocupa „un loc de cinste" între Tratatul despre fabulă a lui 
Lessing şi Morfologia basmului de Propp63. 

Dintre numeroasele procedee tehnice ale cuvântului de spirit, optsprezece la număr, după inventarul realizat de To- 
dorov, ne vom opri doar asupra câtorva, şi anume asupra acelora în care legătura tehnicii cu inconştientul este mani- 

festă. Aceasta pentru că aportul lui Freud nu constă nici în descrierea diferiților tropi, nici în tehnica interpretării, 
cum susţine Todorov, ci tocmai în analiza relaţiei dintre inconştient şi procedeele tehnice datorită cărora primul 
devine comunicabil într-un mod care presupune virtuțile artisticului. Pentru filosofia inconştientului, studiul lui 
Freud asupra cuvântului de spirit e important mai ales datorită luminilor pe care le aruncă asupra metamorfozelor la 
care trebuie supus sufletul inconştient pentru a deveni comunicabil prin intermediul spiritului conştient. 

Spre deosebire de actul ratat, vis sau simptomul nevrotic, produse ale sufletului inconştient pe care conştiinţa nu le 
înţelege, cuvântul de spirit, deşi se alimentează din aceeaşi sursă, este accesibil înţelegerii conştiente. Efectul comic 
al râsului indică atingerea scopului comunicării, care singularizează cuvântul de spirit printre produsele 
inconştientului cercetate până acum. Prin urmare, opoziţia dintre suflet şi spirit nu mai conduce în cazul cuvântului 
de spirit la un compromis care evită comunicarea, fapt evident în caracterul îndeobşte ininteligibil al actului ratat, 
visului sau simptomului nevrotic, care ascund anumite conţinuturi sufleteşti interzise cultural, ci la o sinteză, 
întrepătrundere a sufletului şi spiritului, care permite aducerea în planul conştiinţei, fără conflict, a tendinţelor 
pulsionale. Beneficiul plăcerii estetice indică şi răsplăteşte reuşita acestei metamorfoze. 

Cercetarea lui Freud asupra dimensiunii formale a cuvântului de spirit porneşte de la întrebarea autentic fenomeno- 
logică referitoare la esenţa cuvântului de spirit. într-o altă formulare, Freud se întreabă dacă efectul comic, în absenţa 
căruia cuvântul de spirit e de neconceput, provine din tehnica sau din ideea sa. Explicitând ideea subiacentă a mai 
multor cuvinte de spirit, întemeietorul psihanalizei ajunge la concluzia, oricând verificabilă, că râsul e provocat de 
tehnică, nu de idee. 

Una din cele mai importante caracteristici formale ale cuvântului de spirit este concizia. Ca şi în cazul visului, corn- 

paratia dintre conţinutul manifest şi ideea sa latentă conduce la constatarea că ultima este mult mai amplă decât 
Witz-ul pe care I-a produs. în cuvântul de spirit atribuit de Heine unuia din personajele sale, adesea invocat de Freud 
ca ilustrare, acesta se lăuda: „Am stat lângă Rotschield, care m-a tratat ca pe unul din ai săi, cu totul famitionar". 
Sursa efectului comic este cuvântul „familionar" rezultat din sinteza cuvintelor familiar şi milionar, care traduce şi 
maschează prin râs amäräciunea provocată celui cu venituri modeste de familiaritatea pe care i-o arată un milionar, 
întotdeauna marcată de ceva forţat, de distanţă şi condescendenfä. 

Variatiunile pe tema conciziei sunt numeroase, iar Freud nu evită să le treacă în revistă şi să le analizeze cu minutia-i 
cunoscută. Pe lângă contopirea a două cuvinte, în a cărei categorie intră şi rebotezarea unuia din potentatii Europei 
de odinioară, pe numele său Leopold, datorită relaţiei speciale cu o femeie numită Cleo, contemporanii poreclindu-1 
Cleo-pold, concizia poate fi realizată şi prin modificări neînsemnate ale cuvintelor sau prin utilizarea diferită a 
aceluiaşi material lingvistic. Cuvântul de spirit „am călătorit cu el tete-ä-bete" transmite cu mare economie de 
mijloace, prin modificarea unei singure consoane, următoarea idee: am călătorit tete-â-tete cu X, care este un animal 
prost (bete). Concizia este maximă când cuvântul de spirit rezultă dintr-o altă organizare a aceluiaşi material 
lingvistic. Remarcii lui Napoleon I „Turti gli italiani danzano si male?" doamna căruia îi fusese adresată şi al cărei 
amor propriu naţional fusese rănit răspunde extrem de spiritual şi economic (prin utilizarea numelui de familie al lui 
Napoleon despărţit în silabe): „Non tutti, ma buona parte". Cazul ideal al utilizării aceluiaşi material lingvistic il 
constituie procedeul dublului sens, efectul comic fiind provocat de reactivarea sensului propriu: „Cum îţi mergel 1-a 
întrebat orbul pe paralitic; aşa cum vezi, i-a răspuns paraliticul orbului". 

După ce trece în revistă multe alte cazuri de concizie, Freud o echivalează, spre surprinderea noastră, cu procedeul 

condensării, care acţionează şi în actul ratat, vis sau simptom nevrotic. Surprinderea e provocată de nediscriminarea, 
cel puţin aparentă, între produse nonspirituale, care nu urmăresc comunicarea, ci, dimpotrivă, îşi disimulează mesa- 
jul, şi produse spirituale, în care comunicarea se află pe primul plan. Dacă cineva ar obiecta că prin concizie (con- 
densare) am descris doar unul din mijloacele tehnice ale cuvântului de spirit şi că acest element poate reprezenta o 
cantitate neglijabilă în structura alcătuită de totalitatea procedeelor tehnice, atunci deconcertarea va atinge punctul 
maxim în momentul în care va aila, aşa cum vom vedea mai departe, că travaliul cuvântului de spirit şi travaliul 


visului se suprapun perfect. 

Vom regăsi în travaliul visului nu numai condensarea, ci şi deplasarea, reprezentarea prin contrariu, nonsensul. Am 
putea vedea în aceste coincidente tehnice, deloc întâmplătoare, expresia cea mai clară a reductionismului freudian, 
care tratează indistinct sufletul şi spiritul, a psihologismului său. Numai pentru o lectură superficială, lucrurile se 
prezintă astfel, deoarece Freud, subliniind ideea că deosebirea dintre cuvântul de spirit şi vis (sau act ratat, simptom 
nevrotic), constă în intenţia comunicării — Witz-ul este cel mai social dintre produsele care urmăresc plăcerea — 
oferă şi instrumentul diferentierii acţiunii aceloraşi procedee în produsele spirituale şi nonspirituale. Criteriul este, 
aşa cum am constatat şi în alte cazuri (relaţia boală-sănătate psihică), cantitativ. Acţiunea condensării, deplasării, 
reprezentării prin contrariu sau a nonsensului este limitată, diminuată în cazul cuvântului de spirit de intenţia 
comunicării, neputând atinge din acest motiv cotele încifrării ininteligibile, caracteristice visului sau simptomului 
nevrotic. Acest „mai puțin", care dezvăluie, în aceeaşi măsură în care ascunde, poate fi infinit (istoric, cultural, etnic) 
circumstantiat, constantă rămânând limitarea acţiunii procedeelor travaliului inconştient de intenţia comunicării. 

Deplasarea, care în vis se află la originea unei adevărate răsturnări de valori, mutând accentul psihic de la conţinuturi 
importante dar neacceptate cultural la conţinuturi lipsite de importanţă dar acceptate de cenzură, în aşa fel încât 
primele devin de nerecunoscut, este îngrădită în cazul cuvântului de spirit de condiţia comunicării, deci a 
inteligibilitätii pentru un al treilea, individual sau colectiv, real sau potential. Agresivitatea lui Heine faţă de 
bogătaşul parizian care, intrând în salonul unde poetul german discuta cu poetul francez Soulie, îi atrage în jurul său 
ca un magnet pe cei prezenţi, se exprimă prin intermediul unui cuvânt de spirit cu dublu sens, ceea ce o face 
comunicabilä social, stârnind, în locul respingerii, râsul. Reacţia celor prezenţi faţă de bogăţie e comentată de Soulie 
prin: „Priviţi cum secolul XIX se închină vitelului de aur", la care Heine remarcă: „Dar el trebuie să fie mult mai 
bătrân." Dublul sens al cuvântului vițel (propriu şi figurat) este folosit pentru a muta accentul de la ideea avansată de 
Soulie — iată şi secolul XIX se comportă la fel ca vechii evrei faţă de vitelul de aur — la persoana bogătaşului. 
Acesta nu mai e vițel, ci un bou în toată firea. Duritatea ideii latente a cuvântului de spirit nu este disimulată prin 
deplasare, aşa cum s-ar întâmpla în cazul visului, ci doar atenuată, devenind acceptabilă cultural, aşa încât efectul 
obţinut este râsul. 

Tot un caz de deplasare (reprezentare prin ceva asemănător) este şi aluzia, care apare adesea în cuvântul de spirit. Un 
alt exemplu din cartea lui Freud poate ilustra modul în care tehnica deplasării prelucrează agresivitatea în cazul 
cuvântului de spirit. Este vorba de doi parveniţi americani, care, după ce au strâns o avere considerabilă, încearcă să 
pătrundă în lumea buna. Una din căile alese este de a-şi face portretele la cel mai bun şi cel mai scump pictor al 
oraşului. Cu ocazia unei petreceri, le expun aşezate unul lângă altul, cel mai important critic de artă al locului fiind 
chemat să le aprecieze. Acesta le priveşte îndelung şi, în cele din urmă, întreabă arătând spre spaţiul liber dintre 
portrete: „Dar unde este mântu- 

itorul?" Ideea latentă a cuvântului de spirit de o agresivitate extremă — „tâlharii îi văd, dar unde este mäntuitorul?" 
— devine comunicabilă într-o formă care o lasă să transpară, anuländu-i virulenta. 

Dacă vom compara aceste cazuri de deplasare cu cele descrise în Interpretarea viselor, diferenţa între modul de 
acţiune al deplasării în cuvântul de spirit şi în vis se clarifică. Legătura dintre conţinutul manifest şi conţinutul latent 
al visului poate fi atât de bine mascată de deplasare, încât doar o interpretare laborioasă o poate scoate la lumină. 
Astfel, în timp ce elementul central al visului despre monografia botanică este „botanica", în conţinutul latent cu 
totul altele sunt priorităţile: complicațiile şi conflictele dintre colegi, reproşul că visätorul (Freud) face prea multe 
sacrificii pentru slăbiciunile sale. Deplasarea de accent de la ideile latente la conţinutul manifest ar putea să se 
bazeze, presupune Freud pe o laxă legătură de tipul opoziţiei între botanică şi preferinţele visătorului, printre care 
botanica n-a figurat niciodată. 

Pentru a reveni la aluzie, care e o formă a deplasării, To-dorov semnalează în Retorica lui Freud un pasaj din Intro- 
ducere în psihanaliză, unde se face distincţia între aluzie în gândirea conştientă, cuvântul de spirit şi vis. în timp ce la 
nivelul gândirii conştiente trebuie să existe o legătură de conţinut între înlocuitor şi înlocuit, cuvântul de spirit, deşi 
poate renunţa la îndeplinirea acestei condiţii, substituind legăturii de conţinut legături exterioare de tipul consonantei 
sau a sensului multiplu al cuvintelor, trebuie să respecte condiţia inteligibilitätii, căci „dacă drumul înapoi de la 
aluzie la elementul înlocuit nu este facil, cuvântul de spirit îşi pierde orice efect"64. în schimb, deplasarea din vis nu 
ţine seama de niciuna din cele două condiţii menţionate, relaţia dintre înlocuitor şi înlocuit fiind exterioară şi laxä, 
aşa încât devine de nerecunoscut. „Cenzura visului şi-a atins scopul, conchide Freud, când a făcut de nerecunoscut 
drumul de la aluzie la elementul inlocuit"65. Asta ar însemna că intenţia 

comunicării în cuvântul de spirit relaxează cenzura, fără să permită totuşi manifestarea directă a tendinţelor incon- 
ştiente. 

Deoarece considerăm că aportul lui Freud nu constă în descrierea figurilor de stil, ci în analizarea relaţiei dintre teh- 
nica artistică şi inconştient, nu vom mai discuta şi celelalte mijloace tehnice ale cuvântului de spirit, de pildă repre- 
zentarea prin contrariu sau nonsensul, ele putând fi regăsite, asemeni condensării şi deplasării, în travaliul visului, 
unde acţionează neîngrădite de condiţia comunicării, ci ne vom ocupa de modul în care tendinţele inconştiente 
conduc la plăcerea estetică, în loc de a fi patogene, cum se întâmplă în cazul simptomului nevrotic. Totuşi, pentru a 
elimina orice urmă de îndoială cu privire la valoarea contribuţiei lui Freud la estetică, vom reda, după Todorov, 
echivalentii retorici ai termenilor psihanalitici folosiţi de Freud. „Propunem deci, în loc de «condensare», 
«întrebuințare multiplă», «dublu sens» şi «calambur», alte patru grupe bazate pe opoziţia dintre asemănare şi 
identitate, ocurenfä unică şi multiplă: anta-naclaza, paronomasa, silepsa, iar pentru cel de al patrulea caz, după cum 
cel de al doilea semnificant este parţial sau total absent, contaminäri şi calambururi"66. Reluând afirmaţia lui 
Benveniste din 1956, Todorov subliniază că Freud a căzut fără să bănuiască peste „vechiul catalog al tropilor", 
pentru ca apoi să conchidă că, în pofida limitelor sale, Cuvântul de spirit e cea mai importantă lucrare semantică a 
epocii. 

8.1. Plăcerea estetică vr 

Colaborarea, indispensabilä pentru existenta cuväntului de spirit, intre tehnicä si inconstient se manifestä nu numai la 
i răspunde. Deşi efectul comic (râsul) produs de Witz pare a fi 

indivizibil, el poate fi analizat, ca râs produs de tehnică şi râs produs de tendinţele inconstiente. O astfel de analiză 
este favorizată de subdivizarea cuvântului de spirit în două categorii: Witz inofensiv, fără tendinţă, şi Witz cu 
tendinţă (sexuală sau agresivă). în cazul primei categorii, râsul are particularitatea unei intensitäti scăzute „plăcerea 
pe care ne-o oferă cuvântul de spirit inofensiv este aproape întotdeauna mediocră; ea se reduce la o clară senzaţie 
agreabilă sau la un zâmbet uşor", scrie Freud, care derivă tocmai din faptul că e provocat doar de tehnică67. 

înainte de a ne ocupa de calitatea plăcerii produse de tendinţele inconştiente exprimate prin cea de a doua categorie a 
cuvântului de spirit, este necesar să ne oprim asupra unei dificultăţi în faţa căreia ne pune gândirea lui Freud. Dacă 
plăcerea produsă de Witz-ul inofensiv, aşa modestă cum este, rezultă doar din tehnică, atunci s-ar părea că relaţia 
acestei categorii cu inconştientul devine problematică. Altfel spus, dacă totuşi există şi în acest caz o relaţie cu 
inconştientul, în ce constă ea? 

Deşi nu exprimă tendinţe refulate, cuvântul de spirit inofensiv are o dublă legătură cu inconştientul. în sens tehnic, 
Witz-ul îşi datorează forma de expresie inconştientului. Pentru a transforma un gând inofensiv în cuvânt de spirit, 
este nevoie de a alege, dintre expresiile posibile, pe cea adecvată (spirituală), alegere realizată în inconştient. Prin 
urmare, cuvântul de spirit inofensiv nu constituie o excepţie de la regulă: şi în cazul său, o idee preconştientă este 
atrasă pentru o clipă în inconştient, pentru a fi oferită apoi percepţiei conştiente, în al doilea rând, deşi nu contribuie 
la eliberarea unor tendinţe ascunse — acele tendinţe ale naturii umane respinse de cultură —, Witz-ul inofensiv 
regăseşte şi el naturalul din om într-un mod specific. Plăcerea generată exclusiv de tehnică, orientarea atenţiei, în 
jocurile de cuvinte de exemplu, spre sunetul cuvintelor şi nu spre sens, contribuie la economisirea energiei psihice 
consumate de gândire, spi- 

rit critic şi celelalte activităţi culturale, revenindu-se astfel la jocul copilului cu cuvinte şi idei. 

Spre deosebire de efectul anemic al cuvântului de spirit inofensiv, râsul provocat de cuvântul de spirit cu tendinţă 
este tumultuos, puternic — o adevărată izbucnire de vitalitate. Cum tehnica este identică în cele două cazuri, Freud 
atribuie ceea ce el numeşte „hohote de râs" acţiunii pe care o are manifestarea controlată a tenditelor inconstiente. Fie 
că este vorba de anecdota obscenă, prin care se satisface o componentă parţială a libidoului (cea vizuală), blocată de 
incapacitatea femeii evoluate cultural de a accepta sexualul frust, fie că e vorba de Witz-ul cu tendinţă agresivă, râsul 
puternic la care conduc se alimentează din energia psihică necesară reprimării unei tendinţe prohibite cultural pe care 
Witz-ul a economisit-o tocmai prin faptul că a permis respectivei tendinţe să se manifeste. 

Concluzia pe care o derivă Freud din dezvoltările anterioare este fundamentală pentru estetica psihanalitică: plăcerea 
produsă de tehnică este doar plăcere preliminară, doar o parte — cea introductivă — a ceea ce numim nediscrimina- 
toriu plăcere estetică. Rolul plăcerii preliminare este de a deschide izvoarele unei plăceri mai intense, care rezultă din 
ridicarea unor interdicții şi din retrăirea unor tendinţe naturale (sexuale şi agresive), interzise cultural. Astfel, 
plăcerea estetică în ansamblul ei este un amestec de plăcere spirituală şi senzorială, care corespunde amestecului de 
natură şi cultură, inconştient şi tehnică din cuvântul de spirit. 

Ne-am putea gândi că această fericită sinteză dintre natură şi cultură în cuvântul de spirit, fericită deoarece tensiunea 


dintre cele două dimensiuni ale omului nu este patogenă, ca în cazul simptomului nevrotic, uneori însoţit de o 
suferinţă insuportabilă, şi nici generatoare de neplăcere, ca în cazul visului (coşmarul) sau actului ratat, ci se rezolvă 
în plăcerea efectului comic al râsului este cu putință doar pentru că tendinţele naturale care transpar aici sunt doar 
anticulturale şi nu aculturale. Cu alte cuvinte, gradul de opoziţie 

faţă de cultură al tendinţelor inconstiente din cuvântul de spirit este redus, aşa încât ele pot fi controlate şi prelucrate 
cu uşurinţă prin mijloacele tehnicii artistice. Parcurgând capitolul următor, va trebui să constatăm că artistul are 
capacitatea de a prelucra şi controla chiar tendinţele asociale cele mai periculoase (tendinţele oedipiene), adică de a 
le conferi caracterul comunicabilitätii. 

9. Estetica psihanalitică: complexul Oedip în literatură 

Că arta este unul din cele mai impure produse ale spiritului, estetica o ştie de mult. Deşi stă sub semnul valorii 
estetice, arta încorporează în acelaşi timp diverse valori extraestetice. Arta este autonomă, dar şi eteronomă, 
demonstrează Tudor Vianu în Estetica sa, sintetizând cele mai semnificative contribuţii în domeniu. Dintre valorile 
extraestetice, Vianu trece în revistă valoarea biologică şi sexuală, munca, viaţa socială, religia. în capitolul „Valoarea 
biologică şi sexuală a artei" consacră un subcapitol teoriei psihanalitice a artei, perspectiva relaţiei dintre spirit şi 
suflet fiind însă cel mult implicită, dacă nu absentă. Or, dacă psihanaliza are o contribuţie la estetică, atunci aceasta 
se specifică tocmai ca studiere a relaţiei spirit-suflet sub un nou aspect şi, aşa cum am văzut în capitolul anterior 
dedicat cuvântului de spirit, nu este vorba doar de identificarea unei impurități anume a spiritului — cea venind 
dinspre sufletul inconştient —, ci totodată şi de modalităţile în care singularul este metamorfozat în universal, 
sufletul în spirit. Prin urmare, estetica psihanalitică nu se reduce la o psihologie a artei sau la o hermeneutică 
realizată din perspectiva inconştientului, ci vizează şi dimensiunea formală, tehnică, a operei de artă, cea care face 
comunicabil inconştientul acultural. 

Dintre conținuturile sufletului inconştient, ne reţine atenţia prin semnificaţia sa deosebită constelația afectivă şi idea- 
tică numită în psihanaliză complex Oedip. Constituit din 

tendinţele incestuoase şi paricide care se manifestă deschis în prima copilărie (între 3-6 ani), complexul Oedip este 
reziduul etapei decisive a trecerii de la natură la cultură. Prezentă în toate culturile, chiar dacă în forme diferite, sursă 
a structurilor fundamentale ale personalităţii umane, depăşirea sa reuşită fiind decisivă pentru sănătatea mentală a 
individului adult (vezi capitolul 7 „Hermeneutica simptomului nevrotic"), constelația oedipianä are o importanţă 
care-i conferă un loc privilegiat printre temele operei de artă în genere şi ale literaturii în special. în eseul Dostoevski 
şi paricidul, Freud afirmă că trei dintre capodoperele „literaturii tuturor timpurilor — Oedip rege de Sofocle, Hamlet 
de Shakespeare şi Fraţii Kamarazov de Dostoevski" tratează motivul oedipian al paricidului68. în schimb, Marthe 
Robert vede în constelația oedipiană tema fundamentală a oricărei opere de artă: „Complexul Oedip fiind un fapt 
omenesc universal, nu există ficţiune, nici reprezentare, nici artă a imaginii care să nu devină într-un fel, ilustrarea lui 
voalată. în acest sens, romanul nu este decât un gen „oedipian" printre altele..."69 

Deşi în cultura română lipsesc, din cauza interzicerii comuniste a psihanalizei, textele fundamentale dedicate pro- 
blemei în discuţie (cărțile lui Otto Rank, Ferenczi, Jones etc), în cele ce urmează nu-mi propun să recuperez această 
întârziere impusă de ideologie, documentând prezența mai directă sau mai voalată a complexului Oedip în operele de 
artă. Mult mai semnificativ pentru estetica psihanalitică mi se pare demersul care înregistrează şi analizează 
procedeele prin care conținuturile oedipiene ale inconştientului devin comunicabile. însă descrierea mijloacelor prin 
care opera de artă încorporează şi exprimă în limitele valorii estetice dimensiuni extraestetice ale inconştientului va 
documenta implicit şi prezența complexului Oedip la acest nivel. Mă voi limita la literatură. 

Două sunt, după Freud (Dostoevski şi paricidul), caracteristicile exprimării literare a constelatiei oedipiene: învă- 

luirea şi atenuarea (istorică). Tine de condiţia literaturii ca formă a spiritului să absoarbă asperitätile interzisului 
cultural pentru a-l putea pune în discuţie în vederea unui efect cathartic. în timp ce prezentarea directă a intentiilor 
pari-cide, de pildă, ar şoca şi ar trezi împotrivire, atenuarea şi învăluirea lor le face comunicabile şi are efect 
purificator. Deşi Freud lasă impresia, în textul citat, că în terapia psihanalitică e posibil un acces direct la 
conținuturile inconştientului („Mărturisirea directă a intenţiei de paricid, aşa cum o obţinem în cursul terapiei 
psihanalitice"70), trebuie precizat că nici măcar aici întâlnirea cu inconştientul nu este imediată şi nemijlocită. Ea 
este mediată de lupta cu rezistentele, care necesită un timp considerabil. 

Alături de atenuarea motivului oedipian care ţine de condiţia operei literare, atenuare pe care o putem numi sincro- 
nică, există şi o atenuare istorică sau diacronică. Din dezvoltările lui Freud, reiese că progresul cultural impune o 
prezentare tot mai indirectă a motivului oedipian în ansamblul său sau a unuia din elementele sale: De la transparența 
maximă permisă literaturii, pe care o realizează Oedip rege de Sofocle, tranparenţă ce nu exclude, aşa cum vom 


vedea, „atenuarea", până la Hamlet de Shakespeare cu prezentarea în oglindă a tendinţelor paricide şi incestuoase, de 
neidentificat şi neidentificate în absenţa psihanalizei, distanţa parcursă în sensul ascunderii, incifrării este 
considerabilă. 
9.1. Straniul şi complexul Oedip 
Una din cele mai incifrate prezenţe ale motivului oedipian în literatură o înregistrează Freud în nuvela lui E.T.A. 
Hoffmann Omul cu nisipul. Deşi întemeietorul psihanalizei e preocupat, în amplul studiu intitulat Straniul, mai ales 
de conținuturile care produc la cititor sentimentul stranietätii, analiza sa poate fi utilizată şi pentru a pune în evidenţă 

mijloacele comunicării artistice a unui aspect al constelatiei oedipiene. 
înainte de a ne opri asupra procedeelor folosite de Hoff-mann, nu este lipsit de interes să semnalăm că, la fel ca în 
cazul cuvântului de spirit, Freud se situează declarat în perimetrul disciplinei filosofice care este estetica, deşi într-o 
zonă marginalä — cea a straniului. Putin cunoscute celor care judecă grăbit psihanaliza, ambele atitudini îi sunt 
caracteristice. Uneori, Freud s-a lăsat fără retineri în voia impulsului filosofic, cel mai concludent caz fiind poate 
eseul Dincolo de principiul plăcerii, unde schiteazä o ontologie, după cum domeniile marginale — actul ratat, visul, 
nebunia, Witz-ul, straniul — constituie principalele surse ale cunoştinţelor psihanalizei. 
Referindu-se la rezultatele cercetării lui Jentsch asupra sentimentului de stranietate provocat de Omul cu nisipul, 
Freud contestă concluzia predecesorului său, care susţinea că nesiguranța intelectuală privitoare la natura de ființă 
vie sau mecanism a păpuşii Olimpia ar fi sursa înfiorării cititorului. Rezultatul aplicării perspectivei psihanalitice la 
estetica straniului este diferit, regăsind şi particularizând definiţia cunoscutului filosof Fr.W. Schelling: „Straniu 
(unheimlich) este tot ceea ce trebuia să rămână secret, ascuns, dar s-a manifestat”. Reformulatä psihanalitic, definiţia 
lui Schelling trimite la întoarcerea refulatului. Ascunsul manifestat în nuvela lui Hoffinann este complexul infantil al 
castrării, corelatul indispensabil al complexului Oedip. 
Conform folclorului german, omul cu nisipul (Sand-mann) este un personaj înfricoşător, care le scoate ochii copiilor 
ce refuză să meargă la culcare, aruncându-le nisip în ochi şi folosindu-i apoi drept hrană pentru copiii săi din lună. 
Pentru destinul sumbru al studentului Nathanael, care se află în centrul nuvelei lui Hoffmann, determinantă este 
tocmai întâlnirea cu avocatul Coppelius şi apoi cu opticianul ambulant Coppola, cele două alter-egouri ale omului cu 
nisipul. 

Prima întâlnire a copilului Nathanael cu avocatul Coppelius constituie, după Freud, şi prima dezvoltare în cititor a 
sentimentului stranietăţii: spionându-şi tatăl şi pe Coppelius (un oaspete pe cât de obişnuit al familiei, pe atât de 
neplăcut), care practicau împreună, în biroul tatălui, o activitate misterioasă cu iz alchimic, micuțul se trădează 
printr-un țipăt în momentul în care Coppelius striga „ochi îmi trebuie", este prins de acesta şi doar intervenția tatălui 
îl salvează de la pierderea ochilor pe care avocatul cel crud voia să i-i scoată cu scântei şi apoi să-i arunce pe vatră. 
Emergenta fantasticului în lumea reală a povestirii echivalează cu un prim contact al cititorului cu refulatul, învăluit 
cu grijă de scriitor. 
Ca student, Nathanael, îl reîntâlneşte pe omul cu nisipul sub întruchiparea opticianului ambulant Coppola, a cărui 
profesie sugerează interesul său pentru ochi. El vinde baro-metre, dar şi „ochi fromosi", adică ochelari. împreună cu 
profesorul Spalanzani, Coppola construieşte un automat extrem de reuşit — păpuşa Olimpia — căruia îi pune ochii. 
Colaborarea celor doi aminteşte de activitatea comună a avocatului Coppelius şi a tatălui lui Nathanael. Studentul, 
asemeni copilului de odinioară, îi spionează, de astă dată printr-un ochean cumpărat de la Coppola, şi-i surprinde dis- 
putându-şi opera: „opticianul a luat cu el păpuşa de lemn, fără ochi, iar mecanicul Spalanzani îi aruncă lui Nathanael 
în piept ochii însângeraţi ai Olimpiei, care zäceau pe jos, spunându-i că de la el i-a furat Coppola"7 1. Scena îi 
produce studentului un acces de nebunie, asemănător celui din copilărie, care se încheie cu încercarea de a-l 
sugruma pe presupusul tată al Olimpiei. 
A treia întâlnire a lui Nathanael cu Coppelius îi este fatală. Abia însănătoşit, studentul intenționează să se căsătorea- 
scă cu logodnica sa pe care a regäsit-o. în timpul unei plimbări, cei doi se urcă în tyj««riBWSSBlui, de unde 
Nathanael îl observă printre oamejm dg“SJgJSffldä | Coppelius. Apropierea acestuia îi provoacă iMMieWTAft&es 
le nebunie, în timpul 

căruia încearcă să-şi arunce în gol logodnica, iar apoi îşi pune capăt zilelor în acelaşi mod strigând în timpul căderii: 
„Ha, ochi frumoşi, ochi frumoşi”. 

Sentimentul straniului, pe care nuvela lui Hoffinann il produce din abundență la cititor, provine, consideră Freud, din 


„ideea scoaterii ochilor" şi nu din nesiguranța intelectuală, aşa cum susţine Jentsch. Iar această idee are un efect atât 
de tulburător pentru că frica de orbire este un substitut al fricii de castrare resimţită de fiecare în copilăria sa în 
context oedipian. La băiat frica de castrare inhibă înclinațiile incestuoase faţă de mamă, şi-l reorientează spre 
identificarea cu tatăl, adică spre interiorizarea comandamentelor care emană de la acesta. Aşadar, refulatul, ascunsul 
(heimlich), care se manifestă în contact cu ideea scoaterii ochilor este frica de castrare, a cărei retrăire se asociază cu 
sentimentul straniului (unheimlich). 

în demersul prin care justifică substituirea simbolică a castrării prin orbire, întemeietorul psihanalizei invocă nu 
numai experienţa clinică a tratării nevroticilor, care demonstrează importanţa „complexului casträrii" pentru viaţa 
sufletească, dar şi studiul viselor, fantasmelor, miturilor şi operelor literare. Ilustrarea cea mai concludentă o oferă le- 
genda lui Oedip, prelucrată literar de Sofocle, în care pedeapsa pe care acesta şi-o aplică pentru paricid şi incest este 
autoorbirea, ca formă atenuată a castrării ce i s-ar fi cuvenit conform legii talionului. înainte de a vedea cum ajunge 
pierderea ochilor să simbolizeze castrarea, ceea ce ne interesează în primul rând pentru estetica psihanalitică, să mai 
înregistrăm unul din argumentele prin care Freud susţine, în contextul nuvelei Omul cu nisipul, relaţia dintre frica 
pentru ochi şi frica de castrare. 

Dacä-1 înlocuim pe Coppelius — Coppola — omul cu nisipul cu tatăl, care, în fantasmele oricărui băiat este cel care 
aplică pedeapsa privării de penis pentru manifestările sale incestuoase, atunci frica pentru ochi ca substitut al fricii de 
castrare devine una din reacţiile fiului faţă de interdicțiile 

paterne impuse sexualităţii sale*. Iar această substituire este legitimată în ordine simbolică de prietenia şi colaborarea 
dintre tată şi Coppelius. Tatăl şi Coppelius reprezintă obiectivarea celor două imagini — pozitivă şi negativă — pe 
care fiul şi le face în primii ani ai vieţii despre părintele său, corespunzător sentimentelor de iubire şi ură pe care le 
nutreşte faţă de el. Tatăl rău vrea să-i scoată ochii (să-l castreze), în timp ce tatăl bun îl apără. Realizarea dorinţei 
paricide este pusă pe seama lui Coppelius — tatăl rău îl omoară pe cel bun. Păpuşa Olimpia este un alter-ego al lui 
Nathanael, pentru că poartă ochii studentului furaţi de Coppola, iar Spalanzani şi Coppola reprezintă reeditarea 
primei perechi paterne etc. Din punctul de vedere al tehnicii scriitorului, simbolizarea fricii de castrare prin frica 
pentru ochi este un procedeu oniric, utilizat, desigur, nedeliberat. Onirologia psihanalitică îl clasifică printre 
simbolurile universale — Jung le-ar numi simboluri arhetipale —, adică printre simbolurile care populează 
imaginarul uman în toate timpurile şi locurile. Deghizarea conţinutului sexual este, în acest caz, dublă: pe de o parte, 
pierderea membrului viril este reprezentată prin pierderea altui organ (amputarea mâinii sau piciorului, căderea 
părului sau extragerea unui dinte ar fi putut juca acelaşi rol), iar pe de altă parte, substituirea simbolizatului prin sim- 
bolizat presupune ceea ce, de asemenea, se întâmplă adesea în vis, şi anume „deplasarea de jos în sus". Astfel, 
încifrarea devine impenetrabilă pentru visător. Scriitorul se deosebeşte de visător prin modul în care utilizează 
simbolismul oniric universal, plasându-l ca emergentä a imaginarului, într-un context realist şi inteligibil. Tocmai 
această alternanță şi întrepătrundere a realului şi imaginarului (fantasticului), a inteligibilului şi neinteligibilului 
pentru conştient constituie, poate, secretul forţei artistice a lui Hoffmann. 

Coppelius îl desparte pe Nathanael de logodnica sa, distruge păpuşa Olimpia, al doilea obiect al iubirii sale, şi-l 
determină să se sinucidă când era pe punctul să se căsătorească. 

9.2. Hamlet şi Oedip 

Dacă în Omul cu nisipul transpare doar un aspect al constelatiei oedipiene (frica de castrare), în Hamlet sunt puse în 
joc atât tendinţele incestuoase, cât şi cele paricide. în ceea ce priveşte gradul incifrării, el se apropie de ininteligibil. 
Că aşa stau lucrurile o dovedeşte abundenta literatură exegeticä dedicată celebrei şovăieli hamletiene. Bogăția 
ipotezelor explicative este atât de mare, încât psihanalistul Ernest Jones se vede silit să le clasifice în trei grupe72. 
Reuşita învăluirii realizată de Shakespeare este ilustrată de faptul că toate interpretările prepsihanalitice ratează 
sensul adevărat. Astfel, ipotezele subiective, reprezentate de autori consacraţi cum ar fi Goethe, Coleridge, Schlegel, 
atribuie inhibitia lui Hamlet unei slăbiciuni a naturii sale. Goethe crede a identifica această slăbiciune în 
„hipersensibilitate", Coleridge în hipertrofierea facultăţilor contemplative, iar Schlegel în laşitate şi nehotäräre, 
mascate de o „circumspectie a reflexiei". 

Ipotezele obiective, mai puţin subtile, derivă neputinţa realizării actului din dificultăţile exterioare, care sunt atât de 
mari, încât ar descuraja pe oricine. în sfârşit, al treilea grup de ipoteze caută motivul inactiunii lui Hamlet in plan 
spiritual: Ulrici (1839) afirmă că Hamlet se îndoieşte de justificarea morală a răzbunării, conflictul paralizant 
constând în înfruntarea dintre dorinţa instinctivă de răzbunare şi comandamentele moralei creştine; după Kohler, 
Hamlet nu poate înfăptui primitiva răzbunare familială, pentru că şi-a dat seama de superioritatea pedepsei legale, 
ceea ce înseamnă că dilema sa ar fi de ordin juridic. Insuficientele ipotezelor tradiţionale se reflectă în opinia radicală 
a acestor critici care consideră că tragedia shakesperianä este incoerentä, inexplicabilă, după T.S. Elliot, un „eşec 


artistic”. 

Interpretarea psihanalitică avansată de Freud în Interpretarea viselor şi dezvoltată de Jones în Hamlet et Oedip por- 
neşte de la constatarea că Hamlet nu este nehotărât şi inactiv 

prin natura sa, că el poate realiza orice, cu excepţia pedepsirii unchiului său care i-a ucis tatăl şi s-a căsătorit cu 
mama sa, misiune pe care i-o încredinţează, într-o scenă impresionantă, spiritul tatălui său. în timp ce îl ucide fără 
ezitare pe Polonius, care-l spiona din spatele unei draperii sau plănu-ieşte cu sânge rece moartea lui Rosencrantz şi 
Guildenstern, curteni puşi să-l suprime, Hamlet este incapabil să acţioneze împotriva lui Claudius. Ura, care ar 
trebui să-l împingă la răzbunare, este înlocuită prin autoreprosuri, ca şi când nici el nu ar fi mai bun decât unchiul 
său. 

Ciudätenia acestui comportament, contrastant cu restul personalităţii, psihanaliza o explică printr-un conflict incon- 
ştient. După Jones, „dubla dorinţa inconştientă a lui Hamlet de a-şi poseda mama şi de a-şi ucide tatăl a fost realizată 
de unchiul său. în ochii lumii, moartea regelui şi recăsătorirea Gertrudei sunt două evenimente separate, dar în 
fantasma lui Hamlet cele două reprezentări au fost întotdeauna strâns legate. Acum ele forțează barierele 
refulării..."73, Pentru a ţine sub control tendinţele care dau conţinut complexului Oedip, Hamlet trebuie să ierte şi să 
uite crimele lui Claudius. „Totul se întâmplă, comentează Jones, ca şi cum Claudius ar reprezenta aspectul cel mai 
profund şi cel mai tainic al personalităţii sale: Hamlet nu-l poate ucide fără să se sinucidä"74. Manifestările isterice 
ale lui Hamlet, între care repulsia sexuală exprimată în convorbirea cu Ofelia se încadrează coerent, îşi au sursa într- 
un complex Oedip nerezolvat. 

Deşi cele două „delicte" oedipiene sunt, în Hamlet, de domeniul faptic, identificate şi condamnate ca atare de spiritul 
regelui ucis („De ai în tine viaţă, nu räbda/Ca-al Danemarcei pat regesc să fie/Culcus pentru desfrâu incestuos"), ele 
nu sunt atribuite lui Hamlet, ci unchiului său şi nu au gravitatea modelului originar. Claudis nu este paricid, ci fra- 
tricid, iar Gertruda nu-i este mamă, ci cumnată, ceea ce cade în afara rudeniei de sânge. Atenuarea şi deghizarea se 
realizează cu mijloace onirice, principalul procedeu folosit fiind deplasarea. Dacă acceptăm afirmaţia lui Freud că 
„Hamlet 

întruchipează viaţa sufletească a autorului", afirmaţie bazată pe o informaţie furnizată de Georg Brandes (1896) în lu- 
crarea pe care o dedică dramaturgului englez, conform căreia Hamlet ar fi fost scrisă imediat după moartea tatălui lui 
Shakespeare, doliul reactivându-i sentimentele infantile nutrite faţă de acesta, atunci putem considera drama ca pe un 
vis al autorului. 

Si într-adevăr, aşa cum se întâmplă în vis sau în basm, care este un vis al sufletului colectiv, visătorul apare ca print 
— fiul regelui. Ca în realitate, tatăl său, regele, a murit. însă trecerea sa în neființă nu s-a produs natural, ci a fost 
provocată prin otrăvire de către un rival care dorea să-i ia poziţia şi femeia, ceea ce poate fi atribuit imaginarului 
infantil al scriitorului. Tocmai pentru că nici măcar în vis cenzura culturală nu permite manifestarea directă a unor 
asemenea dorinţe, ele sunt prelucrate, fiind deplasate asupra altcuiva. Faptul că acest altcineva (Claudius) este o rudă 
a lui Hamlet 

- Shakespeare face destul de transparent procedeul oniric de deghizare. De asemenea, însăşi ezitarea lui Hamlet de a- 
şi răzbuna tatăl indică identitatea de natură dintre el şi alter-ego-ul său Claudius. 

Ca şi în cazul Omului cu nisipul sau al lui Oedip rege, puternicul şi durabilul efect al lui Hamlet este derivat de 
psihanaliză din retrăirea prin delegaţie a conflictelor oedipiene. Pentru ca problemele oedipiene ale scriitorului 
(reactivate la Shakespeare de moartea tatălui său) să rezoneze cu problemele oedipiene ale spectatorului sau 
cititorului este necesară îndeplinirea mai multor condiţii: a) eliminarea din constelația oedipianä a scriitorului a 
tuturor aspectelor singulare şi comunicarea esentialului — coexistenta si interconditio-narea tendinţelor incestuoase 
şi a celor paricide; b) realizarea în comunicare a proportiei optime între ascundere şi dezvăluire. Atât în Omul cu 
nisipul, cât şi în Hamlet constelația oedipianä este suficient de bine învăluită pentru a nu putea fi identificată de 
conştiinţa receptorului. Totuşi, există suficiente indicii care se adresează inconştientului acestuia 

şi prin intermediul cărora inconştientul scriitorului acţionează asupra inconştientului spectatorului sau cititorului. 
Dacă aşa stau lucrurile, atunci în artă prevalează, ca şi în psihanaliză, comunicarea de la inconştient la inconştient, 
comunicării conştiente revenindu-i un rol secundar. 

9.3. De la Fraţii Karamazov la Totem şi tabu. 

Relaţia dintre literatură şi psihanaliză este de obicei unilaterală: dinspre psihanaliză spre literatură. Aceasta pare a fi 
condamnată să rămână obiect predilect al psihanalizei aplicate, care-i dezvăluie sensul ascuns, aşa cum a procedat în- 
totdeauna Freud, sau referinţa legitimată a psihanalizei, documentând că scriitorul este un fel de psihanalist avânt la 
lettre. Cu atât mai surprinzătoare devine încercarea psihanalistului francez de origine română Vladimir Marinov de a 


realiza o lectură interferenţă a psihanalizei şi literaturii, având-o ca punct de plecare pe ultima. Ipoteza avansată de 
Marinov în masivul volum Figures du crime chez Dostoiev-ski este pe cât de îndrăzneață, pe atât de plauzibilă75. 
Freud ar fi scris celebrul său „roman ştiinţific” Totem şi tabu, numit de Eliade un adevărat „roman negru", sub 
influenţa mai mult sau mai puţin conştientă a romanului tragic Fraţii Karamazov de Dostoevski, a cărui lectură o 
făcuse cu câţiva ani înainte. 

Similitudinea cea mai importantă a celor două „romane" — Freud şi-a mai numit ipoteza filogenetică „mit ştiinţific” 
— este fără îndoială paricidul colectiv al fraţilor Karamazov şi al fiilor hoardei primitive. Spre deosebire de Freud, 
dispus să admită că Alioşa nu ar fi nici măcar un paricid potential („De aceea, cu excepţia pesonajului contrastant 
Alioşa, sunt vinovaţi în egală măsură toți fraţii”), Vladimir Marinov demonstrează că acesta nu face excepţie de la 
regulă, confirmând de fapt afirmaţia lui Freud despre universalitatea tendinţelor paricide. Cum în cazul fratelui 
angelic chiar Freud 

se lasă înşelat de aparente, nu este lipsit de interes pentru tema care ne preocupă modul în care prea omeneasca do- 
rinfä paricidä se ascunde şi se dezvăluie în acelaşi timp. 

La suprafaţă, Alioşa, spre deosebire de Dimitri, nu se angajează într-o rivalitate sexuală cu tatăl său carnal, fiind 
perceput de camarazii săi ca un adolescent extrem de pudic, incapabil să participe la anumite discuţii despre femei 
caracteristice vârstei, ceea ce ar presupune şi absenţa tendinţelor paricide. în profunzime, el posedă aceeaşi 
impetuozitate ka-ramazoviană, care se manifestă mai ales ca senzualitate. Indiciile acesteia, suficient de subtile 
pentru a nu fi fost observate de Freud, sunt identificate fără ezitare de Marinov: după moartea stareţului Zossima, 
Alioşa, tentat de Rakitin, se hotărăşte să meargă la Gruşenka, femeia dorită atât de tatăl său, cât şi de fratele său 
Dimitri, ca şi cum moartea tatălui idealizat l-ar fi eliberat pentru a se angaja într-o rivalitate sexuală cu tatăl carnal; 
de asemenea, în noaptea uciderii lui Fiodor Pavlovici, care se produce la scurt timp după moartea stareţului, Alioşa 
„uitä" să-şi păzească tatăl în circumstanţe amenințătoare: în timp ce Ivan era plecat la Moscova, Dimitri se afla într-o 
stare de cumplită agitaţie. După Marinov, Alioşa ar fi refulat dorinţele paricide şi ar fi deplasat întreaga afecţiune 
filială asupra lui Zossima76. 

Dacă Dostoevski a vrut să întruchipeze prin personajul Alioşa Karamazov, ca de altfel şi prin prinţul Miskin, omul 
perfect bun, cât mai aproape de figura lui Cristos, atunci concepţia sa asupra eroului eristic se apropie într-un punct 
esenţial de cea freudiană, observă cu subtilitate Vladimir Marinov. Aşa cum în romanul scriitorului rus personajul 
eristic este şi el vinovat de moartea tatălui, pentru că a fan-tasmat-o, în viziunea lui Freud (Totem şi tabu) sacrificiul 
eristic ne trimite la uciderea tatălui hoardei originare, fiind o formă de expiere derivată din legea talionului. Detaliind 
raţionamentul lui Freud, păcatul originar este o ofensă adusă lui Dumnezeu — tatăl, deoarece prin sacrificiul eristic 
se obţine reconcilierea cu el. întrucât, în conformitate cu legea 

talionului, moartea trebuie plătită prin moarte, păcatul originar a fost o crimă (uciderea tatălui). Prin sacrificiul ispă- 
şitor, fiul devine divinitate alături de tată, de fapt îi ia locul, împărtăşania ar fi o formă a prânzului totemic: fraţii 
reuniți gustă din carnea şi sângele fiului, pentru a se identifica (sacrifica) cu el. 

Aşa cum fraţii Karamazov se aseamănă fraţilor hoardei originare prin aceea că toţi sunt paricizi în intenţie, deşi doar 
unul dintre ei — Smerdiakov — trece intenţia în act, tot astfel Fiodor Pavlovici Karamazov, întruneşte principalele 
caracteristici ale tatălui hoardei ot jnare. în capitolul X „Les peres", Vladimir Marinov trasează o convingătoare 
paralelă. Ca şi predecesorul său ipotetic din timpuri imemoriale, proprietarul funciar din provincia rusească se 
distinge printr-o senzualitate debordantă, care nu refuză nici un prilej şi nici un obiect pentru a se satisface; deviza sa, 
exprimată într-o profesiune de credinţă făcută în faţa fiilor săi, este că nu există femeie urâtă. Adevărat consumator 
de femei, Fiodor Pavlovici nu poate dezvolta, asemeni tatălui hoardei originare, legături tandre cu obiectul. 
Senzualitatea şi poligamia sa neinfränate fac pereche cu un narcisism fără margini. După Freud (Totem şi tabu), 
satisfacția sexuală neîngrădită ar conduce, prin absenţa amânării şi a acumulării libidoului, la imposibilitatea formării 
de legături interumane „inhibate în ce priveşte scopul (sexual)", adică tandre. în sfârşit, la fel ca tatăl hoardei 
originare, Fiodor Pavlovici îşi îndepărtează fiii. Numai că în timp ce primul aştepta pubertatea pentru a-i alunga, cel 
de al doilea se debaraseazä de ei cât se poate de repede, după naştere, incredintändu-i servitorului său Grigori. 

9.4. Paradigma literară a psihanalizei: Oedip rege 

Cele două tendinţe naturale aflate în inconştientul oricărei fiinţe umane care trăieşte în cultură — incestul şi paricidul 
— se manifestă cu atâta claritate în Oedip rege, încât 

Freud a utilizat numele eroului antic pentru a desemna constelația psihică pe care o alcătuiesc împreună. Literatura 
devansează cu mai bine de două mii de ani psihanaliza, care-i regăseşte în clinica sa adevărurile, teoretizându-le, 


dacă acceptăm că tragedia scrisă de Sofocle are un caracter psihologic, aşa cum susţine Driek van der Sterren, clasic 
al psihanalizei şi al psihanalizei aplicate, si nu istoric, poziţie susţinută de alţi exegeti. 

Tocmai pentru ca în acest caz învăluirea este atât de transparentă, nu va fi necesar să descoperim componentele 
constelatiei oedipiene în spatele simbolurilor şi a altor deghizări. Ne vom concentra de aceea întreaga atenţie asupra 
modalitätilor inväluirii şi atenuärii, în absenţa cărora opera de artă nu poate exista. Să remarcăm mai întâi că Sofocle 
nu exprimă în Oedip rege un material psihic brut, ci prelucrează un mit vechi, înregistrat atât la alte popoare, cât şi la 
greci. Mai mult decât atât, înaintea sa alţi scriitori, cum ar fi Homer şi Eschil, au tratat aceeaşi temă, apelând şi ei la 
mitul străvechi. Ceea ce înseamnă că prelucrarea literară conferă doar o dimensiune estetică, atingând excelența, 
prelucrării culturale preexistente. 

Manifestarea directă în Oedip rege a tendinţelor incestuoase şi paricide ca dorinţe realizate, atribuită de Freud sta- 
diului incipient al dezvoltării culturale din momentul respectiv este contrabalansată prin aceea că Oedip săvârşeşte 
cele două crime capitale împotriva culturii fără voia sa, sub presiunea neîndurătoare a destinului: zeii i-au hotărât 
încă de la naştere soarta, exprimată de oracol, şi, în pofida eforturilor sale de a o evita, ea se împlineşte. Atât 
manifestarea dorințelor inconstiente ca realizate, cât şi atribuirea intenţiei faptelor unor forte exterioare (zeii, 
destinul, circumstanţe de neevitat) constituie, după cum subliniază Driek van der Sterren, caracteristici onirice. 
Asemeni visului, opera literară dezvăluie şi învăluie simultan sufletul inconştient, reuşind însă să-i comunice 
conținuturile sub semnul valorii estetice. Tragismul, ca luptă inegală a omului cu destinul atotputer- 

nic, este rezultatul subtilei dozäri a învăluirii şi dezvăluirii: päräsindu-i pe Polibos şi Merope, pe care-i credea părinţii 
săi, Oedip ajunge la Teba, unde, dezlegând enigma sfinxului, îl ucide pe Laios, tatăl său şi se căsătoreşte cu locasta, 
mama sa. 

Trecerea de la psihic la estetic, de la suflet la spirit poate fi urmărită şi în cazul lui Tiresias. Acesta este obiectivarea 
şi întruchiparea unei laturi a conflictului inconştient între dorinţele interzise (incestuoase şi paricide) şi cenzura 
morală, conflict care 1-a determinat, probabil, pe Sofocle să-şi scrie trilogia şi care trezeşte reacţia profundă a 
cititorului sau spectatorului, pus în situaţia să reactiveze conflicte identice. Dacă în cazurile de mai sus erau 
proiectate dorinţele interzise, de data aceasta, procedeul vizează cenzura morală. O parte a psihicului autorului şi 
spectatorului devine personaj autonom. Printre indiciile înregistrate de Driek van der Ster-ren, cel mai important este 
că Tiresias, asemeni supraeului are cunoştinţă de crimele lui Oedip cu mult timp înainte ca acesta să se descopere 
drept autorul lor. De asemenea, faptul că Tiresias este un clarvăzător orb sugerează modul de a proceda al aceluiaşi 
Tiresias cu Apollo, ceea ce ne sugerează ideea de largă răspândire că spiritul în genere şi conştiinţa morală în 
particular constituie scânteia divină din om. 

Pe de altă parte, scriitorul nu şterge complet urmele înrudirii dintre Oedip şi Tiresias, aşa încât identitatea lor poate fi 
reconstituită. Astfel, orbul clarvăzător ezită să-i spună lui Oedip adevărul pentru a nu-l pune într-o situaţie extrem de 
dificilă, ca şi cum ar menaja un frate, o rudă apropiată sau pe sine însuşi. Tot Tiresias este cel care, asemeni unei 
cenzuri arhaice, rigide, ghidată de legea talionului, îl ameninţă pe Oedip cu groaznica pedeapsă a orbirii, pe care 
acesta şi-o aplică mai târziu, deşi iniţial optase pentru pedepse mai blânde. 

Unul din procedeele prin care Sofocle deghizează sentimentele inconştiente, lăsându-le în acelaşi timp să transpară 
constă în asocierea lor cu sentimente acceptate cultural, care le acoperă. „Tocmai în momentul în care suntem 
cuprinşi de milă pentru Oedip, scrie Driek van der Sterren, Sofocle îl face să spună lucruri care pun în mişcare 
dorinţele instinctuale infantile cele mai tabuate din noi, adică dorinţele incestuoase. Tocmai când suntem plini de 
compasiune pentru locasta, care a avut parte de un destin atât de tragic, punän-du-si capăt zilelor din cauza disperării, 
Sofocle îi atribuie lui Oedip cuvinte şi acţiuni care amintesc clar de dorinţele incestuoase infantile, de dorinţele 
sadice din sufletul omenesc, de autopedepsire şi autocastrare. Când Oedip îşi aplică singur pedeapsa pentru faptele 
sale îngrozitoare, recunoaştem din nou în spatele acestei pedepse dorința pentru mama sa"77. Abaterea atenţiei spre 
imensele suferinţe ale lui Oedip si locastei produce nu numai sentimente de compasiune, dar şi relaxarea cenzurii, 
ceea ce permite reactivarea în spectator a sentimentelor interzise ale copilăriei. Efectul piesei se datorează, după van 
der Sterren, tocmai identificării spectatorului cu personajele principale, adică retrăirii constelatiei oedipiene. 

Una din modalităţile de încifrare a tendinţelor aculturale în literatură este, ca şi în vis, apelul la simboluri. Cel mai 
discutat şi controversat dintre cele folosite de Sofocle îl constituie sfinxul, existent de altfel şi în mitul iniţial. 
Personaj compozit, a cărui jumătate superioară are chip şi trup de femeie, în timp ce jumătatea inferioară, este a unui 
animal cu coadă lungă, aripi mari şi ghiare ascuţite, sfinxul exprimă imago-ul negativ pe care băiatul îl are despre 
mama sa, precum şi atitudinea ostilă, agresivă, sadică față de aceasta. 

înainte de a examina argumentele prin care Driek van der Sterren îşi susţine interpretarea, să examinăm o incongru- 


entä care pare a o pune de la început în discuţie. Partea animalică contrastează cu cea umană prin caracterele sale 
masculine exprimate prin organele genitale şi simboluri falice 

(coada, aripile, ghearele). In logica inconştientului uman, contradictia nu există: preocupat nu numai de problema de 
unde vin copiii, ci şi de felul în care ajung în trupul mamei, de modul în care se nasc şi de alcătuirea trupului matern, 
mica fiinţă umană îşi imaginează pentru un timp că şi mama are un organ genital masculin. Femeia-bărbat, mama 
falică, e precipitatul inconştient al primei etape a fazei falice din dezvoltarea libidoului, precipitat care constituie 
singurul răspuns posibil pentru acea vârstă la enigma trupului matern. 

în contextul tragediei antice, utilizat de psihanalistul olandez ca singura sursă de temeiuri pentru descifrarea sim- 
bolurilor, temeiuri care înlocuiesc asociaţiile pacientului în marginea elementelor visului din psihanaliza clinică, se 
constată o evidentă coincidenţă a atitudinii lui Oedip faţă de Iocasta, pe de o parte, şi faţă de sfinx, pe de altă parte: 
Oedip se raportează atât la sfinx cât şi la Iocasta ca la o enigmă, precum şi cu ostilitate şi dorinţe criminale; iar când 
enigma este descifrată, atât sfinxul, cât şi locasta mor. locasta şi sfinxul reprezintă obiectivarea întruchipată a celor 
două imago-uri (pozitiv şi negativ) pe care băiatul şi le face despre mama sa. în timp ce sfinxul simbolizează partea 
negativă a sentimentelor faţă de mamă (ostile, agresive, sadice), parte profund refulată de latura pozitivă şi normele 
culturale, Iocasta exprimă în primul rând sentimentele tandre şi erotice. în registru simbolic, clivajul imaginii 
materne în mamă buna şi mamă rea se exprimă prin două personaje contrastante, a căror identitate fundamentală e 
trădată, printre altele, de faptul că fiecare conţine în sine contrariul său: în cazul locastei, ostilitatea şi pericolul apar 
în plan secund, iar sfinxul nu este complet lipsit de forţa de atracţie. 

9.5. Romanul, gen oedipian? 

Tot atât de interesantă şi fructuoasă pentru hermeneutică şi pentru estetică (modalităţile trecerii de la suflet la spirit) 

ca relaţia vis-operä de artă este relația mult mai bine circumscrisă dintre romanul familial şi roman. Datorăm Marthei 
Robert o remarcabilă şi aproape exhaustivă analiză a acestui raport puţin cunoscut în afara cercurilor de specialişti, 
analiză conținută în cartea Roman des origines et origines du roman, (Grasset, 1972) tradusă si în limba română în 
1983 la Editura Univers, fără ecoul meritat. 

„Romanul familial", descoperit de Freud în clinica psihanalitică, este mai aproape de opera de artă, „la jumătatea 
drumului între psihologie şi literatură", spune Marthe Robert, decât visul. Proximitatea sa faţă de roman provine din 
ponderea importantă ce revine elaborării secundare, caracteristică reveriei, adică dintr-un grad superior de coerenţă 
în raport cu visul, propriu conştientei. Tocmai prezenţa ficţiunii, a unui imaginar romanesc esentializat într-un „text 
nescris", 1-a determinat pe Freud să atribuie folclorului pacienţilor săi numele de roman. Dar de ce „familial"? 
Răspunzând la această întrebare vom descrie aspectul psihologic, într-o separare artificială de dimensiunea estetică, 
asupra căreia vom insista mai mult când vom vorbi de roman ca gen oedipian. 

Copilul apelează la ficţiune pentru a depăşi două din crizele grave ale primilor ani de viaţă. Cea dintâi, anterioară 
perioadei oedipiene, constă în deceptia provocată de părinţi, simultană dezvoltării rudimentelor spiritului critic la 
progenitura lor. Divinizarea iniţială a genitorilor, profitabilă pentru copil, în măsura în care dispune de protecţia unor 
forţe supraumane şi devine el însuşi zeu în virtutea filiatiei, este înlocuită treptat de îndoială şi deziluzie pe măsură ce 
vechii zei sunt comparati, în defavoarea lor, cu alţi părinţi, mai bogaţi, mai buni, mai puternici. Demitizarea, pe care 
însuşi copilul o provoacă, adesea din resentiment pentru că nu e tratat cum ar dori, este combătută printr-un basm 
biografic: originea nobilă este menţinută prin inventarea unei alte perechi de părinţi de rang înalt care 1-a abandonat 
sau pierdut. Prea omenestii săi părinţi reali l-au găsit şi adoptat, doar. într-o zi el va fi regăsit şi repus în drepturile 
sale de 

adevărații genitori. Pe această cale, „copilul reuşeşte să prelungească idila familială, al cărui sfârşit îl resimte", scrie 
Marthe Robert78, deoarece părinţii imaginaţiei sale seamănă cu vechii zei pe care i-a detronat. 

Al doilea moment psihic important care alimentează romanul originilor este conflictul oedipian. Cunoscând acum 
diferenţa dintre sexe, copilul îşi elimină doar părintele rival (tatăl sau mama), pentru a-l păstra lângă sine pe cel 
dorit. Devenit bastard prin proprie voinţă, plasându-şi unul dintre genitori într-o altă categorie socială sau pur şi 
simplu între străini, micul Oedip se poate bucura în voie de celălalt. Alteori, rivalitatea dintre fraţi o rezolvă pe 
această cale: bastardul de origine nobilă este superior fraților săi de origine plebeiană; când autorul mitului îşi asigură 
pentru sine legitimitatea, atribuindu-le fraţilor săi o provenienţă străină, scopul poate fi anularea odată cu rudenia de 
sânge a barierei incestului. „Romanul propriu-zis, comentează Marthe Robert a doua variantă a romanului familial, 
începe prin această opoziţie care în măsura în care se întemeiază pe diferenţa dintre sexe şi pe toate antitezele şi 
distinctiile derivate din acest model, deschide mii de perspective aventurii, intrigii, conflictului, pe scurt, un viitor al 
acţiunii în care îşi va putea preciza scopurile fără a renunţa totuşi la ambiguitäti."79 


Dintre produsele literare propriu-zise, basmul e cel mai aproape de reveria originară, dezvăluind, după Martha Ro- 
bert, romanescul în stare brută. Două din elementele schemei stereotipe a basmului susţin această afirmaţie. Este vor- 
ba mai întâi de condiţia eroului marcată de un accident de naştere, care poate îmbrăca diverse forme: moartea mamei, 
starea economică precară a familiei, un semn distinctiv periculos (cäita), o profeție sumbră (copilul e predestinat să- 
şi ucidă tatăl ca în Oedip rege), schimbarea familiei etc. Apoi, deznodământul basmului trebuie să fie întotdeauna 
fericit, în cele din urmă, eroul reuşeşte în întreprinderea sa, în pofida obstacolelor care-i stau în cale, luändu-si o 
substanţială revanşă asupra handicapului inițial. 

166 

VASILE DEM. ZAMFIRESCU 

Romantismul nu numai că apreciază la superlativ basmul, care reprezintă „genul primordial, modelul perfect de- 
pozitar al unei ştiinţe secrete...", dar va crea el însuşi basme: „de fapt, romanticul tipic este, înainte de toate, un 
făcător de basme...", ceea ce este pe deplin concordant cu adevărata „mistică a copilăriei" pe care o cultivä80. A 
redeveni copil înseamnă a regăsi acea etapă a istoriei individuale şi colective a omului în care gândirea raţională nu 
şi-a impus disocierile. Povestirea romantică păstrează din basm esentialul: naşterea ca un eveniment care-i impune 
eroului un sistem de consecinţe; ideea fixă a originii, tema iniţierii, sistemul celor două familii, una reală, alta fictivă. 
Două din capodoperele începuturilor romanului modern — Don Quijote de Cervantes şi Viaţa şi nemaipomenitele 
aventuri ale lui Robinson Crusoe de Daniel Defoe — lasă să li se întrevadă în grade diferite originea, adică „romanul 
originilor”. Ordinea cronologică şi gradul înciftării nu coincid în acest caz, Don Quijote fiind mult mai puţin 
transparent decât Robinson Crusoe. Marthe Robert demonstrează că „Don Quijote îndeplineşte punct cu punct 
programul megaloman al copilului gäsit"81. Particularitatea sa constă, pe de o parte, în excesele refuzului realităţii, 
în revolta lipsită de limite — „el nu cunoaşte decât pretenția ambitiei sale neputincioase şi iluzia pe care se sprijină 
jocul său copiläresc"82 — iar pe de altă parte, în abilitatea şi eficienţa disimulärii, sub haina idealismului ascetic, a 
unei „formidabile" voințe de putere. 

Povestea unui renegat de 18 ani, care refuză cariera pe care i-o pregătise familia sa burgheză şi se hotărăşte să co- 
linde lumea de dragul aventurii dar şi al banilor, pentru a-şi putea depăşi condiţia modestă, Robinson Crusoe este 
don-quijotesc până la un punct, în măsura în care rătăcirea şi izolarea, spiritul de aventură şi dezgustul de lume, 
dorinţa de libertate şi despotismul, încrederea în propriul spirit îi caracterizează eroul. Spre deosebire de Don 
Quijote, Robinson este capabil să evolueze şi să se adapteze la realitate. El se desprinde de atitudinea donquijoteascä 
atunci „când revine 

la lumea reală pentru a învăţa s-o stăpânească... După multe încercări în purgatoriul imaturitätii, Robinson se 
transformă suficient pentru a trece puţin câte puţin în tabăra vieţii, care pentru Don Quijote e cea a duşmanilor, astfel 
încât în ciuda începuturilor asemănătoare şi a nenumăratelor însuşiri comune, cele două personaje formează în 
definitiv o antiteză aproape perfectä"83. 

Dacă Julien Sorel din Roşu şi negru ne oferă de fapt „romanul familial” al lui Stendhal, din care nu lipsesc motivele 
neligitimitätii, renegării şi parvenirii sociale, dacă bastardul inspiră „aproape singur" ciclul Comediei umane, iar 
megalomania conţinutului se transmite, la Balzac, şi structurii formale, romancierul incluzându-se printre cei patru 
bărbaţi care au avut o viaţă grandioasă, alături de Napoleon, Cuvier, O'Conell, pe motiv că a „purtat în minte o 
societate întreagă", fapt mărturisit de cele 85 de romane ale sale, dacă Memoriile unui nebun de Flaubert, reprezintă 
documentul cel mai concludent despre romanul familial, iar Ispitirea sfântului Anton de acelaşi autor „este aplicarea 
cea mai riguroasă a programului copilului găsit", dacă avangarda nu renunţă nici ea la motivele oedipiene, Procesul 
lui Kafka instituindu-1 pe bastard ca judecător inflexibil al lui Don Quijote şi dacă, în sfârşit, iluzia romanesch a 
cititorului, care crede în realitatea intrigii şi personajelor din lecturile sale, nu poate avea alt temei decât încrederea 
fiecăruia în propriul roman familial, atunci ne putem întreba cu Martha Robert, ajunsă la sfârşitul cercetării sale, în 
ce măsură romanul poate exista fără să se alimenteze din romanul familial. 

10. De la psihanaliza religiei la religia psihanalitică. Freud şi Jung 

Apropierea din perspectiva filosofiei inconştientului de scrierile lui Freud asupra religiei ne pune în faţa unei diso- 
nanţe a gândirii întemeietorului psihanalizei: în timp ce va- 

lorii estetice în calitate de formă a spiritului, i se acordă autonomie genetică (talentul scriitorului, producător al va- 
lorii estetice, este inabordabil cu mijloacele psihanalizei), în timp ce valorii teoretice a filosofiei i se recunoaşte 
acelaşi statut, valoarea de adevăr nefiind afectată de determinismul psihic (în articolul „Interesul pentru psihanaliză” 
Freud scria că „determinarea psihologică a unei teorii (filosofice) nu exclude corectitudinea ei ştiinţifică”), deşi atât 
literatura, cât şi filosofia sunt impure, în cazul filosofiei impurificarea fiind dată de motivele subiective individuale 
care se recomandă drept logică impartialä (Freud admite, deci, o logică imparţială!), religia este tratată reductionist. 


Valoarea religioasă nu este un dat spiritual, pe care elementele eterogene, printre acestea numărându-se şi sufletul 
inconştient, îl impregneazä impurificator, ci constituie „doar" o metamorfoză culturală a sufletului inconştient. Sacrul 
nu are autonomie genetică, ci doar autonomie funcţională. 

Să menționăm că, din punctul de vedere al funcţiei religiei, Freud este departe de a o subestima. Niciuna din formele 
culturii nu poate concura religia în privinţa importanţei sale individuale şi sociale. Cele trei sarcini ale religiei — de 
a-l proteja pe om în faţa atotputernicelor forte ale naturii, de a-l susţine în efortul de a-şi accepta condiţia de muritor 
şi, în sfârşit, de a-l despägubi pentru frustrările pe care i le impune existenţa în cultură — o situează într-o poziţie 
privilegiată. Este adevărat că această poziţie are doar un caracter tranzitoriu, fiind, treptat, subminată, până la 
dispariţie, de dezvoltarea ştiinţei (viitorul „iluziei" religioase echivalează cu ieşirea de pe scena culturii), dar 
specificul atitudinii freudie-ne faţă de religie nu trebuie căutat aici, ci în concepţia despre originea fenomenului 
religios. 

înainte de a o examina, să trasăm o primă paralelă cu viziunea lui Jung despre funcţia religiei. Spre deosebire de 
maestrul său vienez, psihanalistul elveţian nu opune gândirea conceptuală gândirii simbolice. în lucrarea Symbole 
des Wandlung (Simboluri ale transformării), care marchează 

irevocabil desprinderea de Freud, Jung insistă, într-unui din cele mai consistente texte pe această temă, asupra speci- 
ficităţii şi caracterului complementar al celor două tipuri de gândire. în timp ce gândirea conceptuală este orientată 
spre lumea exterioară, pe care încearcă s-o cunoască cu maximum de obiectivitate, pentru a o putea transforma, 
concre-tizându-se în ştiinţă şi tehnică, gândirea simbolică — proces spontan, realizat fără efort — trimite la lumea 
interioară a omului, la inconştient (personal şi colectiv), pe care-l aduce în conştient prin intermediul simbolurilor. 
Deşi în istoria culturii s-a produs o redistribuire a ponderii celor două forme, gândirea simbolică, de care ţine şi 
fenomenul religios, cedând teren în favoarea gândirii conceptuale, epoca modernă fiind dominată de aceasta, gândi- 
rea simbolică şi o dată cu ea religia, nu este condamnată la dispariţie, tocmai pentru că rolul ei este altul, acela de a 
da expresie lumii profunde a inconştientului. Pentru că arhetipurile inconştientului colectiv sunt eterne, religia care le 
simbolizează pentru conştient este şi ea eternă. Faptul că, din perspectiva ştiinţei, gândirea simbolică poate fi califi- 
cată drept „regresivä", manifestându-se în formele cele mai vechi ale culturii, la copii, dar şi în vis, nu-i anulează 
perenitatea, care derivă din specificitatea ireductibilă. De altfel, dezvoltarea contemporană a ştiinţei şi tehnicii nu a 
condus, aşa cum anticipa Freud, la dispariţia religiei. Dimpotrivă, s-a mers până acolo încât s-a afirmat că secolul 
XXI va fi religios sau nu va fi deloc. Ceea ce trebuie interpretat ca o reacţie la supralicitarea gândirii conceptuale şi 
neglijarea gândirii simbolice. 

Revenind la ceea ce Eliade, în Nostalgia originilor numeşte „reductionismul" lui Freud, este necesară o primă 
concretizare a sa, înainte de a schiţa o încadrare istorică. 

Deşi în lucrările dedicate de Freud religiei există pasaje unde vorbeşte, cum se întâmplă în Totem şi tabu, despre de- 
terminările multiple ale acestui fenomen, singurul aspect pe care-l abordează şi pe care-l consideră esenţial este cel 
al 

contribuţiei inconştientului: religia derivă din complexul patern. Dumnezeul religiilor monoteiste, de exemplu, este o 
metamorfoză a figurii filogenetice şi ontogenetice a tatălui. Detaliile acestei metamorfoze vor fi expuse şi comentate 
ceva mai departe, accentul căzând acum pe situarea concepţiei freudiene în contextul ideatic al secolului XIX, din 
care se alimentează. 

în Criza simbolismului religios, Jean Borella plasează freudismul în perimetrul raționalismului ştiinţific, definit de 
două particularităţi convergente: neutralizarea ontologică a simbolului religios realizată prin metoda genetic-critică. 
Cu alte cuvinte, respingerea referentului simbolic se asociază cu explicarea formelor religioase ca produse ale 
conştiinţei. La începutul drumului încununat de psihanaliză se află Hegel, care „face din simbol (religios) o figură a 
conştiinţei, alienată, desigur, dar încă formă a logosului şi, pe scurt, aproximativ acceptabilă pentru ratiune"84. 
Nemulțumit de filosofia maestrului său, pe care o aprecia, prin termenul de „mistică raţională", ca fiind un hibrid 
steril, Feuerbach îşi propune să redea „dialecticii conştiinţei alienate întreaga realitate" şi ajunge la binecunoscuta 
formulă „Omul este Dumnezeul omului", printr-o „dublă identificare reductivă: a subiectului divin cu predicatele 
sale şi a predicatelor sale cu predicatele esenței umane, ea însăşi considerată ca un mozaic de determinatii 
naturale"85. La Feuerbach, ca şi la Hegel, sursa fantasmelor rămâne în conştiinţă. 

Momentul Marx echivalează cu plasarea cauzei iluziei religioase în afara conştiinţei. Aceasta este doar „locul unde 
se produce efectul religios", alimentat din exterior de forţele naturii şi de viaţa materială a societăţii. Paradigmă a 
oricărei alienări, religia este o distorsiune a realităţii naturale sau sociale, produsă de particularitätile minţii omeneşti. 
Admitänd că aşa stau lucrurile, nu putem să nu remarcăm că o astfel de viziune presupune o zonă ireductibilă a 
spiritului uman, care produce cultura religioasă. Chiar dacă metoda genetic-cri- 

tică neagă transcendenţa ca referent ontic al religiei, ea admite implicit o zonă religioasă a spiritului. 

Ipoteza freudiană, fără să conteste importanţa momentului exterior în geneza religiei, îl subordonează alchimiei pro- 
ceselor inconştientului. Articularea celor două momente este expusă de Freud în Viitorul unei iluzii, unde reia şi 
completează dezvoltările din Totem şi tabu. Dacă în ultima lucrare religia părea să fie, pentru a folosi cuvintele 
autorului, „relaţia dintre fiu şi tată, Dumnezeu fiind un tată superior, iar dorul de tată rădăcina nevoii religioase"86, 
în prima, ulterioară cronologic, accentul pare a se deplasa asupra neputinței şi neajutorăni omului, ceea ce trimite 
spre relaţia cu natura şi forţele sale incontrolabile. Disonanţa este doar aparentă, ne asigură Freud, pentru că 
omenirea este în faţa forţelor naturii tot atât de neputincioasă ca şi copilul în faţa tatălui, în crearea zeităților, temute 
şi protectoare, dar, mai ales, a Dumnezeului monoteismului, se contopesc nevoia de protecţie a copilului şi cea a 
umanităţii, dorul individual şi colectiv de tată. 

Regăsim în Totem şi tabu (1912), cartea în care Freud supune pentru prima dată unui studiu sistematic şi aprofundat 
fenomenul religios sub chipul totemismului, cele două constante ale abordării psihanalitice a culturii: distingerea 
unui conţinut latent de conţinutul manifest şi utilizarea de cunoştinţe de psihopatologie pentru identificarea 
conţinutului latent. Faţă de studiul literaturii şi artei, de exemplu, în analiza religiei se manifestă în plus tendinţa 
reductionistä, adesea satisfăcută: conţinutul manifest nu este nimic altceva decât o metamorfoză a conţinutului latent, 
spiritul este doar o prelucrare a sufletului inconştient. 

Cheia interpretării freudiene o reprezintă analogia dintre zoofobia infantilă, disfunctie nevroticä foarte frecventă în 
prima copilărie, şi totemism. Atitudinea copilului față de animalul care-i inspiră frică este identică în câteva puncte 
importante cu atitudinea omului arhaic faţă de animalul totemic. Atât copilul (nevrotic), cât şi omul arhaic se 
raportează 

ambivalent la animalul fobiei, respectiv totemic. La „micul Hans", pacientul lui Freud, predominau sentimentele 
negative — ură, frică (binecunoscuta, pentru cititorii textelor freudiene, frică de a nu fi muşcat pe stradă de un cal), 
ceea ce nu excludea coexistenta sentimentelor pozitive, cum ar fi interesul pentru cal, dorinţa de a fi şi el un cal (când 
frica de cal s-a diminuat, micul Hans alerga şi sărea ca un cal), teama de moartea calului. în schimb, la micul Arpad, 
celebrul pacient al lui S. Ferenczi, pe primul plan se aflau sentimentele pozitive faţă de găini, animalul domestic 
care-i polariza întreg interesul şi viaţa afectivă, până într-atât, încât se identifica pe de-a întregul cu el., Acum, sunt 
mic, abia un puişor. Când voi mai creşte, voi fi găină, iar când voi fi şi mai mare, am să fiu cocoș", obişnuia să spună 
micul Arpad. Pe de altă parte, însă, din spatele interesului şi iubirii se ivea uneori ura, mai ales cu prilejul tăierii 
păsărilor de curte. „Tăierea păsărilor, scria Ferenczi, este pentru el o adevărată sărbătoare. El este în stare să danseze 
excitat ore în şir în jurul cadavrului lor”. 

Tot atât de ambivalentä este şi atitudinea omului arhaic („primitivului") faţă de animalul totemic. Deşi, în majoritatea 
timpului, acesta constituie pentru membrii clanului, un obiect de cult, fiind slăvit şi protejat (nu poate fi vândut, vă- 
tămat sau ucis), există momente în care colectivitatea admite sacrificarea şi mâncarea sa. Este vorba de „prânzul 
totemic", descris de Robertson Smith ca parte integrantă a religiei totemice şi utilizat apoi de Freud drept una din 
pietrele de temelie ale construcţiei sale teoretice. Amestec de sentimente pozitive şi negative, prânzul totemic 
exprimă în primul rând ostilitatea faţă de animalul totemic, ucis violent şi devorat. După Freud, succesiunea ipotetică 
a stărilor afective în acest ritual străvechi ar fi următoarea: ură, care duce la suprimarea totemului, dorință de 
identificare cu totemul, care se manifestă prin încorporarea sa prin mâncare, remuş-care (animalul ucis este plâns şi 
jelit), ceea ce ar fi, din nou, un indiciu al sentimentelor pozitive şi, în sfârşit, jubilarea 

finală cu excesele sale, care constituie esenţa sărbătorii — încălcarea unei interdicții, trăirea în act a interzisului. 
Asemănarea dintre atitudinea copilului fobie faţă de animalul care-l sperie şi atrage în acelaşi timp şi cea a omului 
arhaic faţă de animalul totemic este atât de mare, încât Freud vorbeşte în primul caz, de întoarcerea infantilă a 
totemismu-lui. La micul Hans, la care predomină sentimentele negative, este vorba de o revenire negativă a 
totemismului, în timp ce la Arpad, care divinizează găinile, se manifestă varianta pozitivă a totemismului. în virtutea 
asemănării de comportament între copil şi primitiv, asemănare care merge până la identitate, Freud se simte 
îndreptăţit să afirme şi o identitate de sens a celor două comportamente: atât ambivalenta copilului faţă de animalul 
fobiei sale, cât şi ambivalenta omului arhaic faţă de animalul totemic proiectează asupra unui obiect de substituție 
ambivalenta faţă de tată. 

Aşa cum micul Hans, de exemplu, rezolvă conflictul ambivalentei afective faţă de tată, deplasând asupra calului 
sentimentele negative, ceea ce-i permite o mai bună coabitare cu părintele său, tot astfel „primitivul" deplasează con- 
flictul cu „tatăl originar" asupra animalului totemic. Singura deosebire se referă la timpul ambivalentei afective. în 
zoo-fobiile infantile, conflictul e la timpul prezent; în schimb, în religia totemică este vorba de trecutul îndepărtat, 


preistoric al umanităţii. Cu aceasta atingem cel de al doilea punct cardinal al construcției freudiene, şi anume ipoteza 
hoardei originare, preluată de la Darwin. 

Prima formă a societăţii umane, neînregistrată de vreo cercetare etnografică, ar fi fost, după Darwin, grupul dominat 
de un tată atotputernic, violent şi gelos, care păstra pentru sine toate femeile, alungändu-si fiii pe măsură ce aceştia 
creşteau. într-o zi, fiii alungaţi s-au solidarizat şi, cu forte unite, l-au detronat pe tiran, l-au ucis şi l-au devorat, pentru 
a încorpora pe această cale atributele temute şi dorite. Prânzul totemic rememorează şi comemorează acest 
eveniment preistoric, aflător, după Freud, la începuturile culturii. Cum 

dintr-o crimă oribilă s-a născut întreg eşafodajul culturii — iată o întrebare incitantă, la care Freud răspunde cu 
mijloacele psihanalizei. 

Dacă acţiunea criminală s-a alimentat din ura faţă de tatăl originar, care se opunea dorințelor sexuale ale fiilor, 
primele elemente ale culturii au la bază sentimentele pozitive faţă de acelaşi tată. Satisfacerea curentului ostil al 
afectivității prin crimă conduce, conform logicii sufletului, la trecerea în prim plan a curentului tandru, care se 
manifestă ca sentiment de vinovăţie. Animati acum de remuşcări, fiii renunţă de bună voie la revendicările care-i 
solidarizaseră întru rebeliune. Din iubire retrospectivă, fiii îşi impun renunţarea la femeile înrudite şi la uciderea 
totemului-substitut al tatălui, care devine obiect de cult. Principalele tabuuri ale totemismului — interzicerea uciderii 
sau vătămării animalului totemic şi exogamia — coincid cu cele două dorinţe refulate ale complexului Oedip. Ideea 
că ontogenia repetă filogenia, atât de importantă pentru Freud, ar putea fi reformulată şi în sensul că filogenia 
prefigurează ontogenia. 

Deşi pe alocuri Freud admite că ideea de Dumnezeu are surse diverse, contribuţia complexului patern i se pare, dacă 
nu exclusivă, cel puţin decisivă. „Doar cercetarea psihanalitică a individului ne învaţă cu deosebită claritate că 
Dumnezeu este pentru fiecare construit după chipul tatălui, că relaţia sa personală cu Dumnezeu depinde de relaţia sa 
cu tatăl trupesc, oscilează şi se transformă împreună cu aceasta şi că Dumnezeu nu este nimic altceva decât un tată 
transfigurat"87. Cât despre religie în genere, ea este, indiferent de forma ei istorică, un derivat al complexului patern. 
„Religia totemică, scrie Freud, a provenit din conştiinţa vinovätiei fiilor ca o încercare de a linişti acest sentiment şi 
de a-l împăca pe tatăl ofensat printr-o supunere retroactivă. Toate religiile ulterioare se dovedesc a fi încercări de 
rezolvare a aceleiaşi probleme, care diferă în funcţie de nivelul cultural şi căile alese, dar care reprezintă toate reacţii 
cu aceeaşi 

finalitate la acelaşi mare eveniment prin care a început cultura umană şi care, de atunci, nelinisteste omenirea"88. 

La prima vedere, nu există o deosebire sesizabilă între Freud şi Jung în ce priveşte religia, deşi ultimul a fost acuzat, 
nu de puţine ori, de misticism. Asemeni lui Freud, Jung afirmă în repetate rânduri că religia este rezultatul proiecției 
inconştientului (colectiv). Textul cel mai explicit şi cel mai concludent în acest sens este, fără îndoială, cel din studiul 
încercare de explicare psihologică a dogmei trinitätii scris în 1942 — perioada maturității — din volumul Psihologie 
şi religie (XI): fenomenele religioase sunt „în primul rând proiecţii ale proceselor psihice, despre care totuşi nu se 
ştie ce sunt «în sine», adică dacă există într-un domeniu inconştient, inaccesibil omului"89. 

Deşi rezerva formulată de Jung cu privire la natura ultimă a proceselor psihice lasă deschisă posibilitatea unei in- 
terpretări metafizice, alte texte, mai puţin nuantate, par a nega din perspectiva psihologiei dimensiunea metafizică a 
religiosului. Astfel, într-un text mai vechi decât cel citat anterior, Jung subliniază deosebirea dintre perspectiva meta- 
fizică, pentru care Dumnezeu „există în mod absolut" şi cea psihologică, pentru care ființa supremă este o expresie a 
inconştientului: „Pentru psihologia noastră, care, ca ştiinţă, trebuie să se limiteze la empiric în cadrul graniţelor 
trasate cunoaşterii noastre, Dumnezeu nu este nici măcar relativ, ci este o funcţie a inconstientului"90. 

încă din primele scrieri nefreudiene ale psihanalistului elveţian Simboluri ale transformării) apare ideea că Dum- 
nezeu are o natură arhetipală, ceea ce în termenii fazei târzii înseamnă că avem de-a face cu un simbol arhetipal. Nu 
numai divinul trebuie privit ca o expresie a inconştientului colectiv, ci şi demonicul. Atât „divinul", cât şi 
„demonicul" trimit la conţinuturi autonome ale psihicului, la conţinuturi care nu sunt supuse controlului conştiinţei. 
în etapa de după 1930 a operei sale, când teoria arhetipurilor prinde contur 

definitiv, Jung vede în Dumnezeu un simbol al arhetipului sinelui — arhetipul totalitätii psihice integrate. 

în deplină concordanţă cu viziunea asupra lui Dumnezeu, Jung defineşte religia nu ca pe o relaţie cu transcendenta, ci 
cu transcendentalul, cu arhetipurile: ea este „o atentă considerare a forţelor inconştiente prezente, a căror neglijare nu 
ar fi lipsită de pericol"91. Dintre aceste forte, cea mai puternică este numită zeu. De îndată ce-i scade intensitatea, ea 
devine un simplu nume, se afirmă în studiul sintetic intitulat Psihologie şi religie. 

Astfel de consideraţii i-au adus lui Jung din partea teologilor acuzaţia de psihologism, după cum alte consideraţii au 


putut să alimenteze la anumiţi reprezentanţi ai ştiinţelor acuzaţia de misticism. în ce priveşte psihologismul, singurul 
la care mă voi referi în continuare, constatăm, nu fără surprindere, că Jung respinge orice calificare a gândirii sale cu 
această etichetă. Dacă ţinem seama de faptul că prin psihologism Jung înţelege o transgresare a psihologicului spre 
ontologic, atunci apărarea sa este întemeiată. Spre deosebire de Nietzsche sau Freud, care apreciază că religia este o 
iluzie în măsura în care forțele numite zeități sunt de ordin psihic, Jung separă cu grijă psihologia de ontologic. 
Cercetarea psihologică a unei idei religioase nu autorizează niciun fel de inferentä metafizică, fie ea pozitivă sau 
negativă. Re-ferindu-se la studiul ideii de Dumnezeu din perspectivă arhetipală, Jung avertizează că „ar fi o eroare 
dacă cineva ar lua consideratiile mele ca un fel de dovadă pentru existenţa lui Dumnezeu. Ele dovedesc doar prezenţa 
unei imagini arhetipale a lui Dumnezeu şi aceasta este, după mine, tot ceea ce putem spune psihologic despre 
Dumnezeu"92. 

Nici din punctul de vedere al filosofiei inconstientului perspectiva lui Jung nu este reductionistä (psihologistä), dacä 
admitem că arhetipurile, sursa religiilor sunt, aşa cum susţine autorul teoriei arhetipurilor, „germeni spirituali in- 
conştienţi". Spre deosebire de inconştientul personal, descris de Freud, care stă sub semnul singularului şi pe care 

filosofia inconştientului îl consideră ca ţinând de suflet, inconştientul colectiv, structurat de arhetipuri, întruneşte ca- 
racteristicile spiritului: obiectivitatea şi universalitatea. Deşi în faza matură a operei sale, Jung renunţă la explicarea 
biologică a formării arhetipurilor ca precipitat al experiențelor fundamentale ale speciei, obiectivitatea arhetipurilor 
nu este afectată. Ele rămân, chiar dacă nu li se cunoaşte originea, structuri formale suprapersonale, adevărate 
„categorii ale imaginaţiei”. Universalitatea arhetipurilor, corelat al obiectivitătii, este amplu documentată de Jung 
prin studiile sale comparative, care imbrätiseazä psihopatologia omului contemporan, istoria religiilor, alchimia, 
operele literare şi filosofice semnificative. De altfel, stabilirea caracterului arhetipal al unui produs al minţii umane 
se realizează tocmai prin trasarea de paralele culturale între un vis, de exemplu, şi produse culturale din diverse arii 
geografice sau epoci istorice. 

Cea mai concludentă ilustrare a diferenţei între raportarea religiei la inconştientul personal şi la inconştientul colectiv 
o oferă, poate, tema complexului parental. Aşa cum am văzut, Dumnezeu este pentru Freud o proiecţie transfiguratä 
a părintelui real, mai exact, a tatălui filogenetic sau ontogenetic (relaţia cu Dumnezeu urmează sinuozitätile relaţiei 
cu tatăl real). La Jung, perspectiva este inversată: zeitățile constituie simboluri ale arhetipurilor, care preced, 
subordonează şi potenfeazä imaginea părinţilor reali. Prestigiul, forţa, chiar grandoarea, pe care o au aceştia în ochii 
copilului, nu pot fi explicate, după Jung, decât prin susţinerea lor de către arhetipuri. Astfel, asocierea ideilor reli- 
gioase cu imaginile părinţilor, constatată înainte de apariţia psihanalizei, motivul „perechii divine", are în spate un 
conţinut arhetipal, adică motivul diadei, „care ne spune întotdeauna că masculinul şi femininul apar împreună", scrie 
Jung93. Viziunea misticului elveţian Niklaus von Flue din secolul al XIV-lea, simplu ţăran analfabet, educat religios 
în conformitate cu cerinţele bisericii vremii, care eliminase de 

1000 ani elementul feminin din trinitate, ca fiind eretic, ilustrează convingător caracterul arhetipal, ţinând de incon- 
ştientul colectiv, al diadei divine, prin faptul că divinitatea apare dublă — „atât ca tată regesc, cât şi ca mamă 
regeascä". 

10.1. Nevrozä, artä, religie 

Analogarea sau chiar echivalarea religiei cu nevroza, pe care o întâlnim în fiecare din scrierile dedicate de Freud fe- 
nomenului religios, nu trebuie considerată o expresie a unui parti pris negativ, a unei atitudini a priori ostile, 
specifică iluminismului. în psihanaliză, nevroza ocupă un loc central din mai multe puncte de vedere. Epistemologic, 
studiul nevrozei a dus la descoperirea inconştientului, conceptul cheie al oricărei orientări abisale, după cum, ulterior 
începuturilor, simptomul nevrotic a devenit model pentru studiul fenomenelor psihice ale stării de sănătate, precum şi 
al produselor spirituale. Antropologic, nevroza nu este doar alienarea unor indivizi, ci reprezintă un dat al condiţiei 
umane, specia Homo fiind singura care trăieşte conflictul dintre natură şi cultură. Mai mult decât atât, lipsit de simţul 
istoriei, Freud ajunge, la sfârşitul cercetării sale asupra culturii {Disconfort în cultură), pe care o pune în discuţie 
tocmai din perspectiva disfunctiilor pe care le induce individului, dintre care nevroza e cea mai gravă, să vadă in 
nevroză şi în represiunea instinctuală care o generează condiţia sine qua non a culturii. Orice nou progres cultural a 
presupus o nouă represiune a instinctelor, aşa încât dezvoltarea culturală nu poate fi disociată de reprimarea naturii 
din om şi de nevrotismul derivat de aici. 

Ceea ce frapează cu adevărat la Freud este discriminarea la care supune religia în raport cu arta. Ilustrarea cea mai 
elocventă a acestei discriminări o constituie, aşa cum demonstrează Paul Ricoeur, modul în care întemeietorul psiha- 
nalizei tratează figura lui Moise ca operă de artă {Moise al 

lui Michelangeld) şi ca religie [Moise şi monoteismul): „acest Moise trebuia glorificat ca fantasmă estetică şi lichidat 


ca fantasmă religioasă"94. Nici metoda nu este aceeaşi, în timp ce opera de arta este tratată in sine, fără a face con- 
cesii „unei psihologii directe a creaţiei şi creatorului", expresiile fenomenului religios sunt analizate cu mai puţină 
rigoare şi simpatic, exclusiv din unghiul „înrudirii vagi dintre tematica religioasă şi prototipul patern"95. 

De fapt, diferenţa de atitudine față de artă, pe de o parte şi faţă de religie, pe de altă parte, derivă din discriminarea 
proceselor care, după Freud, le stau la bază, conceptualizate ca sublimare şi refulare. în timp ce sublimarea reprezintă 
cea mai fericită rezolvare a conflictului dintre natură şi cultură, rezolvare care constă în utilizarea energiilor instinc- 
tuale (sexuale, dar şi agresive) în scopuri nespecifice, înalt valorizate cultural, cum ar fi, în primul rând creaţiile artis- 
tice, refularea se limitează la îndepărtarea din conştiinţă a unei tendinţe instinctuale neacceptate cultural. în loc de a 
fi rezolvat, conflictul natură-cultură este escamotat prin crearea inconştientului. Ineficienta relativă a refulării ca 
mijloc de apărare împotriva tendinţelor instinctuale neacceptate cultural se concretizează prin revenirea în conştiinţă, 
în forme mai mult sau mai puţin modificate, a conţinuturilor reprimate. Printre acestea, ca „întoarcere a refulatului", 
se numără, alături de vis, şi simptomul nevrotic. De aceea, potenţialul patogen al refulării este considerabil, manifes- 
tându-se mai ales în nevroze, prin al căror studiu Freud a descoperit-o. 

Freud regăseşte în geneza religiei nu numai refularea sau întoarcerea refulatului, ci şi celelalte momente ale genezei 
nevrozei, paralela presupunând o identitate de parcurs între psihicul individual şi cel colectiv, idee pe cât de 
importantă pentru speculaţia freudiană, pe atât de discutabilă. După cum aflăm din Moise şi monoteismul (1937- 
1939), ultima sinteză aproape didactică a consideratiilor freudiene asupra religiei, traumei, de care este legată apariţia 
oricărei nevro- 

ze, îi corespunde, în planul religios, crima originară, reconstruită pe larg în Totem şi tabu pornind de la zoofobia 
infantilă, ipoteza hoardei primitive (Darwin) şi prânzul totemic (Robertson Smith), reconstrucţie pe care am 
prezentat-o pe larg în subcapitolul anterior. 

Apărarea împotriva acestui eveniment traumatic al copilăriei omenirii, „uitarea" sa a fost posibilă datorită conlucrării 
mai multor factori, dintre care Freud nu exclude pe cei pragmatici (luptele dintre fraţii doritori să ia locul tatălui erau 
pustiitoare şi inutile, niciunul nereuşind să-şi atingă scopul), dar îi privilegiază pe cei psihici: latura pozitivă a 
ambivalentei faţă de tată şi relaţiile afective pozitive dintre fraţi, deplasarea întregului complex de sentimente, 
pozitive şi negative, faţă de tată asupra animalului totemic. Totemis-mul, după Freud prima formă a religiei umane, 
care apare după un interval indeterminabil de latentä, prezintă notele esenţiale ale fenomenelor nevrotice: fixarea la 
traumă (la preistoria familiei umane), reîntoarcerea refulatului, impenetrabilitatea pentru rațiune a elementelor 
trecutului şi forţa lor asupra prezentului, după modelul devizei credo quia absurdum. raționalitatea unor credinţe 
religioase nu trebuie să conducă la ideea falsitätii lor. Asemeni credinţei nesträmutate a psihoticului în delirul său, 
care se alimentează din adevăruri ale trecutului uitat, credinţa religioasă are în spate adevăruri istorice străvechi, 
îmbrăcate în deformările şi deghizările caracteristice întoarcerii refulatului. 

Peste timp, până în momentul cristalizării monoteismului mozaic şi creştin, are loc o foarte lentă şi fragmentară reîn- 
toarcere a refulatului. De asemenea, când Moise, despre care Freud crede şi încearcă să demonstreze că a fost 
egiptean, a adus poporului evreu „ideea unui Dumnezeu unic, aceasta nu a fost ceva nou, ci a însemnat reanimarea 
unei trăiri din timpul originar al familiei umane care dispăruse de mult din memoria conştientă a oamenilor"96. Şi nu 
numai ideea Dumnezeului unic a reînviat imaginea tatălui originar, ci şi comportamentul evreilor față de Moise, care 
a avut aceeaşi 

soarta ca predecesorul său preistoric. Refulatul şi analogo-nul sau recent care-l readuce la suprafaţa conştiinţei se 
susţin reciproc: recentul este întărit de energia latentă a refulatului, iar acesta se manifestă prin intermediul 
recentului. Etica mozaică, apreciată de evrei ca un semn al superiorității religiei lor, caracterizată de exacerbarea 
sentimentului de culpabilitate şi a represiunii instinctuale, provine, ca o sumă de formaţiuni reactionale, din 
ostilitatea originară faţă de Dumnezeu-tatăl. 

Particularitatea monoteismului creştin ar consta, după Freud, în asumarea crimei originare sub forma păcatului 
originar, ceea ce permite reconcilierea cu tatăl prin sacrificiul unuia dintre fii — mântuirea. Că păcatul originar este o 
ofensă gravă adusă tatălui ar fi dovedit tocmai prin aceea că reparația e realizabilă doar prin sacrificiul unei vieţi 
omeneşti (a fiului). Conform legii talionului, ar fi vorba de o crimă. în Totem şi tabu ideea apare într-o formulare 
foarte pregnantă: „astfel, în creştinism omenirea îşi mărturiseşte în modul cel mai nedisimulat fapta vinovată a 
timpului originar, pentru că a găsit ispăşirea pentru ea în sacrificiul unuia dintre fii"97. Deşi una din temele majore 
ale creştinismului este reconcilierea cu tatăl, reversul negativ al ostilitätii faţă de el este şi el prezent: fiul devine 
Dumnezeu, alături de tată, ceea ce înseamnă, dacă dăm la o parte deghizările, că ia locul tatălui. Eucharistia ar fi o 
reactualizare a prânzului totemic, prin care grupul fraților se împărtăşesc din carnea şi sângele fiului, nu a tatălui, 
îndumnezeindu-se astfel alături de el. 


Dacă religia este indestructibil legată de un trecut atât de îndepărtat, atunci dotarea religioasă devine, gândeşte Freud 
în Moise şi monoteismul, capacitatea de a avea acces la trecutul istoric, asemeni lui Petru: „urmele întunecate ale tre- 
cutului aşteptau în sufletul său, gata să pătrundă în zonele mai constiente"98. Ce deosebire faţă de talentul artistic, 
despre care, în Dostoevski şi paricidul, citim: „Din păcate, psihanaliza trebuie să depună armele în faţa talentului 
seri- 

tului. Constatarea discriminării religiei în raport cu arta ne pune în faţa următoarelor întrebări: 

a) de ce Freud pune religia exclusiv sub semnul refulării şi al nonspiritualului (sufletescul), în timp ce apartenenţa 
artei la spiritual este insistent subliniată? Cu alte cuvinte, de ce nu admite întemeietorul psihanalizei intervenţia subli- 
mării în cazul religiei? 

b) în strânsă legătură cu prima întrebare, de ce omul religios este cantonat în lumea sufletului, în timp ce artistului şi 
altor creatori li se recunoaşte accesul la spiritual? 

10.2. Religie şi dorință 

Este un lucru recunoscut că, alături de teoria despre sexualitatea infantilă, concepţia lui Freud asupra religiei este 
latura cea mai discutată şi mai controversată din psihanaliză. în cadrul acestor dispute, exegeti importanţi de formaţii 
şi orientări diferite — psihanalistul Ernest Jones, filosoful Paul Ricocur, istorici şi cercetători ai religiilor ca Mircea 
Eliade sau Michel Meslin — consideră că în evaluarea aportului freudian trebuie să distingem ceea ce este propriu- 
zis psihanalitic şi ceea ce este personal, ţinând de omul Freud. In Nostalgia originilor, Mircea Eliade exprimă cu 
maximă claritate această idee: „Ca să putem aprecia corect contribuţia lui Freud la înţelegerea religiei, trebuie să 
facem o distincţie între principala sa descoperire, aceea privind inconştientul şi elaborarea metodei psihanalitice, şi 
opiniile sale teoretice, privind originea şi structura vieţii religioase"99. în timp ce descoperirea inconştientului, 
continuă Eliade, a stimulat studiul simbolurilor şi miturilor şi, implicit, interesul pentru religiile arhaice şi orientale, 
opiniile lui Freud privind originea religiilor, de exemplu, ar fi întâlnit un refuz cvasiunanim. 

Paul Ricoeur atrage atenţia asupra pericolului de a confunda iconoclasmul psihanalizei cu subiectivismul lui Freud şi 
de a-l respinge odată cu acesta. După filosoful francez, dimensiunea personală din psihanaliza religiei are două stra- 
turi: unul cultural, derivat din formaţia scientistă de secol XIX a lui Freud, formaţie exprimată foarte clar în Viitorul 
unei iluzii, incompatibilă cu dogma religioasă („Nu există nici o instanţă deasupra rațiunii") şi altul familial, agnosti- 
cismul. Mai multe detalii despre ultimul aspect găsim la Ernest Jones, cel mai cunoscut biograf al lui Freud, în volu- 
mul al treilea din monumentala sa operă Sigmund Freud: Life and Work. Deşi părinţii săi, urmau, cel puţin în parte, 
practicile religiei iudaice, mentalitatea lor era cea a unor liber-cugetători, aşa încât Freud a fost crescut într-o atmo- 
sferă pe deplin seculară. Prin educaţie, dar şi prin natura sa, Freud a considerat că universul îşi este sieşi suficient şi 
că nu există nici o evidenţă despre o ființă supranaturală. 

Dacă atitudinea distructivă şi vehementa lui Freud la adresa religiei, consecventa sa de a o gândi doar sub semnul 
refulării, niciodată sub semnul transfigurării în spiritual a dorinţei şi fricii, se datorează, după Ricoeur, atitudinii per- 
sonale a întemeietorului psihanalizei față de sacru, temele cu adevărat psihanalitice sunt, în opinia aceluiaşi autor, 
supunerea faţă de ritual şi iluzia. Prima temă aduce însă puţine noutăţi faţă de dezvoltările noastre anterioare. De 
altfel, cronologic, lucrarea care abordează tema „observantei" — Acţiuni obsesionale şi exerciţii religioase (1907) 
este anterioară marilor lucrări dedicate religiei. 

Având un punct de plecare strict comportamental — analogia dintre „ceremonialul obsesionalilor" şi ritualul religios 
(teama de a comite omisiuni, izolarea de alte activităţi, exactitatea execuţiei în ce priveşte detaliul) —, Freud ajunge, 
fără a neglija deosebirile, cum ar fi diversitatea „ceremonialelor" în raport cu unitatea ritualului religios sau 
caracterul privat al primelor în raport cu caracterul public al ultimului, la concluzia că sensul ambelor este identic. 
Este vorba de un 

184 

VASILE DEM. ZAMFIRESCU 

sens inconştient, căci atât nevroticul, cât şi omul religios nu cunosc motivele care-i determină să acţioneze, sens 
asociat unui sentiment de culpabilitate. Atât „ceremonialul" nevroticului, cât şi ritualul religios sunt măsuri 
preventive faţă de o pedeapsă anticipată şi temută. „Conştiinţa vinovätiei, ca urmare a neputinței de a anula tentatia, 
aşteptarea îngrijorată ca teamă de pedeapsa divină, ne sunt cunoscute din domeniul religios înainte de studiul 
nevrozei"100. Culpabilitatea provine însă din conţinuturi refulate diferite în cazul nevrozei (neapărat sexuale) şi în 
cazul religiei (egoiste). în Totem şi tabu sau în Moise şi monoteismul, Freud va include în refulatul omului religios şi 
tendinţele agresive. Şi pentru că Freud rămâne încă pe teritoriul analogiei dintre nevroză şi religie, fără a vorbi de 
identitate, nevroza e privită doar ca o caricatură tragic-comică a religiei. 


Pentru filosofia inconştientului cu adevărat interesantă este tema relaţiei dintre religie şi iluzie, care ne trimite din 
nou la problematica dorinţei abordată acum din alt unghi, într-una din lucrările sale importante, despre religie, intitu- 
lată semnificativ Viitorul unei iluzii, Freud subliniază că, din punctul său de vedere, religia este iluzie, nu eroare. Iar 
caracteristica esenţială a iluziei ar fi originarea sa în lumea dorinţei. Deşi în debutul capitolului VI al amintitei lucrări 
putem citi că reprezentările religioase, care se dau drept dogme, „nu sunt precipitate ale experienţei sau rezultate 
finale ale gândirii, ci iluzii...", ceea ce ar putea lăsa impresia că vizat este raportul religiei cu realitatea, Freud nu 
echivalează iluzia cu eroarea. Iluzia nu este în mod necesar falsă, în divorţ cu realitatea. 

Insistenta lui Freud asupra relaţiei religie-iluzie-dorintä („pentru iluzie rămâne caracteristică derivarea din dorinţele 
umane") implică pentru filosofia inconştientului întâi de toate constatarea că religiei i se recunoaşte un domeniu de 
realitate ontică şi anume cel psihic. Faptul că întemeietorul psihanalizei face şi pasul următor, afirmând că religia nu 
are decât această realitate sufletească, se alimentează, aşa cum 

am văzut mai înainte, din surse subiective, nu din spiritul psihanalizei. Jung afirma pe bună dreptate că religia ca 
fenomen psihic nu are nici un fel de relevanţă (pozitivă sau negativă) în ce priveşte realitatea metapsihică a fiinţei 
transcendente. 

Freud nu numai că neagă transcendenta, dar contestă şi spiritualitatea fenomenului religios. El este înclinat nu numai 
să conteste că religia înglobează într-o formă specifică elemente de experienţă mundană, dar, susținând că esenţa 
fenomenului religios trebuie căutată în zona sufletului, în complexul patern, se pune de fapt în imposibilitatea de a 
explica universalitatea fenomenului religios. De aici recursul său la ipoteza realităţii protoistorice a constelaţiei 
oedipiene (rivalitatea pentru femei cu tatăl originar şi uciderea lui) sprijinită pe ipoteza darwinistă a hoardei originare 
şi pe faptul etnografic al prânzului totemic. Doar postularea unui fapt (proto)istoric transmis prin tradiţie şi repetat în 
câteva rânduri, putea să dea seama de răspândirea fenomenului religios. Nu este întâmplător faptul că tocmai această 
parte a construcţiei freudiene este cea mai şubredă şi, ca atare, cea mai contestată. 

Contribuţia freudiană poate fi valorificată doar în condiţiile acceptării spiritului religios ca un dat ontic ireductibil. 
Psihanaliza are acces doar la elementele eterogene ale spiritului conştient, la acea impuritate a spiritului care provine 
din regiunea sufletului inconştient. Pe lângă rolul stimulativ, dar nespecific, pe care I-a avut pentru studiul religiilor, 
rol subliniat de Mircea Eliade, psihanaliza se poate distinge tocmai prin revelarea conţinutului latent al fenomenului 
spiritual religios, care nu-l epuizează însă. Asemeni visului, religia ca iluzie are un sens profund pe care-l putem 
deduce, după Paul Ricoeur, pornind de la funcţia consolatorie a religiei: nostalgia tatălui. „Aceasta este, scrie 
filosoful francez, interpretarea specific psihanalitică a religiei: sensul ei „ascuns" este repetiţia nesfärsitä a dorului de 
tată"101. 

Limitatä la rolul de revelator al sufletului inconştient din spiritul conştient, în cazul de faţă religia, psihanaliza devine 
o propedeuticä la spiritul liber, la acel spirit care se deţine în întregime, cu elementele sale impure cu tot. 
Iconoclasmul psihanalizei nu poate afecta religia în fundamentele sale, care sunt spirituale, dar poate funcţiona ca o 
modalitate de diferenţiere a adevăratei credinţe, care este o iubire spirituală, de falsă credinţă derivată din iubirea de 
sine, pentru care Dumnezeu este doar un substitut patern, investit cu funcţii protectoare. 

t 

10.3. Elemente religioase in psihanalizä 

Ca pentru a demonstra că este un fenomen spiritual ireductibil, atitudinea religioasă şi-a făcut apariţia, prin unele din 
elementele sale, în chiar interiorul psihanalizei, concepută de Freud ca o deconstructie a religiei. 

încă din timpul vieții lui Freud, câţiva dintre discipolii săi importanţi au evidenţiat spontan înrudirea dintre 
organizarea psihanalizei şi cea a bisericii catolice. După Ernst Falzeder, Hans Sachs, primul analist formator 
recunoscut ca atare, cerea, în articolul pe care-l dedica analizei didactice, pentru formarea analiştilor, ceva 
asemănător noviciatului religios. Din aceeaşi sursă aflăm că Max Eitingon, în cuvântul de deschidere la cel de al XH- 
lea congres de psihanaliză, a comparat, deliberat de data aceasta, mişcarea psihanalitică cu o sectă care se află în 
posesia unui adevăr absolut, care trebuie apărat faţă de ostilitatea restului lumii 102. Or, asemenea comparații, 
deliberate sau nedeliberate, nu ar fi posibile în absenţa unor asemănări reale. 

Că transmiterea psihanalizei presupune un moment iniţi-atic, prin care învăţăcelul este introdus în tainele propriului 
inconştient de către un psihanalist experimentat, numit semnificativ, într-o terminologie mai veche, „analiză 
didactică" este un fapt bine cunoscut în cercurile psihanalitice şi 

extrapsihanalitice. Mult mai puţin cunoscută este sursa acestei practici de nuanţă religioasă, foarte asemănătoare unui 
„discipolat apostolic" (Ernst Falzeder). Sândor Ferenczi este cel care a sugerat formarea unui grup restrâns de 
„apostoli" în jurul lui Freud, pe care acesta să-i analizeze, purificându-i astfel de complexe, ceea ce le-ar fi permis să 


devină, la rândul lor, puncte de iradiere ale unor noi initieri. Astfel s-a născut „comitetul secret", format initial din 
Freud, Karl Abraham, Sândor Ferenczi, Ernest Jones, Otto Rank, Hanns Sachs, cristalizat pe fundalul pericolului pe 
care-l reprezintă desprinderea lui Jung de psihanaliza freudiană. 

în ce priveşte planul ideatic, Mircea Eliade se numără printre primii istorici ai religiilor care au semnalat afınitätile 
între anumite tehnici religioase (cele buddiste şi hinduiste) şi tehnicile psihanalitice. Dintre acestea frapantă este uti- 
lizarea memoriei ca mijloc terapeutic. Reîntoarcerea în urmă propusă de Buddha, „regele medicilor", urmăreşte să 
suprime suferința impusă de existenţa în timp (legea Kar-mei) prin cunoaşterea existentelor anterioare: „... plecând 
de la un anumit moment al duratei temporale, omul reuşeşte să epuizeze această durată parcurgând-o în sens invers şi 
să ajungă în cele din urmă în Non-Timp, în eternitate. Dar asta înseamnă a transcende condiţia umană şi a recupera 
starea necondiționată care a precedat căderea în timp şi roata existentelor"103. La rândul său, psihanaliza 
redescoperă virtuțile reîntoarcerii în timp, pe care însă o limitează, în conformitate cu viziunea iudeo-creştină despre 
timpul istoric şi ireversibil, precum şi cu cea modernă, la perioada copilăriei. Reîntoarcerea în urmă practicată de 
psihanaliză, care urmăreşte integrarea în conştiinţă a traumatismului infantil, uitat, prin retrăirea sa, poate fi tradus 
fără rest, după Eliade, în termenii gândirii arhaice: „...vindecarea constă în a reîncepe existenţa, deci în a reitera 
naşterea, în a deveni contemporan cu „inceputul", acesta nefiind decât imitatia începutului prin excelenţă, 
cosmogonia" 104. EN 

Cea mai radicală apropiere a psihanalizei de religie ne-o propune Jean Borella. în concepţia sa, psihanaliza este o 
contrareligie, adică tot o religie. Doctrina lui Freud şi-a propus şi a reuşit să devină „religia omenirii occidentale". în 
logica psihanalizei interpretată ca religie, locul lui Dumnezeu este luat de sine, care preia toate atributele divinității: 
eternitate, indivizibilitate, atotputernicie, inaccesibilitate. în fond, ridicarea sinelui la rang de Dumnezeu nu înseamnă 
altceva decât divinizarea energiei pure: „Dumnezeul freudian nu este nici Realitate, nici Constiintä, nici înţelegere, 
nici Beatitudine, nu este nici Fiinţă, nici înţelepciune, nici Iubire, ci doar dinamism indeterminant, violenţă 
absolută" 105. Rolul de mäntuitor îi revine, desigur, lui Freud însuşi, înconjurat de apostolii săi, care au suferit deja 
acea metanoia capabilă să-i determine a produce un efect similar în ceilalți oameni. 

11. Impuritatea moralei: resentiment şi morală 

în cheie freudiană, morala nu este tratată altfel decât religia: i se neagă autonomia genetică, dar i se recunoaşte auto- 
nomia funcţională. Morala nu ar fi un dat spiritual ireductibil,. ci o dimensiune care se constituie filogenetic şi 
ontogenetic, prin interacţiunile intrafamiliale. De altfel, normele fundamentale ale moralei, ale oricărei morale, sunt 
identice, după Freud, cu normele totemismului care interzicea incestul şi paricidul. Asemeni religiei, morala „nu este 
nimic altceva" ; decât o transfigurare a complexului patern. Deşi reductio-nistä, concepţia freudiană despre morală 
prezintă interes pentru filosofla inconştientului în măsura în care este prima care avansează şi documentează ideea 
spiritului inconştient, în capitolul IV voi dezvolta pe larg această idee, adăugând perspectivei lui Freud pe cea a lui 
Jung şi Blaga. 

Impuritatea spiritului (moralei), cealaltă idee constitutivă a filosofiei inconştientului, poate fi ilustrată mai convingă- 
Impuritatea spiritului: psihanaliza ca hermeneutică 189 

tor din perspectiva psihanalizei adleriene, prin care voi completa şi dezvolta contribuţiile lui Nietzsche şi Max 
Scheler la problema resentimentului. Titlul importantei lucrări a lui Scheler — Rolul resentimentului în edificarea 
moralelor — este concludent pentru faptul că fenomenul resentimentului este un teritoriu privilegiat al relației dintre 
suflet şi spirit. Aportul psihanalizei va consta în evidenţierea contribuţiei sufletului inconştient la constituirea şi 
înlocuirea sistemelor de valori morale. 

în cartea mai sus amintită, Max Scheler, unul din cei mai cunoscuţi reprezentanţi ai fenomenologiei, consideră că 
descoperirea resentimentului şi a acţiunii sale asupra judecăților de valoare din sfera moralei, descoperire care-i 
aparţine lui Nietzsche, constituie una din rarele realizări majore ale eticii moderne. După ştiinţa noastră, înaintea lui 
Nietzsche, moraliştii francezi, în special La Rochefoucauld, au descris manifestări resentimentare şi consecinţele lor 
în plan axiologic, ce-i drept fără a le ridica la concept. Acţiunea resentimentului în câmpul valorilor intelectuale este 
înregistrată fără nici o ezitare de sclipitorul moralist în reflectia 375: „Oamenii cu inteligenţa mediocră înfierează de 
obicei tot ce le depăşeşte puterea de intelegere"106. Devalorizarea valorilor intelectuale este provocată de un resort 
autoestimativ care scapă conştiinţei omului resentimentar: pentru a îndepărta sentimentul de inferioritate şi a-l 
menţine dincolo de limitele conştiinţei, sentiment produs de „inteligenţa mediocră" şi, am putea adăuga, de lipsa de 
iniţiere culturală, valorile inaccesibile sunt devalorizate. 

Moralistul descrie mai explicit mişcarea sufletului spre zonele spiritului în reflectiile 54 şi 55. Filosofii stoici îşi 
făceau un titlu de glorie din a devaloriza bunurile materiale tocmai datorită resentimentului: „Dispretuirea bogățiilor 
era la filosofi o dorinţă ascunsă de a-şi răzbuna meritul pentru nedreptatea sorții prin dispretuirea aceloraşi bunuri de 
care ea îi lipsea...". Tensiunea dintre dorinţă şi neputinţă, sentimentul de inferioritate care provine de aici sunt 


prelucrate 

psihic prin devalorizarea valorilor inaccesibile. Dacă bunurile materiale sunt nonvalori, neputinta de a le obţine îşi 
pierde virulenta autoestimativä. Reflectia 55 se referă la una din fazele intermediare ale resentimentului, în care sunt 
vizati purtătorii de valoare şi nu valorile înseşi: „Ura faţă de favoriţi nu este altceva decât dragostea de favoare. 
Ciuda de a nu ne bucura de ea îşi găseşte mängäierea şi se alină prin disprețul pe care îl arătăm faţă de cei ce o au, şi, 
neputând să le smulgem ceea ce le atrage aprecierea lumii întregi, le refuzăm aprecierile noastre”. 

Toate contribuţiile ulterioare la studiul resentimentului, contribuţii care ajung la Scheler, trecând prin scrierile lui 
Nietzsche, să alcătuiască o adevărată teorie a resentimentului cu o fenomenologie, psihologie şi sociologic, sunt 
anticipate de intuiţiile lui La Rochefoucauld, care nu numai că surprind şi descriu fenomenul, dar îl pun în legătură 
explicativ cu „amorul-propriu", „orgoliul", „vanitatea", altfel spus, cu latura afectivă a valorizării de sine, pe care 
Alfred Adler, discipolul şi dizidentul lui Freud, o va numi peste 200 de ani „autoestimatie". Moralistul îi anticipează 
pe Nietzsche, Scheler şi Adler, nu de puţine ori depăşindu-i în profunzime. 

11.1. Fenomenologia şi psihologia resentimentului 

Primul moment al resentimentului ţine în întregime de suflet, fără a fi vorba deocamdată de sufletul inconştient: 
sentimente negative, cum ar fi dorinţa de răzbunare, ura, invidia, gelozia, care, subliniază Max Scheler, 
caracterizează natura umană, se acumulează datorită neputinței de manifestare. Prin sine, această primă acumulare nu 
duce în mod necesar la resentiment. Doar când trecerea în act se amână indefinit, se ajunge la autointoxicarea 
psihică, din care se hrăneşte cea mai frumoasă floare a răului — resentimentul, încă Nietzsche surprinsese, în 
Genealogia moralei, esentialul în această privinţă: resentimenul se naşte la acei oameni 

cărora le este interzisă fapta ca formă autentică de reacţie, trebuind să se limiteze la o răzbunare imaginară. Max 
Sche-ler construieşte bogata fenomenologie a resentimentului pe această canava simplă. 

Natura dorinţei de răzbunare, care presupune amânarea reacției, o transformă în sursa privilegiată a resentimentului. 
Controlul, fie şi momentan, al răspunsului nu conduce inevitabil la resentiment. Acesta se constituie, trecând printr-o 
succesiune de etape, doar când neputinta de a acţiona pentru a recupera o frustrare se permanentizeazä, iar actul 
reparatoriu este amânat sine die. Faptul că neputinta este factorul hotărâtor în formarea resentimentului indică zona 
conflictului din care se alimentează acesta. Spre deosebire de Max Scheler, care pune accentul pe tensiunea dintre 
dorinţă şi neputinţă ca element generator al resentimentului, consider că neputinta de manifestare creează un 
sentiment de inferioritate care nu poate fi compensat prin act, pentru că orice act, tocmai datorită neputinței, nu ar 
face decât să adâncească inferioritatea, în loc de a o dizolva. Altfel spus, tensiunea dintre dorinţă şi neputinţă se 
repercutează în plan autoestimativ. Nefiind posibilă o compensare reală — acţiunea asupra cauzelor frustrării şi 
neputinței (să ne gândim la infirmii din naştere sau la păturile defavorizate din Imperiul Roman, care au produs 
creştinismul) —, echilibrul autoestimativ va putea fi restabilit doar cu mijloace psihice, adică prin pseu- 
docompensări. 

Nici invidia nu conduce la resentiment decât dacă neputinta de a intra în posesia obiectului râvnit devine destin. 
Atâta timp cât neplăcerea că un altul posedă bunul pe care-l doresc motivează acțiuni menite a-l aduce în posesia 
mea, nu se poate vorbi de invidie. Indiciul cristalizärii invidiei este atitudinea ostilă faţă de posesorul bunului 
inaccesibil, atitudine care adesea se traduce prin agresivitate la adresa acestuia. Printr-o automistificare, considerăm 
că neputinta de a intra în posesia bunului dorit este cauzată de faptul că un altul s-a înstăpânit asupra lui înaintea 
noastră. Aşadar, 

conştiinţa neputinței şi falsificarea cauzelor neputinței constituie cele două note esenţiale ale invidiei. 

Ca şi dorinţa de răzbunare, invidia este doar condiţia necesară, dar nu suficientă a resentimentului. Invidia dispare 
dacă bunul, un timp inaccesibil, intră totuşi în posesia noastră, dar produce resentimentul când neputinta de a-l 
obţine se permanentizează. Invidia existenţială poate ilustra excelent această ultimă situaţie, tocmai pentru că 
obiectul aspiraţiei nu-l reprezintă aici un bun, ci însuşiri umane native, cu alte cuvinte, valori care nu se pot dobândi. 
Frumuseţea, inteligenţa, anumite trăsături de caracter, trezesc invidia existenţială tocmai pentru că neputinta de a 
intra în posesia lor nu poate fi suprimată. Averea, poziţia socială, numele generează şi ele, în societăţile în care se 
transmit prin naştere, aşa cum se întâmpla în lumea feudală, invidia existenţială şi resentimentul păturilor 
defavorizate. 

Fără a ne opri deocamdată asupra naturii neputinței de a acţiona, să o menţinem în atenţie ca o condiţie sine qua non 
a resentimentului, când este vorba de o neputinţă permanentizată, şi să urmărim modul în care sentimentele negative, 
nedescărcate, dorinţa de răzbunare, invidia, ura, sentimentele de inferioritate se adâncesc în străfundurile sufletului 


pentru a izbucni apoi creator în lumea spiritului. Scheler consideră, probabil sub influenţa psihanalizei freudiene, 
care, în 1912-1914, când filosoful îşi scria studiul, cunoscuse consacrarea internațională, că singurul mijloc de apăra- 
re psihică utilizat este refularea. însăşi neputinta şi sentimentele asociate ei (frica, teama) funcţionează ca forte 
refulante (Verdrängungsmächte), atât asupra actului, cât şi asupra afectelor care îl motivează. Mai întâi îndepărtate 
din conştiinţă şi apoi împiedicate să pătrundă în conştiinţă, dorinţa de răzbunare, invidia, ura cunosc prima 
modificare importantă, detasändu-se de obiectul care le-a provocat. Ele „iradiazä", cum spune Scheler, spre toate 
însuşirile, acţiunile, manifestările unei persoane sau spre toate acţiunile, situaţiile sau toţi oamenii care au legătură cu 
persoana frus-trantă. Am putea spune că, sub pragul conştiinţei, se produce 

o generalizare afectivă, care, într-un timp ulterior, ajunge să înglobeze şi anumite manifestări valorice. Funcţia ei este 
tot defensivă; estomparea persoanei frustrante în spatele unei întregi categorii diminuează discrepanta dintre dorință 
şi neputinţă. 

Că, în faza „iradierii", omului resentimentar nu-i este interzisă orice acţiune o demonstrează tentativa criminală care 
a oripilat Berlinul anului 1912. După cum relatează presa vremii, citată de Scheler, răufăcătorul a întins, la adăpostul 
întunericului, o sârmă de oţel între doi copaci ce sträjuiau de o parte şi de alta o stradă läturalnicä. Ocupantii primului 
automobil care ar fi trecut pe acolo urmau să fie decapitati. O astfel de „actiune" se caracterizează, pe de o parte, prin 
indiferenţă faţă de identitatea victimelor (efect clar al iradierii), iar pe de altă parte, prin absenţa câştigului pragmatic 
şi refuzul riscului, ceea ce ne arată că realitatea psihică a devenit predominantă ca teren de rezolvare a conflictelor în 
raport cu realitatea exterioară. Iradierea cea mai extinsă o înregistrăm la infirmii din naştere la care ostilitatea se 
îndreaptă în toate direcţiile, vizând în fond însăşi viaţa sănătoasă. 

Refularea sentimentelor negative de tipul dorinţei de răzbunare, asemeni oricărei refulări, este periclitată de întoar- 
cerea refulatului. Max Scheler a sesizat şi acest aspect, fapt ce ar putea confirma influenţa psihanalizei freudiene 
asupra gândirii sale. în lucrarea pe care o dedică resentimentului putem citi: „în stadiul descris, afectul refulat accede 
brusc la percepţia interioară, în toate punctele fără rezistenţă ale conştiinţei, pretutindeni unde forțele inhibitorii nu-şi 
mai exercită sau şi-au diminuat întâmplător presiunea" 107. Odată cu dorinţa de răzbunare, ura, invidia sau gelozia, în 
conştiinţă reapare sentimentul de inferioritate, dezechilibrul autoesti-mativ pe care-l semnalează făcând necesare noi 
demersuri în vederea unui nou echilibru. 

în condiţiile menţinerii neputinței, pasul următor pe calea resentimentului este falsificarea realităţii. Dacă autorii 
frustrării nu „sunt demni" de răzbunare sau dacă bunul dorit şi inaccesibil nu încorporează valoarea care-l face 
dezirabil, 

atunci dorinţa (de răzbunare sau de a intra în posesia unui obiect) scade în intensitate. Simetric, conflictul 
autoestima-tiv provocat de sentimentul acut de inferioritate asociat neputinței se diminuează. Falsificarea realităţii în 
scopul de a diminua o dorinţă care nu poate fi satisfăcută este foarte bine ilustrată de un proverb pe care-l întâlnim 
nu numai în cultura română: „vulpea, când n-ajunge la struguri, zice că sunt acri". Protagonista acestei fabule 
concentrate nu contestă, comentează cu subtilitate Max Scheler, valoarea dulcelui, ci afirmă doar că obiectul nu 
încorporează valoarea dulcelui care l-ar recomanda dorinţei — strugurii sunt acri. Părăsind fabula şi revenind la viaţa 
cotidiană, de câte ori nu ni s-a întâmplat să auzim formulări de tipul „rochia asta ieftină este mult mai frumoasă decât 
una scumpă" sau să constatăm că cel respins în tentativele sale de a obţine dragostea sau prietenia cuiva îi descoperă 
subit defecte, care-l fac sa „nu-i merite" afecțiunea? 

Asemeni refulării, falsificarea realităţii în sensul negă-sirii valorii unui obiect sau unei persoane se dovedeşte a nu 
reprezenta o soluţie definitivă: purtătorii de valoare se impun în cele din urmă percepţiei omului resentimentar, reac- 
tualizându-i neputinta şi inferioritatea. Este momentul în care resentimentul realizează performanţa sa supremă: su- 
fletul, de data aceasta inconştient, ca şi în faza anterioară sau în aceea a iradierii, devine creator în lumea spiritului. 
Sunt vizaţi acum nu numai purtătorii de valoare, ci înseși valorile. De abia devalorizarea valorilor inaccesibile il 
„mäntuieste" pe omul resentimentar (Nietzsche). Nu numai valoarea celor care ar fi trebuit să constituie ţinta 
răzbunării este negată, ci însăşi răzbunarea îşi pierde importanţa axiologică. Nu pot să mă răzbun devine, aşa cum 
arată Nietzsche, nu vreau să mă răzbun. Resentimentul pune pe lume valori noi, uneori sisteme de valori. La fel se 
întâmplă şi cu resentimentul care se alimentează din invidie. El instituie ca valori suferinţa, slăbiciunea, sărăcia, lipsa 
frumuseţii, pentru a anula valori ca sănătatea, forţa, bogăţia sau frumuseţea. Doar o asemenea modificare a tablei de 
valori reuşeşte să refacă echilibrul 

auto-estimativ al omului resentimentar: instituindu-şi condiţia ca valoare, el se protejează eficient de confruntarea cu 
valorile inaccesibile. 

Dacă situarea laboriosului proces de formare a resentimentului pe terenul autoestimaţiei, situare care regăseşte in- 


tuitia sigură a lui La Rochefoucauld, este corectă, atunci putem reformula una din definițiile pe care Max Scheler o 
dă resentimentului, completând-o. „Ceva, un A, este afirmat, prețuit, lăudat, scria Scheler, nu datorită calității sale 
intrinseci, ci cu intenţia, neexprimatä verbal de a nega, devaloriza, deprecia altceva, un B". Finalitatea modificării în 
plan axiologic este inspirată de sufletul inconştient şi vizează refacerea durabilă a sentimentului valorii proprii 
transformat în sentiment de inferioritate de ciocnirea dintre dorinţă de răzbunare, invidie, ură, pe de o parte, şi 
neputinţă, pe de altă parte. 

11.2. Sociologia resentimentului 

Fenomenologia şi psihologia schitate mai sus ne-au arătat că neputinta de a trece în act afecte negative cum ar fi 
invidia, ura, dorinţa de răzbunare, gelozia, joacă un rol decisiv în cristalizarea resentimentului ca o formă de pseudo- 
compensare a dezechilibrului autoestimativ.La Nietzsche, primul teoretician important al resentimentului, neputinţa e 
concepută biologic, mai bine spus, bio-psihic: resentimentul se formează la indivizii subdotati sau, în cel mai bun 
caz, mediocru dotați din punct de vedere vital. Când este vorba de produse spirituale ale resentimentului, cu 
semnificație majoră, cum ar fi religiile sau moralele — pentru Nietzsche, religia şi morala creştină sunt astfel de 
produse —, acestea exprimă categorii umane cu deficit vital. în logica lui Nietzsche, dacă morala creştină este o 
morală a sclavilor, atunci sclavii trebuie gândiţi ca indivizi cu un potenţial biologic redus. Datorită slăbiciunii lor 
vitale, ei nu pot reacţiona la frustrare prin faptă, nu-şi pot exprima ura, trebuind să se 

mulțumească cu o răzbunare imaginară, care duce la autoin-toxicare psihică, la devalorizarea agresivitätii şi la 
instituirea iubirii ca valoare supremă, nu pot intra prin forţă sau prin efortul muncii în posesia bunurilor rävnite, 
proclamând sărăcia drept una din valorile cardinale. Lipsiţi de frumuseţe, inteligenţă şi mândrie, vor cultiva trecând 
prin invidia existenţială, uräfenia, dependenţa spirituală şi umilinţa. într-un cuvânt, pentru Nietzsche nu poate exista 
decât biologia sau psihologia resentimentului. 

Cu afirmaţia că există cazuri în care, „indiferent de calităţile şi trăirile individuale înseşi, structura societăţii creează 
o încărcătură resentimentară generală", Max Scheler întemeiază sociologia resentimentului, care constituie contri- 
butia sa cu adevărat nouă la teoria resentimentului 108. Altfel spus, anumite condiţii sociale, şi vom vedea în 
continuare care sunt ele, nu predispozitii bio-psihice, produc dezechilibrele autoestimative şi reacţiile de apărare 
inconştiente de tipul resentimentului la grupuri mari de oameni. 

Urmändu-1 pe Scheler, vom deschide sociologia resentimentului cu situații microsociale. Anumite constelații fami- 
liale, de pildă, predispun la resentiment, indiferent de dotarea bio-psihicä a indivizilor care participă la ele. „Nu 
susțin — scrie filosoful — că la orice individ care se află într-o asemenea situaţie se va forma cu necesitate 
resentimentul. Aceasta ar fi o prostie extremă. Susţin însă că asemenea situaţii, prin însăşi structura lor, sunt 
încărcate cu un anumit potential resentimentar, şi aceasta indiferent de particularitätile oamenilor care se află în 
respectivele situaţii" 109. 

Relaţia dintre soacrä şi noră presupune un considerabil potential resentimentar. După ce ani indelungati a fost îm- 
părtăşită, dragostea de mamă se vede deposedată de obiectul ei prin apariţia nurorii, care, fără nici un merit, 
beneficiază acum de afecțiunea dăruită altădată în întregime mamei. Nu numai că această frustare majoră nu poate fi 
revocată, dar ea trebuie suportată sub aparenţa de participare bucuroasă. Neputinţa manifestării deschise a 
sentimentelor de gelozie este impusă în primul rând de normele culturale, dar şi de 

raportul de forţe din acest triunghi. In basmele, legendele şi miturile popoarelor, soacra apare frecvent ca o fiinţă rea, 
perfidă, ceea ce ilustrează dificultatea condiţiei de soacră, căreia puţine femei îi fac faţă fără a dezvolta atitudini 
resen-timentare. 

O altă situaţie microsocială generatoare de resentiment, indiferent de calităţile individuale, este raportul dintre gene- 
ratia vârstnică şi generaţia tânără, arată pe bună dreptate Scheler. Fără îndoială, aici aspectul biologic joacă un rol 
important, dar nu determinant. Deoarece la Scheler accentul cade pe aspectul social-istoric, momentul biologic fiind 
doar presupus, voi încerca să-l pun în evidenţă mai întâi pe acesta. Din punct de vedere vital, îmbătrânirea este un 
proces involutiv cu repercusiuni psihice de acelaşi ordin. Bucuria de a trăi, care se alimentează din surse instinctuale 
pe care bätränetea le pierde, capacitatea de efort, memoria şi mai ales forța creatoare, se reduc drastic. Boala îşi face 
tot mai des simțită prezenţa, devenind adesea o însoţitoare cvasiper-manentä a vârstei crepusculare. 

Modificările involutive declanşează în plan autoestima-tiv o adevărată criză. Cum orice inferioritate devine sursa 
eforturilor de a reface sentimentul valorii proprii, îmbătrânirea conduce la resentiment doar dacă societatea nu oferă 
posibilitatea unor compensări reale. în societăţile arhaice, unde transmiterea experienţei de la o generaţie la alta se 
face prin intermediul vârstnicilor, atitudinile resentimentare nu devin apanajul bätränetii, arată Max Scheler. în 
limbajul teoriei autoestimatiei, poziţia de prestigiu pe care astfel de societăţi o conferă bătrânilor constituie o 
compensare reală deplină a sentimentului de inferioritate generat de pierderea valorilor vârstei tinere. 


în schimb, în societatea modernă, nu le mai revine bătrânilor misiunea de mare importanţă de a asigura legătura din- 
tre generaţii. Ea este preluată de o instituţie specializată — şcoala de toate tipurile, de tipar sau de alte mijloace de 
comunicare în masă. Totodată, îmbătrânirea coincide de cele mai multe ori cu retragerea din perimetrul muncii, ceea 
ce 

echivalează cu pierderea sentimentului utilității sociale, componentă esenţială a sentimentului valorii proprii. în ase- 
menea condiţii, şansele semnificative social ca dezechilibrul autoestimativ să fie combătut prin forme de compensare 
reală sunt reduse. Pentru bătrânii societăţii moderne, recursul la pseudo-compensări de tipul resentimentului devine 
"inevitabil. De aici ostilitatea aparent nemotivatä a vârstnicilor faţă de tineri, precum şi tendinţa de a deprecia 
valorile vârstei tinere. Judecätile de valoare inspirate de resentiment le avea în vedere Nietzsche când, în Aurora, 
avertiza metaforic: „Nu este înţelept să lăsăm amurgul să judece ziua, căci prea adesea oboseala ar judeca forţa, 
succesul, bunele intenţii... Asemeni amurgului, bätränetea se învăluie într-o moralitate nouă şi atrăgătoare si se 
pricepe să ruşineze ziua prin culorile crepusculare, prin pacea şi tihna sa"1 10. 

Cu sistemele de valori morale sau religioase care au dominat un timp îndelungat zone extinse ale lumii intrăm în 
zona produselor spirituale ale resentimentului, care tind, uneori, spre universalitate, din punct de vedere sociologic, 
în câmpul macrosocial. Vor fi trecute în revistă morala şi religia creştină, morala burgheză, proletcultismul şi resenti- 
mentul social general, caracteristic comunismului târziu din România. 

Nietzsche, primul gânditor care a sesizat filonul resenti-mentar al religiei creştine — creştinismul s-a născut „din 
spiritul resentimentului si nu, aşa cum s-a crezut, din spirit", afirmă el răspicat în Ecce Homo —, invocă drept 
principal criteriu de identificare extraordinara răsturnare valorică pe care acesta o presupune în raport cu valorile 
antichităţii: tot ceea ce vechii greci şi apoi Roma antică situau în vârful ierarhiei valorilor — virtuțile războinice, 
bogăţia, viaţa simţurilor, libertatea spirituală — este detronat şi înlocuit cu valori ca iubirea aproapelui, sărăcia, 
abstinenta, credinţa în Dumnezeu, umilinţa. Inversarea valorică fără precedent realizată de creştinism este sintetizată, 
crede Nietzsche, de binecunoscutul simbol „Dumnezeu pe cruce”. Dincolo de bine şi de rău şi Antichrist ne oferă în 
tranşante formulări 

explicitarea ideilor iconoclaste ale autorului. „Nicicänd şi nicăieri nu a existat o asemenea îndrăzneală a inversării, 
ceva atât de înfricoşător şi în acelaşi timp problematic ca în această formulă..." Şi: „Dumnezeu pe cruce — nu 
înţelege încă nimeni gândul ascuns al acestui simbol? Tot ceea ce suferă, tot ceea ce este răstignit pe cruce este 
divin" 111. 

Detaliind câteva din ideile lui Nietzsche, să urmărim mai întâi iubirea în viziune creştină. Relaţia dintre punctul de 
plecare — dorinţa de răzbunare nesatisfăcută şi punctul final — iubirea creştină, care include iubirea duşmanului, 
devine mai transparentă dacă trecem în revistă momentele intermediare. Neputinta de a te răzbuna trece în voinţa de 
a nu te răzbuna, apoi în iertare şi în cele din urmă, în iubirea duşmanului, în Antichrist, Nietzsche derivă valoarea 
iubirii creştine dintr-un deficit (biologic) al agresivitätii: „Respingerea instinctuală a oricărei adversități, dusmänii, a 
oricăror limite şi distanţe în sentimente se datorează unei sensibilizări extreme la excitanti durerosi, pentru care orice 
opoziţie sau perspectivă de opoziţie este resimțită ca o nepläcere insuportabilă. Singura fericire pe care o poate 
cunoaşte este de a nu se mai opune, nici măcar răului — iubirea ca singura, ultima posibilitate de a trai” 112. Dar 
numai un organism bolnav sau epuizat se poate apăra prin abandonarea luptei. Nietzsche nici nu susţine altceva. 
Deşi, în acelaşi Antichrist, consideră că de la început creştinismul s-a adresat tuturor „dezmostenitilor vieții", 
neavând un determinism rasial sau naţional, filosoful îl atribuie unui altfel de determinism biologic — boala înţeleasă 
ca insuficienţă vitală sub toate aspectele, inclusiv estetic: „Creştinismul are la bază ranchiuna celor bolnavi, ura lor 
instinctivă faţă de cei sănătoşi, faţă de sănătate. Tot ceea ce a reuşit, mândru, semet, dar mai ales frumuseţea le 
supără ochii şi urechile" 15. 

Şi celelalte valori ale moralei creştine îşi au, conform lui Nietzsche, originea într-un resentiment alimentat de defi- 
ciente vitale: sărăcia şi ascetismul provin din neputinta de a obţine anumite bunuri, neputinţă metamorfozatä, printr-o 
răsturnare valorică de acum bine cunoscută nouă, în virtute, 

valoarea umilintei şi a supunerii din incapacitatea de revoltă, răbdarea din lipsa de iniţiativă, credinţa dintr-o dotare 
intelectuală submediocră. 

Ne-am fi aşteptat ca întemeietorul sociologiei resentimentului să încerce, examinând ideile lui Nietzsche, trans- 
formarea biologiei resentimentului într-o sociologie. Deşi admite că valorile moralei creştine pot fi folosite de omul 
resentimentar pentru a devaloriza anumite valori inaccesibile, opuse ca sens, cum ar fi bogăţia, frumuseţea, vigoarea 
vitală etc, Scheler consideră că, originar, valorile creştinismului provin dintr-un plus şi nu dintr-un minus auto- 


estimativ. Indiciul că aşa stau lucrurile ni-l oferă iubirea creştină, de pildă. Adevăratul creştin nu se teme că se va 
molipsi, înjosi, murdări, dacă va cobori la cei bolnavi, săraci, comuni, urâţi, în timp ce anticii concepeau iubirea ca 
ascensiunea imperfectiunii către perfecţiune, a unui minus către un plus, însuşi Dumnezeu fiind, ca la Aristotel, 
motorul nemişcat care doar atrage, dar nu poate iubi, căci perfecțiunea îşi este sieşi suficientă, ceea ce ar fi, în plan 
autoestimativ, un semn de slăbiciune. După Scheler, nici măcar iubirea duşmanului nu este o reacţie de apărare sui- 
generis, ideologia neputinței, ci tot un semn al forței interioare, al acelei forte capabile să se opună tendinței instinc- 
tuale de a reacţiona. 

Interpretarea pe care Scheler o dă ascetismului creştin urmează acelaşi drum, fiind însă mai puţin argumentativă. 
Deşi idealul ascetic şi practicile menite să-l realizeze pot fi rezultatul resentimentului, al unei atitudini defensive, 
impuse de neputinfa permanentizatä de a obţine anumite bunuri (incapacitatea de a practica o muncă aducătoare de 
câştig se transfigurează în imperativul sărăciei), ascetismul creştin este „o formă superioară şi nobilă care provine din 
plinătatea, tăria şi unitatea vieţii şi care are ca scop cinstirea şi promovarea vieţii” 14. 

Dacă se poate demonstra atât că valorile moralei creştine provin din resentiment (Nietzsche), cât şi că ele se 
alimentează dintr-un plus autoestimativ (Scheler), întrebarea referi- 

toare la criteriul care poate aduce decizia devine inevitabilă. Răspunsul poate fi adus tocmai de sociologia 
resentimentului întemeiată de Scheler, dar neaplicată de el moralei şi religiei creştine, adică de studiul condiţiilor 
sociale şi istorice în care s-a născut creştinismul. 

Cercetări istorice de cele mai diverse orientări concordă în a constata că religia creştină a apărut în mediile de la peri- 
feria Imperiului Roman, la acele pături sociale şi naţionale defavorizate şi dezmoştenite. Că iniţial creştinismul a fost 
o religie a săracilor e un fapt istoric. Deoarece condiţiile sociale frustrante erau un adevărat destin pentru păturile din 
care s-au recrutat primii creştini, dezechilibrul autoestimativ produs de neputinta de a trece în act ura, dorinţa de 
răzbunare, invidia, putea fi înlăturat doar cu ajutorul mijloacelor psihice de tipul pseudo-compensării. Prin 
resentimentul dus până la capăt, adică până la inversarea tablei de valori, sclavii şi paria Imperiului Roman, pe care 
trebuie să-i presupunem a fi de cele mai diverse proveniente biopsihice şi culturale, au reuşit să-şi facă existenţa 
suportabilă. De altfel, virtuțile consolatorii ale creştinismului constituie un alt punct de coincidență a rezultatelor 
diverselor cercetări. Pentru ilustrare am ales un pasaj din Ecce hommo, unde Niet-zsche scrie în stilul său inegalabil: 
„Creştinismul ar putea fi numit un adevărat tezaur de ingenioase mijloace consolatorii, atât de multe sunt elementele 
sale care alină, narcotizeazä"115. 

Sociologia resentimentului îi dă dreptate lui Nietzsche împotriva lui Scheler şi mută cauzele neputinței şi ale resen- 
timentului din planul dotării biopsihice deficitare, unde le situa primul, în cel al condiţiilor sociale frustrante, ori de 
câte ori este vorba de produse culturale majore ale resentimentului, cum sunt religiile şi moralele. 

Dacă Max Scheler n-a reuşit să aprecieze corect relaţia moralei creştine cu resentimentul, în schimb a indicat cu si- 
guranfä momentul resentimentar din morala modernă (burgheză), utilizând fără ezitare, de data aceasta, sociologia 
resentimentului. Regula princeps a moralei moderne — „au 

valoare morală doar acele însuşiri, acţiuni, bunuri etc. pe care omul, ca individ le-a dobândit prin forţa şi munca pro- 
prie" — reprezintă, prin deplasarea atenţiei de la valoarea în sine la dimensiunea subiectivă a muncii, o pervertire 
axiologică din spatele căreia transpare resentimentul „stării a treia"1 16. Astfel au fost devalorizate privilegiile 
conferite de naştere, de care beneficia de regulă nobilimea, valoarea supremă fiind investită în „munca proprie", 
definitorie pentru condiţia burgheziei. 

O altă importantă pervertire axiologică alimentată de resentiment caracteristică lumii moderne este supraordonarea 
valorii utilității faţă de valorile vient, ceea ce echivalează cu a prefera mijlocul scopului. Concretizată în reguli de 
viaţă cum ar fi „munca utilă este preferabilä degustării agreabilului", viaţa individului trebuie să se justifice prin 
utilitatea pentru comunitate sau prin calităţi morale ca stăpânire de sine, spirit de economie etc, toate pietre de 
temelie ale moralei burgheze, amintita răsturnare axiologică e produs al resentimentului în măsura în care exprimă 
invidia şi ura faţă de existenţa bogată, căreia îi este proprie capacitatea de a trăi bucuria vieţii. Din nou devalorizarea 
vizează condiţia nobilimii, preferându-i-se axiologic condiţia burgheziei. 

De asemenea, ideea egalităţii morale a tuturor oamenilor, atât de importantă în morala modernă, rezultă din resenti- 
ment. Indiferent dacă pretinde a fi o constatare de fapt sau se instituie ca o cerinţă, ideea egalităţii subliniază Max 
Scheler, indiferent dacă este vorba de egalitatea averii, socială, politică, religioasă sau morală, ascunde imperativul 
înjosirii celui situat într-o poziţie superioară. „Imperativul egalităţii, scrie Scheler, este întotdeauna o speculație 
äbaisse!" 

in sfârşit, subiectivizarea valorilor, „o premisă comună tuturor teoriilor morale moderne", ar deriva si ea din resen- 
timent. Deoarece omul resentimentar aparţinând stării a treia nu poate suporta , judecata recuzatoare" la adresa sa, 


care provine dintr-o ordine obiectivă a valorilor — ne putem întreba aici de ce tocmai ordinea axiologică feudală este 
pentru Scheler coincidentă cu ordinea obiectivă a valorilor —, 

el va reevalua însăşi ideea de valoare, derivând-o din conştiinţa umană, pentru a-i contesta astfel obiectivitatea. 
Expresii subiective ale conştiinţei umane, ale dorinţei şi simtirii noastre, valorile nu au existenţă în afara acestora. 
Consecințele subiectivizării valorilor sunt fie absenţa oricărui reper în domeniul aprecierilor morale, fie înlocuirea 
obiectivitătii valorilor prin surogatul „conştiinţei generice", al recunoaşterii unanime a valabilităţii unei voințe sau 
acţiuni. 

Seria marilor produse istorice ale resentimentului în care Nietzsche a înscris creştinismul, iar Scheler morala bur- 
gheză, trebuie completată, la sfârşitul secolului XX, cu proletcultismul şi morala comunistă. Că proletcultul se 
hrăneşte din resentimentul categoriilor sociale defavorizate în faza de început a capitalismului este documentat nu 
numai de deno-minarea sa, care exaltă „cultura proletară”, ci şi de răsturnarea valorică pe care o presupune. întreaga 
cultură a trecutului a fost repudiată tocmai pe motiv că este burgheză, indiferent dacă era vorba de disciplinele 
umaniste, întotdeauna permeabile, în grade diferite, la influenţele ideologice, sau de ştiinţele exacte. Nu numai 
sociologia, antropologia filosofică sau psihanaliza au fost eliminate, ca discipline, din cultura „nouă", ci şi genetica. 
E posibil ca repudierea geneticii să mai fi avut o rațiune tot de ordin resentimentar, căci ce poate fi mai incomod 
pentru o ideologie egalitaristă decât o ştiinţă care indică premisele genetice ale ineglitätii. 

în plan moral, asemeni etosului creştin, care a devalorizat frumuseţea, sănătatea, puterea, bogăţia, spiritul războinic 
— valorile aristocrației antice —, pentru a plasa valoarea în urätenie, suferinţă, slăbiciune, iubirea aproapelui — date 
ale condiţiei celor dezmosteniti în Imperiul Roman — sau etosului burghez, care a investit cu valoare doar însuşirile 
sau bunurile obţinute prin muncă proprie şi a preferat utilitatea valorilor vieţii (capacității de a trăi bucuria vieţii), 
etosul comunist a valorizat colectivismul, colaborarea şi egalitarismul în dauna individualismului, concurenţei şi 
diferentierilor sociale. 

Nici o ilustrare a sociologiei resentimentului nu este atât de concludentă ca aceea oferită de resentimentul social ge- 
neral, formă specifică pentru comunismul realizat. în măsura în care acest tip de resentiment cuprinde majoritatea 
populaţiei unei ţări, aşa cum s-a întâmplat cu România anilor '80, este evident că factorii cauzatori ţin de condiţiile 
sociale şi nu de dotarea biopsihică. Doar dacă am admite că întreaga populaţie suferă de un deficit vital, ipoteza pe 
care decembrie 1989 a infirmat-o, am putea susţine în continuare ideea nietzscheeanä a sorgintei biologice a 
resentimentului. Dar ce este resentimentul social general? 

Teoretizat în manieră populară prin sintagma: „să moară capra vecinului", resentimentul specific comunismului se 
caracterizează prin activarea impulsurilor ostile şi distructive refulate nu numai de către diferenţele dintre diversele 
categorii sociale, de altfel minime, ci şi de orice reuşită care depăşeşte condiţia mizeră a majorităţii, indiferent de 
apartenența socială a autorului acesteia. Din numeroasele relatări oferite de presa postdecembristă — resentimentul 
social general s-a manifestat fără deghizări, mai ales după prăbuşirea aparatului represiv al comunismului — reținem 
ca ilustrare jubilarea membrilor unei recent înființate asociaţii agricole din Judeţul Neamţ la aflarea veştii că 
asociaţia rivală din aceeaşi comună, împiedicată să-şi depoziteze recolta de grâu într-o magazie a fostului C.A.P., a 
trebuit s-o transporte pe ploaie în alt loc, ceea ce a avut ca rezultat udarea şi compromiterea ei. Locuitorii unui alt sat 
din Moldova, lovit de inundaţii în anul 1991, nu au putut să se înţeleagă în privinţa atribuirii câtorva case venite ca 
ajutor din străinătate, irosind, fideli devizei „să moară capra vecinului", în cele din urmă ajutorul. 

La această stare sufletească, în care recunoaştem un resentiment în evoluţie, majoritatea membrilor societăţii ajung 
datorită frustrărilor exercitate de comunism. Ca sistem economic ineficient, socialismul real conduce la generalizarea 
sărăciei, căreia îi corespunde în plan psihic instalarea unui acut şi permanentizat sentiment de nemulțumire. Depăşirii 

constructive a urii, dorinţei de răzbunare şi invidiei — toate expresii ale frustrării — i se opune hipercentralizarea 
economiei, care nu lasă spaţiu de acţiune pentru iniţiativa individuală. Dacă la frustrările economice le adăugăm pe 
cele sociale, politice şi culturale, atunci avem imaginea unui organism social ostil individului, majorităţii indivizilor 
care-l compun. 

La apariţia formei generale a resentimentului social contribuie decisiv, alături de frustrarea multiplă şi neputinta de a 
o compensa constructiv, absenţa reglementărilor democratice (pluripartidism, parlament, presă liberă, separarea pu- 
terilor în stat), reglementări al căror rol este, printre altele, de a permite descărcarea nemulțumirii diferitelor grupuri 
şi a întregii societăţi. Mai mult decât atât, societatea comunistă creează organisme menite să împiedice prin pedepse 
radicale manifestarea oricărei nemulțumiri. Poliţia politică secretă vizează nu numai interzicerea manifestării 
comportamentale a nemulțumirilor, ci şi reprimarea sentimentelor şi ideii de nemulțumire. în asemenea condiţii ale 
unei neputinfe absolute de manifestare, sentimentele negative produse de frustrare nu pot lua decât calea 


resentimentului. 

11.3. Valorizarea produselor culturale ale resentimentului 

Deşi între Nietzsche şi Scheler există, aşa cum am văzut, considerabile deosebiri teoretice, în privinţa valorizării pro- 
duselor culturale izvorâte din resentiment ei adoptă aceeaşi atitudine, de severă condamnare. Primul vede în 
creştinism si mai ales în morala creştină principalii vinovaţi pentru accentuata decadentä pe care credea a o descoperi 
în viaţa socială, politică şi culturală a Europei moderne, iar cel de al doilea considera morala burgheză ca pe un 
moment de prăbuşire valorică. 

O asemenea apreciere negativă poate surprinde doar în cazul lui Nietzsche. întrucât Scheler este un adept declarat al 
absolutismului etic, conform căruia există „reguli veşnice de 

preferinţă între valori şi o corespunzătoare ierarhie eternă a valorilor", nu este de mirare că valorile generate de 
resentiment, deviante în raport cu această ordine fixă, sunt considerate de el false valori, iar valorile moralei creştine, 
coincidente cu ea, sunt scoase de sub semnul resentimentului. Ne-am fi aşteptat ca Nietzsche, gânditorul care vrea să 
acrediteze ideea despre „nevinovăția devenirii" şi care scria în Omenesc, prea omenesc: „Printre cele ce pot duce la 
disperare un gânditor este şi conştiinţa faptului că din... ilogic se nasc multe lucruri bune. El este atât de adânc 
implantat în pasiuni, limbă, artă, în religie şi în tot ce conferă valoare vieţii, încât nu-l poţi îndepărta, fără ca astfel să 
vatemi iremediabil aceste frumuseți” 17, reprezentantul, după Scheler, al relativismului etic să fie mai elastic în 
aprecieri; şi totuşi cu greu s-ar putea imagina un judecător mai aspru al produselor culturale de natură resentimentară. 
Dacă ne apropiem de problema valorizării produselor spirituale fără parti-pris anti- sau pro creştin, anti- sau pro 
burghez, primul lucru pe care-l putem pune în discuţie este însăşi legitimitatea problemei. Este posibil ca din „rău” 
(sentimente de ură, răzbunare, invidie, inferioritate) să se nască binele? Este posibil ca o floare a răului, asemeni 
resentimentului, să producă fructe care să stea sub semnul binelui? La prima vedere răspunsul nu poate fi decât 
negativ şi întrebarea fără sens, soluţie pentru care optează (de fapt) atât Nietzsche, cât şi Scheler, divergenta dintre ei 
constând doar în diagnosticarea produselor culturale puse pe lume de resentiment. Din modul în care condamnă 
moralele care se alimentează din resentiment reiese convingerea ambilor că răul nu poate produce decât rău. 

în schimb, abordarea istorică a valorizării produselor re-sentimentare din cultură ne pune în faţa unei alte constatări: 
în momentul apariţiei moralelor resentimentare, care contestă moralele oficiale ale epocii respective, contemporanii 
le valorizează îndeobşte negativ. Treptat, pe măsură ce noile morale devin dominante, valorizarea se modifică. Din 
chintesentä a răului, aceleaşi morale se transformă în chintesentä 

a binelui. Oscilatiile în timp ale evaluării moralelor resenti-mentare vorbesc despre legitimitatea problemei. 

Dacă vrem să stabilim în ce măsură moralele resenti-mentare participă la progresul moral şi utilizăm drept criteriu al 
evaluării plusul de umanizare pe care îl aduc, atunci se dovedeşte că iubirea de oameni din morala creştină, de pildă, 
extinde considerabil sfera umanului. în timp ce morala antică refuza barbarilor apartenenţa la umanitate, morala 
creştină avansează ideea că toţi oamenii sunt demni de iubire, indiferent de poziţia socială sau apartenenţa naţională, 
toţi fiind egali în faţa lui Dumnezeu. De asemenea, accentul pus de morala burgheză pe valoarea conferită însuşirilor 
şi bunurilor umane de către munca proprie, deşi caută să suprime unilateralitatea moralei nobiliare axată pe 
privilegiile conferite de naştere printr-o unilateralitate opusă, repune în atenție adevărul că meritul uman poate fi 
independent de înzestrarea nativă, bogăţia societăţii capitaliste neputând fi concepută fără transformarea meritului 
personal în valoare supremă. 

Deşi distanţa în timp faţă de „morala comunistă" nu este suficient de mare pentru a emite o judecată impartialä, logi- 
ca de mai sus ne obligă să avansăm ipoteza, nu fără o puternică rezistenţă afectivă, trebuie să o mărturisim, că şi 
această morală resentimentară ar putea conţine elemente progresive în sensul unei accentuări a solidarității umane. 
Desigur, verdictul definitiv îl va da istoria. Până atunci să notăm o concluzie provizorie: produsele culturale ale 
resentimentului (moralele) nu pot fi calificate odată pentru totdeauna ca stând sub semnul răului, din perspectivă 
istorică ele vădin-du-se a fi, cel puţin în parte, vehicule care pun în evidenţă noi dimensiuni ale condiţiei umane. 

12. Psihanaliza spiritului ştiinţific 

Cultul pe care secolul XX I-a dedicat ştiinţei s-a alimentat din două surse principale: pe de o parte, obiectivitatea 

cunoaşterii ştiinţifice, pe de alta, succesul practic al acesteia, realizat prin intermediul tehnicii. în ce priveşte prima 
caracteristică, singura care ne va interesa în paginile ce urmează, un reprezentant autohton al filosofiei ştiinţei — 
Mircea Flonta — afirmă că disciplina sa „este o... legitimare a excelentei unei cunoasteri ce contopeste idealul 
explicatiei rationale şi al unificării cu idealul cunoaşterii obiective"118. 

Dacă pseudoştiinţa rezidă în „atribuirea unor însuşiri omeneşti obiectelor din lumea exterioară" 119, atunci obiecti- 


vitatea ştiinţei mature poate fi tradusă în termenii filosofiei inconştientului prin puritatea spiritului. în timp ce alte 
forme ale spiritului, cum ar fi arta, morala, religia, sunt prin natura lor mai mult sau mai puţin impure, încorporând 
numeroase elemente subiective, multe dintre ele ţinând de sufletul inconştient (vezi capitolele anterioare), ştiinţele 
exacte realizează azi idealul de puritate spre care a aspirat dintotdeauna omenirea. 

Aşa stând lucrurile, hermeneutica psihanalitică orientată spre identificarea manifestărilor sufletului inconştient la ni- 
velul spiritului conştient pare a avea de spus puţine lucruri despre ştiinţă în sensul tare al termenului. Totuşi, în 
măsura în care stadiul contemporan al ştiinţei este rezultatul unei dezvoltări istorice, filosofia inconştientului poate 
studia cu succes impuritatea spiritului asupra etapelor mai vechi ale evoluţiei sale. Vom ilustra acest demers cu 
lucrarea La For-mation de l'Esprit Scientifique a cunoscutului istoric al ştiinţei şi filosof Gaston Bachelard. Dacă se 
plasează în cheie jungiană, filosofia inconştientului îşi poate exercita vocaţia hermeneutică şi asupra spiritului 
ştiinţific contemporan, căutând însă nu urmele sufletului inconştient, ci pe cele ale spiritului inconştient. Pentru 
această variantă, vom apela la scrierile lui Jung, Pauli şi mai ales ale lui Blaga. 

Deoarece în domeniul Geisteswissenschaften situaţia este cu totul alta, obiectivitatea cunoaşterii fiind doar un de- 
ziderat parţial realizat şi realizabil, filosofia inconştientului inspirată de psihanaliza freudiană are un câmp de 
aplicare tot atât de fructuos cum este cel oferit de religie, artă sau 

morală. Ne vom baza în dezvoltările noastre pe extrem de interesanta carte a psihanalistului şi etnologului Georges 
Devereux De l'Angoisse a la Methode dans Ies Sciences du Comportament, în care este avansată şi susţinută ipoteza 
că singura cale de acces la obiectivitate în ştiinţele omului este conştientizarea, asumarea şi prin aceasta neutralizarea 
intervenţiei subiectivitätii cercetătorului în procesul cunoaşterii. 

12.1. Inconstientul personal şi ştiinţele naturii 

Până la apariţia cărţii lui Gaston Bachelard dedicată formării spiritului ştiinţific, istoria ştiinţei a fost doar istorie a 
spiritului, prezenţa şi participarea sufletului, mai ales a sufletului inconştient, la acest domeniu fiind complet negli- 
jatä. Psihanaliza cunoaşterii ştiinţifice, pe care autorul francez o avansează, îşi propune nu numai să facă dreptate 
dimensiunii afective a activităţii cercetătorului, ci şi să dubleze etapele esenţiale ale dezvoltării ştiinţei ca formă a 
spiritului, cu etapele corespunzătoare ale sufletului. Mai mult decât atât, funcţia demersului psihanalitic iniţiat de 
autor este esenţială atât pentru ştiinţă, indicându-i măcar postfes-tum calea spre puritate, cât şi pentru „filosofia 
ştiinţifică", de neconceput de acum înainte în absenţa unui asemenea demers, „în orice caz, sarcina filosofiei 
ştiinţifice este foarte clară: psihanalizarea interesului, ruinarea utilitarismului, oricât ar fi de deghizat, oricât de elevat 
s-ar pretinde, orientarea spiritului dinspre real spre artificial, dinspre natural spre uman, dinspre reprezentare spre 
abstracție" 120. Rezultatul la care se ajunge astfel este puritatea spiritului ştiinţific, ceea ce transformă ştiinţa într-o 
„estetică a inteligenţei”. 

Pentru a ne concentra asupra relaţiei spirit-suflet şi a impuritätii spiritului ştiinţific în fazele sale incipiente, e necesar 
mai întâi să prezentăm cele trei etape mari ale dezvoltării ştiinţei, aşa cum le schiteazä Bachelard: etapa prestiintificä 
(Antichitatea clasică, Renaşterea, secolul XVI, XVII şi XVIII); etapa ştiinţifică incluzând sfârşitul secolului XVIII, 
210 

VASILE DEM. ZAMFIRESCU 

întreg secolul XIX şi începutul secolului XX; în sfârşit, etapa noului spirit ştiinţific inaugurată în 1905 de teoria rela- 
tivităţii şi continuată prin mecanica cuantică, mecanica ondulatorie a lui Louis de Broglie, fizica matricelor a lui 
Heisenberg, mecanica lui Dirac etc. Lor le corespund trei etape ale sufletului care interferează cu spiritul ştiinţific, 
in-fluentändu-1 decisiv în prima etapă: „Sufletul pueril sau mondan", caracterizat de curiozitate naivă, uimire în faţa 
oricărui fenomen instrumentat, înclinat spre colectionare şi pasivitate; "sufletul profesoral", dogmatic şi mândru de 
dogmatismul său, fixat de prima abstracţie, în întregime deductiv, ceea ce constituie întotdeauna un suport pentru 
autoritate; sufletul care se sträduieste să abstractizeze şi esentia-lizeze, „conştiinţă ştiinţifică dureroasă", orientat 
inductiv şi indoindu-se de dreptul de a abstractiza într-o situaţie sau alta, dar convins că abstractia e o datorie. 
Psihanaliza spiritului ştiinţific se va aplica în special asupra etapei prestiintifice, etapa cea mai impură, când ştiinţa e 
cu adevărat invadată de sufletul pueril. De fapt este vorba de o psihanaliză a experienţei imediate, a empirismului 
naiv, a cunoașterii imediate, care, deşi este un moment necesar al cunoașterii ştiinţifice, are întotdeauna nevoie de 
rectificare, în măsura în care se plasează „înaintea şi deasupra criticii" şi este, din acest motiv, în însăşi principiul ei 
subiectivă. Altfel spus, în termenii filosofiei inconştientului, prima formă a spiritului ştiinţific este extrem de impură, 
iar sensul dezvoltării sale este de la un grad maxim la un grad minim de impuritate. înaintea lui Ricoeur, Bachelard 
formulează, pentru domeniul particular al epistemologiei, prima din ideile generale ale hermeneuticii psihanalitice: 
conştiinţa imediată este conştiinţa falsă. 

Impurificarea empirismului naiv de către sufletul pueril generează numeroase „obstacole epistemologice", pe care 
psihanaliza le poate identifica, dezvăluindu-le substratul inconştient. Din perspectiva lui Bachelard, istoria ştiinţei 
apare ca o suită de depăşiri a obstacolelor epistemologice pe 

care participarea sufletului, şi mai ales a sufletului inconştient, la cunoaştere le pune spiritului ştiinţific. 

Psihanaliza practicată de gânditorul francez nu este, trebuie s-o spunem de la început, o psihanaliză ortodox-freu- 
diană, preocupată doar de demascarea efectelor spirituale ale refulării reprezentanţilor psihici ai libidoului. Deşi nu 
va neglija acest aspect, mai ales când se ocupă de alchimie, Bachelard vorbeşte şi de o psihanaliză a instinctului 
alimentar sau de o psihanaliză a sentimentului posesiei şi voinţei de putere, lărgind cuprinsul psihnalizei până la a-l 
suprapune cu omenescul în singularitatea sa mai superficială sau mai profundă. Aşadar, nu doar naturalitatea 
anticulturală, de tipul sexualităţii pregenitale, va fi dizlocatä din corpul ştiinţei prestiintifice. Cum vom vedea, 
aspecte mult mai benigne, de tipul curiozităţii naive, a atracției pentru pitoresc, a nevoii de certitudine imediată sau 
animismului, vor face obiectul cercetării din Formarea spiritului ştiinţific. într-un cuvânt, „trebuie să considerăm 
omul în întregul său, cu încărcătura sa de ancestralitate şi inconstienta, cu tinereţea sa confuză şi contingentä, dacă 
vrem să avem măsura obstacolelor care se opun cunoaşterii obiective, cunoaşterii liniştite” 121. 

Dacă este adevărat că sursa obstacolelor epistemologice nu trebuie căutata nici în complexitatea şi fugacitatea feno- 
menelor lumii, nici în slăbiciunea simţurilor şi a spiritului uman, ci în actul cunoaşterii, adică în întâlnirea lor, cum 
susţine Bachelard, atunci unul din cele mai vechi şi mai importante obstacole este frica. Deşi Formarea spiritului 
ştiinţific o menţionează şi-i înregistrează efectele în planul medi-cinei, psihanaliza acestui obstacol rămâne 
incompletă. Ideea esenţială e conținută în pasajul următor: „Valorizarea pudrei de viperă provine în parte, afirmă 
autorul, dintr-o frica învinsă. Triumful împotriva repugnantei şi pericolului este suficient pentru a valoriza 
obiectul"122. Analiza este dusă mult mai departe de Georges Devereux, care urmăreşte efectele şi cauzele unui 
sentiment înrudit — angoasa — în fizică. Pentru că aici, ca şi în alte domenii, aparținătoare ştiinţelor naturii, 
observarea are un sens unic, doar dinspre subiect 

spre obiect, lipsa de reacţie, tăcerea acestuia provoacă cercetătorului sentimentul „angoasei cosmice". Reacţiile de 
apărare ale subiectului, care amendează în diverse grade obiectivitatea (stiintificitatea) demersului său, pot fi grupate 
în trei tipuri de atitudini; a) negarea materiei, care devine simplă iluzie; b) postularea unui prototip transcendent al 
realităţii. Chiar şi astăzi, susține Devereux, tăcerea materiei îi mai tulbură pe fizicieni în măsura în care, dintre toți 
savanții, ei sunt cei mai înclinați spre supranatural; c) considerarea materiei ca o barieră sau ca un mediator între om 
şi fiinţe ipotetice, apte să-i răspundă. în ultimă instanţă, orice sistem de gândire şi-ar avea rădăcinile în inconştient şi 
ar constitui o formă de apărare împotriva angoasei. 

Partea propriu-zis psihanalitică a dezvoltărilor lui Devereux, extrem de incitantă, priveşte motivele care provoacă 
angoasa, uneori chiar panica. Reacţia cercetătorului la tăcerea materiei ar fi o reeditare a reacţiilor copilului din 
primele luni de viață la absenţa, lipsa de răspuns a mamei: „Prototipul oricărei panici provocate de absența 
răspunsului este reacţia sugarului la absenţa mamei sale sau la absenţa momentană a răspunsului ei"123. Neputând 
diferenţia între absenţă, refuz deliberat al răspunsului şi moarte, sugarul percepe absenţa răspunsului ca pe un semn 
de ostilitate. Pentru a demonstra că şi savantul reacţionează (inconştient) într-un mod asemănător, Devereux îl 
citează pe eminentul matematician Lagrange, care vorbea de „perversitatea" obiectelor, complet indiferene faţă de 
strădaniile omului, angajat în studiul lor matematic. Şi afirmaţia lui Whitehead, conform căreia „natura este închisă 
pentru spirit", nu ar fi decât un ecou îndepărtat al panicii sugarului ale cărui strigăte nu provoacă nici o reacţie lumii 
inanimate care-l înconjoară. 

Indiferent dacă este arhaică, ţinând de animismul primitiv, sau de dată recentă, postularea existenţei fiinţelor supra- 
naturale în spatele lumii materiale şi-ar avea originea în halucinatiile sugarului, care încearcă pe această cale să com- 
penseze absenţa mamei. 

In încercarea sa de psihanaliză a spiritului ştiinţific, Ba-chelard va evidenția mai întâi imixtiunea şi efectele nocive 
ale sufletului senzorial la nivelul experienţei prime. Astfel, curiozitatea naturală, atât de importantă pentru etapa pre- 
ştiinţifică, este în egală măsură o piedică, deoarece, prin satisfacerea sa „cunoaşterea e înlocuită prin admiraţie, ideile 
prin imagini" 124. Un exemplu preluat din cartea lui Priestley Histoire de l'electricite, (Paris, 1771, voi. I.), îi dă 
posibilitatea lui Bachelard să ilustreze importanţa mondenă pe care o căpătaseră experienţele legate de electricitate, 
gradul în care ele erau „interesante" pentru toată lumea, inclusiv pentru rege, care asistă la o „experienţă de gală", în 
care abatele Nollet aplică un şoc electric la nu mai puţin de 480 dintre soldaţii din garda sa. Empirismul „colorat", 
caracteristic pentru cercetarea iniţială a electricităţii, consonant cu o anumită lene intelectuală, potrivnică efortului pe 
care-l presupune căutarea legii, se împotriveşte progresului ştiinţei, fie şi prin aceea că este incapabil să ofere măcar 
o descriere satisfăcătoare („bine ordonată, bine ierarhizată a fenomenelor”). 

întrucât văzul este cel mai important dintre simţuri, empirismul naiv va sta sub semnul pitorescului, care nu numai că 
îndepărtează de esenţial prin excesul de imagini, ci conduce chiar la adoptarea unor ipoteze neverificate, de-a dreptul 


aberante, uneori. Astfel, un autor destul de cunoscut al secolului XVIII — Carra, care publică între 1781 şi 1783 cele 
patru volume ale tratatului său intitulat Nouveaux Prin-cipes de Physique, — scrie în tomul IV al opului său că ve- 
getalele şi animalele şi-ar datora poziţia caracteristică unei conlucrări dintre electricitatea atmosferică şi forța centri- 
fugă. La această reverie, pe care o poate produce fără nici o dificultate un copil de opt ani, savantul secolului XVIII 
ajunge bazându-se pe experienţa omuletului de carton ridicat si balansat în aer de vibraţiile maşinii electrice. în lupta 
sa împotriva imaginilor, analogiilor, metaforelor, spiritul ştiinţific poate fi ajutat de psihanaliză care le indică resortul 
sufletesc, sursă de stagnare sau eroare. 

O primă sondă în sufletul inconştient în sens propriu-zis psihanalitic aruncă Bachelard atunci când, bazându-se pe 
propensia empirismului naiv spre interesant, uimitor, spectaculos, pitoresc, conchide asupra impurificării sale de 
către voinţa de putere refulată. Exemplele nu mai sunt selecţionate din istoria ştiinţei, ci din experienţa didactică pe 
care autorul a acumulat-o în calitate de profesor de liceu. Trecerea dintr-un plan într-altul este legitimată de ideea, 
neformulată explicit, că ontogenia ştiinţei îi repetă filogenia. „Un profesor de chimie cu simţ psihologic va putea să- 
şi dea seama de caracterul impur al interesului elevului pentru explozie". La adolescenţi, explozia ar activa intenţia 
difuză de a face rău, de a speria, de a distruge, ceea ce e atestat de persistenta uimitoare a amintirilor despre orele de 
chimie în care experienţele presupuneau o explozie, amintiri grupate ; nu în jurul combinației chimice care a generat- 
o, ci asupra i reacţiilor defensive ale profesorului sau colegilor, fapt ce ar | trimite la „tendinţele anarhice şi satanice, 
la nevoia de a 

stăpâni pentru a oprima oamenii". 

-s Tot din voinţa de putere subterană se alimentează şi o altă , particularitate a spiritului ştiinţific aflat în faza sa 
preştiinți-fică, şi anume nevoia de certitudine imediată, aderenţa la faptul primitiv, nevoia de a pleca de la ceva cert. 
Extrem de rezistent la critici şi înnoire, ataşamentul faţă de cunoştinţele prime nu este decât o „rationalizare", afirmă 
Bachelard preluând o idee a lui Ernest Jones, în spatele căreia se ascunde „voinţa de a avea dreptate, independent de 
orice probă explicită, de a evita discuţia invocând un fapt aparent neinterpretat, în timp ce în realitate i se dă o 
valoare declarativă primordială" 125. Ca exemplu pentru acest tip de rationalizare, Jones indică utilizarea valerianei 
ca medicament pentru sim-ptomele isterice, utilizare bazată pe credinţa că isteria ar fi rezultatul migrării uterului prin 
corp. Valeriana (şi assa foetidd) ar fi avut capacitatea de a-l repune în poziţia normală, ceea ce ar fi contribuit la 
dispariţia simptomelor isterice. Deşi fără suportul experienţei, metoda de tratament amintită continuă să fie utilizată 
ca principal remediu în cazurile de 

isterie. (Consideratiile lui Jones se referă la anii '20). Neurologii moderni, constrânşi să explice studenţilor modul de 
acţiune al celor două medicamente, le-au dat denumirea ştiinţifică de antispastice şi au continuat să le recomande, 
apreciindu-i pe cei vechi pentru descoperirea lor, căreia i-au dat însă o explicație absurdă. Exemplul ilustrează atât 
persistenta uimitoare a unor prime cunoştinţe, cât şi capacitatea psihanalizei spiritului ştiinţific de a reduce aceste 
cunoştinţe la rangul lor firesc, acela de stimul pentru cercetare. 

în faza prestiintificä, spiritul ştiinţific nu s-a eliberat încă de înclinația spre generalizări grăbite, impusă de diferite ni- 
veluri ale sufletului, înclinaţie care, prin conceptele sclerozate pe care le produce reprezintă un obstacol dificil pentru 
cunoaşterea obiectivă. Coagularea, în viziunea secolului XVII şi XVIII, este un astfel de concept. în definiţia pe care 
Academia de Ştiinţe Franceză i-o dă în 1669, îi sunt subsumate fenomenele cele mai eterogene: coagularea laptelui şi 
a sângelui, solidificarea grăsimilor şi a metalelor topite, înghețarea apei. După Bachelard, o asemenea definiție exce- 
lează prin „lenea de a distinge", marca cea mai pregnantă a conceptelor sclerozate. în secolul XVIII, coagularea e 
ridicată la rangul de principiu de explicaţie cosmogonicä: Wal-lerius afirmă în lucrarea sa De 1 'origine du Monde et 
de la Terre en particulier (1780) că animalele provin din materie lichidă printr-un fel de coagulare. 

Spre deosebire de gândirea ştiinţifică, a cărei vocaţie este de a delimita, preciza şi purifica fenomenele urmărind 
obiectivitatea şi nu universalitatea, gândirea prestiintificä nu-şi circumscrie obiectul: „abia a încheiat o experienţă 
particulară că şi încearcă s-o generalizeze în domeniile cele mai diverse". Conceptul de fermentare stă, alături de 
conceptul de coagulare, mărturie pentru aceasta. La Geoffroy (Histoire de 1 'Academie des Sciences), vegetaţia e un 
fel de fermentație. Lemery in Cours de Chymie (1680) vede fermentația activă în lumea minerală: efectul ei ar fi 
asemănător efectului focului, indepärtänd, în producţia de metal, părțile terestre şi grosiere, iar contele de Tressan 
explică fenomenele 

electrice prin fermentare. Când din viziunea universalistă a fermentării derivă recomandări practice, absurditatea 
devine patentă. Dată fiind fermentarea acidă a laptelui în stomac, precum şi faptul că digestia este în mod esenţial 
mişcare, doctorul Macbride ajunge să recomande scuturarea sugarului după fiecare supt!! 


Două sunt, după Bachelard, sursele sufleteşti ale generalizărilor excesive şi nejustificate: pe de o parte, plăcerea pe 
care o produce absenţa efortului, comoditatea intelectuală — „în secolul XVIII, ideea unei naturi omogene, 
armonice, tutelare estompeazä toate singularitätile, toate contradicţiile, toate ostilitățile experienţei" 126, pe de altă 
parte, orgoliul, adică,în termeni nietzscheeni, voinţa de putere. Ca fin analist, gânditorul francez identifică semnele 
intervenţiei sufletului inconştient în exerciţiile de umilitate care însoțesc, la autorii secolelor XVII-XVIII, afirmaţiile 
cele mai hazardate prin gradul de generalitate. „Abia au avansat una din aceste ipoteze de unificare grandioasă, că şi 
fac act de umilitate intelectuală, amintind că intenţiile Domnului sunt ascunse. Dar această umilitate, care se exprimă 
într-o manieră atât de «discretă» şi tardivă, ascunde rău o imodestie primitivă. Vom găsi întotdeauna orgoliul la baza 
unei cunoştinţe care se afirmă generală, ieşind din domeniul experienţei, unde ar putea fi contrazisă" 

Cititorul contemporan, la curent cu performanţele medi-cinei secolului XX, va fi surprins să afle că tratatele de me- 
dicină ale secolului XVIII mai acordau un loc privilegiat virtuţilor terapeutice ale pietrelor preţioase sau aurului. în 
Trăite de la Matiere medicale (1748), carte care a cunoscut o răspândire ieşită din comun, Geoffroy, deşi îşi propunea 
să se detaşeze de credinţele superstitioase privitoare la puterile miraculoase ale smaraldului, nu ezita să accepte că el 
opreşte hemoragiile, dizenteria şi fluxul hemoroidal şi să elogieze farmacia care utiliza pietrele preţioase. Acelaşi 
Geoffroy nu se poate hotărî să renunţe la ideea că aurul vindecă: „A spune liniştit că aurul nu însănătoşeşte, nu dä 
curaj, nu opreşte hemoragiile, nu risipeşte fantasmele nopţii... aceasta nece- 

I 

Impuritatea spiritului: psihanaliza ca hermeneutică 217 

sită un adevărat eroism intelectual; aceasta necesită un inconştient psihanalizat, adică o cultură ştiinţifică bine izolată 
de orice valorizare inconstientä", comentează Bachelard128. Metamorfozarea unei valori inconstiente, care ține de 
suflet, într-o valoare ştiinţifică a spiritului conştient este expresia insinuării sentimentului posesiei în actul 
cunoaşterii, ceea ce, în plan epistemologic, dă conţinut la ceea ce Bachelard numeşte „obstacolul substantialist". 
Complexul micului profit sau „complexul lui Harpagon", care se concretizează, printre altele, în cultul medical pre- 
ştiinţific pentru anumite materii şi calităţi (pietre şi metale preţioase) constă într-o mare atenţie acordată lucrurilor 
mici care, odată pierdute, nu vor mai putea fi regăsite. „A nu pierde nimic este mai întâi o prescripţie normativă. 
Această prescripţie devine apoi o descriere; ea trece de la normativ la pozitiv. în fond, axioma fundamentală a 
realismului nedovedit — nimic nu se pierde, nimic nu se creează — este afirmaţia avarului"129 (sublinierea aparţine 
gânditorului francez). 

Unul din cele mai rezistente obstacole epistemologice s-a dovedit a fi obstacolul animist. Oricât ar fi de surprinzător, 
îl întâlnim nu numai în ştiinţa antică şi medievală, ci şi în cea a secolului XVIII. Privilegierea vitalului în toate 
privintele se reflectă şi în contrarianta convingere a chimiştilor de acum 200 de ani că materia vie este mai simplă 
decât materia anorganică. Credinţa în universalitatea vieţii poate duce gândirea prestiintificä la excese incredibile, 
cum ar fi ideea despre fecunditatea mineralelor: în 1782, Pott susţine cu seninătate că filoanele de metale se 
regenerează după o perioadă de exploatare, asemeni organismelor. Mai mult decât atât, Crosset de la Heaumerie 
crede că procesul poate fi stimulat artificial prin înseminarea vechilor mine cu fier. Tot expresia animismului 
persistent este şi faptul că anumite progrese tehnice, cum este microscopul, au întărit, într-un prim moment, 
convingerea despre universalitatea vieţii.Pen-tru că microscopul a fost utilizat mai întâi în studiul infrastructurilor 
vegetale şi animale, descoperirea unor asemenea structuri la minerale era considerată un indiciu al unei vieți 

mai mult sau mai puţin latente. In lucrarea De la Nature (1766), Robinet nu ezită să afirme că mineralele au capa- 
citatea de a se nutri şi de a se autoconserva. Deşi prezenţa obstacolului animist caracterizează secolul XVII, un ecou 
întârziat al său mai poate fi înregistrat la începutul secolului XX, în Cursul de filosofie pozitivă (1908) a lui Auguste 
Comte, care recomanda chimistului filosof să urmeze şcoala ştiinţelor vieţii pentru a se familiariza cu principiile unei 
bune clasificări. 

Adâncind psihanaliza obstacolului animist propusă de Bachelard, care se limitează la a evidenția intuiţia ce-i stă la 
bază (viaţa este un dat clar şi general), putem afirma că o asemenea intuiţie îşi are originea în cea mai timpurie pe- 
rioadă a vieţii umane, când eul nu este încă structurat ca o entitate diferită de lume, când eul este lumea şi lumea este 
eul, când subiectul şi obiectul nu s-au diferențiat. Numai etapa narcisismului primitiv poate alimenta viziunea 
animistă, care se manifestă în cunoaşterea ştiinţifică drept un redutabil obstacol. 

Deşi psihanaliza aplicată practicată de Bachelard preferă, aşa cum am văzut din paginile anterioare, conținuturile 
non-sexuale ale inconştientului, nici reflexele libidoului în planul cunoaşterii nu sunt complet neglijate. Mai ales că 
psihanaliza freudiană, axată multe decenii pe studiul inconştientului rezultat din refularea sexualităţii infantile, s-a 
limitat, aşa cum afirmă autorul francez, la reacţiile psihologice individuale determinate de viaţa familială şi socială, 
fără să pătrundă pe teritoriul epistemologiei. Aşadar, Formarea spiritului ştiinţific îşi propune să umple o lacună a 
psihanalizei clasice, folosind optica şi mijloacele acesteia: „în detaliul cercetării obiective urmează să vedem 


influenţa libidoului, libido cu atât mai insidios, cu cât a fost mai oprimat, refularea fiind în problemele ştiinţifice 
totodată mai facilă şi mai necesară". Tocmai pentru că în cercetarea naturii manifestările libidoului nu pot fi evidente, 
misiunea asumată de Bachelard e mai dificilă. 

Dintre formele prestiintifice ale spiritului ştiinţific, ne vom opri, împreună cu Bachelard, asupra alchimiei, care a 
trezit în mai multe rânduri interesul psihanaliştilor. O altă încercare notabilă de psihanaliză a alchimiei aparţine lui C. 
G. Jung, care o examinează din perspectiva inconştientului colectiv. Pentru autorul francez, experienţa alchimică este 
totodată obiectivă şi subiectivă, dar are toate caracteristicile esenţiale ale gândirii preştiinţice, printre care şi 
derivarea ipotezelor dintr-o convingere intimă, în timp ce gândirea ştiinţifică se bazează pe ipoteze supuse permanent 
examenului critic şi revocării: „cu scara sa de simboluri alchimia constituie un memento pentru o ordine de meditații 
intime. Nu lucrurile şi substanţele sunt puse la încercare, ci simbolurile psihologice corespunzătoare lucrurilor sau, 
mai bine zis, diferitele grade de simbolizare intimă" 130. (Sublinierea aparţine autorului francez.) 

Dacă simbolurile alchimice în genere trimit la lumea interioară a omului, unele dintre ele exprimă, mai mult sau mai 
puţin transparent, conţinuturi sexuale. Ca parte a culturii prestiintifice, alchimia este atrasă de mister, iar interesul 
pentru mister are o sursă impură în virtutea legăturii sale cu libidoul. „Pentru ca libidoul este misterios, tot ceea ce 
este misterios trezeşte libidoul", observă cu subtilitate Bachelard131. Afirmația se verifică în relaţia stabilită de 
ştiinţa născândă între electricitate, care are un principiu misterios, şi sexualitate.in virtutea acestei conexiuni 
inconştiente, se considera că electricitatea trebuie să fie eficientă în tratarea maladiilor sexualităţii, cum ar fi 
sterilitatea sau impotenta. Revenind la alchimie, prin simboluri se obţine o joacă cu misterele, iar secretul alchimic 
nu este decât o convergenţă a misterelor. 

în multe din textele alchimice transpar cu suficientă claritate tendinţe sexuale prohibite, pregenitale sau incestuoase: 
„Un psihanalist va recunoaşte cu uşurinţă autoerotismul în anumite pagini ale tratatului Le triomphe hermetique ou la 
pietre philosophale victorieuse. Piatra susţine superioritatea sa asupra unirii aurului masculin cu mercurul feminin în 

următorii termeni: „«Ea se căsătoreşte cu sine însăşi, se lasă grea singură, se naşte din sine însăşi»"132. Adesea, 
alchimiştii vorbesc despre operaţiile lor folosind ca mijloace de expresie termeni ce desemnează diferite forme de 
incest. Mercurul alchimiştilor suferă de complexul Oedip, aşa cum atestă textul Rares experiences sur | 'esprit 
mineral pour la preparation et la transmutation des corps metalliques (1701), iar tema castrării apare inconfundabil în 
Dictionaire hermetique (1695). De asemenea, sexualitatea normală este şi ea descrisă în registrul simbolic al 
operaţiilor alchimice văzute drept copulatii. 

Prezenţa masivă a simbolurilor în alchimie şi frecvenţa considerabilă a sensurilor sexuale ale acestor simboluri l-au 
determinat pe Bachelard să sublinieze înrudirea dintre mentalitatea alchimică, pe de o parte, şi reverie şi vise, pe de 
altă parte. De altfel, nu numai alchimia, ci întreaga gândire preştiinţifică stă sub semnul reveriei, în măsura in care 
contopeşte „imaginile obiective cu dorinţele subiective”. 

12.2. Inconştientul colectiv şi ştiinţele naturii 

Dacă psihanaliza spiritului ştiinţific realizată din perspectiva inconştientului personal aminteşte ştiinţei naturii ajunsă 
la maturitate de începuturile sale modeste, împiedicând-o să proiecteze, într-un elan necontrolat, excelența 
prezentului asupra trecutului, cercetarea aceleiaşi ştiinţe din unghiul de vedere al inconştientului colectiv contribuie 
la risipirea prejudecätii că obiectivitatea este consubstantialä activităţii spiritului conştient sau, în accepţia 
tradiţională, raţiunii. 

Primul care a evidenţiat participarea inconştientului colectiv la marile descoperiri ştiinţifice a fost C. G. Jung. Con- 
tributia sa se limitează mai curând la enuntarea unei ipoteze în absenţa unor explicite teoretizări filosofice 
(epistemologice). Conform întemeietorului „psihologiei analitice", una din legile fizicii — legea conservării energiei 
— şi-ar datora 

descoperirea şi formularea nu atât unor experimente şi observaţii decisive sau culturii ştiinţifice a secolului XIX cât 
mai ales intervenţiei unui arhetip, adică lumii interioare. Argumentele invocate sunt, pe de o parte, faptul că Robert 
Mayer, autorul descoperirii, a fost medic, şi nu fizician, iar pe de altă parte, prezenţa ideii conservării energiei în 
întreaga istorie a spiritului arhaic, în cele mai primitive religii din cele mai diverse părţi ale lumii. Asemenea religii, 
vorbind despre o forță magică în jurul căreia se învârteşte totul, schiteazä de fapt o energetică rudimentară, reflex al 
energiei vitale a organismului — libidoul. în planul ştiinţei, aceeaşi energie se oglindeşte sub forma specifică a legii 
formulate de Robert Mayer. 

O încercare mai elaborată filosofic de a ilustra intervenţia arhetipurilor inconştientului colectiv în constituirea ştiinţei 
naturii îi aparţine celebrului fizician Wolfgang Pauli, laureat al Premiului Nobel în 1945. Surprinzătorul său studiu, 


dacă îi avem în vedere preocupările extrem de specializate şi îndepărtate de psihanaliză, intitulat The Influence 
ofArche-typal Ideas on the Scientific Theory ofKepler îşi datorează existenţa nu numai relaţiilor personale cu Jung si 
gândirea acestuia — Pauli i-a furnizat seria de vise analizate în Psihologie şi alchimie —, ci şi interesului său pentru 
epistemologie. Astfel, problema care deschide studiul amintit este natura legăturii dintre percepțiile simţurilor şi 
concepte într-o viziune care depăşeşte empirismul pur. O asemenea legătură este, pentru Pauli, de neconceput fără 
mijlocirea arhetipurilor, considerate de fizician ca alcătuind o presupozitie necesară chiar pentru elaborarea unor 
teorii aparţinând ştiinţelor naturii. Pauli reproşează raționalismului ştiinţific dominant începând cu secolul XVIII, 
neglijarea fenomenelor „de fundal", a prioriul arhetipal neputând fi atribuit gândirii conştiente şi formulat ca idee 
raţională. 

Cazul Kepler ar fi un excelent exemplu pentru relaţia dintre arhetipuri şi teoriile ştiinţifice, în măsura în care des- 
coperirea legilor mişcării planetelor are la bază, „crezul heliocentric corelat cu forma particulară a religiei sale 
creştin- 

protestante", adică un set de simboluri ale arhetipului sinelui, numite de Jung mandale. în formularea lui Pauli ideea 
apare în felul următor: „... la Kepler imaginea simbolică precede formularea conştientă a unei legi a naturii; imaginile 
simbolice şi conceptele arhetipale sunt acelea care-l determină să caute legile naturii. Din această cauză vom con- 
sidera fundamentală concepţia sa asupra corespondenţei dintre Soarele şi planetele care-l înconjoară şi imaginea sfe- 
rică abstractă a Trinității; el crede cu fervoare religioasă în sistemul heliocentric pentru că priveşte soarele şi 
planetele ca având în spate această imagine arhetipală..."133. 

Aşadar, viziunea ierarhică pe care Kepler şi-o făcea despre univers, în care lumea corpurilor cereşti (treapta a Ii-a) 
reprezintă, ca şi sufletul individual (treapta a III-a), o realizare a imaginii sferice ideale a trinitätii (treapta I), a consti- 
tuit fundalul şi impulsul hotărâtor pentru căutarea pitagoreicei „muzici a sferelor", adică a echivalentelor din 
mişcarea planetelor pentru raporturile dintre sunetele consonante şi laturile poliedrelor regulate, ceea ce a dus în cele 
din urmă la formularea legilor mişcării planetelor. „Mandala" lui Kepler, susține Pauli, este expresia unui mod de 
gândire care, depăşind cu mult personalitatea acestuia, are, am putea spune, un caracter arhetipal, mod de gândire 
care „a produs ştiinţa clasică a naturii”. 

Dacă la Jung epistemologia psihanalitică a ştiinţelor naturii (bazată pe ideea de inconştient colectiv) este doar im- 
plicită iar la Wolfgang Pauli, deşi explicită, abia schitatä, la Lucian Blaga putem vorbi pentru prima dată de o 
teoretizare sistematică, aproape exhaustivă, în domeniu. Să menţionăm că secţiunea „Ştiinţă şi creaţie" din Trilogia 
valorilor, care sintetizează contribuţia sa, precede cu aproape douăzeci de ani studiul lui Pauli. 

Ceea ce am numit „epistemologie psihanalitică" este subordonat de Blaga filosofiei culturi: categoriile abisale, care 
structurează, în viziunea sa, spiritul inconştient, constituie obiectul de studiu privilegiat al filosofiei culturii, deoarece 
ele imprimă într-un timp sau loc anume stilul culturii. Este 

1 

motivul care 1-a determinat pe Blaga să folosescă pentru a desemna elementele spiritului inconştient şi termenul de 
„factori stilistici". Filosofia culturii poate aduce o contribuţie la teoria cunoaşterii tocmai pentru că factorii stilistici 
îşi pun pecetea asupra tuturor creaţiilor spirituale ale unei epoci, inclusiv asupra ştiinţei. „De altfel, declară filosoful 
român la începutul studiului său „Funcţia călăuzitoare a categoriilor abisale", intenţia noastră aceasta a fost: să 
demonstrăm că filosofia culturii, aşa cum ne-am obişnuit s-o vedem, poate să aducă lumini şi pentru problematica 
filosofică a cunoaşterii şi, îndeosebi, pentru elucidarea unora din cei mai secret factori ai gândirii ştiinţifice”. 

în absenţa cunoştinţelor de psihanaliză, în special al celor referitoare la inconştientul colectiv, teoria tradiţională a 
cunoaşterii, reprezentată, conform lui Blaga, de Kant şi continuatorii săi, a fost constrânsă să confunde cunoaşterea 
de tipul I şi cunoaşterea de tipul II. în timp ce cunoaşterea de tipul I, studiată de Kant şi kantieni, realizată prin 
intermediul categoriilor intelectului sau ale spiritului conştient, organizează datele simţurilor, cunoaşterea de tipul II 
se foloseşte de categoriile spiritului inconştient, numite de Blaga şi categorii abisale* sau factori stilistici, pentru a 
releva adâncurile ascunse ale existenţei. Cunoaşterea de tipul I, considerată de Kant singura formă a cunoaşterii 
umane, caracterizează omul în ceea ce are nespecific, ca animalitate. De aceea este de presupus a fi deţinută şi de 
celelalte vieţuitoare. Doar cunoaşterea de tipul II este specifică omului ca existenţă în orizontul misterului în vederea 
revelării sale. Categoriile stilistice abisale reprezintă singura cale de acces spre transcendentä, oricât de imperfectä ar 
fi datorită unei ambiguitäti fundamentale: ele sunt menite de Marele Anonim nu numai să reveleze misterul, ci şi să-l 
protejeze. Aşadar, spre 

* Calificativul „abisal" este justificat de Blaga nu numai prin profunzimea nivelului spiritului la care se situează 
aceste categorii (inconştientul colectiv sau spiritul inconştient), ci şi prin profun-; zimea obiectului pe care îl vizează 
— adâncurile existenţei. , <E 

deosebire de Kant, Blaga nu atribuie inaccesibilitatea transcendentei slăbiciunii subiectivitätii cunoscătoare a omului, 
ci unui finalism metafizic. 

Deşi între categoriile spiritului conştient şi categoriile spiritului inconştient există un anumit paralelism, numit de 
Blaga „paracorespondentä", orizontul spaţial al ultimului, de exemplu, amintind de categoria spaţială a primului, 
structurile din care fac parte şi pe care le reprezintă aceste categorii „paracorespondente" sunt radical diferite. 
„Mutatia ontologică", datorită căreia omul devine fiinţă creatoare de cultură, separă radical cele două tipuri de 
categorii. Cum ştiinţa este o parte a culturii, ea va sta în primul rând sub semnul factorilor stilistici şi doar în al doilea 
rând sub semnul categoriilor spiritului conştient. „De fapt, pentru ştiinţa constituită, datele sensibile sunt numai un 
prag, de pe care se încearcă saltul în mister; datele sensibile trebuie interpretate în sensul unor idei teoretice. 
«Interpretarea» datelor sensibile în lumina unor «idei teoretice» are loc, în ultimă analiză, în funcţie de liniile de forţă 
ale unui «câmp stilistic». Cu aceasta «ştiinţa» se plasează, evident, prin principalele ei intenţii şi prin masa 
predominantă a corpului ei de teze, în coordonatele cunoaşterii de tip II". Toţi cei care, indiferent de orientare, 
circumscriu cunoaşterea sferei biologic-prag-matice „mutileazä de fapt fiinţa umană, anulând tocmai specificul 
existenţei omeneşti" 134. 

Faptul că întotdeauna spiritul conştient realizează cunoaşterea în orizontul mai cuprinzător al câmpului stilistic 
format de categoriile spiritului inconştient este explicitat de Blaga în felul următor: a) în construcţiile teoretice, inter- 
venţia factorilor stilistici e decisivă: „în măsura în care ştiinţa e constructivă, adică în măsura în care ea propune plăs- 
muiri teoretice cu privire la latura ascunsă a fenomenelor ştiinţei mi se pare in chip vădit supusă factorilor stilis- 
tici"135; b) Observarea fenomenelor este dirijată de anumiţi factori stilistici. Este vorba în acest caz de o determinare 
indirectă: „Observațiile însele sunt deci, adesea, şi cu cât avansäm în dezvoltarea ştiinţelor, tot mai mult pregătite şi 

condiţionate de ideile teoretice, iar ideile teoretice sunt la rândul lor condiţionate şi de prezenţa unor categorii stilis- 
tice"136; c) descrierea fenomenelor sub aspectele lor empi-ric-concrete cade în afara influenţei factorilor stilistici. 
Istoria ştiinţei, cunoscută de Blaga până la nivelul detaliilor, susţine afirmaţiile de mai sus. în ce priveşte teoriile 
ştiinţifice, o ilustrare clară a influenţei categoriilor abisale o oferă ceea ce filosoful român numeşte „variatiuni pe 
tema atomistä": în sistemul Vaişeşika din cultura indică, atomii sunt inextensivi. Particularitatea derivă din tendinţele 
spiritului inconştient, mai exact din înclinația acestuia pentru negativ, expresie a „retragerii din orizont". „Golul, 
nimicul, negativul, sunt pentru gândirea indică un fel de supreme obiecte fascinante. în atari împrejurări şi dată fiind 
aplecarea aceasta de exaltare a negativului, ne apare aproape firesc ca indivizii, atunci când ajung să formuleze o 
teorie atomistă despre constituţia materiei, să pună accentul pe o particularitate negativă a atomilor, pe 
neextensiune"1*7. (Sublinierile aparţin lui Lucian Blaga.) Depăşind problema viziunii indice asupra atomilor, să 
menţionăm că din aceeaşi atracţie pentru negativ s-au născut conceptul de zero din matematică, precum şi mărimile 
negative. „Numai dintr-o atitudine cu totul pozitivă faţă de ideea de nimic, de gol, de neant, proprie spiritului indic, a 
putut să ia naştere conceptul deplin al lui zero, atât de fecund în matematică". Descoperirea calculului algebric revine 
şi ea spiritului indic şi se datorează inclinatiei sale spre abstract şi stihial. 

întrucât, spre deosebire de spiritul indic, spiritul grec este caracterizat la nivel inconştient de un adevărat horror 
vacui, de înclinația de a gândi in „volumuri şi plinuri", atomismul, aşa cum apare la Anaxagora, Leucip şi Democrit, 
nu putea să conceapă atomii decât ca particule extinse: „Atomii imaginafi de greci sunt mici corpuri plastice, având 
forme diferite şi mărimi diferite, adică ultimele mici corpuri, din care se presupune că ar fi alcătuite corpurile 
complexe"138. Chiar şi sufletul ar fi alcătuit din atomi — „globuri ideale, fără colţuri, absolut netede". 

*, Deşi categoriile stilistice joacă un rol benefic în cunoaşterea ştiinţifică, rol care va fi ilustrat ceva mai departe, pre- 
cum şi când vom vorbi despre dirijarea observaţiei de către spiritul inconştient, aşa cum o concepea Lucian Blaga, 
totuşi istoria ştiinţei oferă indicii inconfundabile pentru influenţa generatoare de erori a aceloraşi categorii. Aşa cum 
adevărul rezultă din coincidenta dintre factorii stilistici particulari si natura lucrurilor, erorile provin din 
necongruenta subiectului, înţeles ca inconştient colectiv, şi obiectului: „în cadrul oricărui spirit ştiinţific, de o 
particulară structură, se poate ajunge, din pricina absenței unei congruente desăvârşite între înclinațiile spiritului şi 
natura însăşi a lucrurilor problematizate, la anume probleme critice şi expresive"139. 

Pentru că ne-am oprit, cäläuziti de Lucian Blaga, asupra spiritului grec, problema falsă pe care acesta o pune — Cua- 
dratura cercului — este un rezultat al „geometrismului", al preocupării excesive pentru raportul şi echivalenta dintre 
formele geometrice. Geometrismul rezultă, ca şi varianta particulară a concepţiei atomiste, cultivate de greci, din 
acţiunea conjugată a „spaţiului limitat", „tendinței tipizante" şi „afirmării în orizont". Tot astfel, piatra filosofală, ca 
problemă falsă a ştiinţei arabe, derivă dintr-o excesivă preocupare inconştientă a spiritului arab pentru 


transformabilitatea materiei iar perpetuum mobile, problema falsă a mecanicii europeene, exprimă preocuparea 
inconştientă excesivă pentru „aspectul maşinal-dinamic al naturii”. 

în sfârşit, în Europa secolului XVIII, după ce au fost puse bazele chimiei ştiinţifice, englezul Dalton introduce în 
noua ştiinţă ipoteza atomistă. Spre deosebire de ceea ce gândeau vechii greci şi inzii, atomii apar acum ca fiind foarte 
individualizati: „Materia se descompune în câteva zeci de elemente chimice, ireductibile pe cale chimică: oxigenul, 
hidrogenul, fierul, plumbul, aurul şi aşa mai departe. Chimia va admite pentru fiecare din aceste elemente o structură 
atoma-ră. Adică pentru fiecare element un anume fel de atomi. Atomii sunt concepufi ca eterogeni, de la element 
chimic la 

alt element"140. După Blaga, această evoluţie s-ar datora mai puţin observaţiilor empirice şi mai mult inclinatiei in- 
conştiente a spiritului europeanului modern de a individualiza. Faptul că individualizarea caracterizează spiritul 
inconştient al Europei moderne e confirmat şi de constatarea că ea se manifestă nu numai în ştiinţă, ci şi în filosofic 
Monado-logia lui Leibniz este tot un fel de atomism — monadele sunt atomi de natură psihică în care fiecare element 
constitutiv al lumii (monadă) este ireductibil la celelalte. Aşa cum demonstrează microfizica modernă, prin unele 
consecinţe ale principiului Pauli, tendinţa de individualizare rămâne o constantă şi a spiritului european 
contemporan. 

O ilustrare concludentă a influenței decisive exercitate de categoriile abisale asupra ştiinţei găseşte Blaga în istoria 
biologiei. Teoria preformismului, apărută în cultura europeană în momentul când barocul era dominant, exprimă, 
asemeni altor fenomene spirituale ale epocii, categoria „invoitului". Bogăția excesivă de forme — „forma sa debor- 
dează pe sine însăşi prin repetiţie, se depăşeşte prin suprapunere de forme. între clasic şi baroc, sub acest unghi, este 
o deosebire ca de la o floare simplă, crescută în natură, la o floare învoaltă, de aceeaşi specie, crescută şi cultivată în 
grädinä"141 —, caracteristică barocului, s-ar regăsi în biologie prin teoria preformärii, aşa cum se regăseşte într-o 
catedrală, statuie sau concepţie filosofică. Conform acestei teorii, toate elementele viitorului organism se află 
performate în ovul sau spermatozoid, aşa încât dezvoltarea organismului nu e altceva decât o creştere în dimensiuni a 
ceva dat de la început. De aici până la afirmaţia că Eva ar conţine în sine toate formele umanităţii viitoare nu e decât 
un pas, pe care teoria preformării îl face prin ideea „incapsulärii". Uneori, fapte incontestabile sunt interpretate din 
perspectiva unei teorii în aşa fel încât devin suportul acesteia. Descoperirea reproducerii fără fecundare — 
partenogeneza — este invocată de Charles Bonnet, autorul descoperirii, ca un argument în favoarea teoriei 
preformării. 

228 

VASILE DEM. ZAMFIRESCU 

Teoria catastrofelor, avansată de Cuvier, reprezintă ecoul în planul spiritului ştiinţific a categoriei romantice numite 
de Blaga „patosul mişcării abrupte". Pentru a explica dispariţia unor flore şi faune întregi şi înlocuirea lor cu alte 
flore şi faune, Cuvier, animat de spiritul romantic, susţinea că uriaşele catastrofe prin care a trecut pământul în mod 
repetat au distrus formele de viaţă existente şi l-au determinat pe Dumnezeu la noi creaţii. în plan filosofic, teoriei 
catastrofelor îi corespunde ideea hegeliană care, din proprie iniţiativă, părăseşte sfera existenţei logice, pentru a se 
realiza în natură şi pentru a se regăsi apoi în conştiinţa omului şi în creaţiile sale spirituale. „Spiritul romantic, scrie 
Blaga con-cluziv, se vrea în orice împrejurări şi în orice tărâm, în izbucnire creatoare. Näzuinta constructivă, ce 
tăgăduieşte simpla atitudine oglinditoare se poate urmări ca un substrat obştesc al fenomenelor romantice" 142. 

însuşi darwinismul, ca forma cea mai evoluatä a transfor-mismului, s-ar alimenta tot din spiritul romantic: „Sustinem 
aşadar că în cadrul simplu al stilului naturalist, Darwin n-ar fi răzbătut niciodată până la ideea de «evoluţie», la teoria 
«transformismului biologic». în adevăr, el a moştenit această teorie de origine pronunţat speculativă, de origine 
romantică sau preromantică..."143. Contribuţia lui Darwin ar consta doar în punerea teoriei evoluţiei pe baze 
empirice şi în adaptarea ei la stilul naturalist. 

Chiar teorii de mare prestigiu din fizica secolului XX — teoria relativităţii şi teoria cuantelor — nu sunt de conceput, 
după Blaga, fără participarea categoriei abisale a „constructivismului", caracteristică pentru cultura contemporană în 
întregul ei. Atât arta, cât şi ştiinţa sunt dominate de tendinţa de a impune naturii cerinţele spiritului. „Un gânditor 
urmărind teoriile fizicii noi are impresia că niciodată spiritul nu a impus naturii exterioare propriile sale creaţii cu 
aceeaşi insistenţă ca în timpul nostru. Noul fizician sileşte oarecum natura să ia liniile gândite. Natura devine, prin 
noile teorii fizicale, aşa-zicând, o creaţie matematică de mare claritate 

abstractă. Interesant este că niciuna din cele vreo trei-patru dovezi experimentale, ce s-ar putea aduce ca sprijin 
pentru teoria relativităţii, nu e hotărâtoare..."144. Aceeaşi situaţie înregistrează gânditorul român şi în domeniul 
artelor plastice, unde cubismul şi expresionismul, de pildă, impun naturii forme convenabile spiritului uman. 

Aşadar, atât filosofia, cât şi ştiinţa, deşi se pretind a fi rezultatul unei elaborări pur logice, în termenii filosofiei in- 
conştientului, produsul spiritului conştient, poartă întotdeauna marca intervenţiei spiritului inconştient, fie că e vorba 


de arhetipuri, fie că e vorba de categorii stilistice. Iar în ceea ce priveşte ştiinţa, ele nu determină doar teoria, ci şi 
observaţia, orientând-o. Exemplele oferie de Blaga arată cât de benefice pot fi uneori astfel de influenţe venind 
dinspre spiritul inconştient, după cum alteori acţiunea lor conduce la observaţii îndoielnice sau eronate. 

Prezenţa în spiritul inconştient al babilonienilor a orizontului temporal desemnat de Blaga ca „periodicitate ciclică" i- 
a predispus la observarea fenomenelor ciclice. Performanţa cu adevărat ştiinţifică a culturii lor a constat în a 
determina, în secolul al VUI-lea î. de Hr H. periodicitatea eclipselor solare şi lunare — Ciclus Saros, ceea ce a dat 
posibilitatea prevederii lor. Comentariul lui Blaga sublmiază necesitatea acestei descoperiri, derivată din 
particularitätile spiritului inconştient al babilonienilor „Ei erau parcă predestinaţi pentru această faptă ştiinţifică, 
datorită unor înclinări particulare de natură structurală ale spiritului. Spiritul lor era înzestrat cu o categorie care 
îndruma «observaţia empirică» tocmai spre reperarea fenomenelor ciclice” 145. 

Categoriile abisale specifice spiritului vechilor greci le-au dirijat observaţia în alte direcţii. Ideea sferei, în care se 
concentrează expresia orizontului spaţial limitat şi a năzuinţei spre forme ideale, tipice, a „stat la baza unor ipoteze 
precise cu privire la forma pământului şi va orienta pe unii astronomi greci, de splendidă putere inventivă, spre 
căutarea unor procedee matematice pentru calcularea circumferinței globului terestru" 146. Este vorba, pe de o parte, 
de Tales, care, pe 

cale strict speculativă, emite ipoteza globuralităţii pământului, ceea ce atrage după sine o nouă viziune asupra univer- 
sului, alcătuit acum din „sfere". Noua perspectivă i-a permis lui Tales să înţeleagă lumina lunii ca lumină solară 
reflectată şi întunecimea acesteia ca rezultat al proiectării umbrei pământului. Pe de altă parte, Eratosthene va putea 
calcula cu exactitate circumferința pământului tot datorită influenţei benefice a ideii de sferă. 

Descoperirea de către cercetătorul indian Jagadis Chan-dra Bose a sistemului nervos al plantelor prin intermediul 
unor observaţii realizate cu un microscop extrem de puternic, construit chiar de el (anii '20-'30 ai secolului nostru) a 
fost cu putinţă datorită înclinațiilor inconstiente ale spiritului indic, şi anume datorită preferintei pentru analogice, care 
este o expresie a propensiei spre unitate. „Premisele sale teoretice vin din patrimoniul spiritual al Indiei. Unitatea 
domină în toate. Braham-Atman — secretul fond impersonal al tuturor fenomenelor — acesta e esentialul. 
Deosebirile dintre fiinţe sunt accesorii. Gândirea indică vede esentialul lucrurilor pe linia analogicului; şi Bose se 
încrede orbeste în analogie..."147. Perspectiva naturalistă specific indiana, subliniază Blaga, e de neconceput în 
Europa, unde credinţa că planta e un analogon al animalului ar fi fost considerată o naivitate prestiintificä. 

Faptul că arabii sunt cei care au întemeiat optica nu este întâmplător, aşa cum nici localizarea descoperirii circulaţiei 
sângelui în Europa nu reprezintă un simplu accident. înclinațiile spirituale spre abstract şi spre existentele subtile, 
lumina fiind fenomenul cel mai abstract şi cel mai subtil, i-ar fi predestinat pe arabi pentru acest rol, aşa cum încli- 
naţia spiritului european postrenascentist spre mecanicitate a creat terenul pentru ca William Harvey (1628) să inter- 
preteze într-un mod aparte mişcarea inimii şi circulaţia sângelui, în timp ce în Antichitate şi Evul Mediu se credea că 
sângele e înzestrat cu o putere spirituală şi are o mişcare difuză în corp, Harvey vede în inimă o pompă muschiulară, 
care împinge sângele. 

Cu Georges Devereux, epistemologia psihanalitică se focalizează asupra Geisteswissenschaften, propunând, ca re- 
mediu pentru bine-cunoscuta rămânere în urmă a acestora în raport cu ştiinţele naturii,utilizarea psihanalizei ca 
model epistemic. Oricât ar părea de surprinzător, soluţia avansată vizează o apropiere a ştiinţelor omului de nivelul 
atins de ştiinţele naturii, apropiere realizabilă doar în condiţiile recunoaşterii specificului primelor. 

în timp ce fizica, de exemplu, vorbeşte cu Einstein şi Heisenberg, despre relativitate şi indeterminabilitate (anumite 
fenomene intraatomice nu pot fi determinate fără a fi modificate în observare), ştiinţele omului au rămas încă fidele 
modelului newtonian. „Cercetătorii în ştiinţele sociale, experimentatori-manipulatori lipsiţi de inteligenţă, scrie 
Weston la Barre în prefața la cartea lui Devereux, .. .nu şi-au dat seama că alimentează maşinile lor de produs 
adevărul cu date multiplu contaminate de către om"148. Rezultatul unui asemenea demers preocupat obsesiv doar de 
exactitatea metodei a fost nesatisfäcätor din punctul de vedere al obiectivitătii: în pofida efortului de stiintificitate, 
psihologii şi sociologii academici au produs adesea simple autobiografii. 

întrucât obiectivitatea în ştiinţele omului nu poate fi obținută prin negarea particularitätilor acestora, Devereaux se 
concentrează, fidel titlului lucrării sale De la angoasă la metodă în ştiinţele comportamentului, mai întâi asupra 
naturii angoasei în cercetarea omului. Faptul de notorietate că implicarea observatorului devine mai mare când 
obiectul cercetării îl constituie semenii săi este pus într-o lumină nouă de considerarea sa din perspectiva angoasei: 
ca variabilă dependentă a angoasei, obiectivitatea va fi cu atât mai mare, cu cât cercetarea vizează părţile naturii cele 
mai îndepărtate de om, cum ar fi de pildă corpurile cereşti. Gradul maxim de angoasă fiind produs de studiul 
personalităţii şi comportamentului uman, obiectivitatea va avea cotele cele mai scăzute în ştiinţele omului. 
Principalele distorsiuni caracte- 


232 

VASILE DEM. ZAMFIRESCU 

ristice pentru acest domeniu al cunoaşterii provin din utilizarea metodologiei ca un mijloc de apărare împotriva an- 
goasei. 

O altă caracteristică prin care ştiinţele omului se individualizează în raport cu ştiinţele naturii, unde observarea este 
unidimensională,constă în „reciprocitatea actuală şi potenţială" dintre observator şi observat. Negarea sistematică, în 
cercetările tradiţionale despre om, a acestei particularităţi — chiar Freud, care a descoperit transferul şi 
contratransferul, adică biunivocitatea relaţiei psihoterapeutice, stabilea cadrul psihanalizei în aşa fel încât doar 
analistul aşezat la capul divanului, în afara unghiului vizual al analizatului, să poată observa, ceea ce urmărea să 
anuleze contraobservarea — ar proveni din tendinţa defensivă a persoanei devenită om de ştiinţă, care nu se 
cunoaşte, nu-şi cunoaşte valoarea ca stimul şi nici nu doreşte să şi-o cunoască. „în loc de a învăţa să ne observăm şi 
să ne cunoaştem, încercăm să-i împiedicăm pe subiecţii noştri să ne observe şi să ne înţeleagă" 149. 

Câteva din numeroasele exemple oferite de Devereux documentează convingător valoarea de stimul a cercetătorului 
şi modul în care acţionează. Administrarea testelor proiective, caracterizată de o situaţie în mod contractual 
dezinhibată, pune în evidenţă modul în care subiectul reacţionează la personalitatea operatorului. „O tânără uşor ne- 
vrozată şi de obicei inhibată 1-a găsit pe frumosul psiholog care aplica testele, printre care se afla şi testul Rorschach, 
atât de atrăgător încât... a dat o proporţie anormal de ridicată a răspunsurilor sexuale, pentru a-i semnala disponibili- 
tatea sa ca partener sexual" 150. Invers, dacă operatorul este urât, cota de răspunsuri sexuale va fi mult diminuată. 
Psihanaliza începută de o altă tânără cu un analist care suferea de un defect fizic evident s-a dovedit a fi stagnantă, 
deoarece terapeutul a evitat să interpreteze efectul constituţiei sale asupra transferului pacientei, care-l alesese 
tocmai datorită asemănării cu propriul tată. Abia în a doua analiză, cauza stagnării din prima analiză a putut fi pusă 
în evidenţă. 

Importante consecinţe pentru calitatea cunoaşterii în ştiinţele omului are una din implicaţiile situaţiei cognitive în 
care două sau mai multe persoane sunt puse în relatie.Pe de o pare, frontierele dintre obiect şi subiect sunt mobile, iar 
pe de altă parte înseşi limitele cercetătorului variază, fiind stabilite în funcţie de comoditate şi convenţie. Mobilitatea 
amintită poate merge până la întrepătrundere şi indistinctie, aşa cum se întâmplă în fenomenul desemnat în 
psihanaliză prin termenul de „identificare proiectivä", introdus de Melanie Klein. Pe căi încă insuficient studiate, 
pacientul transmite terapeutului anumite stări, atitudini ale sale, de obicei negative, aşa încât, neprevenit, acesta poate 
confunda obiectul cu subiectul. Descoperită în relaţia terapeutică, identificarea proiectivă este considerată astăzi ca o 
componentă a oricărei relații umane. 

Utilizarea psihanalizei ca model epistemic, pe care o propune etnologul şi psihanalistul francez, se bazează tocmai pe 
universalitatea fenomenelor descoperite în clinică. Atât transferul — retrăirea în relaţia cu psihanalistul a sentimen- 
telor, atitudinilor pe care pacientul le-a avut faţă de personajele importante ale copilăriei sale —, cât şi 
contratransferul — ansamblul reacţiilor inconstiente pe care analistul le dezvoltă faţă de persoana analizată, în primul 
rând faţă de transferul acesteia (Laplanche, Pontalis), şi care deformează percepţia şi reacţiile sale (Devereux) — se 
manifestă în orice relationare umană, inclusiv în relaţia cognitivă. Cum ambele tin de inconştient, neconstientizarea 
lor, dar în special a con-tratransferului, produce serioase perturbări ale raportului dintre subiect şi obiect. După 
Devereux, cheia revitalizării ştiinţelor omului se află tocmai în analiza „contratransferu-lui" omului de ştiinţă. 
întrucât contratransferul apare în mod necesar în cunoaşterea omului, în măsura în care aceasta e o relaţie umană, 
obiectivitatea nu poate fi obţinută prin negarea contratransferului, ci prin conştientizarea şi analizarea a tot ce se 
petrece în cercetător la nivel inconştient. 

Principala manifestare contratransferentialä în procesul cunoaşterii este, desigur, angoasa. Pentru că Devereux se 
concentrează, dintre ştiinţele omului, asupra etnologiei, pe 

care a practicat-o timp de câteva decenii, îl vom urma în efortul său de exemplificare, convinşi fiind că şi celelalte 
discipline dedicate studiului omului pot oferi exemple tot atât de convingătoare. în antropologia culturală sau etnolo- 
gie, sursa cea mai importantă a angoasei o constituie diferenţele culturale în ce priveşte modul de a trata acelaşi 
material psihic. 

Dacă unele culturi, cum este cea europeană, sunt caracterizate, printr-o tradiţie de mai multe secole, de o atitudine 
represivă faţă de sexualitate, altele o tolerează şi chiar o cultivă în mod deschis. Etnologul venit din Europa poate re- 
simţi practicile sexuale ale unei culturi arhaice drept seduc-tive, ceea ce poate determina, în psihicul său, o tendinţă 
de întoarcere a refulatului şi o simetrică întărire a apărărilor faţă de acesta. Termenul intermediar al procesului, cu 
importante consecinţe deformatoare în plan cognitiv, este angoasa produsă de reactivarea conţinuturilor îndepărtate 
odinioară din conştient. Irationalitatea culturii occidentale faţă de sexualitate este atât de mare, încât refuză să discute 


această iraţionalitate, amendând astfel obiectivitatea cercetării temei. 

Una din influenţele deformatoare cele mai evidente ale tabuurilor sexuale în studiul umanist a constituit-o atitudinea 
istoricilor şi culturologilor moderni şi contemporani faţă de rolul jucat de homosexualitate în cultura vechilor greci. 
„Geniul grec a fost studiat, exhaustiv, după cum se ştie, de cel putind două mii trei sute de ani, în timp ce interesul 
ştiinţific pentru homosexualitata grecilor a fost şi rămâne practic neglijabil"151. Cum însă o cultură nu este simplu 
conglomerat de elemente disparate, ci o structură coerentă, n-ar fi exclus ca între cele mai frapante trăsături ale 
culturii eline — genialitatea şi homosexualitatea, care a jucat un rol important nu numai în viaţa privată, ci şi în 
societate, viaţa militară, literatură, filosofie — să existe o legătură de inter-determinare, susţine Devereux. Or, tocmai 
o asemenea ipoteză foare la îndemână nu a fost formulată niciodată explicit şi nici nu a generat cercetări. 

Impuritatea spiritului: psihanaliza ca hermeneutică 235 

Nu numai sexualitatea populațiilor arhaice poate trezi tendinţele refulate ale cercetătorului european. Sa ne imagi- 
năm, ne îndeamnă Devereux, un tânăr etnolog, împovărat de întreţinerea bătrânilor săi părinţi din resurse modeste, 
care studiază un trib în care pietatea filială obligă la eliminară bătrânilor. Una din posibilele apărări faţă de angoasa 
provocată de observarea obiceiului care vine în întâmpinarea dorinţei sale inconştiente ar fi orientarea cercetării în 
altă direcţie, spre aspecte mai neutre în raport cu inconştientul cercetătorului. în absenţa stimulului perturbator, 
refularea tendinţelor paricide inconştiente devine mai facilă. 

Alte cauze ale angoasei ca reacţie contratransferentialä a cercetătorului pot fi: a) interpretarea credințelor şi practi- 
cilor unei culturi străine drept critici la adresa propriei culturi; b) atracţia faţă de stilul de viaţă al unei culturi arhaice, 
ale cărei coordonate comportamentale sunt tabuate în propria cultură; c) hipercomunicabilitatea la nivel inconştient 
între membrii culturii studiate şi cercetător; d) caracterul fragmentar al comunicării la nivel conştient, ceea ce se în- 
tâmplă de obicei la primele contacte cu un trib ale cărui obiceiuri şi limbă nu sunt cunoscute. 

în cadrul contratransferului, angoasa face pereche cu mijloacele defensive menite să o anihileze. Cum mijloacele de 
apărare ale eului sunt inconstiente, reacţiile defensive naturale ale cercetătorului vor fi iraționale. Faţă de această 
realitate sunt posibile două atitudini, caracterizate de efecte opuse în planul cunoaşterii. Atitudinea nevrotică 
utilizează metodologia ştiinţifică pentru a diminua sau anula angoasa dincolo de pragul conştiinţei. Din punctul de 
vedere al cu-noaşterii,apărările inconştiente produc deformări importante. Atitudinea sublimatorie presupune, ca 
prim pas, recunoaşterea reacţiilor de apărare contratransferentiale ale cercetătorului faţă de datele domeniului său şi, 
în al doilea rând, utilizarea perturbărilor astfel produse ca principala sursă de cunoaştere, aşa cum se întâmplă în 
psihanaliză. Ca singura cale posibilă spre obiectivitate, atitudinea sublimatorie realizează, pe baza conştientizării 
contratransferului, 

transformarea acestuia în principalul obiect al cunoaşterii, ceea ce asigură păstrarea şi fructificarea deplină a 
afectului. 

După Devereux, relativismul cultural şi etic naiv, care reprezintă una din formele de apărare nevroticä în faţa angoa- 
selor etnologului, „recunoaşte existenţa fiinţelor umane, dar în numele «obiectivitătii ştiinţifice» refuză să aplice nor- 
mele etice obişnuite la comportamentul lor"152. întrebat de ce nu a intervenit, un etnolog care a asistat la îngroparea 
de vie a unei persoane despre care tribul său credea că şi-a pierdut sufletul a răspuns că rolul său este de a cerceta, şi 
nu de a modifica obiceiurile populațiilor arhaice. Refuzul obsesiv de a emite judecăţi de valoare face imposibilă 
diagnosticarea ştiinţifică a stării unei comunităţi, chiar atunci când patologia socială devine evidentă prin discrepanta 
dintre scopul pe care-l urmăreşte şi mijloacele folosite pentru a-l atinge. Astfel, tribul Tonkawa risca să fie 
exterminat de triburile vecine indignate, pentru că refuza să renunţe la obiceiul canibalismului, care, din punct de 
vedere economic, devenise inutil. 

Reducerea angoasei cercetătorului prin izolarea unui obicei de purtătorii său umani, ceea ce face imposibilă identifi- 
carea sa cu membrii comunităţilor studiate, aşa cum se întâmplă în cazul celor care consideră torturarea prizonierilor 
ca un simplu obicei, îşi vădeşte efectele deformatoare pentru obiectivitatea enunturilor etnologiei mai ales atunci 
când chiar cei care practică obiceiul respectiv îl valorizează negativ. Dacă practicile sexuale perverse ale populaţiei 
Sedang (masturbare, homosexualitate, zoofilie) ar fi fost considerate „simple obiceiuri", atunci în afara cunoaşterii ar 
fi rămas faptul că înşişi membrii tribului condamnau asemenea practici, care le-ar fi fost impuse de zeii lor prin 
interzicerea relaţiilor heterosexuale premaritale. 

Pe aceeaşi linie a deformării cunoaşterii din raţiuni con-tratransferentiale se mai înscriu, după Devereux, următoarele 
opţiuni metodologice: eliminarea individului din raporturile etnografice, abordarea atomistă, atunci când trăsăturile 
scoase din context nu-i mai sunt, după analiză, reintegrate, 

construcţia intelectualistă a modelelor de personalitate, utilizarea abuzivă a testelor. 

Dintre factorii inconstienti, care deformează cunoaşterea în ştiinţele omului prin reacţiile contratransferentiale inspi- 


rate cercetătorului, cum ar fi modelul cultural, determinis-mele sociale, etnice, imaginea de sine, ne vom opri asupra 
unui aspect extrem de ilustrativ al modelului de sine, şi anume asupra aspectului sexual. Dimorfismul sexual al 
omului a fost întotdeauna resimţit ca o sfidare intelectuală şi ca o sursă de angoasă, ceea ce a dus la refuzul de a-l 
accepta ca pe un fapt ireductibil. Tocmai acest refuz alimentat de mirarea şi exasperarea în faţa diferenţei pe care o 
reprezintă sexul opus joacă un rol deloc neglijabil în dificultăţile pe care le întâmpină studiul omului. In măsura în 
care corpul nostru stă la baza modelului de sine, care organizează percepţia mediului, dimorfismul sexual împiedică 
înţelegerea empatică şi „autorezonantă" a corpului şi a funcţiilor persoanelor aparținând sexului opus. Diagnosticul şi 
practica în chirurgia ginecologică sunt adesea marcate de refuzul inconştient de a accepta dimorfismul sexual. îl 
regăsim printre motivațiile nevrotice ale intervențiilor chirurgicale inutile, studiate de Menninger în 1938. Numărul 
histerocto-miilor şi al mastectomiilor ar fi mai redus dacă chirurgii ginecologi s-ar recruta dintre femei. „Invers, 
tendința americană de a circumciza orice nou-născut de sex masculin se află, poate, în legătură cu numărul crescând 
de femei din profesiile medicale". Din punct de vedere medical, această operaţie este cu siguranţă inutilă, conchide 
Devereux 153. 

Paradigmatică pentru reflexul în plan psihologic al acestei atitudini este teoria lui Freud despre sexualitatea feminină 
concepută după modelul sexualităţii masculine. Reechilibrarea situaţiei a fost posibilă datorită psihanalistelor Karen 
Horney şi Melanie Klein, care au pus accentul pe ceea ce este specific şi ireductibil feminin. 

De asemenea, vârsta cercetătorului poate produce deformări în etnologie prin intermediul atitudinii populațiilor stu- 
diate faţă de vârstele umane. Unele triburi neagă apartenenţa 

copiilor la umanitate, altele, a persoanelor foarte în vârstă; în orice caz, toate au aşteptări bine conturate în ce priveşe 
comportamentul grupurilor de vârstă. Experiențele foarte tânărului Jacobs (1958) cu populaţia Tillamook au arătat 
că, în conformitate cu definiţia „romanticä" despre relaţia dintre oamenii tineri de sex opus, anchetarea femeilor 
apropiate de vârsta sa era mult mai fructuoasă decât în celelalte cazuri. Pornind de la reacţiile sale 
contratransferentiale faţă de membrii tribului Sedang, care au o atitudine ostilă faţă de persoanele în vârstă, Devereux 
a emis ipoteza că, în timp ce tribul Mohave arată interes şi bunăvoință faţă de bătrâni, pentru că adulţii îi tratează pe 
copii cu afecţiune, atitudinea tribului Sedang derivă din duritatea cu care părinţii îşi educă progenitura. 

în sfârşit, în speranţa că exemplele de până acum au documentat concludent importanţa conştientizării şi analizei 
contratransferului pentru obiectivitatea în etnologie, în particular şi în ştiinţele omului, în general, sa ne oprim la ceea 
ce Devereux numeşte „rol complementar”. Spre deosebire de contratransferul care se dezvoltă spontan, „rolul 
complementar" este un contratransfer provocat, indus. Aşa cum în psihanaliză, analizatul îi propune insidios 
analistului, prin intermediul transferului, să joace rolul părinţilor săi, în cercetarea etnologică membrii unui trib pot 
încerca să-i impună cercetătorului o identitate nouă, corespunzătoare cerinţelor culturii respective. Dacă o astfel de 
cerere corespunde nevoilor nevrotice nesatisfâcute ale psihanalistului sau etnologului, atunci ei vor juca în 
contratransfer rolul care li s-a conferit, ceea ce, pentru cunoaştere va fi dezastruos. în schimb, dacă rolul 
complementar atribuit prin transfer psihanalistului sau etnologului este conştientizat şi devine obiectul principal al 
cercetării, atunci cunoaşterea se îmbogăţeşte substanţial. 

Foarte clar apare acceptarea rolului complementar în situațiile limită: experienţele de laborator asupra animalelor şi 
tratamentul aplicat deţinuţilor din lagărele de exterminare 

fasciste sau comuniste. Stimulul inductor este, în ambele cazuri, neputinta, livrarea totală, iar tendinţa inconstientä pe 
care o activează şi satisface — sadismul. Precautiile luate conştient pentru a elimina suferinţele animalului asupra cä- 
ruia se experimentează au adesea rezultatul contrar, ceea ce trădează tendinţele pe care le acoperă. Astfel, un student 
care lucra ca ajutor într-un laborator de biologie a ucis mai mulţi dintre şobolanii pe care-i pregătea pentu operaţie, 
administrându-le o doză prea mare de cloroform sub pretextul că vrea să-i scutească de suferințe. Tulburătoarea carte 
dedicată de D. Bacu experimentului Piteşti prezintă, într-o lumină crudă, gama inepuizabilă de comportamente 
sadice, abia ascunse sub haina ideologiei comuniste, pe care situaţia fără speranţă a deţinuţilor a inspirat-o 
tortionarilor. 

Revenind la etnologie, putem cita concluziv una din formulärile sintetice ale lui Devereux: „Faptul cä datele anxio- 
gene de comportament nu pot fi nici relatate, nici interpretate färä deformare ar pärea cä implicä imposibilitatea unei 
ştiinţe obiective a comportamentului. Dar dacă această presupunere ar fi adevărată, s-ar putea afirma că nici fizica nu 
este posibilă, deoarece defectele iremediabile ale oricărui aparat de experimentare şi ecuaţia personală a 
experimentatorului introduc erori sistematice în experimentele fizicii” 1 54. Contestării principiale a obiectivitätii în 
studiul comportamentului, Devereux îi preferă singura atitudine constructivă cu putinţă, inspirată de psihanaliză: 
fructificarea perturbărilor produse de intrarea în relaţie cognitivă a subiectului şi obiectului, care furnizează infomatii 
inaccesibile pe altă cale. Situaţia e analogă cu ceea ce s-a petrecut în fizică, unde constatarea că observarea unui 


electron produce perturbări a dus la noi dezvoltări ale teoriei şi metodei. 

13. Hermeneutica psihanalitică—propedeutică la spiritul liber 

Desfăşurarea hermeneuticii psihanalitice ne-a condus la trei concluzii. Nu numai ideea impuritätii spiritului a fost 
confirmată ori de câte ori am abordat unul din domeniile 

tradiţionale ale spiritului — artă, morală, religie, ştiinţă; psihanaliza spiritului ştiinţific a conturat alte două idei. 
Prima se referă la gradele de impuritate ale spiritului: în unele domenii, cum ar fi arta, aceasta atinge gradul maxim şi 
este acceptată ca inevitabilă, în timp ce în altele, ştiinţa de pildă, obiectivitatea, adică gradul minim de impuritate este 
urmărită programatic, fiind atinsă în urma unei evoluţii anevoioase. O altă posibilitate, reprezentată de religie şi 
filosofie, îmbină impurificarea de fapt de către sufletul inconştient cu aspiraţia fermă spre obiectivitate. în sfârşit, 
ultima idee, ilustrată explicit tot de psihanaliza spiritului ştiinţific, priveşte utilitatea hermeneuticii psihanalitice. 

în mod tradițional, aplicarea psihanalizei la lumea spiritului a fost privită ca un demers steril şi chiar dăunător. 
Nocivitatea psihanalizei culturii ar deriva din reductionis-mul demersului: regiunea ontică a spiritului este asimilată 
regiunii inferioare a sufletului. Cu alte cuvinte, depăşindu-şi sfera de competenţă (sufletul), psihanaliza nu poate 
decât să reducă superiorul la inferior, obiectivul la subiectiv, generalul la singular. însă, aşa cum am văzut în 
capitolele anterioare, hermeneutica psihanalitică autentică vizează doar identificarea şi explicitarea prezenţei 
sufletului inconştient în planul spiritului conştient, fără a anula prin aceasta specificul regiunii ontice a spiritului. Aşa 
stând lucrurile, putem accepta hermeneutica inspirată de psihanaliză ca pe un demers legitim din punct de vedere 
ontologic, dar trebuie să ne întrebăm în continuare asupra utilității sale teoretice. Aşadar, dincolo de satisfacerea unei 
curiozitäti intelectuale, la ce foloseşte hermeneutica psihanalitică? 

Un prim răspuns, particular, ni-l oferă, aşa cum am afirmat, psihanaliza spiritului ştiinţific. în ştiinţele omului, unde 
relaţia dintre subiect şi obiect este bilaterală şi nu unilaterală, dinspre subiect spre obiect, ca în ştiinţele naturii 
(fizică), reacţiile subiectului faţă de obiect, în bună parte inconştiente (ceea ce Devereux numeşte „contratransferul" 
cercetătorului) sunt inevitabile. Negarea lor, în maniera scientismului naiv, care uită de specificul 
Geisteswissenschaften, încercând să le plaseze în patul lui Procust al ştiinţelor naturii, are 

drept urmare doar producerea de autobiografii deghizate, şi nu obiectivitatea. Singura soluţie profitabilă pentru 
creşterea gradului de obiectivitate este acceptarea contratransferului ca un dat al relaţiei cognitive în acest domeniu şi 
transformarea sa, aşa cum se întâmplă în psihanaliză, într-una din principalele surse de cunoaştere. 

Răspunsul acesta particular interesează nu numai ştiinţele omului, în sens restrâns, ci toate domeniile care urmăresc 
explicit obiectivitatea, cum ar fi de pildă filosofia sau teologia. Deoarece pentru stadiul atins de cunoaştere la 
sfârşitul secolului XX, stadiu care încorporează şi aportul psihnalizei (descoperirea inconştientului), simplul 
deziderat al obiectivitătii nu mai poate trece drept realitate, singura cale de atingere a obiectivitătii de către filosofie, 
în măsura în care este într-adevăr vizată, constă în asumarea subiectivitätii, a impuritätii şi în studierea acesteia. 
Rămâne să ne întrebăm care este raţiunea de existenţă a psihanalizei unor domenii, cum este arta, care nu vizează 
obiectivitatea şi care îşi asumă fără rezerve subiectivitatea. Ca şi în cazul anterior, putem apela aici la modelul 
clinicii psihanalitice. în termenii filosofiei inconştientului, scopul pe care ea îl urmăreşte este „lämurirea" spiritului 
prin identificarea elementelor care ţin de sufletul inconştient, adică de sufletul infantil. Spiritul persoanei care a 
trecut printr-o psihanaliză reuşită se eliberează de povara sufletului infantil, fără a-l repudia. Străpungând bariera 
care separă în mod obişnuit spiritul conştient de sufletul inconştient, psihanaliza permite primului să distingă ce-i 
este propriu de ce îi este străin. Astfel, fără a reprima sufletul, într-o încercare sortită eşecului de a-l separa definitiv 
de sine, spiritul devine, cum spunea Nietzsche, spirit liber. Chiar dacă spiritul nu este pur, el poate fi liber. La nivel 
colectiv, lucrurile stau la fel. Documentând că arta, morala sau religia sunt impure, hermeneutica psihanalitică nu 
„trage spiritul în jos", cum susținea Constantin Noica; dimpotrivă, îi permite să se înalțe, eliberändu-1 de lestul 
sufletului inconştient, pe care ar trebui să-l poarte, dacă n-ar şti de el. 

